
Pratarme. Beprotyste laiky tekmeje 


Ankstesniųjų šimtmečių „beprotnamius“ vaizduojančiuose piešiniuo- 
se ir paveiksluose galime išvysti, kaip nežmoniškomis sąlygomis tarsi 
kokius galvijus laikė grandinėmis prirakintus ir „tramdytojų“ prižiū- 
rimus aptemusio proto belaisvius. Iškreiptais veidais ir paklaikusiomis 
nieko nesakančiomis akimis jie stumia savo varganas dienas - krau- 
pus vaizdas, kurio taip greit nepamirši! Visais amžiais - nuo antikos 
iki naujųjų laikų - ir visuose pasaulio kampeliuose būta nesveiko 
proto žmonių. Pavyzdžių esama jau antikinėje mitologijoje. Medėja 
nuduria savo sūnus, taip pat ir Herkulis per beprotystės priepuolį nu- 
galabija savo vaikus, tas pat pasakytina apie Trakijos karalių Likurgą, 
kuris, palaikęs savo sūnų vynuogienoju, nukapoja jam galūnes. 

Kai kurie pakvaišėliai buvo žinomi ir galingi valdovai. Su dalimi 
tokių istorinių personažų iš Romos imperijos, Anglijos, Prancūzijos, 
Ispanijos, Švedijos, Danijos ir Vokietijos chronologijos tvarka susi- 
tiksime šioje knygoje. Galėsime aiškiai pamatyti, kas įvairiais laikais 
buvo laikoma beprotyste ir kaip su ne viso proto žmonėmis vis kitaip 
elgtasi, kaip kito jų gydymas ir slaugymas. 

Genialumas ir beprotystė dažnai eina pagret. Jau graikų filosofas 
Demokritas maždaug keturi šimtai metų prieš Kristų yra teigęs, kad 
kiekvienas didis poetas esąs kvaištelėjęs. Porą dešimtmečių po Kris- 
taus romėnų poetas Seneka šią mintį išplečia į teiginį, kad išvis iki šiol 
nesą buvę didžio proto be žiupsnio beprotystės. Bet čia neturima gal- 
voje to, ką šia sąvoka žymi šiuolaikinė psichiatrija. Graikų ir romėnų 
filosofai beprotystę laikė apsėstumo būsena (dievybės), kai žmogus 
yra susijaudinęs ir apimtas ekstazės, kai jaučiasi užsimiršęs ir įkvėp- 
tas. Valdovai, apie kuriuos kalbėsime, nėra tokio tipo užsimiršėliai. 


Jie veikiau yra pamišėliai klinikiniu požiūriu. 


Sąvoka „beprotystė“ apskritai nėra tiksli. Mūsų laikais psichiatrai 
jos nebevartoja. Jie kalba apie psichikos ligas, psichikos negalias arba 
psichozes, kai kuriais atvejais - apie šizofreniją. Ši apibrėžiama „ski- 
lusio proto“ sąvoka. Informacinis veikalas Duden medizinischer Fa- 
chausdrücke („Medicinos terminų dudenas') šią grupę ligonių apibū- 
dina kaip sergančius chronišku, dažnai paveldimu, progresuojančiu ir 
paprastai jaunesniame amžiuje prasidedančiu negalavimu su mąstymo 
sutrikimu, haliucinacijomis, beprotiškomis idėjomis ir užsisklendimu 
savyje. Ankstesni pavadinimai, tokie kaip dementia praecox („anks- 
tyvoji silpnaprotystė“), nebevartojami, nes tiksliai nenusako esmės. 
Sąvoka demens lotyniškai reiškia „beprotiškas, „pamišęs, „paikas“. 
Šiais laikais demencija labai bendrai vadinamas ligos sukeltas smegenų 
funkcijos sutrikimas. Nuo šizofrenikų reikia skirti šizoidus. Klasikinis 
vokiečių klinikinis žodynas Pschyrembel, 2013 metais išleistas 264-ą 
kartą, pastaruosius traktuoja kaip savotiškus, sunkiai bendraujančius, 
perdėtai jautrius, šiaip jau bukus asmenis, kurie dažnai ir „autistiškai 
yra atsiskyrę nuo pasaulio. Jie nugrimzta į „ilgalaikę psichopatinę būse- 
ną, todėl priskirtini prie sergančių „premorbidine šizofrenijos forma‘, 
kitaip sakant, priklauso pradinės šizofrenijos pakopai. 

Teisininkai vartoja visai kitus terminus. Jie kalba apie negalėjimą 
atsakyti - šiuolaikiškai tai būtų nepakaltinamumas. Tas, kuris ką nors 
daro nenusikalsdamas, negali būti baudžiamas. Pagal vokiečių bau- 
džiamojo kodekso 20 str. nenusikalsta tas, „kuris atlikdamas veiką dėl 
ligos sukelto psichikos sutrikimo, dėl esminio sąmonės sutrikimo ar 
silpnaprotystės arba kitos sunkios psichikos anomalijos nėra pajėgus 
suvokti veikos neteisėtumo ir elgiasi pagal šį suvokimą“. Šiais požy- 
miais nesivadovauja nei bendroji medicina, nei psichologija. Tačiau 
tas sąvokas vartoja teismo medicina, ir tai padėtį dar labiau kompli- 
kuoja. Taip pat ir kultūros istorijos požiūriu „beprotystę“ nelengva 


apibrėžti. Iki XIX a. pabaigos, ką laikyti pamišusiu ar sveiko proto 

zmogumi, büdavo nustatoma beveik vien tik remiantis visuomenes 
elgesio norma. Ar nukrypimas nuo jos laikytinas tik keista, neįprasta 
elgsena, ar jis priskirtinas jau prie beprotiškos, priklausė nuo papro- 
čių. O šie vėlei susiję su atitinkamu laiku ir vieta, socialine tikrove. 
Tad kokio požiūrio paisant tolesniame pasakojime mums spręsti, 
kokiais kriterijais vadovautis nustatant, kuris valdovas buvo pamišęs, 
o kuris ne? Be jokios abejonės, per praėjusius tūkstančius ir šimtus 
metų būta daugybės labai keistų žmonių, kuriuos, remiantis išliku- 
siais faktais, šiuolaikiniu požiūriu būtų galima su tam tikru medici- 
niniu pagrįstumu laikyti psichikos ligoniais. O jeigu jų amžininkai 
nelaikė jų bepročiais, kaip tada? 

Geras to pavyzdys yra Egipto faraonas Amenochotepas IV, gy- 
venęs 1375-1358 metais prieš Kristų ir pasivadinęs Echnatonu. Ne- 
karingas, pasiligojęs ir silpnoko kūno sudėjimo jaunuolis buvo toks 
gležnas ir švelnus, kad kai kurie tyrėjai net linkę manyti jį buvus 
moterį. Saulės dievą Atoną jis paskelbia vyriausiuoju dievu. Šis gar- 
binamas ir vaizduojamas kaip blizgantis saulės skritulys su žmogaus 
rankomis spindulių galuose. Kadangi Echnatonas šventai tiki esąs 
Atono sūnus, įsako save šlovinti kaip dievą. Šį kultą jis įdiegia prie- 
varta. Todėl jo valdymas laikomas juodu Egipto istorijos tarpsniu. Kai 
miršta motina, liepia ją palaidoti atskirai nuo tėvo savo paties būsi- 
mame kape. Taip Echnatonas, kaip Atono gyvavaizdis, norėjo visiškai 
pašalinti tėvą ir savo tėvynainiams pavaizduoti esąs gimęs savaime. 
Šių laikų požiūriu tokia elgsena nėra normali. Ji rodo jį sirgus sunkia 
psichozės forma, mažų mažiausiai - tai šizoido tipas. O amžininkams 
tokia elgsena atrodė visai normali. Jie iš tikrųjų tikėjo jį esant naujojo 
vyriausiojo saulės dievo sūnų. 

Prie problemos, kaip nesuklysti vertinant pamišėlius, prisideda 
dar vienas keblokas klausimas. Ar šiai knygai pasirinkti asmenys bū- 


tinai turi būti patologiniai atvejai? Atsakymas - ne. Grynoji patologija 

yra keblus dalykas. Perteikti vien su liga susijusius faktus ir aplinky- 
bes būtų vienpusiska. Tai iškraipytų vaizdą. Iš pagarbos aprašomiems 
asmenims mes jaučiame pareigą mėginti pavaizduoti visą žmogų, ap- 
rėpti visą asmenybę, nors ir labai trumpai. Antra vertus, turime kiek 
įmanydami remtis faktais, kuriuos skaitytojas galėtų patikrinti. Bet 
jeigu pamišėlis valdovas jau keli tūkstančiai metų kaip miręs, tai tie- 
siog neįmanoma. Net jei praėję tik keli šimtmečiai, destis kokie žinių 
šaltiniai, tai taip pat sunkoka padaryti. Volteras (Voltaire) čia nuėjo 
taip toli, kad teigė, jog tik šarlatanas galįs pasišauti vaizduoti žmogų, 
su kuriuo nėra gyvenęs kartu. Kadangi joks biografijos pasakotojas 
neprikels iš mirusiųjų to, kuris jau seniai atsisveikinęs su pasauliu, 
aptarsimų valdovų charakteristikos turi tenkintis požymiais, rodan- 
čiais, kokie žmonės jie buvo ir kaip reiškėsi jų pamišimas. 

Šia knyga dar siekiama plačiau pažvelgti į skirtingas istorijos 
epochas ir atkreipti akis į dėmesio vertas asmenybes iš pamišusio ka- 
raliaus ar imperatoriaus aplinkos ir į dramatiškus su tais žmonėmis 
susijusius įvykius. Daugeliu atvejų valdovo psichikos liga reiškia šį 
tą daugiau nei vien asmeninę nelaimę. Visas kraštas ima kęsti, bėdos 
ir vargai užgriūva žmones, pakimba pilietinių karų ir svetimų jėgų 
įsiveržimo grėsmė. Pamatysime, kaip kokio nors karaliaus dvaro įta- 
rumo, intrigų ir asmeninių varžybų pritvinkusi aplinka gali dvasiškai 
sužlugdyti jauną ir lengvai paveikiamą princą, o jį užgulęs didžiulis 
politinis spaudimas sudaro palankias sąlygas atsisveikinti su protu. 
Knyga nepretenduoja į specialius mokslinius veikalus: pirmų pir- 
miausia ji nori lengvai skaitoma forma pateikti įdomių žinių iš praei- 
ties atskleisdama margą istorinių įvykių panoramą. Ieškant pėdsakų 
išryškės kai kurios ne tokios žinomos smulkmenos. 

Skirtingais laikais, į kuriuos įvesdina ši knyga, medikai į klausimą, 
kas sukelia beprotystę, ar ji išgydoma ir kaip ją gydyti, atsakė įvairiai. 


Jau keturi šimtai metų prieš Kristų garsiausias ir dar gyvas būdamas 

didžiai gerbtas antikos medikas, Koso saloje gyvenęs graikų gydytojas 
Hipokratas ligų kilmę aiškino tuo, kad sutrinka keturių kūno syvų 
pusiausvyra: kraujo, gleivių, geltonosios ir juodosios tulžies, iš dalies 
ir vandens. Todėl šias ligas jis gydo daugiausia gyvensenos keitimu ir 
dieta, taip pat vaistais ir chirurginėmis intervencijomis. Šia Hipokra- 
to syvų teorija iki pat naujųjų laikų pradžios rėmėsi ir įprastinė bepro- 
tystės gydymo metodika: vartoti vidurių laisvinamieji vaistai, būdavo 
nuleidinėjamas kraujas ir statomos taurės. Po šešių šimtų metų graikų 
gydytojas Galenas iš Pergamo daro prielaidą, kad skysčių pusiausvy- 
ros sutrikimai gali sukelti ir sielos negalavimus, kurie reiškiasi pykčio 
protrūkiais, bet taip pat ir baimės būsenomis, apatija ir giliu liūdesiu. 
Galenas įsitikinęs, kad dėl ilgai trunkančio skysčių disbalanso atsi- 
randa kūnui svetima masė, sudegusi juodoji tulžis, kurią vadina me- 
lancholia adusta. Šioji kylanti į smegenis ir sukelianti haliucinacijas, 
siutulio priepuolius, isteriškus verksmus ir bendrąją beprotystę. 

Šiuos beprotystės gydymo metodus akademinį išprusimą įgi- 
ję gydytojai taiko iki pat XVI a. vidurio, nors daugelis viduramžių 
žmonių įsivaizduoja, kad tą ligą sukelia velnias arba raganos. Be to, 
mėginama gydyti ir relikvijomis. Šveicarų mokslininkas Teofrastas iš 
Hohenheimo, vadinamas Paracelsu, visu tuo suabejoja. Jo alchemijos 
ir astrologijos pamatu sukurtas sąmoningai krikščioniškas gydymas 
kūną veikiant cheminėmis substancijomis prieštarauja kūno skysčių 
pusiausvyros teorijai. Paracelsui pamišėliai nėra žmogiškumą prara- 
dusios būtybės - tai ligoniai, kuriems reikia padėti. 

Viskas pasikeičia nuo XVII a. vidurio prasidėjus Apšvietos lai- 
kotarpiui. Proto epochoje dar labiau negu anksčiau nuo visuomenės 
atskiriami tie, kurie laikomi neprotingais ir neatitinka to, kas pagal 
Apšvietos pasaulėvaizdį lygybės ir orumo požiūriu suprantama kaip 
padoru, dorovinga ir žmogiška: tad iš visuomenės šalinami elgetos, 


bedarbiai ir valkatos, taip pat paleistuvės, sergantys lytinėmis ligomis 

ir neįgalūs žmonės. Ypač pamišėliai. Iš visuomenės jie eliminuojami 
kaip viduramžiais buvo daroma su raupsuotaisiais. Prancūzų istori- 
kas, filosofas, psichologas ir sociologas Mišelis Fuko (Michel Foucault) 
šias problemas aiškiai ir smulkiai aptarė savo 1961 metais išleistame 
pamatiniame veikale „Pamišimas ir beprotystė. Pamišimo istorija kla- 
sikiniais laikais“. Jis vaizduoja, kaip beprotystė, suprantama kaip tai, 
kas „protui yra kita“, iš visuomenės sistemiškai šalinama ir „komplek- 
sinėmis racionalios kontrolės bei tvarkos procedūromis“ priverčiama 
nutilti. Pakvaišėliai kartu su nusikaltėliais ir kitais iš visuomenės išgui- 
taisiais be jokio skirtumo grūdami į tas pačias patalpas ir visokiais įna- 
giais kankinami siekiant išvaryti iš jų paikystes ir šitaip juos vėl atvesti 
į protą. Manoma, kad tie žmonės nejautrūs alkiui, troškuliui, karščiui 
ir šalčiui, todėl menkai maitinami ir girdomi, laikomi pusnuogiai, o 
retsykiais už atlygį net viešai rodomi. Anglų gydytojas Tomas Vilisas 
(Thomas Willis) 1684 metais rašo: „Pamišėliams gydyti iš tikrųjų nėra 
nieko veiksmingesnio ar būtinesnio už jų pagarbų ir šventą bijojimą 
tų, kuriuos jie laiko savo kankintojais <...>. Siautėjantys bepročiai grei- 
čiau ir sėkmingiau gydomi juos baudžiant ir griežtai su jais elgiantis 
ankštoje patalpoje negu vaistais ar medicininėmis priemonėmis.“ Kaip 
dar matysime, šių brutalių metodų neišvengė ir karūnuotos galvos. 
Kai prancūzų gydytojas Filipas Pinelis (Philippe Pinel), nuo 1794 
metų vyriausiasis Paryžiaus Salpetriero ligoninės gydytojas ir psichi- 
atrijos pagrindėjas, savo pacientams nuima grandines ir juos išveda 
į gryną orą, įvyksta visuotinė permaina. Pinelis pripažįsta psichikos 
ligoniams teisę būti gydomiems. Nauji duomenys apie psichikos li- 
gas, įgyti XIX a. pabaigoje susiformavus psichiatrijai, mūsų čia nebe- 
domins, nes paskutinis pamišęs karalius, kuriam šioje knygoje skirtas 
biografinis portretas, su pasauliu atsisveikino 1886 metais. Tad dabar 
darome šuolį į tolimą praeitį, kad susitiktume su pirmuoju šios kny- 


gos pamišusiu valdovu. 


„Siautejantis tironas“ 
imperatoriaus soste 


Kaligula (12-41 m. po Kr.) 


Gajus Julijus Kalistas nustebęs purto galvą. Tuo metu įtakingiausias 
ir galingiausias romėnų valdovų rūmuose valdininkas gavo impera- 
toriaus Kaligulos kvietimą kartu papietauti prie šventinio stalo. Kaip 
buvęs vergas Kalistas pasiekė daug. Tai, be abejonės, susiję ir su tuo, 
kad jo gražuolė duktė Nimfidija buvo viena iš imperatoriaus mei- 
lužių. Tačiau raštiškas kvietimas — ne ta priežastis, kodėl Kalistas ir 
kai kurie kiti aukšto rango aristokratai bei senatoriai, maždaug ketu- 
riasdešimtaisiais metais po Kristaus taip pat gavę kvietimus, nustebę 
negali patikėti savo akimis. Neįprasta visai kas kita - parašas. Kvieti- 
me vietoj Kaligulos parašyta Incitatus, kas išvertus reiškia maždaug 


„Greitakojis“. Taip vadinamas mėgstamiausias imperatoriaus žirgas. 

Siam jis rümuose buvo jrenges marmurinj tvarta su dramblio kaulo 
ėdžiomis. Žirgo kamanos nusagstytos brangakmeniais, o purpurinės 
gūnios išaustos iš brangiausių siūlų. Visi svečiai sutaria: tai nebe nor- 
malu! O kai jie per prašmatnią puotą priversti žiūrėti, kaip žirgui auk- 
siniuose dubenyse patiekiama avižų ir imperatorius paskelbia, kad 
Incitatą netrukus padarys konsulu, jiems nekyla mintis, jog imperato- 
rius tenori iš jų pasityčioti. Jiems aišku kaip dieną: Kaligula išprotėjo. 

Šitą nuotykį su Incitatu yra aprašęs Gajus Svetonijus Trankvilas, 
vienas žinomiausių romėnų istoriografų, dažniausiai vadinamas tie- 
siog Svetonijumi. Apie tą įvykį jis kalba savo svarbiausiame veika- 
le De vita caesarum („Cezarių gyvenimas“), pasirodžiusiame šimtas 
dvidešimtaisiais metais po Kristaus. Tai beveik ištisai išlikęs dvylikos 
Romos imperijos valdovų - nuo Cezario iki Domiciano - biografijų 
rinkinys. Svetonijus gyveno maždaug šimtmetį vėliau po Kaligulos, 
imperatoriaus Hadriano rūmuose užėmė aukštą sekretoriaus postą. 
Tikėtina, kad turėdamas tokias privilegijuotas pareigas galėjo prieiti 
prie valstybės archyvų. Tačiau jis neketino būsimosioms kartoms pa- 
likti kuo tikslesnį tos epochos aprašymą. Svetonijus nebuvo istorikas 
dabartiniu supratimu. Save laikė veikiau rašytoju, norinčiu amžinin- 
kams suteikti malonumą pirmiausia gera retorika ir ypatinga literatū- 
rine kompozicija. Todėl į savo aprašymus sumaniai įpynė ir nemažai 
paskalų bei gandų, tad dabar sunku tiksliai atskirti, kas tiesa, o kas 
anekdotas. Nors šiuolaikinis istorijos mokslas jau keli dešimtmečiai 
intensyviai lygina Svetonijaus pranešimus su šaltiniais ir yra priekaiš- 
tavęs dėl jo polinkio plepėti, bet šiaip jie laikomi patikimais. Todėl 
kalbėdami apie laikotarpį, kuris mus čia domina, remsimės Svetoni- 
jumi, tad iš jo perimame ir įvykio su Incitatu aprašymą. Tai darome 
palyginti drąsiai, nes ir kiti antikos autoriai „siautėjantį tironą“, kaip 
Kaligulą pavadino Svetonijus, vaizdavo esant išprotėjusį. Romėnų 


filosofas Seneka, Kaligulos amžininkas, net asmeniškai jį pažinojęs, 

vadina jį „išprotėjusiu niekšu . Kiti autoriai, Plinijus Vyresnysis ir 
Juozapas Flavijus, po kelių dešimtmečių taip pat kalba apie šio val- 
dovo „manijas“ ir „sutrikusią sielą“. Tacitas, pats garsiausias Romos 
imperijos laikotarpio istorikas, kurio užrašų apie Kaligulos valdymo 
laikus, deja, nėra išlikę, antrojo šimtmečio po Kristaus pradžioje savo 
„Analuose“ kalba apie šio imperatoriaus „sujauktą protą“, bet vis dėl- 
to priduria, „kad, nepaisant to, jam netrūkę kalbinės įtaigos. Galiau- 
siai trečiojo šimtmečio pradžioje Kasijus Dionas parašo plačios apim- 
ties „Romos istoriją , kurioje mini, kad Kaligula buvo „netekęs proto“. 
Todėl iki šiol istoriografijoje yra išlikusi sąvoka „cezarių beprotystė“. 
Kaligula yra pirmasis romėnų imperatorius, į istoriją įėjęs kaip pami- 
šėlis ir kaip koneveiktas bei neapkęstas monstras. 

Į pasaulį Kaligula atėjo per patį karo įkarštį. Motina Agripina 
Vyresnioji, imperatoriaus Augusto vaikaitė, pagimdo jį, kaip praneša 
Svetonijus, dvyliktųjų metų po Kristaus rugpjūčio 31-ąją Antijuje, da- 
bartiniame Ancijuje, keturiasdešimt kilometrų į pietus nuo Romos, 
ir pavadina Gajumi. Didžio romėnų ir valstybės vyro prisiminimui 
dar pridedami Julijaus Cezario vardai, galiausiai priduriamas ir Ger- 
maniko vardas. Taip vadinasi tėvas. Šis yra imperatoriaus Tiberijaus 
sūnėnas - Augusto paliepimu Tiberijus turėjo jį įsisūnyti. Dvejų 
metukų mažąjį Gajų tėvai pasiima į vieną tolimosios Germanijos 
kariuomenės stovyklą prie Reino. Čia Germanikas yra vyriausiasis 
romėnų legionų vadas. Kovose su dešiniojo pareinio žemių germanų 
gentimis, kurios prieš kelerius metus cheruskų genties vado Armini- 
jaus vadovaujamos prie Teutoburgo Miško buvo sutriuškinusios tris 
romėnų legionus, Germanikas jau buvo nusipelnęs nemažos šlovės. 
Dėl įspūdingo stoto, draugiškumo ir atviro būdo jį nepaprastai mėgo 
visos gyventojų grupės. Jis laikomas didvyriu, ypač jį gerbia kariai. 
Keturioliktaisiais metais jo kariai buvo pasišovę vietoj neapkenčiamo 


Tiberifaus net sketbtt jį naujuoju imperatoriumi. Įsiplieskia maištas, 

kurį Germanikas tik vargais negalais numalšina. Kai mažąjį Gajų 
prireikia kartu su motina iš kariuomenės stovyklos perkelti į sau- 
gią vietą, kai kurie kareiviai juodu paima įkaitais. Linksmindamiesi 
kariai verkšlenantį berniuką apauna nedidukais kareiviškais batais. 
Toks kaustytas batas vadinamas caliga: jais avi visi legionieriai nuo 
eilinių iki karvedžių. Nuo šiol mažasis Gajus įgyja Kaligulos pravar- 
de: caligula reiškia „kareivio batukas‘. Berniukas tampa legionierių 
stovyklos talismanu ir pelno kareivių prielankumą bei malonę. Visą 
vaikystę jis prabėgioja vilkėdamas kareivišką aprangą. Tačiau nepa- 
kenčia Kaligulos pravardės, kuria išgarsėjo istorijoje, todėl paskui 
baudžia kiekvieną, kuris jį taip pavadina. 

Kai Germanikas septynioliktųjų metų pavasarį grįžta į Romą, 
penkiametis Kaligula kartu su keturiais broliais ir seserimis sėdėda- 
mas viename iš vežimų turi progą savo akimis matyti, kaip jo tėvas 
gegužės 26 dieną nepaprastai pompastiškomis triumfo eitynėmis yra 
pagerbiamas už karo žygius Germanijoje. Jau tų pačių metų rudenį su 
tėvais jis iškeliauja į Sirijos provinciją, kur Germanikui pavesta naujai 
sutvarkyti valdymą. Septynerių metų Kaligula vėl atsiduria reikšmin- 
gų įvykių sūkuryje. Deja, šįkart jie liūdnesni, nes Germanikas staiga 
suserga ir visiškai netikėtai devynioliktų metų spalio 10 dieną, eida- 
mas vos trisdešimt ketvirtuosius, miršta mįslingomis aplinkybėmis. 
Gulėdamas mirties patale Germanikas apkaltina jam priešiškai nusi- 
teikusį Sirijos vietininką Kalpurnijų Pizoną jį nunuodijus. Pasklinda 
pikti gandai. Romoje buvo kalbama, girdi, prie nužudymo sąmoks- 
lo esąs nagus prikišęs nepatiklusis imperatorius Tiberijus. Šis norįs 
pašalinti savo įsūnį, nes tauta ir kareiviai jį labiau mėgstą už jį patį. 
Ankstyva tėvo mirtis berniukui yra negailestingas likimo smūgis, 
palieka gilų randą jo gyvenime. Iki šiol, būnant tėvų prieglobstyje, 
populiaraus Germaniko garbės atitekdavo ir jam, „kareivio batukui 


Dabar jis priverstas aristokratinėje Romos aplinkoje savo akimis ma- 

tyti smurtines neapkenčiamo Tiberijaus sankcijas, nes nuolat bijoda- 
mas sąmokslų šis nesidrovėjo net žudyti ir skirti mirties bausmių. 

Dešimtmetis Kaligula suvokia, kad ir motina Agripina, ir abu jo 
broliai - vienas šešiolikmetis, kitas septyniolikmetis - yra įpainio- 
ti į kovas dėl imperatoriaus sosto įpėdinystės. Kaip praneša Tacitas, 
Agripina iš tikrųjų buvo užsimojusi vieną iš savo sūnų kaip tiesioginį 
Augusto palikuonį pirm laiko pasodinti į valdžią. Su pareigomis ne- 
besusitvarkantis ir viešumos vengiantis Tiberijus, kurį Tacitas apibū- 
dina kaip plikagalvį, arogantišką ir pasalūną, tuo metu buvo puolęs į 
neviltį ir pasitraukęs į savo vilą Kaprio saloje, o tvarkyti kasdienius 
reikalus pavedęs galingam pretorijonų prefektui Lucijui Sejanui. Šis 
intrigantas piršo imperatoriui mintį, kad Germaniko šeima jam ke- 
lianti didžiulę grėsmę. Žmonės ir kariuomenė geidžią, kad Agripinos 
vyriausiasis sūnus Neronas (nepainioti su vėlesniuoju imperatoriu- 
mi) kuo greičiau perimtų sostą. Atsižvelgdamas į tai Tiberijus dvide- 
šimt septintaisiais metais įsako Agripiną ir Neroną suimti ir uždaryti 
į areštinę. Gatves užtvindo romiečiai nešini jų portretais ir tuščiai 
reikalauja tuodu tučtuojau paleisti. Paskui senato akivaizdoje vyku- 
siame procese Neronas paskelbiamas Romos valstybės priešu ir kartu 
su motina Agripina ištremiamas į Pandatarijos ir Poncijos salas. Iki 
šiol neišaiškinta, ar Nerono mirties trisdešimtaisiais metais priežastis 
yra numarinimas badu, ar jis nusižudė pats po to, kai budelis, pasak 
Svetonijaus, prieš mirties bausmę jam parodė virves ir kablius. Moti- 
na tremtyje ištveria dar trejus metus. Paskui nusižudo sužinojusi, kad 
ir jos sūnus Druzas, kaltinamas sąmokslu, įmestas į Romos kalėjimą 
ir ten mirė iškamuotas bado. 

Dabar iš Germaniko šeimos tėra likęs Kaligula. Minėtus brutalius 
įvykius šiam teko patirti iš visai arti. Nėra jokios abejonės, kad be pėd- 
sakų jie nepraėjo. Suėmus motiną penkiolikmetis staiga išplėšiamas 


iš šeimos aplinkos. Kartu su dviem jaunesnėmis seserimis Druzila ir 

Livila, kurios jo gyvenime dar suvaidins svarbų vaidmenį, paauglys 
įkišamas globoti aštuoniasdešimt ketverių metų prosenelei Livijai, 
pirmesniojo imperatoriaus Augusto žmonai ir jo įpėdinio Tiberijaus 
motinai. Kai po dvejų metų ji amžiams užmerkia akis, Kaligula pa- 
tenka pas senelę Antoniją Jaunesniąją, Germaniko motiną. Abiejuose 
namuose jį supa vien moterys. Kai kurie požymiai rodo, kad sunkūs 
išbandymai ir traumuojantys išgyvenimai jau tuo laikotarpiu bus pri- 
sidėję prie Kaligulos psichikos ligos. Tiesa, Svetonijus kalba tik apie 
tai, kad vaikystėje Kaligula sirgęs epilepsija ir jį nuolat kankinusi ne- 
miga. Žinoma, ir šie požymiai galėjo būti vėlesnės sunkios psichozės 
pranašai (psichozės sąvokos, suprantama, anų laikų medicinoje dar 
nebuvo). Ištįsęs, plonomis kaip šakaliai kojomis ir atsikišusiu pilvu 
jaunuolis yra perdėtai nervingas ir nepaprastai bailus. Artėjant au- 
drai ir pasigirdus griaustiniui jis slepiasi po lova. Dar jaunystės metais 
dėl balto kaip drobė veido, įlinkusių smilkinių ir giliai įdubusių akių, 
plačios, niūrios kaktos Kaligula palikdavo šiek tiek nejaukų įspūdį. 
Jis baiminasi dėl savo gyvybės, nes žino, kad dabar ir pats yra preto- 
rijonų prefekto Sejano akiratyje, kad, ko gera, taip pat ir prieš jį kaip 
paskutinį likusį pretendentą į sosto įpėdinius rezgamas procesas. Jam 
pasirodo tarsi išsigelbėjimas, kai trisdešimtųjų metų pabaigoje visiš- 
kai netikėtai gauna imperatoriaus Tiberijaus įsakymą tuojau pat vykti 
iš Romos ir keliauti pas jį į Kaprio salą. 

Čia Tiberijus pirmiausia jam įteikia baltos vilnos toga virilis 
(„vyro togą ). Dabar aštuoniolikmetis Kaligula oficialiai laikomas 
suaugusiu. Šis iškilmingas aktas kartu duoda suprasti, kad jis yra įgi- 
jęs imperatoriaus prielankumą ir jo pasirinktas įpėdiniu. Tačiau iš 
tikrųjų Tiberijaus požiūris į Kaligulą lieka kaip ir anksčiau dvilypis, 
veikiau neigiamas. Jis prielankesnis savo tiesioginiam vaikaičiui Ti- 
berijui Gemelui, kurį taip pat yra pasikvietęs. Gemelas šešeriais me- 


tais jaunesnis už Kaligulą, tačiau dėl galimos sosto įpėdinystės tai tuo 

tarpu dar nėra svarbu. Septyniasdešimt dvejų metų Tiberijus jaučiasi 
sveikas ir gana Zvalus, tik veidą ir kai kurias kitas kūno vietas dar- 
ko bjaurios šunvotės. Romoje jo įsakymu šuoliškai daugėja teismo 
procesų ir mirties bausmių: kiekvienas gali būti apkaltintas už jo di- 
denybės įžeidimą, jeigu išvietėje ar viešnamyje turi kišenėje monetą 
su imperatoriaus atvaizdu, nors pats imperatorius savo viloje „Jovis“ 
nuolat kelia ištvirkėliškas orgijas. Čia aiškiai išryškėja jo pedofiliniai, 
homoseksualiniai ir sadistiniai polinkiai. Tvirtai nustatyta, kad Ka- 
ligula šituose ekscesuose dalyvavo. Iš pradžių, matyt, todėl, kad taip 
norėjo Tiberijus, paskui ir pačiam patiko. Svetonijus rašo, kad jau tuo 
metu Kaligula negalėjęs nuslėpti savo žiauraus ir palaidūniško cha- 
rakterio. „Su didžiausiu pasitenkinimu jis stebėdavo, kaip kankina- 
mi ir žudomi nuteistieji mirties bausme, naktimis, užsimaukšlinęs 
peruką ir apsivilkęs ilgą suknelę, kad niekas nepažintų, lankydavo- 
si smuklėse ir paleistuvystės namuose, žavėdavosi teatru, šokiais ir 
dainavimu.“ Jau Kaligulos laikais gimęs romėnų ir žydų istorikas 
Juozapas Flavijus šį teiginį papildo, esą Kaligula - tiesa, gerokai vė- 
liau - Romoje „rengdavęs tam tikras paslaptingas sueigas, per ku- 
rias jis apsitaisydavęs moteriškais drabužiais, plaukus garbiniuodavęs 
kažkokiu ypatingu savo paties pramanytu būdu ir visais kitais atžvil- 
giais mėgdžiodavęs moterų elgesį“. Šias pastabas, kaip ir kai kuriuos 
kitus teiginius, šiuolaikiniai istorijos tyrimai yra atmetę kaip netiesą 
ir grynus šmeižtus. Pavyzdžiui, 2003 metais išleistoje vokiečių antiki- 
nės istorijos specialisto Aloyzo Vinterlingo (Aloys Winterling) daug 
teigiamų vertinimų sulaukusioje Kaligulos biografijoje paprasčiausiai 
sakoma, kad Kaprio saloje apie mirties bausmių vykdymus „šiaip nie- 
ko nėra žinoma“. O apie smukles, viešnamius ir teatrus Kaprio saloje 
nesą „nei rašytinių, nei archeologinių liudijimų“. Bet tegu bus leis- 
ta paklausti, kodėl šiaip jau kuo puikiausiai informuotas Svetonijus 


būtų turėjęs rizikuoti, kad jam paskui bus prikišama pateikus iš piršto 


21 


laužtą teiginį, arba praėjus vos keliems dešimtmečiams po aktualaus 
įvykio Juozapas Flavijus vis dėlto nežinojo geriau ir nebuvo kur kas 
arčiau tiesos negu dabartinis istorijos mokslas? Smuklių ir viešnamių 
Romos imperijoje tais laikais netrūko bemaž niekur, tad kodėl jų 
neturėjo būti ir Kaprio saloje? Be to, iš Svetonijaus citatos nematyti, 
kad pavaizduoti Kaligulos naktinėjimai iš tikrųjų būtų vykę Kapryje. 
Svetonijus galėjo taip pat sėkmingai turėti galvoje ir Romą, į kurią 
Kaligula per savo ne vienus metus trukusį lankymąsi Kapryje daug 
kartų buvo nukeliavęs. Šią versiją remia ir tai, kad sostinėje jį neabe- 
jojamai kur kas labiau pažinojo negu mažoje saloje, todėl jam atrodė 
tikslingiau orgijose dalyvauti inkognito. O dėl biseksualaus polinkio 
ir šiuolaikiniai istorikai bei psichologai iš esmės sutaria. 

Iš visų tų įvykių galime suprasti, kad jaunojo Kaligulos viešna- 
gė tolimoje nuo sostinės imperatoriaus rezidencijoje anaiptol nebu- 
vo palanki formuotis charakteriui ir dvasiškai bręsti. Čia psichikos 
krūviai dar padidėja, įtampa be galo išauga. Jam tenka gyventi greta 
neprognozuojamos elgsenos imperatoriaus priešiškai nusiteikusių 
asmenų aplinkoje, tarp žmonių, dalyvavusių persekiojant jo šeimą. 
Jis turi gyventi nuolat saugodamasis. Visas mąstymas, visi poelgiai 
nukreipti viena linkme - išlikti. Kaligula veidmainiauja, apsimetinėja 
ir taikosi prie kiekvieno, išsižada net savęs - šešerius metus diena iš 
dienos. Nepasitiki nė vienu. Savo tikruosius jausmus, mintis ir keti- 
nimus laiko širdies gilumoje. Vaizduoja kuklų, yra ypač klusnus im- 
peratoriui, jam pataikaujamai pritaria. Svetonijus visa tai aprašo taip: 
„Čia, Kapryje, jo atžvilgiu išbandė visas įmanomas intrigas, mėgino jį 
suerzinti ir priversti kuo nors nusiskųsti. Tačiau niekuomet jis nedavė 
jiems nė mažiausios dingsties: saviškių likimą atrodė taip pamiršęs, 
tarsi niekam nebūtų plaukas nuo galvos nukritęs. O jei kas nors jam 
pačiam nutikdavo, viską neapsakomai kantriai nutylėdavo. Seneliui 


ir jo aplinkiniams rodė tokį nuolankumą, kad nelabai prasilenksime 

su tiesa sakydami, jog niekados nėra buvę geresnio vergo ir blogesnio 
pono.“ Galimas daiktas, kad nukaršęs Tiberijus jį vis dėlto permatė 
ir nujautė Kaligulą jam rengiant pražūtį. Kaip liudija Svetonijus, im- 
peratorius savo aplinkoje esą ne kartą prasitaręs, kad romėnams jis 
auginąs gyvatę. Meistriškai apsimetinėdamas Kaligula savo pozicijas 
apgina. Jei būtų buvęs sąžiningas, tikriausiai jau būtų atsisveikinęs su 
pasauliu. Šiuolaikinei psichologijai žinoma, kad toks neapsakomas 
dvasinis spaudimas, tokia įtempta, nuolatinė ir tikrovei priešiška elg- 
sena gali suskaldyti asmenybę, susargdinti šizofrenija. Neatmestina 
prielaida, kad šios didžiulės emocinės perkrovos greitino Kaligulos 
žingsnius į beprotystę. 

Kadangi gyvendamas Kapryje Kaligula buvo nusiteikęs daryti 
viską, ko geidžia imperatorius, Tiberijus negalėjo jam neatsilyginti 
už pastangas. Tad trisdešimt trečiaisiais metais jam pavedamos že- 
miausios politinės kvestoriaus pareigos, ketveriais metais anksčiau, 
negu Augusto tam buvo nustatytas minimalus dvidešimt penkerių 
kvestoriui priklauso prižiūrėti valstybės iždą, vadovauti mokesčių ir 
nuompinigių rinkimui. Jis taip pat veikia ir kaip kriminalinių bylų 
teisėjas ir atsako už gladiatorių pasirodymų organizavimą. Šis dar- 
bas Kaligulai ypač patinka. Žiaurios gladiatorių kautynės jam teikia 
didžiulį malonumą. Be to, kvestoriaus tarnyba atveria kelią į senatą. 
Spėjama, kad Kaligula čia jau anksti būtų galėjęs parodyti didžiausią 
talentą. Vos po kelerių metų romėnų ir žydų istorikas Juozapas Fla- 
vijus rašė: „Jis buvo puikus oratorius, kalbėjo vienodai sklandžiai ir 
graikiškai, ir lotyniškai. Dar buvo be galo nuovokus: kadangi visa, ką 
kiti būdavo parengę studijuodami ir nepaprastai stengdamiesi, jis ge- 
bėdavo atremti iš karto, tad toli gražu ne kiekvienas oratorius pajėg- 
davo jam prilygti, juo labiau kad savo įgimtą gebėjimą jis buvo išug- 


des atkakliai praktikuodamasis.“ Imperatorius nusprendžia, kad atėjo 

metas Kaligulai vesti, ir išrenka žmoną. Jos vardas Junija Klaudila, 
kilminga vieno Tiberijaus artimiausio patikėtinio duktė. Kaligula pa- 
klūsta ir veda jau tais pačiais metais Antijuje. Netrukus žmona ima 
lauktis, bet miršta gimdydama. Kaligula pakeliamas į vyresniuosius 
žynius ir taip atsistoja ant artimiausios pakopos Romos senatoriaus 
karjeros link. Tačiau įpėdinystės klausimas ir toliau lieka neišspręstas. 
Raštiškame testamente, kurį Tiberijus parengia trisdešimt penktai- 
siais metais, Kaligula ir Gemelas minimi paveldėtojais lygiomis da- 
limis. Tacitas, matyt, buvo arčiausiai tiesos sakydamas, kad Tiberijui 
neužteko ryžto apsispręsti. 

Išties Kaligula nėra gražus vyras. Nors jo kerėpliškas, storas, iš 
pažiūros neproporcingas kūnas plonomis blauzdomis ir didelėmis 
pėdomis gan plaukuotas, bet, kaip pastebi Svetonijus, galva anksti 
nuplinka. Sprandas buvęs apaugęs šeriais, rašo Seneka, veidas - bai- 
sus ir gasdinantis. Užtekę į jį tik užmesti akį, kad suprastum, jog tai - 
pamišėlis. Biustai ir statulos, kurių kelios yra išlikusios, to, kaip anais 
laikais buvo įprasta, geros propagandos dėlei neperteikia. Jos visos 
vaizduoja Kaligulą gražų: vietoj plikės iki pat kaktos raitosi garbanos. 

Nors ir buvo atstumiančios išvaizdos, moterims jis atrodė savo- 
tiškai patrauklus. Trisdešimt ketvirtaisiais metais su juo suartėja Eni- 
ja Trasila, Kvinto Makro, imperatoriaus pretorijonų gvardijos vado, 
žmona, ir atsiduria Kaligulos lovoje, kaip atrodo, ne be vyro sutikimo. 
Kaligula pažada, kai tik bus valdžioje, ją vesiąs. Pasak Svetonijaus, tą 
jis patvirtinęs net priesaika ir savo paties ranka rašytu pareiškimu. 
Enija mielai norėtų tapti imperatoriene ir net įkalba vyrą paremti 
Kaligulą šiam siekiant sosto. Žilos senatvės sulaukęs septyniasdešimt 
devynerių metų Tiberijus, dar kartą iškeliavęs į gimtąjį Romos mies- 
tą, į jį neįžengia, nes trisdešimt septintųjų metų kovo 16 dieną Mize- 
ne, sostinės flotilės bazėje, yra nužudomas. Apie to įvykio aplinkybes 


esama įvairių versijų. Galimas daiktas, kad Kvintas Makras bus įėjęs į 

imperatoriaus miegamąjį - kaip tuometiniam naktinės sargybos va- 
dui tai padaryti nieko nereiškė - ir užmetęs pagalvę Tiberijų uždu- 
sinęs. Jei tikėsime Svetonijumi, Kaligula pats imperatorių iš pradžių 
nunuodijęs. „Paskui, kai tas dar kvėpavo, įsakė nuo piršto numauti 
žiedą, o kai atrodė, kad tas mėgins jo neatiduoti, liepė užmesti ant 
jo pagalvę ir net savo rankomis užspaudė jam gerklę. Kai vienas pa- 
leistinis garsiai pasipiktino šiuo siaubingu darbu, jis [Kaligula] įsakė 
jį čia pat nukryžiuoti.“ Jau tą pačią dieną pretorijonai, atlydėję Tibe- 
rijų į Mizeną, Kaligulą paskelbia naujuoju imperatoriumi. O Romoje 
Kvintas Makras pasirūpina, kad senatas Kaligulą vienbalsiai pripažin- 
tų naujuoju valdovu. Kovo 18-ąją Tiberijus po mirties paskelbiamas 
neveiksniu, o jo testamentas - negaliojančiu. 

„Taip Kaligula įkopė į sostą ir išpildė romėnų tautos norą“, api- 
bendrina Svetonijus. Kaligulos ypač troškę kariai, pažinoję jį nuo vai- 
kystės ir prisiminę jo tėvą Germaniką bei atjausdami dėl bemaž visai 
išnaikintos šeimos. Kai Kaligula vilkėdamas gedulingais drabužiais 
atlydi laidotuvių procesiją į Romą, visas kelias iš abiejų pusių nužy- 
mėtas aukurais, gausybe aukojimui skirtų gyvulių ir liepsnojančių de- 
glų, „be galo linksmų, vienas kitą pečiais stumdančių žmonių minia 
atvilnijo jo pasitikti šūksmais linkėdama visokeriopos laimės“. Atke- 
liavus į Romą, kovo 28 dieną senatas jam suteikia „teisę ir sprendimų 
galią visais klausimais. Dvidešimt ketverių metų Kaligula dabar yra 
naujasis valdovas Romos pasaulinės karalystės, aprėpiančios žemes 
nuo Ispanijos iki Mažosios Azijos, nuo Sirijos iki Lamanšo ir nuo 
Šiaurės Afrikos iki Dunojaus ir Reino, - beveik viso antikos pasaulio. 
Tauta džiūgauja. Jaunasis imperatorius, atrodo, pateisina visas viltis, 
kurias jo tėvas Germanikas jau Augusto laikais kaip geidžiamas įpė- 
dinis buvo įkūnijęs. Žmonės Romoje lengviau atsikvepia ir su didžiu- 
liu pasitikėjimu žvelgia į ateitį. Džiaugsmas buvęs toks didelis, rašo 


Svetonijus, kad šventės trukusios kone tris mėnesius ir buvę paskersta 

daugiau kaip šimtas šešiasdešimt tūkstančių aukojimui skirtų gyvu- 
lių. Tomis dienomis Kaligula laikomas exoptatissimus princeps - „visų 
geidžiamiausiu valdovu“. 

Pirmaisiais jo valdymo metais į naująjį Augustą dedamos žmonių 
viltys, atrodo, iš tikrųjų pildosi. Visi nekantraudami laukia pirmosios 
Kaligulos kalbos senate, kuris dar visai neseniai buvo priėmęs spren- 
dimus prieš jo motiną ir brolius. Ar naujasis imperatorius senatoriams 
priekaištaus ir griežtai pareikalaus atsakyti? Nieko panašaus. Kasijus 
Dionas rašo, kad Kaligula stengęsis senatoriams įsiteikti ir žadėjęs su 
jais dalytis valdžia. Naujasis valdovas skelbia nutraukiąs procesus dėl 
jo didenybės imperatoriaus įžeidimo ir paleidžiąs pirmtako nuteistuo- 
sius ir ištremtuosius. Dar nebaigtos bylos sustabdomos ir viešai sude- 
ginamos Forum Romanum aikštėje. Žinoma, pirma įsakoma padaryti 
dokumentų nuorašus asmeniniam archyvui. Kalboje, pasakytoje toje 
pačioje aikštėje ištaigingų viešų Tiberijaus laidotuvių Augusto mau- 
zoliejuje proga, jis visiškai laikosi Augusto ir Germaniko tradicijos: 
nuo šiol rugsėjo mėnuo imamas vadinti pastarojo vardu. Naujasis im- 
peratorius reiškiasi kaip visiškas liberalas. Klausytojams jis sušunka 
žadėdamas, kad nuo šiol kiekvienas galįs kaip anomis respublikos die- 
nomis vėl laisvai reikšti savo nuomonę. Vėl galį būti skelbiami drausti 
režimą kritikuojantys raštai. Taip pat ir jo paties asmens garbstymų ir 
viešų rodymųsi ateityje turį būti atsisakyta, būsią draudžiama statyti ir 
jo skulptūras. Visose Italijos provincijose Kaligula panaikina Augusto 
įvestą visuotinį pardavimo mokestį, o tai išeina į naudą daugiausia 
paprastiems gyventojams. Žmonėms vėl grąžinama teisė rinkti ma- 
gistratą. Kaligula atlieka dar vieną parodomąjį aktą ir tai sustiprina 
piliečių prielankumą: nepaisydamas prastų orų ir audringos jūros jis 
išplaukia į motinos Agripinos tremties vietą, parplukdo jos pelenus į 
Romą ir įsako juos palaidoti taip pat Augusto mauzoliejuje Marso lau- 


ke. Tiberijus testamente buvo žadėjęs kiekvienam pretorijonui išmo- 

keti po tūkstantį sestercijų, o tai maždaug normali vieno kario metinė 
alga. Nors Kaligula anksčiau šį testamentą buvo paskelbęs negaliojan- 
čiu, dabar kiekvienam išmoka net po dukart tiek. Jis žengia dar vieną 
žingsnį: kiekvienas karys, Romos pilietis, ir kiekvienos šeimos galva 
gauna po tris šimtus sestercijų. Visai romėnų tautai tai sudaro apie 
keturiasdešimt penkis milijonus. Šis negirdėtas neregėtas dosnumas 
apstulbina visus. Tik vienas kitas susirūpinęs skeptikas klausia savęs: 
ką visa tai turėtų reikšti? Ar naujasis imperatorius išties rimtai nusi- 
teikęs laikytis savo daugybės pareiškimų ir pažadų, o gal visa tai tėra 
tik gerai apgalvota ir meistriškai inscenizuota viešoji akcija siekiant 
įgyti tautos ir karių prielankumą? 

Savo konsulatą Kaligula pradeda tik trisdešimt septintųjų lie- 
pos 1-ąją, vėluodamas tris mėnesius. Pareigų pradžios kalbą senate 
jis panaudoja tam, kad aiškiai atsiribotų nuo Tiberijaus ir sukriti- 
kuotų jo darbus. O tai, ką pasako apie savo paties valdymą, aristo- 
kratijai yra taip prie širdies, jog senatas, kaip rašo Kasijus Dionas, 
„bijodamas, kad nebūtų iškraipyta prasmė, nusprendžia šią kalbą 
kasmet vis iš naujo perskaityti“. Nuo šiol šventiniai renginiai veja 
vienas kitą. Kai iškilmingai atidaroma Augusto šventykla, į milži- 
nišką puotą mieste pakviečiami ne tik senatoriai su žmonomis, bet 
ir Romos gyventojai. Ta proga vykusios žaidynės pareikalauja tokių 
išlaidų, kokių nebuvo skirta jokioms kitoms iki tol. Per raitelių Žai- 
dynes pats Kaligula vadelioja ištaigingą šešiais žirgais kinkytą tri- 
umfo vežimą. O per gyvūnų medžioklę išguldoma šimtai lokių ir 
Afrikos plėšrūnų. Tokio įvykio „iki tol dar niekad nebūta“, negali 
atsistebėti Kasijus Dionas. Kaip spėjama, kai kuriems aristokratams 
tuomet pirmą kartą kaktoje pasimatė susirūpinimo raukšlės, nes 
naujasis valdovas taip švaistosi pinigais, kaip dar niekas nėra regė- 
jęs. Per labai trumpą laiką neliko 3,3 milijardo sestercijų, Tiberijaus 
paliktų valstybės ižde. Kaligula skendi neapsakomoje prabangoje: 

rengiasi brangiausiais šilkais, puošiasi neįkainojamais brangakme- 
niais ir net apavas nusagstytas deimantais. Besaikio išlaidavimo 
manija, didžiulė aistra žirgų lenktynėms, teatrui ir cirkui, taip pat 
žavėjimasis menininkais ir vadeliotojais iš žemojo luomo, žmonė- 
mis, kurių vis daugiau gauna teisę sėsti prie imperatoriškojo vaišių 
stalo ir kurie verste užverčiami visokiomis dovanomis, neatitinka 
aristokratiško pasaulio sampratų ir elgsenos normų. Kai paaiškėja, 
kad jaunasis imperatorius maudosi kvepaluose, valgo į aukso plokš- 
teles įvyniotus špinatus ir siurbčioja acte ištirpintus perlus, kai kurie 
senatoriai tik kraipo galvas. 

Galbūt vienas kitas senatorius šioje elgsenoje jau įžvelgė pir- 
muosius didybės manijos ir proto sutrikimo požymius. Didžiai 
gerbiamas Gajus Kalpurnijus Pizonas, ko gera, turi ypatingą dingstį 
tuo tikėti. Mat jis yra susižadėjęs su jauna gražuole Livija Orestila ir 
rengiasi ją vesti. Kaip pasakoja Svetonijus, į vestuvių puotą buvęs pa- 
kviestas ir Kaligula. Jis čiupęs patraukliąją nuotaką už rankos, nusi- 
tempęs ją į atskirą patalpą ir išžaginęs. Paskui jaunasis imperatorius 
degdamas nenumaldoma lytine aistra pareikalauja Livijos Orestilos 
sau ir ją veda. Bet jau po dviejų mėnesių ji jam atsibosta ir su ja išsi- 
tuokia. Visa jo meilė skirta ketveriais metais jaunesnei Abitarvijume, 
dabartiniame Koblence, gimusiai seseriai Druzilai. Manoma, kad 
dar būdamas berniukas atėmęs jai nekaltybę. Neva tai darant juodu 
užtikusi senelė Antonija. Nuo tada Druzila yra jo meilužė. Kai ir ji 
trisdešimt trečiaisiais metais išteka už Lucijaus Longino, Kaligula ir 
toliau leidžiasi jos paikinamas keistais meilės žaidimais. Svetonijus 
dar priduria, kad jis ištvirkaudavęs ir su kitomis savo seserimis Agri- 
pina bei Livila ir jas perleidęs saviems pasismaginimų berniukams. 
Kaip vaizduoja Svetonijus, imperatoriaus rūmai nesiskirią nuo vieš- 
namio, kuriame klesti kraujomaiša ir santuokinė neištikimybė. Ka- 


ligula kviečia ir jaunus, ir senus naudotis savo rūmų paslaugomis ir 

tenkinti savuosius įgeidžius. Jis nuolat žvalgosi gražių, puikios figü- 
ros moterų, kad galėtų su jomis lytiškai santykiauti. Ir toliau nesi- 
drovi kėsintis net į senatorių žmonas. 

Trisdešimt septintųjų spalio pabaigoje Kaligula sunkiai suserga. 
Jau nuo paauglystės epilepsijos priepuoliai jį taip nukamuodavo, kad 
paskui vos paeidavo ir sunkiai išlaikydavo pakeltą galvą. Dabar iš 
tėvo paveldėta liga pasireiškia taip ūmiai, kad jo aplinkos patikėti- 
niai ima baimintis jį neišgyvensiant. Naktimis neužmiega, kankina 
košmariški sapnai ir siaubinga panika. Girdi balsus ir mano, kad su 
juo kalba okeano dvasia. Sutrikęs ir nerimastingas jis klaidžioja savo 
rūmų koridoriais ir salėmis maldaudamas, kad išauštų diena. Žydų 
mokslininkas ir filosofas Filonas Aleksandrietis, pažinojęs Kaligulą 
asmeniškai, mano, kad jo liga buvo susijusi su nežabota ir nesaikinga 
gyvensena, kurią ėmęs praktikuoti, su iškrypėlišku lytiniu gyvenimu, 
pernelyg gausia mityba ir gėrimu, vėmimo priemonių naudojimu po 
gausių valgių bei karštomis maudynėmis prikimštu skrandžiu. Tačiau 
tai yra taip pat klaidinga kaip ir Svetonijaus prielaida, neva žmona 
jam duodavusi pernelyg stipraus afrodiziako, bei kai kurie kiti aiški- 
nimai. 2005 metais išėjusioje anglų istorikės Vivianos H. Grin (Vi- 
vian H. Green) knygoje The Madness of Kings („Išprotėję karaliai“) 
prieinama prie logiškos išvados, kad Kaligulos beprotystės priežastis 
buvusi organinė smegenų liga. Temporalinės epilepsijos, tai yra chro- 
niško smegenų sindromo, požymiai panašūs į šizofrenijos arba en- 
cefalito, smegenų uždegimo, požymius. Tačiau ir šie samprotavimai 
galiausiai tėra tik spėjimas, nes išlikusių duomenų tiksliai diagnozei 
toli gražu nepakanka. 

Trisdešimt septintųjų spalio mėnesį atgulęs į sunkios ligos patalą 
Kaligula, matyt, ir pats nelabai tikėjo išgyvensiąs. Dar tebekovoda- 
mas su neganda, kaip praneša Svetonijus, Kaligula paskiria savo nu- 


mylėtinę seserį Druzilą „imperatoriaus turto ir valdžios paveldėtoja. 

Tad ir jo artimiausi patarėjai, imperatoriaus gvardijos prefektas Kvin- 
tas Makras ir jo buvęs uošvis Junijus Silanas, ima nusiteikti galimai 
jo mirčiai. „Būk pasirengęs!“ - pataria jie Tiberijui Gemelui, dvide- 
šimties metų tikram Tiberijaus vaikaičiui, kurio siekius įžengti į sostą 
remia nemažai aukšto rango senatorių. Tačiau per anksti džiūgauta. 
Po poros savaičių Kaligula netikėtai iš ligos išsikapsto. Nors dvasiškai 
atrodo labiau sutrikęs negu anksčiau, bet Romoje vėl pajuntama jo 
ranka. Tą jis nedelsdamas parodo nepaprastai brutaliai. Kaligula su- 
uodžia sąmokslą ir pasiunčia du ištikimus karius pas Tiberijų Geme- 
lą. Šie paduoda jam durklą ir verčia nusižudyti. Netrukus sąmokslu 
apkaltinamas ir Kvintas Makras - už tėvynės išdavimą nuteisiamas 
mirtimi ir trisdešimt aštuntųjų metų pradžioje ši bausmė įvykdoma. 
Junijus Silanas panašiam likimui užbėga už akių trisdešimt aštuntųjų 
gegužę skustuvu persipjaudamas gerklę. Taip padaręs jis bent išsaugo 
savo šeimai nemažą turtą. Dviem senatoriams, kurie Kaligulai ser- 
gant pagyrūniškai buvo prisiekę, verčiau pasidarysią galą, jeigu jis tik 
pasveiks, dabar imperatorius ciniškai įsako nedelsiant tai ir padary- 
ti - kad priesaika nebūtų melaginga. Matyt, neturėdami kitos išeities 
įsakymui jie paklūsta. 

Specialiame senato posėdyje Kaligula užsipuola senatorius taip 
tiesmukai ir beatodairiškai, kaip toje nuo seno garbingoje vietoje dar 
niekas nebuvo girdėjęs. Jie esą kalti dėl Tiberijaus valdymo metais 
daugybės į kapus nuvarytų žmonių, pareiškia jis ir įsako žodis po žo- 
džio perskaityti savo privačiame archyve išsaugotus teismų aktus, ku- 
rie tai patvirtina. Taip pat ir dabartinė senatorių veikla kaip ir anks- 
čiau esanti persmelkta neapykantos, veidmainiško pataikavimo, ir 
kiekvieną akimirką galima laukti sąmokslo. Todėl jis nusprendęs vėl 
atnaujinti imperatoriaus garbės įžeidimo procesus - potvarkis tuo- 
jau pat turįs būti išrašytas bronzinėje steloje. Senatoriai ištikti šoko. 


Daugeliui protas prablaivėja, bet įsivyrauja ir baimė. Akyse jie nuo- 

lankūs, gieda jam ditirambus ir rengia procesijas, tačiau slapta ima 
regzti naujus sąmokslus. 

Trisdešimt aštuntųjų liepos 10 dieną netikėtai miršta Kaligulos 
numylėtinė sesuo Druzila, išgyvenusi vos dvidešimt dvejus metus. 
Svetonijus mano, kad ji buvusi nužudyta, nes kūdikis, kurio laukėsi, 
buvęs Kaligulos. Tačiau patikimesnė, atrodo, yra versija, kad ji tapo 
tuo metu Romoje siautusios šiltinės auka. Toji skausminga netektis 
veikiausiai dar paspartino Kaligulos progresuojantį garmėjimą į be- 
protystę. Psichiškai jis visiškai palūžta - net nebeįstengia dalyvauti 
ištaigingose viešose laidotuvėse. Iš Svetonijaus žinome, kad buvę įsa- 
kyta „sustabdyti visą reikalų tvarkybą , „per laidotuves mirties baus- 
me uždraudžiama šypsotis, maudytis ir valgyti kartu su tėvais, žmona 
ir vaikais“. Kaip laikomasi gedulo reikalavimų, buvo kuo griežčiausiai 
kontroliuojama. Kaligula priverčia senatą nutarti, kad Druzila ateityje 
būtų garbinama kaip „dievybė“. Tokio priskyrimo prie dievų iki šiol 
buvo nusipelnę tik Cezaris ir Augustas. Veneros šventykloje Foru- 
me jai pastatoma statula, kuri dydžiu yra tokia pat kaip ir pati deivė. 
Negana to, pavedama pastatyti pačiai Druzilai skirtą šventyklą. Kai 
vienas senatorius viešai ir prisiekdamas pareiškia, kad savo akimis 
matęs, kaip Druzila įžengusi į dangų ir su dievais kalbėjusi, Kaligula 
jį apdovanoja milijonu sestercijų. Vengdamas bendrauti su žmonė- 
mis imperatorius kūlvirsčiais sprunka iš Romos į savo dvarą Albano 
kalnuose. Čia be tikslo, nesiskutęs klaidžioja po apylinkes, mėgina 
prasiblaškyti žaisdamas kauliukais ir vadinamuosius lentos žaidimus. 

Romoje Kaligula tęsia savo konfrontacijos su senatoriais kursą. Iš 
viešųjų vietų pašalinamos jų statulos, taip pat anuliuojamos jų garbės 
vietos teatre. Uždraudžiama nešioti senuosius rango ženklus. Net esą 
pasitaikę, kad senatoriai vilkėdami togas turėję po kelis kilometrus 
bėgti šalia jo imperatoriškojo vežimo. Užtat privilegijuojami žmonės 


iš žemojo luomo, pavyzdžiui, garsusis pantomimas Mnesteris. Su šiuo 

gražios išvaizdos ir skandalingu aktoriumi Kaligula turi - kaip ir su 
kai kuriais kitais vyrais - homoseksualinių santykių. Jis bučiuoja jį 
visiems matant. Tačiau gražaus jaunuolio išsipustymas jį gali erzinti ir 
siutinti. Traktate „Apie pyktį Seneka aprašo, kaip plikagalvis Kaligula 
įsakęs suimti vieno senatoriaus sūnų tik todėl, kad šio gražūs ir gerai 
prižiūrimi plaukai jam buvę tarsi rakštis akyje. Kai tėvas ima prašyti 
pagailėti sūnaus, Kaligula įsako įvykdyti jaunuoliui mirties bausmę. 
Tėvą priverčia dalyvauti siautulingoje puotoje. „Imperatorius gėrė į 
jo sveikatą prieš tai sargybai įsakęs neišleisti jo iš akių. Nelaimingasis 
tvardėsi tarsi būtų išprašęs sūnui malonę. Kaip tai suprasti? Jis turėjo 
dar vieną sūnų.“ 

Kaligula taip be galo žavisi teatru ir cirku, taip pat dainavimu 
ir šokiais, kad, kaip rašo Svetonijus, „net per viešuosius vaidinimus 
negalėdavo susilaikyti visų akivaizdoje neprisidėjęs savo balsu prie 
rodomų tragedijų choro ir nemėgdžiojęs aktorių gestų - arba jiems 
pritardamas, arba juos peikdamas“. Ne visuomet jis pasitenkindavo 
žiūrovo statusu. Vieną kartą vakare pasikviečia į rūmus tris iš baimės 
tirtančius senatorius vien tam, kad užsimetęs ant pečių apsiaustą ir 
vilkėdamas tunika iki kulkšnių fleitai pritariant jiems padainuotų 
ir pašoktų. Net per didingus gladiatorių pasirodymus kai kada pats 
dalyvauja kaip „trakas“ su lenktu kardu ir skydu. Gladiatorių kau- 
tynės arenoje jam teikia progą parodyti, kad išties yra Žiaurus. Ka- 
ligulos savivalei beveik nėra ribų. „Niekuomet nepamiršk, kad man 
leidžiama viskas ir prieš visus, - pareiškia savo senelei Antonijai. 
Per vienas vaišes savo rūmuose jis bučiuoja garbiai senatorienei 
sprandą ir savo glamones palydi žodžiais: „Toks gražus kaklas gali 
būti atskirtas nuo kūno, jeigu aš jsakysiu.“ Dabartiniai psichologai 
linkę manyti, kad ryškiausia Kaligulos savybė buvo sadizmas. Jis vis 
didesnį malonumą jaučia matydamas žiaurius kankinimus ir kaip 


vykdomos mirties bausmės. 

Tironiski Kaligulos polinkiai auga kaip ant mieliy, jie darosi ne- 
betramdomi ir peržengia visas ribas. Švaistymo manija - taip pat 
beribė. Jis turi kelerius rūmus, o Kampanijos pajūryje - daugybę 
vilų, kuriose apsigyvena vasaros mėnesiais. Jo ištaigingų laivų bor- 
tai išdabinti brangakmeniais, o ant margomis mozaikomis išklotų 
denių pavėsį teikia vaismedžiai ir vynuogienojai. Laivuose įrengtos 
termos, valgyklos ir kolonados. Tai plaukiojantys rūmai: sienos ap- 
taisytos marmuro plokštėmis su dramblio kaulo inkrustacijomis ir 
apkabinėtos paveikslais. Du tokie septyniasdešimties metrų ilgio ir 
dvidešimties metrų pločio laivai 1929-1932 metais buvo atkasti ir iš- 
kelti į paviršių. Nieko nuostabaus, kad taip išlaidžiai gyvenant impe- 
rijos kasos kaipmat ištuštėja. Skolos nenumaldomai išauga. „Pinigus 
jis švaistydavo rieškutėmis, - sako Kasijus Dionas, - bet tuojau pat 
iždą kuo gobšiausiai papildydavo.“ Sumanydavo vis rafinuotesnių 
būdų, kaip tai padaryti. Praktikuoja nusavinimą ir šantažą. Turtin- 
gi senatoriai gladiatorius privalo pirkti varžytinėse už aukščiausias 
kainas. Įvedami vis nauji ir didesni mokesčiai, jais apdedamos net 
prostitutės. Svetonijus konstatuoja, kad išvis nebebuvo nė vieno, ku- 
rio nebūtų slėgusi kokia nors rinkliava. Net mirusieji, ir tie nepa- 
liekami ramybėje: Kaligula konfiskuoja jų turtą kaip paveldą. Aris- 
tokratai dėl menkiausių dingsčių tempiami į teismą ir nuteisiami 
mirties bausme. Vieną turtingą giminaitį, kaip praneša Seneka, savo 
rūmuose jis numarina badu, kad užvaldytų jo turtą. Romiečiai ima 
Kaligulos neapkęsti. Į tai jis reaguoja cituodamas iš Akcijaus tragedi- 
jos „Atrėjas“ žodžius: „Oderint, dum metuant!“ Išvertus tai reiškia: 
„Teneapkenčia, kad tik bijotų! 

Trisdešimt devintųjų vasaros pabaigoje senatoriai rezga naują 
sąmokslą, kurio tikslas - pasiųsti Kaligulą myriop. Kai sąmokslas at- 
skleidžiamas, paaiškėja, kad jo gijos nusidriekia toli už Romos ribų. Į 


jį įsipainiojęs ir Aukštutinės Germanijos vietininkas, ir keturių kovai 

parengtų legionų vadas senatorius Kornelijus Getulikas. Sąmokslui 
tai suteikia naują matmenį. Kas sąmokslininkus išdavė, lieka neaiš- 
ku. Išsigandęs imperatorius reaguoja žaibiškai. Romoje atleidžia abu 
konsulus ir, kad nesukeltų įtarimo, su keliomis pretorijonų kohor- 
tomis išvyksta į Umbriją. Iš čia su jomis kuo skubiausiai išsirengia į 
Germaniją. Maince staigia kovine operacija visai netikėtai užklumpa 
Kornelijų Getuliką ir jį priverčia, tikriausiai kankinimais, išduoti są- 
mokslininkų vardus. Pasirodo, kad pėdsakai veda į Romą, į paties 
imperatoriaus rūmus. Paaiškėja, kad į sąmokslą uodegas įmerkusios 
ir abi Kaligulos seserys Agripina ir Livila, taip pat Markas Emilijus 
Lepidas, antrasis Druzilos vyras, dabartinis Agripinos meilužis ir ar- 
timiausias Kaligulos patikėtinis. Kornelijus Getulikas ir Markas Emi- 
lijus Lepidas iškart nubaudžiami mirtimi, o seserys ištremiamos į 
Ponto salas. Pirmiau negu grįš į Romą, Kaligula sumano įrodyti, kad 
yra toks pat didis karvedys kaip ir jo tėvas. Iš visų Germanijos kampų 
sutelkia romėnų legionus ir ima rengti plataus masto žygį prieš liku- 
sias germanų tautas. Tačiau to sumanymo - labai „šuoliškai“, kaip 
rašo Tacitas, - atsisako ir nusprendžia užkariauti Britaniją. Nuo Ce- 
zario ekspedicijos 55-54 metais prieš Kristų į šį kraštą joks romėnų 
karvedys nebebuvo įkėlęs kojos. Dabar jo pėdomis užsimojęs žengti 
Kaligula. Su didžiule kariuomene ir sunkiais apgulos mechanizmais 
nės Bulonės kareiviai ima maištauti, atsisako lipti į parengtus laivus 
ir keltis į salas. Esą pernelyg pavojinga. Sumanymas gėdingai žlunga. 
Kaligula priverstas pasitenkinti kareivių garbę žeminančia bausmės 
akcija: jis įsako jiems pakrantėje rinkti kriaukles - kad per numatytą 
triumfo žygį Romoje galėtų parodyti bent šiokį tokį „karo grobį“. 
Kai imperatorius keturiasdešimtųjų gegužės pabaigoje grįžta į 
Romą, padėtis čia tokia įtempta, kad saugumo sumetimais jis atsisa- 


ko oficialiai įžygiuoti į miestą su visais viešaisiais pagerbimais, juo- 

lab nenori to daryti dalyvaujant didesnems Zmoniy minioms. Nuo 
paskutinio sąmokslo Kaligula gyvena nuolat apimtas pasikėsinimo 
baimės. Iš savo artimiausios aplinkos pašalina visus kilmingus ro- 
luomo asmenys, kurie jam ypač dėkingi už prielankumą ir malonę: 
tai imperatoriaus rūmų ūkyje tarnavę ir dabar paleisti vergai. Naujo- 
sios klikos priekyje atsiduria rūmų „pilkasis kardinolas“ Gajus Julijus 
Kalistas. Jis įgyja didelę galią ir įtaką. Sukuriamas tankus šnipų ir in- 
formatorių tinklas. Imperatorius duoda senatui suprasti, kad nuo šiol 
jis jiems rodysis nebe kaip princeps, nebe kaip „pirmas tarp lygių“ Ir 
tai reiškia ne ką kita kaip tironijos pradžią. Kasijus Dionas ir Seneka 
sutaria sakydami, kad dabar Kaligula atsistoja ant vienos pakopos su 
dievais. Mosuodamas įsivaizduojamu žaibu jis save tapatina su Jupi- 
teriu ir jį provokuoja tokiais žodžiais: „Nagi, žudyk mane, antraip aš 
tave nugalabysiu!” Kaligula įsako pastatyti sau pačiam kaip dievybei 
ištaigingą šventyklą ir joje aukšto rango senatoriai jį šlovina kaip 
dievą. Rinktiniai šventikai kasdien jam aukoja, dažniausiai flamin- 
gus, povus, fazanus ir Afrikos perlines vištas. Už šias žinias mes vėl 
dėkingi Svetonijui. Taip pat ir už įdomią informaciją, kad žmogaus 
ūgio gryno aukso imperatoriaus statulą, puošusią minėtą šventyklą, 
kasdien aprengdavo tokiais pat drabužiais, kokius nešiodavo pats Ka- 
ligula. O kai šis paklausęs aktorių Apelą, kas - Jupiteris ar jis - esąs 
reikšmingesnis, ir šis, suprantamas daiktas, uždelsęs atsakyti, impera- 
torius jį perdavęs kankintojams nuplakti, o per tą procedūrą pareiš- 
kęs, kad jo balsas net vaitojant išsaugojęs malonų skambesį. 
Trisdešimt devintųjų vasaros pabaigoje Kaligula veda ketvirtą 
kartą. Tai Milonija Cesonija, viena iš jo ankstesniųjų meilužių. Ji nėra 
nei jauna, nei graži, užtat labai vaisinga - jau pagimdė tris vaikus. 
Ir dabar akivaizdžiai sustorėjusi. Kaligula tikisi sūnaus, sosto įpėdi- 


nio. Praėjus mėnesiui po vestuvių Milonija Cesonija pagimdo sveiką 

mergytę. Savo sesers atminimui jis pavadina ją Julija Druzila ir pa- 
reiškia, kad ji esanti Jupiterio vaikas. Ant Kapitolijaus, mažiausios iš 
septynių antikinės Romos kalvų, kur stovėjo ir centrinė - Jupiterio - 
šventykla, jis paguldo mergytę ant deivės Minervos statulos kelių, 
kad toji ją pažindytų. Aiškiu progresuojančios beprotystės požymiu, 
kaip rodo antikos laikų šaltiniai, laikytina ir tai, kad Kaligula buvo 
įsitikinęs savo žmoną esant nakties šviesos deivę Luna. Jis kalbasi su 
ja ir prašo, kad ši jį apkabintų. Iškalbiojo rūmininko Lucijaus Viteli- 
jaus, kuris Kaligulą pirmasis buvo pagarbinęs kaip dievą, imperato- 
rius klausia: „Ar matei, kaip aš santykiavau su nakties šviesos deive 
Luna?“ Lucijus Vitelijus, nuleidęs akis, nuovokiai atsako: „Ne, valdo- 
ve, tik jūs, dievai, galite vienas kitą matyti!“ Taip bent užrašė Kasijus 
Dionas, ir ko gera, šiek tiek mirktelėjo akimi. 

Šiuolaikinis istorijos mokslas taip pat teigia, kad pastarasis po- 
elgis buvęs tik ciniškas pokštas, kuriuo imperatorius norėjęs Lucijų 
Vitelijų pažeminti. O Kaligulos dievinimas - tai ne kas kita kaip po- 
litinis išskaičiavimas ir galios rodymas helenistiniu pavyzdžiu. Šiai 
prielaidai patvirtinti pateikiamas įspūdingas pasakojimas, kaip Ka- 
ligula perjojo jūrą. Iš visų imperijos galų jis sutelkia tiek prekybos ir 
krovininių laivų, kad kyla grėsmė Romai nebūti aprūpintai grūdais. 
Šiaurinėje Neapolio įlankos dalyje tarp Puteolio* ir Baulio įsako iš 
vienas greta kito sustatytų laivų nutiesti penkių kilometrų tiltą. Kaip 
ir Apijaus kelias (via Appia), žemės pylimais jis paverčiamas gerai 
sustiprintu keliu. Čia esama tekančio vandens, įrengiama net poilsio 
aikštelių ir pastogių. Kaligula užsideda Aleksandro Didžiojo šarvus, 
kuriuos anksčiau buvo nugvelbęs iš jo kapo Aleksandrijoje, užsi- 
meta purpurinį, auksu ir indiškais brangakmeniais nusagstytą grai- 


kišką karo vado apsiaustą, ant galvos užsideda ąžuolo lapų vainiką, 


* Dabartinis Pocuolis (čia ir toliau vert. past.). 


36 


pasiima skydą ir kalaviją ir su didele karių palyda joja tiltu, kad ana- 
me krante - kaip ir per tikrą grobikiško karo žygį - įsiveržtų į Pu- 
teolio miestą. Jis tyčiojasi iš persų karalių Darėjo I Didžiojo ir Kserk- 
so I, kurie jau prieš penkis šimtus metų laivais nutiestu tiltu buvo 
perėję Helespontą*, ir garsiai giriasi, kad jis įveikęs kur kas ilgesnį 
jūros ruožą. Kariams, kurie tiltą peržygiavo pėsčiomis, jis skiria pi- 
nigines premijas ir iškelia kiaurą parą trunkančią puotą, per kurią, 
kaip praneša Kasijus Dionas, daug savo draugų nuo to tilto nustumia 
į jūrą, tad ne vienas įkaušęs bičiulis gauna galą. O pasak Svetonijaus, 
jis pats, tikriausiai paauksuota barzda ir su trišakiu rankoje, pasiro- 
dęs kaip Neptūnas. Šitas siaubingas, antikiniuose šaltiniuose aprašy- 
tas spektaklis prikišamai rodo, kad jį rengė didybės manijos apsėstas 
žmogus, kurio protas gerokai sutrikęs. Kitomis progomis Kaligula 
pasirodo ir kaip kuoka ir liūto skydu ginkluotas bei liūto kailiu apsi- 
taisęs Herkulis, arba kaip Bakchas ir Apolonas. Galimas daiktas, kad 
jis galėjęs ir nebesusivokti, kokios esąs lyties, nes persirenginėja taip 
pat ir Venera, Junona bei Diana. 

Vos po ketverių valdymo metų bemaž nė vienas romietis nebe- 
abejoja, kad Kaligula yra dar Ziauresnis ir didesnis tironas negu im- 
peratorius Tiberijus. Miestą apima siaubas. Kai senatoriai gauna šio 
pasakojimo pradžioje minėtą neva Incitatuso pasirašytą kvietimą, kai 
Kaligula paskelbia, kad savo arklį padarysiąs konsulu ir kai keturias- 
dešimtųjų pabaigoje pasklinda gandas, jog imperatorius rengiasi sos- 
tinę perkelti į Aleksandriją, o tai reikštų senatą galutinai neteksiant 
valdžios, ryžtamasi veikti. Nauja sąmokslininkų grupė nusprendžia 
pasinaudoti Augusto garbei rengiamomis Palatino žaidynėmis ir per 
jas imperatorių nugalabyti. Grupei priklauso artimiausias Kaligulos 


patikėtinis, buvęs vergas Gajus Julijus Kalistas, imperatoriškosios 


* Senovinis Dardanelų sąsiaurio pavadinimas. 

gvardijos tribūnai Kasijus Charėja ir Kornelijus Sabinas. Šie dabar 
Kaligulos neapkenčia iš visos širdies. Sausio 25-ąją imperatorius nu- 
matęs keliauti į Aleksandriją. Taigi laiko maža. Keturiasdešimt pirmų- 
jų sausio 24-ąją sąmokslininkai ima veikti. Teatras, kuris tikriausiai 
stovėjo ant Palatino šlaito į Forumo pusę, prigužėjo pilnutėlis. Iš teatro 
veda du išėjimai: vienas - į miestą, kitas - į rūmus. Kaligula žaidynes 
atidaro gyvulio aukojimu Augusto garbei, paskui įsitaiso ložėje ir įsa- 
ko pažarstyti žiūrovams skanumynų. Iš pradžių rodoma pantomima, 
kurioje nukryžiuojamas plėšikų vadeiva. Paskui vaidinama tragedija, 
kurioje taip pat praliejama nemažai dirbtinio kraujo. Tolesnius įvy- 
kius senieji šaltiniai pateikia skirtingai, bet išsamiausiai juos aprašo 
Juozapas Flavijus. Atėjus pietų metui imperatorius kartu su savo dėde 
Klaudijumi atsistoja ketindamas eiti į maudykles ir drauge pasižiūrėti 
iš Azijos atvežtų berniukų, turėsiančių po pietų misterijose giedoti 
himnus ir šokti su ginklais. Sąmokslininkai nuseka Kaligulai iš pas- 
kos požemine perėja, o įkandin besiveržiančią minią sulaiko sakyda- 
mi, kad imperatorius dabar turįs pailsėti. Kasijus Charėja imperatorių 
pasiveja, išsitraukia kalaviją ir „smeigia juo giliai tarp kaklo ir peties, 
bet žaizda nėra mirtina“. Kaligula sušunka iš skausmo ir bando spruk- 
ti. Kornelijus Sabinas jam pastoja kelią ir prispaudžia prie žemės. „Ir 
dabar visi sąmokslininkai su kalavijais puolė prie jo ragindami vienas 
kitą: „Durk! Durk!“ Po maždaug trisdešimties smūgių Kaligula guli 
negyvas, paskerstas kaip koks galvijas per aukojimo ceremoniją. Kai 
kuriuose antikiniuose šaltiniuose teigiama, kad keli sąmokslininkai 
smeigę jam savo kalavijus į analinę angą. Taip pat ir Kaligulos žmona 
Milonija Cesonija patiesiama kalaviju. Nužudoma ir jo dvejų metukų 
vienturtė duktė Julija Druzila: kelis kartus trenkiama galvute į sieną. 
Po šitų skerdynių sąmokslininkams pavyksta pasislėpti Germani- 
ko namuose. Kai ieškant žudikų naršomi imperatoriaus rūmai, vienas 


gvardijos karys aptinka pasiligojusį Kaligulos dėdę Klaudijų. Šis mir- 

tinai persigandęs sėdi susigūžęs už užuolaidos. Stengdamiesi užbėgti 
už akių skubiai sušauktam senatui, kuris ilgai posėdžiaudamas nej- 
stengia sutarti dėl naujos „laisvos respublikos, pretorijonai naujuo- 
ju imperatoriumi paskelbia Klaudijų, nors tas ir priešinasi. Viltingai 
prasidėjęs Kaligulos valdymas baigiasi katastrofa. Jo vardas šalinamas 
iš oficialių kronikų, visos jo statulos nuverčiamos ir sudaužomos. Jo 
sukapotas lavonas Romos Eskvilino kalvos soduose sudeginamas tik 
iš dalies. Likučiai plonai užrausiami durpėmis. Čia vėliau juos iškas iš 
tremties grįžusios seserys Livila ir Agripina (Jaunesnioji) ir formaliai 
sudegintus pergabens į Augusto mauzoliejų. „Tikrai didingos, valdo- 
vo vertos veiklos niekas negali jam nubraukti, - rašo apie Kaligulą 
Juozapas Flavijus. O Kasijus Dionas trumpai drūtai konstatuoja, kad 


Kaligula iš tikrųjų patyrė, jog nėra dievas. 


Menininkas savigyra 
ir... padegejas? 


Neronas (37-68 m. po Kr.) 


Imperatorius Klaudijus, tiesa, nėra išprotėjęs kaip jo pirmtakas Ka- 
ligula. Tačiau ir sveikas nėra. Tikriausiai sirgo encefalitu, smegenų 
uždegimu, dėl kurio jis ir buvo toks paliegęs. Kalbėti gali tik mikčio- 
damas, galva ir rankos nuolat virpa. O eiti taip sunku, kad Romos 
gatvėmis visuomet nešamas dengtais neštuvais. Senate kalba vis sėdė- 
damas. Su trečiąja žmona, visų pripažinta gražuole Valerija Mesalina, 
susilaukia sūnaus ir pavadina Britaniku. Įvykdžius Mesalinai mirties 
bausmę penkiasdešimt aštuonerių imperatorius per Naujųjų ketu- 
riasdešimt devintųjų metų šventę veda dar kartą - trisdešimt ketverių 
metų išmintingą ir gražią dukterėčią Agripiną, jaunesniąją Kaligulos 
iš tremties grąžintą seserį, Germaniko dukterį. Nors santuokos tarp 

artimų giminių, tokių kaip dėdė ir dukterėčia, Romoje draudžiamos, 
Klaudijus priverčia senatą šią nuostatą panaikinti. Nuo šiol Agripi- 
na beatodairiškai daro viską, kad praskintų kelią į valdžią savo pa- 
čios iš ankstesnės santuokos trisdešimt septintų metų gruodžio 15 
dieną Antijuje gimusiam sūnui Lucijui Domicijui Ahenobarbui. Ne 
ketveriais metais jaunesnis Britanikas, o tik jos sūnus turi tapti sosto 
paveldėtoju ir būsimuoju imperijos valdovu. Vos praėjus metams po 
vedybų ji priverčia Klaudijų įsūnyti dabar jau trylikmetį savo berniu- 
ką. Šis gauna Nerono Klaudijaus Germaniko vardą. 

Agripinai gyvenant tremtyje Ponto salose - čia ji atsidūrė trisde- 
šimt devintaisiais Kaligulos įsakymu dėl tėvynės išdavimo - vaikas 
augo tetos namuose bemaž be išteklių ir varganomis sąlygomis, pa- 
prastoje aplinkoje ir dviejų vyrų auklėtojų prižiūrimas: vienas buvo, 
kaip žinome iš Svetonijaus, siras, šokėjas, o kitas - graikas, plaukų 
kirpėjas Anicetas. Šis po kelerių metų pagarsės dėl nelabai gražių da- 
lykų. Dabar jaunąjį Neroną kone kiekvieną dieną sutiksi cirke, kur jis 
„neapsakomai atkakliai ir pelnydamas audringų aplodismenty“ da- 
lyvauja ne taip jau nepavojinguose koviniuose raitelių pasirodymuo- 
se. Savo anksti mirusio kilmingo tėvo, Augusto posūnaičio, nemažą 
turtą atgauna tik tada, kai keturiasdešimt pirmaisiais imperatoriumi 
tampa Klaudijus. Tėvas Romoje išsiskyrė kaip gerbiamas, sumanus 
valdininkas. Tačiau turėjo nemažų žmogiškų ydų. Jis buvo brutalus, 
skrupulų neturintis ir kitus niekinantis žmogus - šias savybes, kaip 
atrodo, paveldėjo ir sūnus. Vienintelis, kuris tuo netiki, bet mano, 
kad blogą charakterį lemia ne blogi įgimti polinkiai, o prastas au- 
klėjimas, yra stoikų mokyklos filosofas Lucijus Anėjus Seneka Jau- 
nesnysis. Dar Kaligulai valdant šis pagarsėjo kaip oratorius, eseistas, 
tragedijų kūrėjas ir filosofas. Patekęs į imperatoriaus nemalonę buvo 
ištremtas į Korsiką ir ten gyveno nuo keturiasdešimt pirmųjų metų. 


Imperatorius Klaudijus tenai jį pasiuntė dėl tariamos santuokinės 

neistikimybes Kaligulos seseriai Livilai. Agripina sugraZina penkias- 
dešimt ketverių metų Seneką į Romą, kad „pirmajam tarp mokytų- 
jų - kaip Plinijus Vyresnysis jį pavadino dėl garsių mokslinių vei- 
kaly - pavestų auklėti ir lavinti savo sūnų. Seneka privalo dabar jau 
imperatoriaus sūnų Neroną rengti būsimam valdovo vaidmeniui. Per 
nuolatines ir reiklias pamokas Neronas turi plušėti mokydamasis ge- 
ometrijos, aritmetikos, astronomijos, muzikos teorijos, gramatikos ir 
retorikos, nes šių žinių jam labiausiai trūksta. Tačiau geru oratoriumi 
jis niekuomet netapo. Nedomina jo ir etikos bei moralės klausimai. 
Penkiasdešimt dvejais metais vėliau už jį gimęs Tacitas „Analuose“ 
rašo, kad Neronas dar būdamas berniukas „savo gyvu protu nuo pat 
mažens linko į kitus dalykus: jis raižė, piešė, dainavo, mokėsi valdyti 
arklius“. Kariniai dalykai jam nė motais. 

Kai Neronui sukanka šešiolika, Klaudijus jį apvesdina su savo ti- 
kra dukterimi Oktavija ir suteikia jam titulą princeps iuventutis („jau- 
nuomenės vadas“). Tai kartu reiškia, kad nuo šiol jis yra vienintelis 
sosto įpėdinis. Sukta, garbės ir valdžios trokštanti Agripina dabar gali 
sakyti turinti vienintelį vyriškosios lyties palikuonį, tiesiogiai susijusį 
su Augustu, Romos imperijos kūrėju. Tikslas beveik ranka pasiekia- 
mas. Kliudo tiktai Klaudijus. Agripina į pagalbą pasitelkia patyrusią 
rūmuose dirbančią ir nuodus sutaisyti mokančią Lokustą. Impera- 
toriškasis valgių ragautojas Halotas įberia nuodų į Klaudijaus labai 
mėgstamą grybų patiekalą. Tačiau imperatorius tik suviduriuoja ir 
lieka gyvas. Paskui apnuodijama plunksna, kurią imperatorius ro- 
miečių papročiu nuolat naudoja po valgio vėmuliui sužadinti. Šįkart 
nuodai suveikia, nors ir lėtai. Klaudijus gyvenimo dienas užbaigia 
vėlų penkiasdešimt ketvirtų metų vakarą iš spalio 12-osios į 13-ąją 
žiūrėdamas spektaklį. Kitą rytą Neronas pasirodo sargybą einantiems 
pretorijonų gvardiečiams ir šie jį sutinka džiūgavimo šūksmais. Jis 


įsodinamas į neštuvus ir nunešamas tiesiai į pretorijonų stovyklą, 

kur, kaip rašo Tacitas, sveikinamas kaip naujasis imperatorius. Sena- 
tui nelieka nieko kita kaip šį skyrimą patvirtinti. Tačiau Klaudijaus 
testamentas neperskaitomas, nes bijomasi žmonių pasipiktinimo, kad 
„neteisingai ir įžūliai pirmenybė suteikiama ne tikrajam sūnui Bri- 
tanikui, o posüniui. 

Tad štai, vos septyniolikos sulaukęs Neronas - naujasis Romos 
imperatorius. Jis taps vienu žinomiausių Romos imperijos valdovų. 
Vargu ar rastųsi kas nors, kas nebūtų girdėjęs jo vardo. Neronas į 
istoriją įėjo kaip nieko nepaisantis ir pamišęs tironas. Tacitas mė- 
gina savo skaitytojus įtikinti, kad tais metais, kai Neronas atėjo į 
valdžią, buvę „matyti daugybė stebuklingų ženklų, pranašaujančių 
reikalus pakrypsiant į bloga“. „Ugnis iš dangaus degino kariuome- 
nės ženklus ir karių palapines, ant Kapitolijaus viršūnės nusileido 
bičių spiečius, gimė žmogaus ir kiaulės su vanago nagais pavidalus 
turintys padarai.“ Ant to paties malūno vandenį pila ir Svetonijus 
savo maždaug po septyniasdešimties metų ėmus Neronui valdyti 
pasirodžiusiose dvylikos imperatorių biografijose „Cezarių gyveni- 
mas“: jis rašo, kad padangėje švystelėjusi kometa, o į Augusto mau- 
zoliejų trenkęs Žaibas. 

Įžengdamas į sostą Neronas yra jaunesnis už visus ankstesnius 
pirmtakus ir šio amžiaus nepakanka tikrai valdyti imperiją. Nors 
inauguracinį pranešimą senate perskaito pats, tačiau jį parašė Se- 
neka. Savo kalboje Neronas skelbia grįšiantis prie pagrindinių po- 
litinių Augusto principų. Senatoriai turį vėl įgyti didesnę politinę 
įtaką. Ateityje jiems būsią suteikta daugiau laisvės viešai išsakyti 
savo nuomonę. Kaip ir anksčiau Kaligula, taip ir jis kiekvienam pre- 
torijonui pažada pinigų, ir šį kartą jie yra milžiniški - po penkiolika 
tūkstančių sestercijų kiekvienam. Ši suma atitinka penkerių metų 
algą. Pareigų perėmimo dieną net tribūnui, paklaususiam, koks 


bus kariškių slaptažodis, atsakė: „Geriausioji motina!“ Ir iš tikrų- 

jų Agripina Jaunesnioji tą pačią dieną ima tvarkyti visus valdymo 
reikalus. Pirmą kartą pasaulinę Romos imperiją - nors ir neilgai - 
valdo moteris. Šis faktas sukelia didžiausią susidomėjimą, nes nieko 
panašaus iki tol Romoje dar nėra buvę. Pirmosiose penkiasdešimt 
ketvirtais metais naujosios valdžios nukaldintose aukso ir sidabro 
monetose kartu vaizduojami Neronas ir Agripina, tačiau Nero- 
nas - tik reverse. Motina kaip monetų kalybos teisę turintis asmuo 
puikuojasi priekinėje, svarbesnėje pusėje. Tai pirmas ir paskutinis 
kartas ilgoje Romos imperijos istorijoje, kai moteris vaizduojama 
viršesnė už imperatorių. Agripina moka apsukriai naudotis savo 
išskirtine padėtimi. Kaip praneša Tacitas, jos nurodymu senato po- 
sėdis šaukiamas imperatoriaus rūmuose, „idant ši, pasislėpusi už 
užuolaidos, dengiančios tam tyčia iškirstas duris, negalėdama nieko 
matyti, viską girdėtų“. Vieną kartą, atvykus armėnų pasiuntiniams, 
„ji norėjo užlipti ant imperatoriaus paaukštinimo ir kartu posė- 
džiauti, bet Seneka, kitiems iš pasibaisėjimo apstulbus, paragino 
pasitikti ateinančią motiną. Taip po sūnaus meilės priedanga buvo 
išvengta nešlovės . 

Motinos dominavimas jaunąjį Neroną paveikė neabejojamai nei- 
giamai. Net sklido gandai, kad Agripina dažnas sūnaus glamones pa- 
naudojanti piktam - jam gundyti ir su juo miegoti siekdama jį dar 
stipriau laikyti savo rankose. Tuo metu dar nesimatė psichikos su- 
trikimo, liguisto proto pasimaišymo požymių, dėl ko imperatorius 
vėliau įgijo tokį blogą vardą. Tačiau jau ir dabar yra ydingas, dvasinės 
pusiausvyros neturintis žmogus, kurio jautrią asmenybę vis labiau 
negerai veikia aplinkybės ir įvykiai. Atitekęs valdovo vaidmuo jam 
ne prie širdies. Užuot valdęs šalį, mieliau atsiduotų meniniams po- 
linkiams. Ir ne vien tai. Jis jaučia nenumaldomą norą tuos savo gebė- 
jimus rodyti viešai. Patikėtiniams nuolat cituoja graikų patarlę, kad 


slepiama muzika esanti bevertė. Savo meniniams gabumams lavinti 

negaili nei laiko, nei didžiulių pastangų. Jis pasikviečia garsųjį lyri- 
ninką Terpną ir su juo mokosi. Kaip žinome iš Svetonijaus ir Tacito, 
norėdamas pagerinti savo balsą Neronas ant krūtinės dėdavęsis švino 
plokštes. Jis mokosi kvėpavimo technikos ir reguliariai atlieka pra- 
timus balso stygoms stiprinti. Kad išsaugotų tinkamą svorį, vartoja 
vimdomyjy vaistų ir daro klizmos procedūras. Be to, stropiai laikosi 
dietos ir vengia maisto, kuris prastai veikia balso stygas. Todėl, pa- 
vyzdžiui, nevalgo obuolių, nes jie, ano meto supratimu, kenkią bal- 
sui. Užtat daug valgo džiovintų figų, kurios tariamai gerinančios dai- 
navimą, taip pat pjaustytų česnakų su aliejumi ir ypač svogūnų. Prie 
jo, pasak Svetonijaus, ir taip nemalonaus kūno kvapo prisideda dar 
ir aitrus svogūnų dvokas. Jo dėmėto, į nutukimą linkusio kūno sklei- 
džiamo prakaito tvaiko nelabai nuslopina ir tai, kad rankas ir padus 
vis įtrina kvepalais ir jų apsčiai pila į vandenį, kuriame maudosi. Kad 
per meninius pasirodymus atrodytų dailesnis, savo šviesiai rudus, kai 
kada iki pečių nutisusius plaukus liepia sudėti žemyn krintančiomis 
bangomis - tokia šukuosena tuo metu madinga tarp paprastų Romos 
vežikų. Ne vien tai motinai kelia nepasitenkinimą. Ji ypač piktinasi 
moteriškais graikiškais drabužiais, kuriais rengiasi sūnus. Dėl to ji 
dažnai iš jo šaiposi, net pašaliniams girdint. Neretai jis vaikšto apsi- 
taisęs akį rėžiančiais margais drabužiais, kurių apatinė dalis žemiau 
liemens panaši į plačiaklostę togą, o viršutinė - į tuniką. Kaklą ap- 
sivynioja ryškių spalvų kaklaskarėmis. Kai kada vilki labai trumpą, 
perjuostą, gėlėto audinio su raukta apykakle tuniką, kokias mėgsta 
namie nešioti kai kurios romėnės. 

Visoje Romoje sklinda piktos kalbos. Buvo girdėti neįtikimiau- 
sių gandų. Imperatorius lytiškai santykiaująs ne tik su jaunomis gra- 
žiomis mergaitemis, bet ir su senyvais vyrais, berniukais ir eunu- 
chais. Tarp mūrų įrašų Pompėjuose yra ir vieno prostituto žodžiai, 


esą jis keturis kartus Neronui buvęs pasismaginimo partneris. Kai 

vis dažniau žmonės paslapčia kuždasi, kad Neronas turįs intymių 
santykių su savo paties motina ir, kaip pažymi Tacitas, kad jaunasis 
imperatorius „netekęs anos teikiamų malonumų nepradėtų ieškoti 
gėdingų ryšių su aukštuomenės damomis“, Senekai šauna mintis, jog 
jo globotiniam reikia pakišti buvusią jauną gražią vergę, iš romėnų 
provincijos Asijos atgabentą anuomet nepilnametę ir įdarbintą im- 
peratoriaus Klaudijaus rūmuose. Jos vardas Aktė ir ji privalo kiaurą 
parą prireikus tenkinti jo seksualinius įgeidžius. Nors Agripina dėl 
to nepatenkinta, bet triukas veiksmingas. Neronas merginą įsimyli 
ir net užsimano ją vesti. Todėl buvusius konsulus verčia liudyti, kad 
Aktė neva kilusi iš karališkos šeimos. Su tikrąja žmona Oktavija jis 
vis tiek nebeturi santykių, kaip sako Tacitas, „dėl likimo įnorių, ar 
kad draudžiamas vaisius saldesnis“. 

Pirmaisiais jaunojo imperatoriaus valdžios metais valstybės 
valdymo ir administravimo reikalus daugiausia tvarko Seneka ir 
jo ištikimas bendradarbis, pretorijonų gvardijos vadas Būras, taip 
pat Agripina, o Neronas vis labiau pasiduoda imperatoriui visiškai 
nederamai gyvensenai. Tas pasinėrimas į kitą pasaulį jo charakte- 
rio formavimuisi neišeina į naudą, priešingai, jis padeda skilti as- 
menybei. Devyniolikmetis Neronas gyvena tik iš paviršiaus dorai 
atrodančiame pasaulyje. Sutemus jis persirengia vergu - kad niekas 
neatpažintų - ir su kitais jaunais savo luomo bičiuliais bastosi po liū- 
dnai pagarsėjusius Romos kvartalus, viešnamius ir smukles. Dažnai 
įsilaužia į parduotuves ir jas apiplėšinėja, užpuldinėja namo grįžtan- 
čius miestiečius, juos sumuša ir paskui įstumia į kloakas*. Save ap- 
sistato rinktiniais kareiviais ir gladiatoriais, kurie tam tikru atstumu 
seka iš paskos gavę įsakymą, jei pasirinktos aukos priešinasi, panau- 


doti ginklą. Ar šie nusikaltimai rodo tik blogą, sugadintą charakterį, 


* Senovės miestų požeminis kanalas nešvarumams nutekėti. 

ar tai jau besitęsiančio liguisto proto sutrikimo požymiai? Į šį klausi- 
mą mūsų laikais vargu bau ar kas atsakytų neabejodamas. 

Dėl jau pačioje valdymo pradžioje prasidėjusių visokių konfliktų 
ir vis kamuojančių psichikos įtampų Neronas stipriau jaučia jį užgu- 
lusį dvasinį spaudimą, ir tai galų gale baigiasi sunkiu psichikos su- 
trikimu. Didžiausia kolizija kyla, ko gera, dėl griaunamų motinos ir 
sūnaus santykių. Nepaliaujama Aktės įtaka Neronui sukelia Agripinai 
pavydą. Viešų viešiausiai ji kritikuoja ir bara sūnų taip, kad tas pasi- 
junta sumaltas į miltus. Užtat vis labiau giria keturiolikmetį Britaniką 
kaip tikrą ir vertą Klaudijaus įpėdinį. Šiuo šantažu ji nulemia posūnio 
ir savo pačios žūtį. Neronas yra ne tik įnoringas ir lengvai užsiplies- 
kiantis žmogus, bet ir visiškas bailys. Konkurento jis nusprendžia at- 
sikratyti pasiųsdamas jį į kitą pasaulį stipriais, sparčiai veikiančiais 
nuodais, kuriuos sutaiso Lokusta. Jais per imperatoriškąją vakarienę 
Britanikas turi būti nugalabytas. Tai lengviau pasakyti, negu pada- 
ryti, nes jo maisto ir gėrimų pirma paragaudavo tam skirtas tarnas. 
Todėl, kaip pasakoja Tacitas, griebtasi klastos: Britanikui paduoda- 
mas jau paragautas, bet per karštas gėrimas, ir Britanikas jį grąžina. 
Tada skubiai įpilama šalto vandens su nuodais. Šie suveikia kaipmat. 
Jau tą pačią naktį Neronas įsako Britaniko palaikus sudeginti iš anks- 
to sukrautame lauže, o pelenus kuo skubiausiai ir be jokių iškilmių 
pliaupiant lietui palaidoti Marso lauke. Oficiali brolio mirties versija 
tokia: jau nuo vaikystės nuomariu sergantis Britanikas mirė neištvė- 
ręs epilepsijos priepuolio. Stengdamiesi iš esmės pakeisti daugiausia 
Tacito ir Svetonijaus piešiamą neigiamą imperatoriaus Nerono istori- 
jos paveikslą keli naujųjų laikų specialiosios literatūros autoriai ir gy- 
dytojai teigia, kad tuometinė oficialioji versija esanti teisinga. Tačiau 
tai - gryna spekuliacija. Netiesioginiai įkalčiai, bendros aplinkybės ir 
motyvai šią versiją neigia. 

Šiuo smūgiu Neronas parodė, kad nesibaimins net žudyti, jei tik 


jaus, kad jam iškilęs pavojus. Tačiau jis niekuomet nežudo pats, tam 

yra per didelis bailys. Jis įsako Zudyti, kai pačiam niekas negresia. 
Neronas net nepajėgia žiūrėti, kaip kiti yra žudomi. Dėl to įsižiebia 
dar vienas konfliktas su rūsčia Romos kasdienybės tikrove. Neronas, 
kai penkiasdešimt septintaisiais metais, pasak Tacito, Marso lauke 
pastatydina „milžinišką amfiteatrą, medinį Koliziejaus pirmtaką, 
taip neapsakomai šlykštisi gladiatorių skerdynėmis arenoje, kad 
uždraudžia mirtimi pasibaigiančias dvikovas net ir tais atvejais, 
kai kaunasi nuteisti nusikaltėliai. Vietoj viešų skerdynių turį būti 
rodomi meniniai vaidinimai - graikų dramos, bet pirmiausia rei- 
kią klausytis muzikos ir dainavimo. Šitaip pažeisdamas šimtmečių 
tradiciją Neronas susiduria su atkakliu liaudies pasipriešinimu. Ji ir 
toliau norėtų mėgautis kruvinomis žudynėmis, todėl Neroną panie- 
kinamai vadina Graeculus - „graikeliu“. Iki šiol Romos prastuomenė 
Neronui labai simpatizavo. Ją į savo pusę buvo patraukęs gausiomis 
maisto ir dosniomis piniginėmis dovanomis. Šio prielankumo Ne- 
ronas nenorėtų prarasti. Todėl po karštų debatų senate savo įsakymą 
atšaukia. Deja, neišliko atsakymo į įdomų klausimą: ar Seneka prieš 
Nerono įsakymą stojo dėl filosofinio įsitikinimo, ar už jo anuliavimą 
pasisakė dėl politinių sumetimų? Taip pat ir siaubingi vieši mirties 
bausmės vykdymai jautriam Neronui atrodo atgrasūs. Jis apgailes- 
tauja dėl oficialių mirties bausmių būtinybės ir visuomet, kai turi 
pasirašyti mirties nuosprendį, atsidūsta, kad šią akimirką jaustųsi 
smagiau, jei nebūtų mokęsis nei skaityti, nei rašyti. Imperatorių ypač 
prislegia Romos miesto prefekto Lucijaus Pedanijaus mirtis. Jį nužu- 
dė vienas jo vergas. Pagal seną romėnų paprotį, kuris remiasi vergų 
sukilimų baime, tokiu atveju mirties bausmė turi būti įvykdyta ne 
tik žudikui, bet ir visiems vergams, priklausantiems tiems patiems 
namams. Pedanijus jų turėjo keturis šimtus, tarp jų daug moterų ir 
vaikų. Neronas pasirašo visus mirties nuosprendžius. Žmonės dėl to 


pasipiktina, čiumpa deglus, apsiginkluoja akmenimis ir reikalauja 

paleisti nekaltuosius. Vadovaudamasis senu įsitikinimu, kad žlugs 
Romos imperija, jei nelaikysi vergų paklusnių prievarta, senatas 
vis tiek nenusileidžia - sprendimas turi būti įvykdytas. Visi keturi 
šimtai vergų nužudomi, ir Neronui nelieka nieko kita kaip minias 
sutramdyti griežtu ediktu. 

Santykiai su motina ir toliau prastėja. Ji daro viską, kad tik su- 
menkintų jį aukštuomenės ir pretorijonų akyse, o savo padėtį - su- 
stiprintų. Neronas atsako atimdamas iš jos garbės sargybą ir išpra- 
šydamas ją iš savo rūmų. Galutinai santykiai pašlyja, kai Neronas 
penkiasdešimt aštuntaisiais aistringai įsimyli savo favorito ir sugėro- 
vo Salvijaus Otono žmoną Popėją Sabiną. Visas miestas ją pažįsta ne 
vien kaip nepaprastą gražuolę, bet ir kaip mėgėją itin ištaigingai gy- 
venti. Vienam kartui išsimaudyti jai reikia penkių šimtų asilių pieno. 
„Dėl vienos garsios neištikimybės, - rašo Tacitas, - miestą užgriuvo 
didžiulė nelaimė.“ Savo draugą Otoną Neronas perkelia į tolimą pro- 
vinciją skirdamas jam vietininko pareigas, o pats įsiropščia į šešeriais 
metais vyresnės, gyvenimo ir meilės patirtį turinčios Popėjos lovą, 
moters, kurios plaukai gintaro spalvos, o kūnas minkštas kaip akso- 
mas ir baltut baltutėlis. Per naktinius ištvirkavimus su imperatoriumi 
garbės trokštanti, savimi pasitikinti moteris už nuolat teikiamus ma- 
lonumus reikalauja didelio atlygio - imperatorienės statuso. Tačiau 
kol kas Nerono padėtis Romoje dar nėra tokia tvirta, kad rizikuotų 
skirtis su žmona Oktavija, kurią kaip tiesioginę Augusto palikuonę 
liaudis labai gerbia. Bet pirma jis turi išspręsti problemą su motina. 
Suvokusi, kad kovoje dėl galios radosi nauja konkurentė - Popėja, 
Agripina sūnui pasidaro dar agresyvesnė ir kandesnė. Psichologinė 
įtampa pasiekia kulminaciją. Neronas mato tik vieną išeitį: motina 
turi trauktis - ir visiems laikams. 

Jo ankstesnio plaukų kirpėjo, auklėtojo ir dabartinio laivyno 


vado Aniceto sumanytas planas atrodė stačiai avantiūriškas. Kadangi 

atvirai kesintis atrodė pernelyg rizikinga, Anicetas siūlo pastatyti iš- 
taigingą laivą, kuris timptelėjus svirtį lūžtų per pusę. Be to, kajutė tu- 
rinti būti taip sukonstruota, kad laivui byrant nuo lubų atitrūkusios 
sijos gulinčiuosius užmuštų. Didelėmis pastangomis laivą pastato 
Mizeno kyšulio statykloje. Kovo mėnesį turi įvykti kasmetinės deivės 
Minervos garbei skirtos šventės, į kurias kviečiama ir Agripina. Nero- 
nas parodo savo kaip aktoriaus gebėjimus ir kuo nuoširdžiausiai pasi- 
tinka motiną. Vakare jis pasiūlo jai šventiškai papuoštą imperatoriaus 
laivą parplaukti į savo vilą. Neapolio įlankos viduryje staiga lūžta švinu 
apkrautos kajutės lubos. Tačiau neįvyko taip, kaip buvo numatyta: jos 
užmuša ne Agripiną, o tik jos tarną. Kadangi laivas neskyla, nes nesu- 
veikia mechanizmas, irkluotojai mėgina jį pakreipti į šoną ir apversti. 
Agripina ir jos tarnaitė Ačeronija įslysta į vandenį. Kai Ačeronija arba 
iš baimės, kad nuskęs, arba norėdama gelbėti savo ponią ima rėkti, jog 
ji esanti Agripina, jūrininkai irklais ir kartimis ją stumia atgal ir talžo. 
O Agripina, nors ir sužalotu petimi, prisidengusi tamsa ir ištvermingai 
plaukdama nusigauna į krantą. Kai apie tai kitą rytą sužino Neronas, 
išbąla kaip drobė ir puola į paniką, užtat pačiai Agripinai galutinai pa- 
aiškėja, kad sūnus pasirengęs ją nužudyti. Ji mato vienintelę išeitį: vaiz- 
duoti, kad visa tai buvęs tik nelaimingas atsitikimas. Neronas klausia 
Seneką, ką dabar daryti. Šis pataria veikti nedelsiant, nes iškilusi grės- 
mė jo paties gyvybei. Aniceto jūreiviai gauna įsakymą tuoj pat užbaigti 
tai, kas ką tik nepasisekė. Auštant jie įsiveržia į Agripinos vilą ir apsto- 
ja jos guolį. Narsiai ir ramiai ji apnuogina centurionui, traukusiam iš 
makšties kardą, savo kūną skatindama į jį durti. Tesmeigiąs į tą vietą, 
kur išnešiotas motinos žudikas. Jos palaikus tą pačią naktį, kaip rašo 
Tacitas, „sudegino užstalės gulte“. Seneka už Neroną formuluoja sena- 
tui raštą, kuriame Agripinos mirtis vaizduojama kaip sąmoninga sa- 
vižudybė, kai jos planas nužudyti imperatorių pasitelkus vieną iš savo 


atleistinių vergų nepavyko. Romėnai netikėdami kraipo galvas. 

Požymiai rodo, kad po šio siaubingo nusikaltimo Neronui protas 
galutinai aptemo. Iki pat gyvenimo pabaigos beprotystė jo jau nebepa- 
leis. Didžiulės euforijos tarpsnius keičia ilgi juodžiausios melancholi- 
jos mėnesiai, kai mato visokias haliucinacijas: priešais save regi negyvą 
motiną ir jaučiasi jos persekiojamas, su rykštėmis ir liepsnojančiais 
deglais gainiojasi jį ir furijos, demoniškos požemio dievybės. Kad 
būtų užkerėta motinos dvasia, sukviesti žyniai turi jai aukoti. Vidinės 
baimės kankinamas Neronas nerimastingai blaškosi po savo rūmus. 
Norėdamas galiausiai atsikratyti žmonos Oktavijos jis verčia papirktą 
fleitininką iš Aleksandrijos liudyti, kad ne kartą su ja miegojęs. Tačiau 
niekas Romoje tuo netiki. Paskui Neronas įsako pretorijonų prefektui 
Tigelinui kelias Oktavijos tarnaites tol kankinti, kol jos patvirtina, kad 
ji buvusi neištikima. Taip pat ir Anicetas pareiškia, kad buvęs jos mei- 
lužis, nes toji norėjusi į savo pusę patraukti laivyną. Ji nutraukusi su juo 
pradėtą nėštumą ir taip pripažinusi nusikalstamus ryšius. Oktavija iš- 
tremiama į Pandaterijos* salą, o jos santuoka su Neronu panaikinama. 
Šešiasdešimt antraisiais jis veda savo sugulovę Popėją. Jau tais pačiais 
metais Neronas, ko gera, jos raginamas, pasiunčia pas Oktaviją žudi- 
kus. Ties rankų ir kojų sąnariais jai perpjaunamos gyslos. Bet kadan- 
gi kraujas teka per lėtai, vienas iš žudikų nusitempia ją į maudymosi 
kambarį, nukerta galvą ir šią pasiunčia į Romą - Neronas liepia ją pa- 
dėti Popėjai prie kojų. Savo naująją žmoną jis myli aistringai ir šlovina 
pompastiškomis dainomis, kuriose apdainuoja jos grožį. Kai po trejų 
metų ji pastoja ir Neroną baisiausiai išbara už tai, kad tas per vėlai grį- 
žo po kovos vežimų lenktynių, įtūžęs jis taip ją suspardo, kad dėl to ji 
po kiek laiko atsisveikina su pasauliu. Šešiasdešimt šeštųjų pradžioje 
Neronas veda trečią kartą - savo mylimąją Statiliją Mesaliną, kuri jau 


keturis kartus buvo ištekėjusi. Ši žmona vienintelė jį pergyveno. 


* Dabartinė Ventotenė. 

Žiauriai nužudęs motiną ir žmoną Neronas ir viešame gyvenime 
grimzta į vis palaidesnės elgsenos liūną, kuris iki tol slapčia buvo 
apėmęs jo sielą. Savo ankstesnes privačias orgijas dabar vis dažniau 
rengia atvirose Romos aikštėse. Puotose kviečiami dalyvauti visi, 
kas tik nori. Visas miestas jam lyg savi namai, konstatuoja Tacitas. 
O po dviejų šimtų metų Kasijus Dionas rašo, kad šitos šventės prily- 
gusios tikram viešnamiui. „Vyrai lyg niekur nieko galėdavo lytiškai 
santykiauti su visomis moterimis, kurios ten sėdėdavo, <...> su ver- 
gėmis ir su atleistinėmis, su paleistuvėmis, nekaltomis ir ištekėju- 
siomis moterimis iš pačių kilmingiausių sluoksnių, su mergaitėmis 
ir sulaukusiomis brandaus amžiaus. Kiekvienas galėjo smagintis su 
kiekviena, kurios tik panorėdavo, nes nė viena neturėdavo teisės vy- 
rui atsakyti.“ 

Pats Neronas pasirodo kaip beatodairiškiausias prievartautojas. 
Jis išžagina vieną jauną vestalę, nepilnamete mergaitę Rubriją, kaip ži- 
nome iš Svetonijaus. Pagal tuometinius įstatymus tai buvo siaubingas 
nusikaltimas, už kurį Neronas turėjo būti užplaktas negyvai, nes ves- 
talės buvo šventos, visiškos nekaltybės įžadus davusios jaunos mer- 
gaitės, turėjusios apskritoje deivės Vestos šventykloje Forumo aikštė- 
je kurstyti amžinąją ugnį, kuriai nevalia niekuomet užgesti. Vestales, 
kurios nekaltybę vis dėlto prarasdavo - Romoje tai buvo laikoma di- 
džiule nelaime visuomenės gyvenimui, - atskirdavo nuo visuomenės 
ir gyvas užmūrydavo. Ir šis gėdingas Nerono poelgis rodo, kad jam 
leidžiama nebaudžiamam daryti baisiausius nusikaltimus. Negana to, 
jis dar giriasi visiems garsiai pareikšdamas, kad iki šiol joks valdovas 
nežinojęs, ką jis gali sau leisti. Neronas praranda nuovoką apie teisę 
ir įstatymus darydamasis vis didesnis tironas ir iškrypėlis. Jis tampa 
tokiu paleistuviu, sako Svetonijus, kad jo kūne nelieka nė vienos pa- 
dorios vietos. Apsitaisęs kokio nors žvėries kailiu jis puola iš narvo 


tiesiai prie nuogų moterų ir vyrų, pririštų prie stulpų, lyties organų. 

„Kai išsisiautėdavo, aprimdavo ir atsiduodavo savo patarnautojo Pi- 
tagoro globai.“ O pats mėgdžiodavo išprievartautų skaisčių mergaičių 
riksmą ir aimanas. Gražų jaunuolį Sporą jis paima į žmonas, nes tas 
atrodo panašus į Popėją Sabiną. Neronas įsako jaunuolį iškastruoti 
ir aprengtą moteriškais drabužiais visur nešioti neštuvais. Baigiantis 
iškilmingoms vestuvėms dideliu kraičiu aprūpintą ir raudonu nuo- 
takos šydu papuoštą Sporą kaip žmoną apgyvendina savo rūmuose. 
Svetonijus perteikė tuo metu Romoje pasakotą pokštą: būtų laimė, jei 
Nerono tėvas būtų turėjęs tokią žmoną! 

Negana to, Nerono meninės ir sportinės ambicijos taip pat darosi 
keistos. Šešiasdešimt ketvirtais metais jis pirmą kartą pasirodo viešai 
kaip dainininkas. Sceną pasirenka meną išmanančiame graikiškame 
Neapolyje, į kurį keliauja daugiau nei tūkstančiu vežimų. Teatre žiū- 
rovai jam negaili aplodismentų. Neronas nervinasi ir prieš išeidamas 
į sceną nepaprastai jaudinasi. Per kelias valandas trunkantį dainavi- 
mą niekam nevalia iš teatro išeiti, net ir labai prispyrus reikalui. Kai 
per pasirodymą teatrą staiga sudrebina požeminis smūgis, baimės 
kupinu ir virpančiu balsu Neronas dėkoja dievams padainuodamas 
improvizuotą dainą, kad niekas nenukentėjo. Jis taip pat vaidina tra- 
gedijose vilkėdamas atitinkamais drabužiais ir užsidėjęs reikiamas 
kaukes. O kai vaidinime veikia dievai ir herojai, pasakoja Svetonijus, 
jų kaukės privalo turėti jo veido bruožus, o deivės - būti panašios 
į jo meilužes. Kai dalyvauja sporto varžybose, nugalėtoju paprastai 
pasiskelbia save. Taip nutiko net tada, kai per Olimpijoje vykusias 
vežimų lenktynes jis iškrito iš dešimčia žirgų pakinkyto vežimo ir 
varžybų nebaigė. Išlaidus asmeninis Nerono gyvenimas suryja milži- 
niškas sumas. Pasakojama, kad jokio drabužio jis nevilkėjęs du kar- 
tus. Mielai ir dažnai žaidžia vieną mėgstamiausių romėnų laisvalai- 
kio žaidimų - kauliukais. Tuomet vienu kartu stato ne mažiau kaip 


keturis šimtus tūkstančių sestercijų. Žvejoja paauksuotais tinklais, o 

už vien atsigerti naudojamą taurę, pagamintą iš reto Persijoje ap- 
tinkamo fluorito, suploja milijoną sestercijų. Kad ir žiemą rūmuo- 
se turėtų gyvų rožių, jos už nemažus pinigus laivais atplukdomos 
iš Egipto. Na, o kadangi jam nepatinka viena arena, kurioje mielai 
dalyvauja vežimų lenktynėse, trasa pabarstoma geltonu iš tolimo Pa- 
baltijo atgabentu gintaru. 

Nerono švaistymo manija neturi ribų. Neapsakomus pinigus 
kainuoja ne tik nuolatinės palaidūniškos šventės, bet ir besaikiai, 
nuo pietų iki vidurnakčio trunkantys puotavimai. Nesibaigiančios 
dovanos, kuriomis imperatorius perka pretorijonų ir kai kurių didi- 
kų prielankumą, palieka dideles spragas valstybės ižde. Svetonijaus 
raštuose skaitome, kad rengdamas savotiškas loterijas Neronas gau- 
siai apdovanodavo ir liaudį: išdalijama „kasdien po tūkstantį įvairių 
paukščių, visokių maisto prekių, talonų grūdams, drabužių, aukso 
ir sidabro, brangakmenių, perlų, paveikslų, vergų, darbinių gyvu- 
lių, galiausiai laivų, namų ir žemės sklypų“. Tacitas suskaičiavo, kad 
Neronas per savo trumpą valdymo laikotarpį vien dovanoms išleido 
tuometinėmis sąlygomis neįsivaizduojamą 2,2 milijardo sestercijų 
sumą. Kai šešiasdešimt šeštaisiais po kelis mėnesius trukusios kelio- 
nės į Romą su milžiniška palyda atvyksta Armėnijos karalius Tirida- 
tas, Neronas jam atlygina išlaidas išmokėdamas po aštuonis šimtus 
tūkstančių sestercijų už kiekvieną dieną. O iškeliaujančiam svečiui 
padovanoja dar šimtą milijonų. Švaistyti turtus ir pinigus Neronui 
nepaprastai smagu. Jis negali atsigėrėti savo dėde Kaligula, nes šis 
įstengė didžiulius Tiberijaus paliktus turtus ištaškyti per tokį trum- 
pą laiką. Toks nesaikingumas ir keistenybės rodo, kad tai yra nevis- 
pročio smegenų padarinys. Kai valstybės ižde netrukus ima švilpauti 
vėjai, Neronas griebiasi drastiškų priemonių: negailestingai didina 
mokesčius, klastoja monetas ir menkiausiomis dingstimis nusavina 


turtingų romėnų gerą. 

Šešiasdešimt ketvirtų metų vasarą Roma yra didžiulis miestas. 
Tačiau ir valdant Neronui ji anaiptol nesipuikuoja vien didingais gar- 
sių žmonių ir šeimų rūmais bei neapsakomo grožio pastatais. Daugu- 
mą sudaro varguolių būstai, tų, kurių Romoje gyvena kur kas didesnė 
dalis. Kvartalų apyrašuose iš penkiasdešimties tūkstančių išvardytų 
namų tik du tūkstančiai minimi kaip priklausantys kilmingiesiems. 
Daugiaaukščiai niūrūs nuomojamų būstų namai išsidėstę pakaitomis 
su amatininkų įmonėmis, dirbtuvėmis ir tvartais. Rąstai anuomet 
naudoti ne tik fachverkinės konstrukcijos statiniams, bet ir daugybei 
grynai medinių, vienas prie kito prigludusių namų namelių rentimui. 
Kadangi ši medžiaga labai degi, mieste niekuomet netrūko gaisrų. 
Ugnis - viena didžiausių antikinės Romos grėsmių. Namuose ir par- 
duotuvėlėse su atvira ugnimi elgtasi laisvai, o įmonėse ir sandėliuose 
prigrūsta kalnai visokių lengvai užsidegančių medžiagų. Numalšinus 
gaisrą šeštaisiais metais po Kristaus Augustas įkūrė pirmą profesio- 
nalią ugniagesių komandą. Ją sudarė septyni padaliniai po tūkstan- 
tį vyrų. Iki šešiasdešimt ketvirtųjų čia bemaž niekas nepasikeitė, kol 
Romą ištiko baisi katastrofa - kone visą miestą prarijo liepsnos. Iki 
mūsų dienų šis gaisras siejamas su Nerono vardu. 

Vėsią šešiasdešimt ketvirtų metų po Kristaus vasaros naktį iš 
liepos 18-osios į 19-ąją padangėje nematyti nė debesėlio ir šviečia 
mėnulis. Toje vietoje, kur Circus maximus ribojasi su Celijaus ir Pa- 
latino kalvomis bei Nerono rūmais, vienoje nedidelėje krautuvėlėje 
kyla gaisras. Ko gera, dėl neatsargumo ir aplaidumo. Ugnis ima plisti 
siaubingai sparčiai. Nerono tuo metu Romoje nėra. Jis poilsiauja An- 
tijuje, šešiasdešimt kilometrų nuo Romos, ir jau tą pačią naktį išskuba 
į sostinę vadovauti gaisro gesinimui. Jo paties rūmai skendi liepsnose, 
didžiulis pavojus gresia ir jo nepaprastai vertinamai graikų ir romėnų 
meno šedevrų kolekcijai. Neronas daro viską, kad gaisras būtų užge- 


sintas ar bent sutramdytas. Tačiau vėjas ugnį vis įpučia, ir ji siautėja 


55 


visą savaitę. Niekaip nepavyksta jos numalšinti. Iš keturiolikos miesto 
kvartalų trys virsta dykra, kiti septyni nukenčia iš dalies. Liepsnos 
pasiglemžia visą miesto centrą, su jomis į pragaištį nueina nesuskai- 
čiuojama daugybė šventyklose ir rūmuose saugotų brangenybių, 
nuostabių graikų meno kūrinių ir didžių vyrų Respublikos laikų 
paminklų. Sunaikinti 4132 namai, iš jų - per 4000 medinių daugia- 
bučių. Šeštą dieną ugnis, atrodo, sustojo ties Eskvilino papėde, tada, 
kai buvo nugriautos virtinės namų ir padarytos plačios priešgaisrinės 
juostos. Tačiau, keistas daiktas, ugnis vėl plūstelėjo į dar nenukentėju- 
sią vietą, į pretorijonų prefekto Ofonijaus Tigelino, Nerono favorito, 
žemės valdą. Ir dabar daug kas pasidaro nebeaišku, nes Tacitas rašo: 
„Niekas nedrįso sulaikyti ugnies, nes daugelis grasino ir draudė ge- 
sinti, o kai kurie atvirai mėtė deglus šaukdami tai darą ne savo valia.“ 
Pasak Tacito, dėl to dar labiau sustiprėjo jau netrukus po to, kai siūb- 
telėjo didžiosios liepsnos, pasklidęs gandas, kad pats Neronas liepęs 
padegti. Ar besaikis ėdrūnas ir girtuoklis, kuris įsako nužudyti moti- 
na ir žmoną, kuris su mušeikų būriais naktimis bastosi po Romą ir be 
pasirinkimo čiumpa moteris ir vyrus savo iškrypėliškiems įgeidžiams 
tenkinti, ar toks žmogus negali drįsti ir savo paties miesto padegti? 
Niekam nebuvo paslaptis, kad Neronas jau senokai puoselėja didybės 
manijos kupiną planą Romą pastatyti iš naujo. Ar nepanašu į tai, kad 
senasis miestas jam buvęs kliuvinys gigantiškam „Neropoliui“ staty- 
ti ir todėl jo įsakyti pretorijonai miestą padegę? Tačiau neatmestina 
ir prielaida, kad aukštuomenės sluoksniai tokius gandus galėję ty- 
čia skleisti norėdami neapkenčiamą imperatorių apjuodinti liaudies 
akyse. Svetonijus lygiai po septyniasdešimties metų pasigauna šiuos 
gandus rašydamas, kad Neronas „liepsnų grožio įkvėptas“ čiupęs lyrą 
ir vilkėdamas teatro drabužiais iš vieno rūmų bokšto uždainavęs pra- 
džią savo sumanyto epo apie liepsnojančios Trojos žlugimą. Svetoni- 


jus teigia: „Ta dingstimi, kad baisūs seni pastatai ir siauros bei kreivos 

gatvės žeidžiančios jam akį, jis Romą padegęs.“ Šis pamišusio meni- 
ninko savigyros įvaizdis, valdovo, kuris siautėja ir kaip piromanas - o 
kaip žmones niekinantis tironas dar tampa ir masiniu žudiku, kad 
skatintų savo menines ambicijas, - iki pat šiol tebėra įsitvirtinęs mūsų 
mintyse. Bet ar tas paveikslas teisingas? Ar pakvaišęs imperatorius 
yra ir padegejas? 

Tą abejonę sustiprino ir kitos aplinkybės. Mat netrukus po ka- 
tastrofos anų gandų į kampą įspeistas imperatorius paskelbia, kad 
nustatęs, kas galėję dievus taip įpykinti. To priežastis esąs naujas 
prietaras, kurį mieste neva vis labiau skleidę vienos religinės sektos, 
save vadinančios krikščionimis, sekėjai. Tie krikščionys esą kalti dėl 
nelaimės. Įsitikinę, kad visai netrukus grįšiąs Mesijas ir todėl visai 
netoli pasaulio pabaiga, kai kurie religiniai fanatikai norėję pagrei- 
tinti pasaulio pabaigą padegdami Romą ir paskui kliudydami gaisrą 
gesinti. Paslaptingi personažai, kuriuos kai kurie piliečiai dūmuose 
matę su deglais ir deguto vainikais, buvę ne kas kita kaip anie krikš- 
čionys. Kai kurie iš jų esą jau ir prisipažinę. O tai, kad prisipažinimai 
buvo išgauti siaubingai kankinant, Neronas nutyli. Siekiant numal- 
dyti dievus krikščionys vien dėl savo tikėjimo Romoje persekiojami 
kiekviename žingsnyje ir masiškai viešai baudžiami mirtimi: kaip ir 
anksčiau pats Jėzus Kristus kalami prie kryžiaus. Jie taip pat metami 
į cirko arenas laukiniams žvėrims sudraskyti arba apvelkami dervoje 
išmirkytais drabužiais ir, kai sutemsta, uždegami - kad kaip gyvi de- 
glai apšviestų imperatoriaus parkus. Nerono pradėti krikščionių per- 
sekiojimai tampa precedentu tolesniam Romos imperijos santykiui 
su krikščionybe per ateinančius pustrečio šimto metų. Nors šešiasde- 
šimt ketvirtų metų vasarą romiečiai mažai simpatizuoja krikščionims 
ir labai įtariai žiūri į juos dėl jų apokaliptinių vaizdinių, tačiau tai, kad 
tie į atsiskyrėliškumą linkę žmonės Romą pavertę akmenų ir pelenų 


krūva, tiki tik vienas kitas. Priešingai, dabar vis daugiau romiečių ima 

manyti, kad padegėjas esąs pats imperatorius. Maždaug po trijų šim- 
tų metų krikščionių rašytojai vėl imsis šios prielaidos. Ypač vėlyvo- 
sios antikos katalikų teologas ir Bažnyčios tėvas Jeronimas, pirmasis 
išvertęs Senąjį Testamentą į lotynų kalbą, kritiškai įvertinęs senąsias 
romėnų kronikas ir akivaizdžiai remdamasis Svetonijaus teiginiais, 
prisidėjo prie to, kad išprotėjusio imperatoriaus Nerono kaip pade- 
gėjo paveikslas išliko iki mūsų dienų. Bet ar pagal naujausius tyrimų 
duomenis tuo įvaizdžiu galima tikėti ir šiais laikais? 

Dar kartą grįžkime į anuos metus ir pažiūrėkime, kas vyko to- 
mis dienomis ir po jų. Kol gaisras dar siautėja mieste ir vis daugiau 
gyventojų netenka namų, Neronas imasi plataus masto pagalbos ir, 
matyt, Senekos patariamas leidžia pastogės netekusiems gyvento- 
jams glaustis imperatoriaus soduose. Sveiki išlikę visuomeniniai pas- 
tatai pritaikomi žmonėms skubiai apgyvendinti, nedelsiant renčiama 
daugybė laikinų trobesių tiems, kurie per katastrofą liko kaip stovi. 
Miestą pasiekia didelės grūdų siuntos. Duonos kaina sumažinama 
iki trijų sestercijų. Be to, imperatorius duoda lėšų puikiai organi- 
zuotam miesto atstatymui. Statybų atliekoms supilti paskiria Ostijos 
pelkes. Siekiant nekartoti tėvų statybų planavimo klaidų miesto cen- 
tre tiesiamos plačios, stačiais kampais viena kitos atžvilgiu einančios 
gatvės, turinčios atlikti ir priešgaisrinės saugos funkciją. Jos gerokai 
prisidėjo prie dabartinio Romos vaizdo. Nebeleidžiama statyti namų 
vienas prie kito: kiekvienas namas privalo turėti keturias savas sie- 
nas. Architektūros viršūnė - milžiniškas „Auksinis namas“, naujie- 
ji Nerono rūmai, kurie net prie monumentalių statinių pratusiems 
romiečiams yra tikrai įspūdingi. Trys kolonų eilės juosia trijų šimtų 
trisdešimties metrų ilgio galerijas, o jau ir pats vestibiulis yra toks 
didelis, kad jame galėtų stovėti keturiasdešimties metrų aukščio Ne- 
rono statula. Vėliau tokia statula buvo pastatyta priešais Koliziejų, 


kuris dėl to ir gavo vardą. Šiuos puošnius statinius, prisiminus anuos 

Nerono ketinimus, gal ir galima vertinti kaip išraišką to, kad savo 
užmojus jis įgyvendino šešiasdešimt ketvirtųjų liepą gerokai sutrikus 
protui, kitaip sakant, tuo metu, kai pats laiką leido Antijuje ir nuo 
įvykio vietos buvo toli. Tačiau jei visą įmanomą surinkti objektyvią 
medžiagą vertinsime remdamiesi šiuolaikine baudžiamąja teise, kai 
laikomasi nuostatos in dubio pro reo („abejodamas [teismas spren- 
džia] kaltinamojo naudai“), įkalčių Neroną nuteisti kažin ar pakaktų. 
Yra taip pat nemažai faktų, neigiančių tyčinio padegimo versiją. Kai 
Palatinas paskęsta liepsnose, supleška ir unikali Nerono graikų ir ro- 
mėnų meno šedevrų kolekcija, kurią jis taip brangina. Jeigu Neronas 
tikrai būtų rengęsis miestą padegti, ar nebūtų iš anksto pasirūpinęs ją 
išgabenti į saugią vietą? Kodėl jis pats sau turėjo daryti tokius nuos- 
tolius? Tuo metu, kai valstybės kasa buvo beveik tuščia, gaisras Nero- 
nui tampa milžiniška finansine našta. Kur kas didesnė tikimybė, kad 
tokiame medinės statybos mieste kaip Roma katastrofa kilo atsitikti- 
nai. Tacitas, nors pirmiausia kalba apie gandus, neslepia, kad juos lai- 
ko mažai įtikimais. Šiais laikais joks rimtas istorikas nebeteigia, kad 
ano didelio Romos gaisro kaltininkas esąs Neronas. Ypač nusipelnė 
Nerono ekspertas italas Masimas Finis (Massimo Fini) stengdamasis 
įrodyti, kad imperatorius tapęs antikos rašytojų sąmokslo auka. Šie 
taip iškraipę Nerono paveikslą, kad tikrąją jo tapatybę vargiai bega- 
lime atpažinti. 

Po baisios gaisro katastrofos šešiasdešimt ketvirtųjų vasarą nuo- 
latinė Nerono baimė virsta persekiojimo manija. Jis reaguoja teroru, 
prievarta ir žudymais. Savo klusnaus prefekto Ofonijaus Tigelino pa- 
dedamas Romos imperiją paverčia policine valstybe. Kai imperato- 
rius paskelbia, kad per šešiasdešimt penktų metų antrąsias Nerono 
žaidynes žada visai Romos visuomenei pats pasirodyti kaip meninin- 
kas, senatoriai ir aukštuomenė ima baimintis panašaus pažeminimo 


kaip prieš penkerius metus, kai Neronas juos privertė vaidinti Romos 

publikai ir taip sumenkinti savo garbę. Juos apima nerimas, kad vėl 
nukentės Romos valstybės garbė. Pasipriešinimas didėja. Senatoriui 
Kalpurnijui Pizonui vadovaujant ima bręsti sąmokslas, į kurį, kaip 
manoma, įsipainioję ir Seneka bei kai kurie imperatoriaus gvardijos 
karininkai. Sąmokslininkai nusprendžia su Neronu susidoroti šešias- 
dešimt penktųjų balandžio 19-3ja deivės Cereros garbei rengiamose 
varžybose Didžiajame cirke ir į sostą pasodinti Kalpurnijų Pizoną 
arba Anėjų Seneką. Tačiau prieš pat šventę pasikėsinimo planas atsi- 
tiktinai išplaukia į paviršių. Žaibiški suėmimai ir kankinimais išgauti 
prisipažinimai į dienos šviesą iškelia didžiulio masto sąmokslą. Ne- 
ronas puola į paniką ir mieste paskelbia nepaprastąją padėtį. Pada- 
rinys - savavališkų suėmimų banga, kokios Romoje dar niekuomet 
nėra buvę. Apie įprastus teismo procesus niekas nė negalvoja. Įtaria- 
mi asmenys, tarp kurių devyniolika senatorių, vienuolika karininkų 
ir keturios moterys, nužudomi nedelsiant arba priverčiami nusižudy- 
ti. Visas jų šeimų turtas konfiskuojamas. Tarp aukų yra ir Kalpurnijus 
Pizonas ir, ko gera, neteisingai apkaltintas Anėjus Seneka. Po Pizono 
vadovaujamo sąmokslo kruvino sutriuškinimo prasideda apkaltos ir 
procesai prieš senatorius vien ta dingstimi, kad tie kažkada apie Ne- 
roną yra kritiškai kalbėję. Per posėdžius senato pastatas ir forumas 
būna apsuptas kareivių. Garbusis konsulas Publijus Trasėjas Petas, 
kai nepritaria Nerono reikalaujamam nutarimui neateidamas į posė- 
dį, be jokių ceremonijų nubaudžiamas mirtimi. 

Kadangi Neronui kaip menininkui Romoje nelemta būti pripa- 
žintam ir išgirsti susižavėjusios publikos aplodismentų, šešiasdešimt 
šeštaisiais jis iškeliauja į Graikiją - pirmąją per visą savo valdymo 
laikotarpį kelionę į užsienį. Norėdamas parodyti, kaip nepaprastai 
vertina graikų kultūrą, jis kaip dainininkas, dainuojantis pritariant 
kitarai, ir kaip vadeliotojas dalyvauja visose keturiose panheleni- 


nėse žaidynėse. Kai papirkti teisėjai jį apipila visokiausiais prizais, 

šešiasdešimt septintųjų lapkričio 28-ąją, dieną per Istmo žaidynes, 
jis išeina prieš publiką ir paskelbia visą Achajos provinciją esant 
laisvą. Nuo šiol graikams nebereikėsią Romai mokėti mokesčių. Šis 
spontaniškas sprendimas rodo, kaip per tą laiką smarkiai progresa- 
vo Nerono psichikos liga. Netrukus jis paskelbia, kad įprastinė jūros 
kelionė aplink Graikiją gerokai sutrumpėtų, jei Peloponesą paverstų 
sala iškasęs platų kanalą per Korintą, o pati sala nuo tol vadintų- 
si Neronesu. Jis pirmas beda į žemę auksinį kastuvą, o iškeltą žemę 
pats išsineša krepšyje. Užmojis kasti kanalą - tą jau buvo mėginęs ne 
vienas garsus pirmtakas - gėdingai žlunga. Praeis dar apie tūkstantis 
aštuoni šimtai metų, kol galiausiai 1893-iaisiais 6,3 kilometro kana- 
las per sąsmauką bus iškastas. 

Kol imperatorius kiaurus metus poilsiauja Graikijoje, valstybės 
deficitas Romoje išauga iki stulbinamos keturiasdešimties milijardų 
sestercijų sumos. Valstybė, galima sakyti, atsiduria ant bankroto ri- 
bos. Kai šešiasdešimt aštuntų metų pradžioje Neronas grįžta į Romą, 
bemaž niekas neabejoja, kad imperatoriui „ne visi namie“. Kad dera- 
mai būtų pagerbtos jo Graikijoje iškovotos pergalės, įsako surengti 
daug kainuojančią triumfo eiseną. Ant galvos užsideda ne laurų vai- 
niką, kaip su pergalėmis grįžtantys karo vadai, o olimpinį alyvmedžių 
vainiką, paprastai skiriamą atletams. Ir kaip visiškai ne romėniškus 
pergalės trofėjus demonstruoja ne karo grobį, o gebenės šakelių Ne- 
mezidės ir Istmo salierų lapų vainikus. Taip Neronas kuo šiurkščiau- 
siai pasityčioja iš Romos imperijos karinių ir politinių tradicijų. Kad 
sukrapštytų pinigų, įsako iš daugelio šventyklų paimti suaukotas 
brangenybes ir išlydyti sidabrinius bei auksinius dievų atvaizdus. Tai 
dar labiau papiktina liaudį, kaip ir akivaizdūs Nerono triukai, kuriais 
jis mėgina užkaišioti milžiniškas finansų skyles. Jis uždraudžia pur- 
purinę spalvą, paskui vieną prekeivį verčia turguje pardavinėti tos 


spalvos po porą gramų. Netrukus tarsi už bausmę įsako konfiskuoti 


61 


visų pirklių sandėlius. Per vieną jo dainų koncertą publikoje pastebė- 
ta moteris purpuriniais drabužiais privalėjo atiduoti ne tik draudžia- 
mą drabužį, bet ir visą turtą. 

Naujas pasipriešinimas dabar bręsta imperijos pakraščiuose. Ga- 
jus Julijus Vindeksas, iš Galijos aukštuomenės kilęs vienos šios srities 
provincijos vietininkas, atvirai kviečia prieš Neroną sukilti. Apie tai 
Neronas sužino šešiasdešimt aštuntųjų kovo 28-ąją Neapolyje. O kuo 
skubiausiai atvykus artimiausiems patikėtiniams rimtos politinės pa- 
dėties aptarti, jis vaizduoja tarsi nieko nebūtų įvykę: jiems demons- 
truoja savo naujus muzikos instrumentus ir praneša, kad rengiasi Ro- 
mos liaudžiai pasirodyti kaip dūdmaišininkas ir fleitininkas, taip pat 
kaip šokėjas. Dabar ir jo patarėjams pasidaro aišku, kad imperatorius 
nebepajėgus tinkamai vertinti politinės padėties ir į grėsmę reaguo- 
ti nedelsdamas. Užtat jis vyksta į gimnaziją, kur, pasak Svetonijaus, 
„labiausiai susidomėjęs žiūri atletų varžybas“. Tik kai jam pasakoma, 
kad sukilėlis Vindeksas jį pavadinęs menku kitaristu, pasipiktinimo 
kupinu laišku kreipiasi į senatą reikalaudamas už neteisybę tučtuojau 
atkeršyti. Deja, negalįs į Romą atvykti pats, nes skaudą gerklę. 

Šešiasdešimt aštuntų metų balandį sukyla ir Romos provincijos 
Rytų Ispanijoje vietininkas Servijus Sulpicijus Galba su savo legionu. 
Plikagalvis septyniasdešimties metų kariuomenės vadas, kaip rašo 
Svetonijus, podagros išsukinėtomis rankomis ir kojomis demons- 
tratyviai atsiduoda senato ir Romos liaudies valiai. Neronas, kai ši 
žinia jį pasiekia, apalpsta ir „ilgai beveik leisgyvis guli ant žemės“. 
Baisiausiai įniršęs grįžta į Romą ir įsako nušalinti nuo pareigų ir 
nedelsiant likviduoti visus kariuomenės vadus ir provincijų vieti- 
ninkus, tikrai taip - visus. Taip pat ir visi Romoje gyvenantys galai 
turį kuo skubiausiai būti nubausti mirtimi. Visa Galija atiduodama 
Romos kariuomenei plėšti ir siaubti. Paranojiškas Nerono įtarumas 


išauga tiek, kad imperatorius duoda nurodymą per vaišes išnuodyti 


62 


visus Romos senatorius. O jeigu prieš jį sukils ir Romos liaudis, tada 
romiečius reikią užpjudyti laukiniais žvėrimis. Romos prostitutes jis 
apginkluosiąs kovos kirviais ir skydais ir padarysiąs jas savo asme- 
nine amazonių gvardija. Nenuspėjamas, šizofrenijos apsėstas niek- 
darys blaškosi kaip į narvą uždarytas žvėris, pasiduoda padrikoms 
haliucinacijoms. Tai dabar aišku kiekvienam. Kai jis staiga praneša, 
kad vyksiąs į Galiją, stosiąs beginklis priešais sukilusius dalinius ir 
imsiąs paprasčiausiai verkti, jo patikėtiniai sutrikę tik spokso vienas 
į kitą. O jeigu šitaip neįstengsiąs jų patraukti į savo pusę, dainuo- 
siąs jiems pergalės dainas. Šias turįs kuo skubiausiai sukurti, taria jis 
ir nueina į savo kambarius. Po kelių dienų pareiškia, kad apsitaisęs 
juodais atgailautojo drabužiais pasirodysiąs liaudžiai ir prašysiąs at- 
leisti už savo niekšybes, o jeigu tai nepadarysią įspūdžio, maldausiąs 
bent Egipto vietininko pareigų. Mirusio Nerono rašomojo stalo stal- 
čiuje tikrai rastas dėklas, kuriame buvo visas kalbos, skirtos tokiam 
jaudinančiam pasirodymui, tekstas. Naktimis imperatorių kamuoja 
siaubingi košmarai. Svetonijus rašo, kad imperatoriui pasirodžiusi jo 
nužudytoji žmona Oktavija ir jį nusitempusi į aklinai tamsų laidoji- 
mo rūsį. „Spiečiai sparnuotų skruzdėlių aplipo jį , o jo numylėtinis 
žirgas pavirto, išskyrus galvą, žvengiančia beždžione. Paskui jį staiga 
apsupa priešais Pompėjaus teatrą stovinčios nukariautų tautų statu- 
los ir kliudo eiti į priekį. Patys atsiveria Augusto mauzoliejaus vartai 
ir balsas jį pašaukia vardu. 

Kai vieną naktį Neronas krūptelėjęs pabunda ir šaukiasi asme- 
ninės sargybos, niekas nebeatsiliepia. Bemaž visi jį paliko, taip pat 
ir jo pretorijonai, kurie traukdamiesi net flakoną su nuodais pasiė- 
mė. Svetonijus surinko nemažai smulkmenų apie paskutines Nero- 
no dienas. Mes remiamės jo aprašymais. Jie vieninteliai išlikę. Taci- 
to „Analų“ pabaiga, kur kalbama apie šešiasdešimt septintuosius ir 


aštuntuosius metus bei Nerono mirtį, deja, nepasiekė mūsų laikų. 

Garsiai aimanuodamas imperatorius slampinėja po savo tuštutėlius 
rūmus. Juose aptinka tik jaunystės meilę Aktę, mylimąjį Sporą, abi 
savo žindyves ir buvusį vergą Epafroditą, kurį buvo padaręs raštinės 
vadovu, taip pat Faoną, savo finansų tvarkytoją. Naktį į šešiasdešimt 
aštuntų metų birželio 8-ąją Neronas basas, susisupęs į seną apsiaustą 
ir ant galvos užsimaukšlinęs gobtuvą sprunka su paskutiniais ištiki- 
maisiais iš savo rūmų ir prisiglaudžia Faono viloje šiaurinėje Romos 
dalyje. Čia pasislepia skurdžiame galiniame namo kambaryje. Fao- 
nas praneša, kad senatas jį paskelbęs valstybės priešu ir jau visoje 
imperijoje jo ieškoma. Pagal seną tradiciją jis esąs nuteistas išrengti 
nuogai ir kaklą šake prirėmus prie žemės negyvai užplakti. Faonas 
pataria kuo skubiausiai nusižudyti ir taip išvengti nešlovės, nes Gal- 
bos sekliai - o jį jo pretorijonai Ispanijoje jau paskelbę naujuoju im- 
peratoriumi - kiekvieną akimirksnį čia gali pasirodyti. Bet paniškos 
baimės apimtas Neronas jaučiasi kaip paralyžiuotas. Apatiškai sutin- 
ka, kad būtų tiksliai išmatuotas jo kūnas ir pagal tuos matmenis jam 
matant iškasta kapo duobė. Kai sustumiami į krūvą keli marmuro 
luitai ir jo patikėtiniai atneša vandens ir smulkių malkų, kad jo palai- 
kams suteiktų paskutinę pagarbą, Neronas apsipila ašaromis. Didžiai 
gailėdamas savęs vis garsiai kartoja: „Qualis artifex pereo!“ („Koks 
menininkas žūva!) Tačiau jis per didelis bailys pakelti ranką prieš 
save. Tegu kas nors pavyzdžiu padrąsina jį atimti sau gyvybę, prašo 
maldaudamas. Noris, kad jokiu būdu nebūtų leista jam nupjauti gal- 
vos, labai pageidaująs, kad kūną sudegintų nesudarkytą. Kai šešias- 
dešimt aštuntų metų birželio 9-osios rytą atšuoliuoja keli pretorijonų 
raiteliai, jo sekretorius Epafroditas prideda jam prie gerklės durklą ir 
padeda jį įsmeigti. Įpuolęs centurionas, kuriam įsakyta imperatorių 
suimti gyvą, mėgina apsiaustu stabdyti iš žaizdos plūstantį kraują. 
Mirštantis Neronas tą veiksmą supranta neteisingai ir gargdamas iš- 


lemena: „Štai ištikimybė! Per vėlu!“ Jo palaikus abi žindyvės ir Akte 

suvynioja j baltas auksu siuvinetas antklodes ir sudegina. Urna su 
pelenais vėliau palaidojama tėvo šeimos kape Marso lauke. Tai tikrai 
niekinga gyvenimo pabaiga trisdešimt vienų metų vyro, maniakiškai 
terorizavusio bejėgius žmones ir visą savo gyvenimą aklai trokštant 


amžinos šlovės praleidusio kaip keistą vaidinimą. 


Pamiselis „Mylimasis“ 


Prancüzijos karalius Karolis VI 
(1368 m. gruodžio 3 d.-1422 m. spalio 21 d.) 


Prancūzai jį vadina Charles le Fou, Pamišėliu, arba Le Bien-Aimė, 
Mylimuoju. Tai reta priešingybė ir keistas apibūdinimas karaliaus, 
kuris, vieninga istorikų nuomone, daugiau negu pusę savo gyvenimo 
praleido atsisveikinęs su protu. Sunki psichikos liga iš esmės pakei- 
tė jo gyvenseną ir tapo katastrofa kraštui, kuriam kaip tik per ilgą 
kruviną karą su Anglija reikėjo stiprios valdovo rankos. Tas atkaklus 
ir negailestingas galynėjimasis truko nuo 1337 iki 1453 metų ir į is- 
toriją įėjo kaip Šimtametis karas. Jis prasidėjo kilus ginčui dėl Pran- 
cūzijos sosto įpėdinystės. Nuo 987 metų, kai į sostą sėdo Hiugas I 
Kapetas, visi Prancūzijos karaliai buvo iš Kapetingų giminės. O kai 


1328 m. karūna perėjo į Kapetingų atšaką, Valua giminę, pretenziją 

į Prancūzijos karūną pareiškė Anglijos karalius Eduardas III, nes jis 
buvo iš Kapetingų. Siekdamas įgyvendinti savo teisiškai visiškai mo- 
tyvuotą pretenziją Eduardas 1346 m. vasarą su nediduke kariuomene 
išsilaipino Prancūzijoje ir tų pačių metų rugpjūčio 26-3ją savo puikių 
lankininkų dėka mūšyje prie Kresi netikėtai nugalėjo keliskart pra- 
našesnius prancūzų šarvuotus riterius. 

Tuo metu Karolis VI dar nebuvo nė gimęs. Į pasaulį jis ateina tik 
po dvidešimt dvejų metų, 1368 m. gruodžio 3-iąją Paryžiuje, sveikut 
sveikutėlis, net be menkiausių kokių nors psichikos negalios požy- 
mių. Tėvas Karolis V Išmintingasis, puikus karalius, menus puoselė- 
jantis ir mokslus vertinantis žmogus, į savo dvarą kviečiantis mokslo 
vyrus, su tokia liga visiškai nesusijęs. Iš esmės reformavęs kariuo- 
mene ir puikiai sutvarkęs valdymą jis ištraukė Prancūziją iš duobės 
ir padarė ją pirmąja valstybe Europoje. Nors karas su Anglija tęsėsi, 
bet daugeliu karo žygių Karoliui V pavyko bent Prancūzijos terito- 
riją išvaduoti nuo anglų. Pats buvo sveikas, jautėsi kuo puikiausiai, 
bet žmona Joana Burbonė vis sirgdavo. Ją kamuodavo depresijos ir 
nerviniai sutrikimai. Tokios ligos Burbonų giminėje dažnokos. Kai 
Joaną dar visai jaunutę, dvylikos metų mergaitę, 1350 m. balandį te- 
kino už trylikmečio sužadėtinio Karolio, antros eilės pusbrolio, toms 
sutuoktuvėms turėjo pritarti popiežius Klemensas VI. Iš devynių Joa- 
nos vaikų daugelis mirė vos gimę. Tik Karolis sulaukė penkiasdešimt 
trejų metų amžiaus, o jo ketveriais metais vyresnis brolis Liudvikas, 
Orleano hercogas, mirė Paryžiuje trisdešimt penkerių metų (apie 
aplinkybes dar kalbėsime). Galimas daiktas, kad Joana perdavė sū- 
nui Karoliui VI paveldimą protinę negalią arba bent įgimtą polinkį į 
psichikos ligas. 

Karolis V Le Sage, Išmintingasis, kaip prancūzai jį vadina, pasirū- 
pino, kad sūnūs Karolis ir Liudvikas įgytų tinkamą išsilavinimą. To- 


dėl samdė geriausius mokytojus, sūnums leido naudotis savo vertinga 

tūkstantis dviejų šimtų tomų biblioteka Luvro „Knygų bokšte“. Deja, 
sosto įpėdiniui einant vienuoliktuosius 1380 m. rugsėjo 16-ąją miršta 
tėvas. Tų pačių metų lapkričio 4-ąją Reimso katedroje jis karūnuoja- 
mas naujuoju Prancūzijos karaliumi - Karoliu VI. Tokioje jaunystėje 
būti karaliumi tam lengvai paveikiamam ir ne itin ambicingam ber- 
niukui visai ne juokai. Kur kas mieliau jis būtų kaip ir iki tol žaidęs 
savo žaidimus ir džiaugęsis vaikyste. Prie to jau labai anksti prisideda 
ir „kūniškieji malonumai“, kaip žinome iš jo metraštininko Mišelio 
Pentoeno (Michel Pintoin), Sen Deni vienuolyno vienuolio. Karolis 
mėgsta medžioti, gėrisi savo šunimis ir sakalais ir mėgaujasi aristo- 
kratinės visuomenės gyvenimu. Yra geras raitelis, moka puikiai elgtis 
su ginklais ir nepriekaištingai atlieka visus fizinius pratimus. Mielai 
dalyvauja riterių turnyruose. Tokių varžybų nepraleidžia net savo 
karūnavimo dieną. Už tai sulaukia nemažai kritikos ir yra priverstas 
išklausyti pabarimy. 

Karolis dar negali būti valdovas, nes yra nepilnametis. Valdymo 
funkcijas atlieka trys tėvo broliai: Anžu hercogas Liudvikas, Beri 
hercogas Jonas ir Burgundijos hercogas Pilypas. Valdžios trokštantys 
Karolio dėdės kartu su regentų taryba yra ir jo globėjai. Į šias par- 
eigas įeina parengti sosto įpėdinį karaliavimui ir jį supažindinti su 
daugybe politikos vingrybių, kurios, jų manymu, su tokiomis aukš- 
tomis pareigomis neišvengiamai susijusios. O tai Karoliui papildoma 
našta. Jis mielai būtų stengęsis įvykdyti pažadą, kurį buvo davęs mir- 
ties patale gulinčiam tėvui, - sumažinti didelius mokesčius. Naujoji 
valdžia šio velionio pageidavimo, deja, nevykdo. Priešingai, hercogų 
trijulė išnaudoja kiekvieną dingstį išspausti iš liaudies kuo daugiau 
pinigų. Be to, jie tarpusavyje nesutaria. Kiekvienas žiūri savų, ne 
bendrų interesų. Anžu hercogas Liudvikas nepaisydamas didžiulių 
išlaidų daro viską, kad tik gautų Neapolio karalystę. Vos tik miršta 


Neapolio karalienė Joana I, kuri neseniai jį buvo įsūnijusi, Liudvikas 

išvyksta iš Prancūzijos pretenduoti į šios karalystės karūną. Ne ma- 
ziau šykštus ir godus Beri hercogas Jonas nusiaubia Langedoką, der- 
lingą Pietų Prancūzijos tarp Gaskonės ir Provanso dalį, ir ten tam- 
pa neapkenčiamu tironu. O Burgundijos hercogas Pilypas, kuriam 
istorija davė prievardį Drąsusis, netveria noru priglobti Flandrijos 
grafystę. Langedoke, Ruane ir Paryžiuje dėl didelių mokesčių įsi- 
plieskusios riaušės labai greitai virsta niokojimu ir apiplėšimu tų, kas 
turėjo nelaimę priklausyti turtingiesiems ir būti žinomiems. Taip pat 
ir Paryžiaus prekyvietėse 1382 m. kovo 1 dieną prekiautojai sukyla 
prieš mokesčių didinimą. Neramumai kaipmat apima visą miestą: 
maišto kulminacija - rotušės šturmas. Išvaikomi karaliaus finansi- 
ninkai, nusiaubiami turtuolių namai, surengiamos žydų skerdynės. 
Jaunajam karaliui Karoliui VI lieka tik žiūrėti, kaip maištas persimeta 
į Normandiją, Šampanę ir Pikardiją. Padėčiai šiek tiek aprimus kara- 
liškoji taryba reaguoja švelniai: paskelbia amnestiją, kuri netaikoma 
tik vienam kitam kurstytojui. Netrukus Kompjenėje sušauktas luo- 
mų susirinkimas didesnius mokesčius galutinai patvirtina. Už sukili- 
mus moka paprasta liaudis. 

Karališkajai vadovybei sunkumai tuo dar toli gražu nesibaigia. 
Įtampos kupinoje, bado ir maro iškamuotoje Flandrijoje maištauda- 
mi prieš prancūzų priespaudą ginklų griebiasi Briugės, Gento ir Ipro 
gyventojai. Nors Flandrijos aristokratija simpatizuoja Prancūzijai, bet 
paprasti žmonės, patenkinti klestinčia prekyba vilna ir tekstile, remia 
Anglijos karalių Ričardą II. Šis vos trejais metais vyresnis už Karolį VI 
jau 1380 m. paskelbiamas pilnamečiu. Į akis krintanti įvykių paralelė 
reiškiasi ir tuo, kad ir Ričardo laukia sunki liga. Tiesa, jo proto neap- 
temdo beprotystė kaip Karolio VI, bet jį kamuoja sunkūs asmenybės 
sutrikimai, ir tai turės nemažą įtaką Anglijos istorijai. Kol Ričardas II 
renka ekspedicinį anglų korpusą, keturiolikmetis Karolis VI 1382 m. 


rudenį Sen Deni vienuolyne perima vadinamąją „auksinę ugnį (lo- 

tyniškai aurea flamma) - tariamai Karolio Didžiojo laikus menančią 
Prancūzijos karalių karo vėliavą. Ši paprasta vėliava, kurioje pavaiz- 
duota spindulius į visas puses žerianti auksinė saulė, nuo ankstyvųjų 
viduramžių mūšyje būdavo nešama priešais karalių. Taip Karolis VI 
duoda ženklą, kad karo žygis į Flandriją nesąs paprastas. Jis vadina 
jį „kryžiaus žygiu“ taip suteikdamas jam naują aspektą. Kai jaunasis 
karalius kartu su dėde, Burgundijos hercogu Pilypu, atvyksta pasi- 
tikti prancūzų kariuomenės, kurios dvylika tūkstančių kareivių jau 
žygiuoja į Flandriją, vyriausiojo vado įgaliojimai formaliai priklau- 
so jam. Šis žygis į šiaurę ilgai pliaupiant lietui ir pučiant žvarbiems 
gūsingiems vėjams bus jį ne tik išvarginęs fiziškai, bet ir pirmiausia 
prislėgęs dvasiškai, nes kiekviename žingsnyje buvo priverstas matyti, 
kaip badaujantys Šiaurės Prancūzijos miestai vengia remti jo dalinius 
ir net atvirai simpatizuoja flamandams. Tai užduoda jam širdį: juk jis 
nori būti geras karalius ir savo tautos mylimas. Savanaudė, plėšikiška 
dėdės politika jam visiškai nepatinka. Tačiau jo rankos surištos - ši 
nedermė sunkiai slegia jam sielą. 

1382 m. lapkričio 27 dieną prancūzų armija netoli Rosebekės su- 
sitinka su flamandų kariuomene. Ši, turėdama dvidešimt tūkstančių 
kareivių, skaičiumi yra bemaž dukart stipresnė. Tačiau, jeigu neskai- 
čiuosime pavojingų lankininkų, ji sudaryta daugiausia iš prastai ap- 
mokytų milicininkų. Vis dėlto f lamandams pavyksta pralaužti centrą 
ir prancūzus, taip pat ir karalių, apsupti. Prancūzai patiria didelių 
nuostolių, bet Karolis VI lieka gyvas. Tik paskutinį akimirksnį pa- 
tyrusiam karo vadui generolui Angeranui de Kusi (Enguerrand de 
Coucy) pavyksta puolimu iš kairiojo sparno pakreipti įvykius savo 
naudai ir mūšį laimėti. Visoje Flandrijoje prasideda plėšimai, laiko- 
si tik Gentas. Tačiau kai Burgundijos hercogas Pilypas duoda didelį 
kyšį, ir šis miestas atitenka jam. Paryžiuje 1383 m. vasarį dabar jau su- 


stiprėjusi karališkoji valdžia lengviau atsikvepia ir nebesibaimina to, 

ko prieš metus vengė. Kad palaužtų savarankiškumo siekius, pradeda 
masiškai suimti turtingus, susipratusius piliečius ir juos paskui nutei- 
sia mirties bausme. Gildijoms ir cechams uždraudžiama įgyvendinti 
vidaus teisingumą, atimama net susirinkimų teisė. O nepilnametis 
Karolis VI, jeigu ir būtų norėjęs, šiam terorui kelio užkirsti nebūtų 
įstengęs. Regentų taryba pavadžius laiko tvirtai. 

Flandrijos avantiūra pakenkė Prancūzijos autoritetui gretimo- 
se šalyse. Todėl regentų taryba ima ieškoti diplomatinių galimybių 
nekokią padėtį kuo skubiau taisyti. Tinkama priemone jai pasirodo 
pats karalius. Nė neatsiklausę Karolio trys dėdės pradeda rengti jam 
vestuves su Vitelsbachų dinastijos princese Elžbieta. Ši yra Aukštuti- 
nės Bavarijos, tuo metu vienos galingiausių Vokietijos valstybių, her- 
cogo Stepono III duktė. Jau septyniolikos sulaukusio Karolio nelabai 
džiugina, kad jį nori apvesdinti su moterimi, kurios nėra net akyse 
regėjęs. Tačiau kai 1385 m. liepos 14-ąją ją pirmą kartą išvysta di- 
džiojoje iškilmių salėje, kaip ji stabteli tarpduryje, paskui smulkiais 
žingsniukais eina jo pasitikti ir gražiai pritupia, jis iškart susižavi. Jau- 
nuolis negali atitraukti žvilgsnio nuo jos spindinčių rudų akių ir dai- 
lių putlių lūpų. Jos tamsi oda ir juodutėliai plaukai - ne veltui motina 
milanietė - jį stačiai pakeri. Kai patikėtiniai karaliaus pasiteirauja, ar 
neseniai penkioliktą gimtadienį atšventusi princesė jam patikusi, tas 
entuziastingai atsako, kad mieliausiai norėtų ją turėti tuojau pat. Ves- 
tuves atšvęsti būtina kaip priklauso. Greitas Karolio sutikimas vesti 
yra veikiau seksualiai motyvuotas, nes apie išrinktosios būdą ir cha- 
rakterį jis dar visai nieko nežino. 

Vestuvės keliamos jau po trijų dienų, 1385 m. liepos 17-ąją, pir- 
madienį, Amjeno katedroje. Miestas šventiškai išpuoštas. Po sutuok- 
tuvių gausiai vaišinamasi prie didžiulio stalo, dainuoja ir vaidina ke- 
liaujantys dainininkai, žongliruotojai rodo triukus. Paskui griežiant 

ir nuotaką išsiveda rengti pirmajai nakčiai. Prancūziškai ji nemoka nė 
žodžio. Vis dėlto pirmoji naktis visiškai pavyko. Ano meto prancūzų 
kronikininkas Žanas Fruasaras (Jean Froissart) rašo, kad abu ją pra- 
leido „didžiai susižavėję“. Akivaizdu, kad santuoka, bent lovoje, buvo 
pavykusi, nes Izabelė Bavarė, taip naująją karalienę vadina prancūzai, 
per dvidešimt dvejus metus savo vyrui padovanoja dvylika vaikų. Du 
berniukai miršta dar gimdami, dvi dukterys išteka net už dviejų An- 
glijos karalių - Ričardo II ir Henriko V, o 1403 m. gimsta ir karūnos 
paveldėtojas, būsimasis karalius Karolis VII. Regentų tarybos pradėta 
vedybų politika pasirodė esanti sėkminga. 

Užtat nešlovinga, stačiai pražūtinga yra karaliaus dėdžių užsienio 
ir vidaus politika. 1386 m. vasarą jie nusprendžia surinkti laivyną, 
kurį sudarytų daugiau negu tūkstantis du šimtai laivų. Šie turėtų bent 
penkiolikos tūkstančių sunkiai ginkluotų riterių ir pėstininkų armiją 
perplukdyti per Lamanšą, kad nukariautų Angliją. Iš visų Prancū- 
zijos kampų sugužėję kautis trokštantys riteriai prisiekinėja Angliją 
paversią dykuma, visus vyrus išgalabysią, o moteris ir vaikus parsiga- 
bensią į Prancūziją ir paversią vergais. Regentų taryba išleidžia bega- 
les pinigų visur Europoje laivams supirkti, kalnams maisto sukaupti 
ir visas tas atsargas, priešingai to meto kariavimo įpročiui, kareiviai 
turės gabentis patys. „Vyno, sūdytos mėsos, avižų, druskos, svogūnų, 
pusžalių vynuogių, sausainių, miltų, kiaušinių trynių ir kito maisto, - 
kaip praneša Žanas Fruasaras, - buvę tiek daug, kad niekas, nematęs 
savo akimis, nepatikės.“ Valstybės kasa - tuštutėlė, užstatoma viskas, 
ką galima išspausti iš bažnyčių ir vienuolynų. Miestuose ir kaimuose 
mokesčiai padidinami tiek, kokie dar niekuomet nėra buvę. Visi pa- 
siturintys privalo atiduoti trečdalį turto. Šiems kone beprotiškiems 
pasirengimams, kurie, kaip priduria Žanas Fruasaras, „visą šalį nua- 
lina“, reikia, suprantamas daiktas, nemažai laiko. Ateina ir rugpjūčio 


vidurys, kol Karolis atsisveikina su savo Izabele. Tačiau tik rugsėjo 

pabaigoje jis atkeliauja į Flandrijos pajūrį su didžiule aristokratų pa- 
lyda ir keliais tūkstančiais Genujos lankininkų, kuriuos už didelius 
pinigus dar pavyko pasamdyti. Paprastiems pėstininkams pinigų ne- 
bėra, algos jie negauna. Įsakymo sėsti į laivus vis dar neduodama. 
Karolis nori palaukti, kol pasirodys dėdė Beri hercogas Jonas. Tačiau 
šis pavojų nemėgsta ir iš esmės yra invazijos priešininkas. Jis visai 
neskuba ir prie Lamanšo krantų pasirodo tik lapkričio 30-ąją, kai 
jau prasidėjusios stiprios rudens audros. Vis trumpėjant dienoms ir 
žinodami netrukus pakilsiant tirštas gruodžio miglas laivų kapito- 
nai atsisako plaukti. Tai būtų aiškiausia beprotybė, įspėja jūrininkai, 
kitą krantą sveikas pasieksiąs tik vienas kitas laivas. Be to, anglai taip 
pat nesėdėjo rankų sudėję - jie, be jokios abejonės, seniai pasirengę 
atkakliai gintis. Visa šitiek lėšų surijusi operacija 1386 m. gruodžio 
pradžioje atšaukiama. Maisto atsargos, kad nesugestų, išdalijamos 
vadams arba išžarstomos už mažiausią kainą. Nuostoliai ir nešlovė 
dar padidėja, kai Šeldės žiotyse pasirodo keli Anglijos flotilės laivai. 
Neturintys iš ko pragyventi kareiviai grįžta į savo provincijas ir jas 
nusiaubia. Niekais nuėjo didžiuliai pinigai, išleisti rengiant šią rizi- 
kingą operaciją, kuri jau iš pat pradžių turėjo mažai šansų pasisekti. 
Mums nežinoma, kaip jaunasis sosto įpėdinis išgyveno šią didžiu- 
lę gėdą. Galimas daiktas, jautėsi prislėgtas ir jis vis labiau norėjo viską 
daryti geriau už negabius, korumpuotus ir tautos neapkenčiamus dė- 
des. Kraštą apima visuotinis džiaugsmas, kai dvidešimtmetis Karolis 
paskelbiamas pilnamečiu ir galiausiai perima valdžią. Godūs herco- 
gai už savo ilgametę tarnystę reikalauja atlygio. Karolis su tuo nieku 
būdu nesutinka ir juos nušalina nuo valdymo. Nedelsdamas sudaro 
naują karališkąją tarybą: sukviečia sąžiningų ketinimų turinčius ir 
valdymą išmanančius žmones, iš kurių dauguma buvo jau sėkmingai 
tarnavę tėvui ir dabar įpareigojami atkurti gerą anojo valstybės reika- 

mousete), išvertus reiškia kažką panašaus į „seni üsoriai arba „seni 
skrabiai . Kitaip negu ankstesnieji hercogai, šie patyrę vyrai yra tarsi 
vieno kumščio pirštai ir iš tikrųjų įstengia, karaliui pritariant, įvyk- 
dyti kai kurias reformas ir sėkmingai įveikti sunkią ekonomikos kri- 
zę. Matydama akivaizdžią pažangą, kuri vyksta dėl pirmųjų karaliaus 
pastangų, taip pat ir dėl to, kad jaunasis karalius yra kilniadvasiškas 
ir nešykštus, kad su kiekvienu, kas prie jo prisiartina, elgiasi draugiš- 
kai, nuoširdžiai ir maloniai, tauta jam netrukus suteikia prievardį Le 
Bien-Aimė - Mylimasis. Tai, kad šiuo maloniniu prievardžiu ji va- 
dins karalių iki gyvenimo pabaigos, atrodo, jei žvelgsime iš artėjančių 
metų perspektyvos, tarsi karti ironija. Antra vertus, šių vėlesnių jo 
gyvenimo tarpsnių požiūriu tai galėjo būti ir atjautos meilė, su kuria 
prancūzai prisiminė savo pasigailėjimo vertą karalių. 

Karoliui jau sukakę dvidešimt ketveri, kai jis iš tiesų užsimoja 
baigti ilgai trunkantį karą su Anglija. Tad 1392 m. balandį jis iškeliau- 
ja į taikos derybas Amjene. Čia staiga sukarščiuoja ir sunkiai suserga. 
Iš Sen Deni vienuolyno kronikos matyti, kad tai buvusi „keista, iki tol 
nežinoma liga“, dėl kurios karaliui nuslenka šviesūs plaukai ir nukrin- 
ta nagai. Kadangi tuo pačiu metu šia liga suserga ir kiti, tarp jų ir Beri 
hercogas Jonas, atrodo, galėjo būti šiltinės epidemija arba, ko gera, 
ir encefalitas, smegenų uždegimas, kurį sukelia virusai, bakterijos ar 
erkės įkandimas. Šiais laikais žinome, kad sergant šia liga kai kada 
netenkama sąmonės, gali ištikti paralyžius, sutrikti kalba ir regėjimas, 
o sunkiais atvejais - visiškai pakinta elgsena ar net tampama nepagy- 
domu psichikos ligoniu. 

Kelias savaites Karolis guli paslikas Bovė mieste ir jaučiasi dar la- 
bai silpnas, kai per Žengimo į dangų šventę 1392 m. gegužės 23 dieną 
neštuvuose vėl grįžta į Paryžių. Po kelių dienų pietauja puošniuose Sen 
Polio svečių namuose su savo svarbiausiu ir įtakingiausiu patarėju, vy- 


riausiuoju kariuomenės vadu Olivjė de Klisonu (Olivier de Clisson). 


74 


Kai tas po pietų išeina iš pastato, pakliūva į savo nuožmaus priešinin- 
ko Jono V, Anglijos karaliaus dvare augusio Bretanės hercogo, pasalą. 
Keletas vyrų, vadovaujami Pjero de Kraono (Pierre de Craon), kurį 
kaip kamerherą Karolis ką tik buvo atleidęs, tamsoje užpuola Klisoną 
ketindami jį nužudyti. Nors ir sužeistas keliais špagų dūriais ir kalavijų 
kirčiais, jis vis dėlto išsigelbėja vienos kepyklos tarpuvartėje. Įsitikinęs, 
kad žudikiškas pasikėsinimas pavyko, ir nežinodamas esąs atpažintas, 
Kraonas iškeliauja į Bretanę, į Jono V dvarą. Karalius Karolis VI dėl šio 
niekšiško pasikėsinimo baisiausiai pasipiktina ir taip įtūžta, kad kele- 
tą savo dvaro ginklanešių ir pažų iš Kraono aplinkos įsako tučtuojau 
nubausti mirtimi, o vieną Šartro kanauninką - iki gyvos galvos įmesti 
į kalėjimą vien už tai, jog Kraonui leido apsistoti savo namuose. Toks 
perdėtas žiaurumas niekaip nedera su ligšioliniu Karolio geraširdiš- 
kumu. Tai, kad jo dvasinė būsena taip ūmai pasikeitė, galbūt jau rodo 
esant ligos poveikį ir galimą ryšį su lėtiniu, genetiškai nulemtu polin- 
kiu į psichikos negalią. Griežtais žodžiais jis reikalauja išduoti Kraoną. 
Kai Jonas V atsisako, Karolis užsiplieskia pykčiu ir nusprendžia tuojau 
pat rengti savo paties vadovaujamą karo žygį prieš Bretanės herco- 
gą. Tai yra ne tik politiškai neišmintinga, bet ir dėl jo paties silpnos 
sveikatos visiškai neprotinga. Karalius vis dar karščiuoja, protarpiais 
svaigsta galva ir yra sutrikęs. Gydytojai sako, kad neįstengsiąs sėdėti 
balne. Tačiau jų patarimai jam nė motais. Taip pat ir jo trims dėdėms 
nepavyksta nuo žygio atkalbėti. Tikėtina, kad tas dėdžių mėginimas jo 
ryžtą net sustiprino. 1392 m. liepos 1 dieną karalius savo kariuomenės 
priešakyje išžygiuoja iš Paryžiaus įsiveržti į Bretanę ir sučiupti pasi- 
kėsintojo. Armiją lydėjęs kronikininkas Mišelis Pentoenas rašo, kad 
karalius buvęs kaip nesavas, kalbėjęs padrikai ir nesitvardydamas vis 
mostagavęs rankomis. 

1392 m. rugpjūčio 5-oji yra karšta vidurvasario diena. Prancü- 

prie Le Mano girios. Jojant pro vieną raupsuotųjų gyvenvietę staiga iš 
už medžio iššoka basas, balta palaidine apsisiautęs žmogus, sustabdo 
Karolio žirgą garsiai sakydamas: „Nejokite toliau, šviesusis karaliau! 
Jūs esate išduotas!“ Taip bent rašoma Sen Deni vienuolyno kroniko- 
je. Žmogus palaikomas išprotėjusiu ir paleidžiamas. Tačiau Karolį tas 
atsitikimas stipriai paveikia ir sujaudina. Jis apsitaisęs šarvais ir dėvi 
juodo aksomo palaidinę. Norėdamas apsisaugoti nuo svilinančios 
saulės, ant galvos yra užsidėjęs ryškiai raudoną, perlais apsagstytą ak- 
sominę skrybėlę. Malšindamas kamuojantį troškulį ką tik nemažai 
siurbtelėjo gaivaus vyno. Saulės išdegintoje lygumoje keliai smėlėti 
ir akmenuoti. Kad išvengtų raitelių keliamų dulkių, Karolis su keliais 
savo ištikimaisiais joja šalimais gurguolės. Užpakalyje joja pažas su 
skardiniu šalmu ant galvos. Tuoj už jo - dar vienas pažas, nešantis 
karališkąją ietį, prie kurios pritvirtinta didelė šilkinė vėliava su ka- 
rališkomis insignijomis. Šį pažą kepinančiame karštyje taip suima 
snaudulys, kad iš rankos išslydusi ietis kaukšteli priekiniam raiteliui 
per šalmą. Išgasdintas metalo skambesio Karolis kaipmat išsitraukia 
kalaviją manydamas, kad iš pasalų puola svetimi raiteliai norėdami jį 
nukauti. Jis spusteli žirgą pentinais ir garsiai sušunka: „Pirmyn prieš 
išdavikus! Jie nori mane išduoti priešui!“ Kaip išprotėjęs duria į kie- 
kvieną, kurį tik pasiekia, ir nugalabija mažiausiai keturis savo riterius. 
Keliems drąsiems palydovams pasiseka prie jo prisigauti iš už nuga- 
ros ir nutempti nuo žirgo. Išsekęs ir tylėdamas Karolis tįso ant žemės. 
Jį įkelia į jaučių traukiamą vežimą ir nugabena į pastogę Le Mane. Dvi 
dienas guli be sąmonės. Kai vėl atsitokėja, švebeldžiuoja kažką sau po 
nosimi ir, atrodo, nė vieno neatpažįsta. Tik varto akis. Požymiai rodo, 
kad šis sąmonės aptemimas reiškia kažką daugiau negu saulės smūgį. 
Gydytojai neįstengia nustatyti tikslios diagnozės. Jie spėlioja, kad tai 
galintys būti „juodosios tulžies išsiliejimo padariniai“, sukelti didelių 


rūpesčių ir nepatogumų bei visų pykčių, kuriuos jam teko išgyventi. 

Nusprendžiama karaliui nuleisti kraujo, skiriami kompresai ir liepia- 
ma liesti relikvijas aplinkiniams garsiai kalbant maldas. 

Kai karališkoji vilkstinė rugpjūčio 16-ąją grįžta į Paryžių, iš Lano 
atsikviečiamas devyniasdešimt dvejų metų amžiaus labai patyręs ir 
daug pasaulio matęs Gijomas de Arsinji (Guillaume de Harcigny), 
vienas iš garsiausių to meto daktarų. Kaip rašo kronikininkas Žanas 
Fruasaras, jis padaro, ko gera, pačią tiksliausią išvadą, kad Karolio 
psichikos negalios simptomai yra panašūs į tos ligos, kuria sirgo ir 
Karolio motina Joana Burbonė. Jis atsinešęs ja „iš motinos įsčių , 
mano Arsinji. Bet kadangi ir jis nežino, kaip tą ligą gydyti, vadovau- 
jasi sveiku protu. Paliepia karalių apgyvendinti Paryžiaus užmies- 
tyje, viloje, kurios visos durys užrakintos ir visi langai su grotomis. 
Išnešami visi ginklai. Gydytojo nurodymu ligonis turi ilsėtis ir daug 
miegoti. Net karalienei neleidžiama lankytis. Gydytojas rūpinasi, kad 
karalius gausiai maitintųsi ir, svarbiausia, gertų daug skysčių. O kad 
netrūktų specialių gėrimų ir šaltų kompresų, atsikviečiamas vaisti- 
ninkas. Gydymo priemones jis saugo variu apkaustytoje medinėje 
dėžėje, o jos raktų niekuomet neišleidžia iš rankų. Ateityje jis lydės 
karalių visose kelionėse. Galimas daiktas, kad visa tai tikrai prisidėjo 
prie to, jog Karolio sveikata palyginti spėriai pagerėjo. Netrukus jis 
pasijuto taip atgavęs jėgas, kad 1392 m. spalio mėnesį dalyvauja Lano 
Dievo Motinos katedros padėkos mišiose. 

O gydytojas, dėl savo itin garbaus amžiaus nusprendęs grįžti į 
Laną, atsisveikindamas pataria, kad Karolį VI visą laiką reikią kuo 
nors užimti ir neleisti jam galvoti apie savo ligą. Karolio dėdės šio 
gydytojo patarimo - karalių ateityje laikyti kuo toliau nuo visko, kas jį 
galėtų jaudinti ir varginti, - labai mielai laikosi. Hercogai pasinaudoja 
proga susigrąžinti ankstesnę valdžią. Jie atleidžia marmuzetus iš par- 
eigų, o jų skirtus vadovus paprasčiausiai sugrūda į kalėjimą. Dabar 


vėl valdo regentų taryba ir netrukus grąžina ankstesnę tvarką. Karolis 

visa tai priima abejingai. Taip pat ir jo jaunesnysis brolis Liudvikas, 
didelis garbėtroška ir guvaus proto vaikinas, 1392 m. tituluotas Or- 
leano hercogu, vis labiau skinasi kelią į priekį ir naudodamasis savo 
natūraliu autoritetu vadovaujasi tėvo Karolio V pavyzdžiu. Tačiau 
žavus ir impulsyvus dvidešimtmetis Liudvikas de Valua, kaip jį vadi- 
na prancūzai, ne tik įsijaučia į brangiai kainuojantį menininkų, ypač 
poetų, rėmėjo vaidmenį ir juos dosniai proteguoja, bet yra ir pagar- 
sėjęs mergišius. Pamatęs gražią moterį žvengiąs kaip veislinis eržilas, 
ironizuoja vienas jo kronikininkas. Karaliaus dvare Liudvikas rengia 
palaidas, neapsakomus pinigus kainuojančias orgijas, kokių Prancū- 
zija dar niekuomet nebuvo regėjusi. Karalienė savo polinkiu į praban- 
ga jam niekuo nenusileidžia. Jos kambariai apstatyti ištaigingiausiais 
baldais, sienos išmuštos meniškais tapetais, gausu brangių paveiks- 
lų ir muziejinių retenybių, dideliuose baseinuose plaukioja žuvys, o 
daugybėje narvų pilna visokiausių spalvų paukščių. Grotuotose celė- 
se šokinėja beždžionės. Karalienė, vilkinti perlais išdabintais drabu- 
ziais, dažniausiai pasirodo ne viena - už pavadžio vedasi prijaukintą 
leoparde. Izabelės nevaržomas gyvenimo stilius suryja milijonus, o 
tauta alksta ir dejuoja didžiulių mokesčių slegiama. Viena iš jos nuos- 
tabių švenčių, į istoriją įėjusi kaip „Liepsnojančiųjų puota“, baigiasi 
siaubinga katastrofa. 

Iš tikrųjų tos šventės, surengtos 1393 m. vasario 28 dieną vienuo- 
se Paryžiaus svečių namuose ta proga, kad trečią kartą susituokė vie- 
na iš karalienės dvaro damų, išvis nė neturėjo būti. Ši šventė - šven- 
tvagiška, nes Bažnyčia mergvakarius buvo uždraudusi, jei tuokiamasi 
ne pirmą kartą. Izabelei tai nerūpi. Po gausių iškilmingų pietų vakare 
puotaujama ir rodomas kaukių vaidinimas. „Nusižengiant bet ko- 
kiam padorumui‘, kaip rašo kronikininkas Žanas Fruasaras, pasirodo 
ir šeši jauni vienas prie kito grandinėmis prirakinti siautulingus sa- 


tyrus vaizduojantys vyrai. Tarp jų yra ir Karolis. Jie pasisiūdino prie 

kūno prigludusius drobinius kostiumus, juos ištepė derva ir apklijavo 
plunksnomis bei pakulomis, „kad nuo galvos iki kojų atrodytų plau- 
kuoti ir gauruoti . Kadangi nenori būti atpažinti, vyrai yra su kaukė- 
mis. Taip elgdamiesi jie paiso labai seno pagoniškos kilmės „triukš- 
mo su barniais“, arba „maskarado“ papročio. Kai vidurnaktį beveik 
visos šviesos užgesinamos, šeši kaukėti laukiniai garsiai šūkalodami 
ir staugdami lyg vilkai bei rodydami visokius nešvankius judesius įsi- 
maišo tarp šokančių porų. Orleano hercogą Liudviką, Karolio jaunes- 
nįjį brolį, pagauna smalsumas sužinoti, kas tie kaukėti veikėjai. Todėl 
į salę įeina keli jo tarnai su deglais. Nelaimė užklumpa bemaž aki- 
mirksniu. Nuo deglo kibirkštis nukrinta vienam satyrui ant kostiu- 
mo. Tas kaipmat užsiliepsnoja. Kadangi vyrai grandinėmis surakinti 
arti vienas kito, liepsnos greitai persimeta ant kitų. Karalienė Izabelė 
suklinka ir apalpsta. Kyla panika. Jauna Beri hercogienė, tuo metu 
stovinti kaip tik šalia karaliaus ir nežinanti, kad čia jis, šaltakraujiškai 
nusiplėšia sijoną ir juo užslopina liepsnas. Karalius išgelbėjamas be- 
veik visai nenukentėjęs, bet keturi kilmingi bičiuliai sudega jo akyse. 
Tik vienam pasiseka nuo grandinės atitrūkti ir įšokti į vandens skli- 
diną kubilą, kurį žinojo stovint čia pat vyninėje. Šita dramatiška ir 
tragiška „Liepsnojančiųjų puota virsta didžiausiu skandalu. Orleano 
hercogas Liudvikas viešai apkaltinamas norėjęs nužudyti brolį. Ko- 
dėl jis nedalyvavo kaukių vaidinime ir kodėl nepuolė Karolio gelbėti? 
Karaliui ši nelaimė buvo didžiulis šokas, dvasinė trauma, ilgai jį per- 
sekiojusi ir prisidėjusi prie to, kad jo psichikos būsena vėl pablogėjo. 
Liga atsinaujina. 1393 m. birželio mėnesį Karolį, apsistojusį Šiau- 
rės Prancūzijos Abvilyje, ištinka naujas beprotystės priepuolis. Kara- 
lius buvo „apgaubtas sunkaus šešėlio“, rašo Žanas Fruasaras. Karolis 
mato haliucinacijas, jis nebežino, nei kur yra, nei kas jis toks. Pamiršo 
ir savo vardą, ir tai, kad yra vedęs, kad turi vaikų ir yra Prancūzijos 


karalius. Nebeatpažįsta savo aplinkos žmonių. Protarpiais prablai- 

vėja, bet paskui vėl kalba bala žino ką, elgiasi nepadoriai ir darosi 
agresyvus. Naujieji daktarai, kurie mirus Gijomui de Arsinji prižiū- 
ri karalių, skėsčioja rankomis. Įprastiniai pamišėlių gydymo būdai, 
kuriuos jie taiko pagal tuometinio mokslo išmanymą, rezultatų ne- 
duoda. 1393 m. pabaigoje iš Liono į karaliaus dvarą atkanka vienas 
chirurgas. Jis pasiūlo atverti Karoliui kaukolę - kad sumažėtų spau- 
dimas smegenyse. Tokios trepanacijos anuo metu nebuvo naujiena. 
Jų daryta jau neolito epochoje. Kaip žinome iš senų papirusų, taip 
operuota jau du trys tūkstančiai metų prieš Kristų senovės Egipte, 
dažniausiai, matyt, religiniais sumetimais. Pro atvertą angą turėdavę 
pasišalinti įsibrovę demonai. Todėl išpjauto kaulo nebegrąžindavo į 
vietą, o jame išgręždavo skylutę ir kaip amuletą nešiodavo po kaklu. 
Maždaug prieš keturis šimtus metų prieš Kristų panašias kaukolės 
atvėrimo operacijas praktikuodavo ir graikų gydytojas Hipokratas. 
Paskui iki XIII a. trepanuoti gyvus žmones Bažnyčia buvo uždrau- 
dusi. Tik XIV a. pabaigoje panašių operacijų vis dažniau daryta ir 
Prancūzijoje, tačiau ne vien tokiais įprastais įrankiais kaip plaktukas, 
kaltas ir peilis, bet jau ir primityviais gręžimo įtaisais. Išimtą kaulo 
gabalėlį vėl dėdavo ten, iš kur būdavo paimtas. Šiuolaikinio mokslo 
duomenimis, toks metodas šizofrenijai gydyti visiškai netinka. Todėl 
ir Karolio sveikata po operacijos taip pat nepagerėjo. 

Praeina daugiau negu pusė metų, kol karalius vėl atsitokėja ir gali 
atlikti piligriminę kelionę į Mon Sen Mišelio vienuolyną. Atsidėko- 
damas už pasveikimą ten pastatydina koplyčią. Tačiau jau po pusan- 
trų metų, 1395 m. lapkritį, kai jo naujasis daktaras Reno Freronas 
(Renaud Frėron) jį suerzina, patiria naują priepuolį. Galimas daiktas, 
kad Karoliui pasirodė, jog šis jį persekioja. Karolis laksto po aparta- 
mentus garsiai rėkaudamas, šokinėja vis kartodamas, kad bėgąs nuo 
priešų. O kad jis iš tikrųjų kur nors nepaspruktų, įsakoma užmūryti 
jo gyvenamųjų patalpų duris. Po tokių blaškymųsi netekęs jėgų su- 

smunka sakydamas, kad jo vardas esas Jurgis, kad neturjs nei Zmo- 
nos, nei vaikų. Nesas taip pat ir karalius. Pamatęs savo herbą mėgina 
jį nutrinti. Jo tikrasis herbas, tauškia jis, esąs kalaviju persmeigtas 
slibinas. Šis tapatinimasis su šventojo Jurgio nudobtu slibinu, šiuo- 
laikinių psichologų ir psichiatrų nuomone, esąs puikus šizofreniko 
logikos pavyzdys: Karolis yra ligos auka, panašiai kaip slibinas yra 
Jurgio auka. Kamuojamas tokių beprotiškų vaizdinių Karolis, atrodo, 
vis dėlto skausmingai suvokė savo ligą. Po trijų mėnesių priepuolis 
praeina, ir 1396 m. vasario 6 dieną Karolis VI gali dalyvauti Pary- 
žiaus Dievo Motinos katedroje padėkos pamaldose. Jis net įstengia 
asmeniškai vesti derybas dėl savo septynmetės dukters Izabelės ište- 
kinimo už dvidešimt devynerių metų Anglijos karaliaus Ričardo II. 
Atiduoti vaikus į vyrus ar žmonas dėl politinių sumetimų tais laikais 
buvo visai įprasta. Abu monarchai šiomis vedybomis tikisi žengti 
žingsnį taikos link. Ištaigingos vestuvių iškilmės įvyksta netoli Kalė. 
Tačiau Izabelė Šimtamečio karo pabaigos nesulauks. Su pasauliu ji 
atsisveikins 1409 m. būdama vos dvidešimties. 

Deja, tas proto prašviesėjimas trunka neilgai. Protarpiai tarp 
priepuolių vis trumpėja, o jų proveržiai vis stiprėja ir darosi kaskart 
pavojingesni. Kaip žinome iš dokumentų, nuo pirmojo proto apte- 
mimo 1392 m. iki gyvenimo pabaigos Karolis iškentė keturiasde- 
šimt keturis priepuolius. Jie trukdavo nuo dviejų iki devynių mėne- 
sių. Karališkosios apyskaitos knygos rodo, kad per tuos beprotystės 
tarpsnius Karolis yra pridaręs nemažai nuostolių. Viską, kas pasi- 
taiko po ranka, sviedžia į ugnį, taip pat ir savo drabužius. Šlapinasi 
kur pakliūva, kelis mėnesius iš eilės neleidžia keisti apatinių, vengia 
maudytis, nesiduoda skusti barzdos. Dėl to aptenka utėlėmis. Po mė- 
nesius trunkančio beprotiško jaudulio eina visiškos apatijos fazės, 
per kurias jis dienų dienas nepasako nė žodžio. Gydytojai pasiryžta 


taikyti neįprastą metodą - šoko terapiją. Dešimt vyrų persirengia, 

juodai išsidažo veidus ir staiga pasirodo karališkuose apartamentuo- 
se - kad įvarytų karaliui baimę. Šis užpuolimas savo vis dėlto pa- 
daro: Karolis sutinka maudytis, skustis ir keisti apatinius drabužius. 
Paskesnysis popiežius Pijus II, kuris pontifikatą pradeda 1458 m. ir 
kartu yra žymus humanistas, istorikas ir rašytojas, praneša, kad apie 
1405 m. Karolis manęs esąs stiklinis. Kadangi yra įsibaiminęs, kad 
griūdamas gali sudužti, į drabužius prisikaišioja metalinių strypų, o 
po oda - metalo gabalėlių. 

Karaliaus liga sukelia nuožmių ginčų ir tarp jo gydytojų, ir ypač 
tarp bažnytininkų. Kai kurie iš pastarųjų Karolio ligą laiko Dievo 
bausme, skirta jam ir jo valdžiai už tai, jog žmones apdėjo tokiais 
dideliais mokesčiais, bet labiausiai už tai, jog karalius nė piršto nepa- 
judino dėl to, kad suvienytų skilusią Katalikų bažnyčią. Mat 1378 m. 
popiežiumi Romoje buvo išrinktas Urbonas VI, net nebuvęs kar- 
dinolu. Jį palaikė Vokietija, Anglija ir net didžioji dalis Italijos. Kai 
Urbonas VI pasirodė esąs beatodairiškas despotas, trylika pasipik- 
tinusių kardinolų išvyko iš Romos ir tų pačių metų rugsėjo mėnesį 
Avinjone išrinko antipopiežių Klemensą VII, kurį rėmė Prancūzija, 
Burgundija, Savoja, Neapolis su Sicilija ir Škotija. Šį skilimą užbaigė 
tik 1417 m. Konstanco Bažnyčios susirinkimas. O Karolio VI valdžia 
šią schizmą veikiau dar stiprino. Karaliaus beprotystė esanti Dievo 
rykštė, tūžtama Romoje. Tačiau dauguma bažnytininkų ir net uni- 
versitetų profesorių įsitikinę, kad Karolis VI esąs apsėstas, užkerėtas. 
Tarp 1397 ir 1399 metų du vienuoliai augustinai mėgina iš Karolio 
varyti velnią. Jie kalba magiškas užkeikimo formules, peiliais atvožia 
skalpą ir duoda gerti kažkokio sutrintų perlų bizalo. Kai iš to nieko 
neišeina, apkaltina Karolio brolį, Orleano hercogą Liudviką, kad tas 
karalių veikiąs velnio apžavais. Už tą įžeidimą vienuoliai yra kankina- 
mi ir Grevo aikštėje netenka galvų. Kitus du egzorcistus, mėginusius 


magiškame apskritime iš Karolio varyti nelabąjį, sudegina ant laužo. 

Tačiau pirmiausia karalių, kuris prašviesėjimo akimirkomis pats 
save laiko prakeiksmo auka, bandoma gydyti maldomis ir iškilmin- 
gomis procesijomis. Dalijamos išmaldos elgetoms ir aukos bažny- 
čioms. Vyskupai basomis zuja gatvėmis ragindami žmones gyventi 
kitaip ir nebenusidėti - kad karalius galėtų vėl pasveikti. Vieną kartą 
karalių nuveža į Ardėnus, į šventojo Huberto, medžiotojų globėjo, 
šventovę. Ten kriptoje paguldo jį į sarkofagą ir visai nakčiai palieka 
vieną. 1399 m. Karolis, susuptas į drobulę su Kristaus karste atvaizdu, 
visą savaitę pasninkauja ir karštai meldžiasi. Šią askezę sudrumsčia 
prasta žinia iš Londono. Anglijos parlamentas paskelbė Ričardą II 
nesant vertą karūnos. Jo varžovas Henris Bolingbrukietis (Henry Bo- 
lingbroke), būsimasis karalius Henrikas IV, uždarydino jį Taueryje. 
Manoma, kad ten jis mirė iš bado. Šios nerimauti verčiančios naujie- 
nos Karolį taip paveikia, kad jo protą vėl apgaubia tamsa. 

Karolio šizofrenija daro įtaką ir santykiams su žmona. Jo lytinis 
potraukis kaip ir anksčiau yra toks stiprus, jog net ir tais atvejais, kai 
galvoje pasimaišo, su ja geidžia kūniškų malonumų. Po pirmojo be- 
protystės priepuolio ji pagimdo šešis vaikus. Dėl daugybės nėštumų 
jos klubai išplatėja, o nesaikingai maitindamasi labai išstorėja. Ka- 
dangi yra žemo ūgio, vaikšto apsiavusi mediniais aukštakulniais. Ka- 
rolio lytiniai santykiai su ja vis labiau panašėja į žaginimus. Vienas 
Sen Deni vienuolis rašo, kad Izabelė turėjusi iškęsti daugybę išprie- 
vartavimy. Su ja elgiamasi šiurkščiai, ji brutaliai mušama, tad bai- 
minamasi ir dėl jos gyvybės. Kai kada Karolis jos visai neatpažįsta. 
„Kas toji moteris, kurios žvilgsnis mane persekioja? - klausia jis savo 
tarnų. - Išvaduokite mane nuo jos įkyrumo!“ Galiausiai pasirūpina- 
ma, kad jos lytiniai santykiai su karaliumi liautųsi. Dabar jis miega 
nebe su Izabele, o su kitomis moterimis, pirmiausia su Odeta de Šam- 
diver (Odette de Champdivers), jauna stuomeninga vieno prekeivio 


arkliais dukterimi. Su meiluže Karolio susilaukti du nesantuokiniai 

vaikai auginami ir auklėjami kartu su karaliaus palikuoniais. Pary- 
žiečiai Odetą netrukus ima pravardžiuoti la Petite Reine - „mažąja 
karaliene“. Karolio ji neapleidžia iki pat paskutinių jo dienų, tad savo 
prielankumą įrodo ne tik lovoje. 

Atokvėpio ir proto prašviesėjimo dienomis Karolis gyvena nuo- 
lat apimtas baimės, kad gali vėl atkristi. Atrodo, jis prisimena savo 
poelgius, nes prašo atleisti visų, kurie buvo priversti dėl jo kentėti ir 
patyrė nuostolių. Ilgai pasninkauja, karštai meldžiasi, ne kartą vyks- 
ta į piligrimines keliones ir vėl vadovauja karališkajai tarybai. Karo- 
lis VI pasirašinėja raštus, išklauso visų, kas tik kreipiasi, prašymus ir 
nusiskundimus, yra pasiryžęs daryti gera ir priimti teisingus spren- 
dimus. Sužinojęs, kad žmona pasisavino karališkojo iždo lėšas ir be 
jokio skrupulo į savo tėvynę Bavariją išsiuntė auksu ir brangenybėmis 
apkrautus arklius, apsipila ašaromis. Jo ausis pasiekęs gandas, neva 
Izabelė turėjusi santykių su jo broliu Orleano hercogu Liudviku, Ka- 
rolį įsiutina ne juokais. Jis žino, kad Izabelės asmeniniuose rūmuose, 
Hėtel Barbette, dažnai nepaisoma padorumo. Damos ir ponai smagi- 
nasi sukritę skersai lovų. Konkrečių įrodymų, kad ir Izabelė čia daly- 
vavusi, žinoma, nėra. Vis dėlto atrodo, kad jos rūmų valdytojas Luji de 
Bosredonas (Louis de Bosredon) iš tikrųjų kurį laiką buvo jos meilu- 
žis. Tad Karolis, Bernardo Armanjakiečio (Bernhard von Armagnac) 
patartas, reaguoja negailestingai. Bosredoną įsako suimti, sukaustyti 
grandinėmis, gyvą įkišti į odinį maišą ir vieną 1417 m. naktį įmesti į 
Seną. Kai užsiūtame maiše rado skenduolį, ant šio puikavosi užrašas, 
kad tai esąs karaliaus teisingumo įrodymas. Izabelė priversta iš savo 
rūmų kraustytis. Karolis atima iš jos paveldėjimo teisę ir ištremia iš 
Paryžiaus. Prancūzams ji buvo ir liko „svetimoji, nuolat apkalbama 
„Svetimšalė . Ji nesugebėjo įgyti tautos simpatijų. 

Juo dažnesni pamišimo priepuoliai, tuo karalius labiau silpsta. Net 


ir skaidresnio mąstymo protarpiais vargiai beįstengia atlikti valdovo 

pareigas. Yra išsiblaškęs, užmaršus, bevalis ir nepajėgia užkirsti kelio 
1401 m. karaliaus dvare įsiplieskusioms kovoms dėl valdžios. Konku- 
rencinė kova tarp brolio Liudviko, Orleano hercogo, ir dėdės Pilypo, 
Burgundijos hercogo, pasidaro tokia nuožmi, kad virsta metus trun- 
kančiu pilietiniu karu. Kai 1404 m. Pilypas miršta, konfliktas dar susti- 
prėja. Viršų Paryžiuje paima garbės ir valdžios trokštantis Karolio VI 
sūnus ir įpėdinis Jonas Bebaimis, tvirto sudėjimo, stotingas „didele 
nosimi ir skvarbiu žvilgsniu“ vyras, kaip rašo vienas kronikininkas. 
Kad sustiprintų savo galią, jis nepabūgsta net žudyti. Jo priešininkas 
Orleano hercogas Liudvikas 1407 m. lapkričio 23 dieną išėjęs iš ką tik 
pagimdžiusios karalienės rezidencijos atvirai gatvėje užpuolamas pen- 
kiolikos ginkluotų Jono pasamdytų vyrų. Stiprus kirtis koviniu kirviu 
perskrodžia jam galvą, kitais kirčiais sukapojamas visas kūnas. Paskui 
surengtame teismo procese Jonas prisipažįsta organizavęs šį Žiaurų 
nužudymą, bet tą poelgį teisina kaip tirono pašalinimą ir pasiprieši- 
nimo aktą. Jam pavyksta įtikinti Karolį VI, kad brolis rengęs prieš jį 
sąmokslą. Pašalintas jis buvęs Prancūzijos labui. Burgundijos hercogo 
Jono Bebaimio nenuteisia. 1409 m. kovo 9-ąją abi partijos sėda prie de- 
rybų stalo ir sudaro visiems laikams tarp jų santarvę įtvirtinti turinčią 
taikos sutartį, ją pasirašo pats Karolis VI. Tačiau toji netrunka nė metų. 

Kai nužudytojo Orleano hercogo Liudviko sūnus ir įpėdinis Ka- 
rolis 1410 m. balandį veda Armanjako grafo Bernardo VII dukterį, 
susiformuoja nauja lyga prieš burginjonus, Burgundijos hercogo 
Jono Bebaimio šalininkus. Bernardas Armanjakietis Pietų Prancūzi- 
joje sutelkia kariuomenę ir tampa nauju orleaniečių, pasivadinusių 
armanjakais, vadu. Ginčas virsta atviru, kruvinu karu, o Prancūzijos 
karaliui Karoliui VI tik lieka bejėgiškai žiūrėti, kaip jo kraštas nio- 
kojamas, o tauta - skaldoma. Kartais viršų be galo brutaliai paima 
viena grupuotė, kartais - kita. 1412 m. gegužės mėnesį armanjakai 


pasirašo sąjungos sutartį su Anglija. Dėl to jie imami vadinti išdavi- 

kais. 1413 m. jiems pavyksta užimti Paryžių, perimti valdžią ir įvesti 
diktatūrą. Tad Jonas Bebaimis savaime tampa į pavojų pakliuvusios 
Prancūzijos karūnos gynėju ir neįgalaus karaliaus Karolio VI globėju. 

Padėtis tampa įtemptesnė, kai jaunas garbės ištroškęs ir 1413 m. 
į Anglijos sostą sėdęs karalius Henrikas V vėl pareiškia pretenziją į 
Prancūzijos karūną ir 1369 m. sutartimi Anglijai pripažintas sritis, 
apimančias bemaž pusę Prancūzijos karalystės. Šimtametis karas įsi- 
liepsnoja iš naujo. 1415 m. birželio mėnesį Karolis VI taiką mėgina 
gelbėti siūlydamas Henrikui V savo trylikmetės dukters Kotrynos 
ranką, o kraičio žada šešis šimtus tūkstančių aukso kronų ir pusę 
Akvitanijos. Godžiam Anglijos karaliui to per maža. Santuoka įvyks 
tik po penkerių metų. Su Anglijos karaliene Kotryna dar susitiksi- 
me kitame mūsų knygos skyriuje, kurio svarbiausias veikėjas bus jos 
sūnus Henrikas VI. 1415 m. rugpjūčio 14 dieną dvylikos tūkstančių 
anglų kariuomenė tūkstančiu keturiais šimtais laivų atplaukia į Se- 
nos žiotis, plataus masto grobikiškais žygiais nusiaubia Normandiją 
ir nužygiuoja iki Bordo. Atrodo, kad Karolis VI nebeturi išeities. Ta- 
čiau anglų kariuomenėje kyla šiltinės epidemija ir gerokai išretina jos 
gretas. Be to, ir žiema jau ant nosies, o Henrikas V tokiu metų laiku 
kariauti nelinkęs. Todėl nusprendžia atgal žygiuoti į Kalė, sėsti į laivus 
ir su kariuomene grįžti į Angliją. Tačiau norint nusigauti iki Laman- 
šo pakrantės reikia kirsti Somą, o vienintelė perkėla yra toli krašto 
gilumoje. Bet kelią prie jos jau blokuoja prancūzų armanjakų kariuo- 
menė. Šios armanjakams didžiulės grėsmės akivaizdoje Burgundijos 
hercogas Jonas Bebaimis pasiūlo su savo kariuomene ateiti jiems į pa- 
galbą. Šie duoda suprasti, kad jo karių mielai lauktų, bet be jo paties. 

Karolio VI taip pat nėra kartu su pagrindinėmis kariuomenės pa- 
jėgomis, kurios 1415 m. spalio 25 dieną į šiaurę nuo Somos, pusiau- 
kelėje tarp Abvilio ir Kalė, plokščioje lomoje ties Aženkūro kaimu 


užtveria anglų pajėgoms kelią. Kautynių laukas parinktas blogai, nes 

žemės ruožas siauras, o iš abiejų pusių - miškai. Sunkioji prancü- 
zų kavalerija neturi kur reikiamai išsiskleisti. Kautynės prancūzams, 
kaip ir 1346 m. prie Kresi, baigiasi katastrofa. Nėra išlikę duomenų, 
kaip Karolis VI reagavo į žinią apie skerdynes prie Aženkūro, ar tuos 
įvykius jis išvis suprato. Jo sveikata tuo metu, beje, ir iki tol, abejoti- 
na. Dienas stumia daugiausia savo rūmuose Trua. Du jo vyresnieji 
sūnūs gyvena neilgai, lieka tik trečiasis, 1403 m. gimęs Karolis, bū- 
simasis karalius Karolis VII, iki karūnavimo dažnai vadinamas dofi- 
nu. 1418 m. vasarą Burgundijos hercogas Jonas Bebaimis abipusiu 
su karaliene Izabele sutarimu vėl lengvai užima Prancūzijos sostinę. 
Per pirmųjų savaičių anarchiją Paryžiuje įsisiautėjusi minia be jokių 
teismų išžudo šimtus armanjaky. Nuo džiūgavimų pergale iki padu- 
gnių siautėjimo ir skerdynių - tik mažas žingsnelis. Auka tampa ir 
Bernardas Armanjakietis. Nužudoma taip pat daugelis regentų tary- 
bos narių. Bet penkiolikmečiam sosto įpėdiniui pavyksta išsigelbėti. 
Jo sekėjai ir patarėjai jam suteikia Prancūzijos regento titulą ir Puatjė 
įsteigia visai monarchijai bendrą parlamentą. Kraštas vėl beviltiškai 
suskaldytas, nes Paryžiuje, taip pat karalystės šiaurėje ir rytuose valdo 
Burgundijos hercogas Jonas Bebaimis su Izabele. Prie viso to dar pri- 
sideda nesiliaujanti anglų grėsmė. Ir tikrai 1418 m. jie užima Šerbūrą, 
1419 m. sausį - Ruaną. Matydamas įvykius šitaip plėtojantis dofinas 
siūlo suglaudinti savo ir burgundų jėgas, kad paskui suvienytomis 
pajėgomis stotų prieš anglus. 1419 m. rugsėjo 14 dieną jis susitinka 
derėtis su Jonu Bebaimiu į pietryčius nuo Paryžiaus esančiame Mon- 
tro Fo Jone, konkrečiai - ant tilto, senu papročiu laikomu tariamai 
neutralia vieta. Kai Jonas Bebaimis prieina tilto vidurį, kur įrengti 
barjerai, su dofinu kaipmat kyla karštas ginčas. Šio patarėjai griebia- 
si kovinių kirvių ir Burgundijos hercogą užmuša. Sosto įpėdinis tai 
aiškina būtinąja gintimi. Tačiau niekas netiki. Kadangi po to jis savo 


palydovams išmoka nemažas premijas ir juos palieka tarnyboje, šios 

aplinkybės rodo buvus kruopščiai parengto pasikėsinimo, ir jis visus 
baisiai papiktina. Galima spėti, kad tai padaryta keršijant už 1407 m. 
nužudytą Orleano hercogą Liudviką. Nuo to laiko dofinas patologiš- 
kai nebegali matyti kraujo ir paniškai bijo tiltų. 

Karalius Karolis VI, gyvendamas Trua kaip koks atsiskyrėlis, pa- 
tiria ir proto prašviesėjimo akimirkų. Jam labai patinka žaisti delninį, 
jeu de paume, šiuolaikinio teniso pirmtaką. Varžovai turi ant delno 
padėtą kamuoliuką sviesti per tinklą į išilgai aikštelės pastatytą sieną. 
Karoliui tas žaidimas be galo smagus, kaip ir anksčiau mėgsta me- 
džioti. Bet smagiausia žaisti kortomis: jomis gali pliekti į valias, ypač 
tada, kai priverstas dienų dienas kaip koks vienišius gulėti lovoje. 
Nors jo tėvas Karolis V Išmintingasis 1369 m. balandžio mėnesio po- 
tvarkiu ir buvo uždraudęs beveik visus azartinius žaidimus ir už įsa- 
kymo nevykdymą grėsė keturiasdešimties su bauda, bet nelabai kas to 
paisė. Ne tik paprasti žmonės, bet ir kilmingieji numojo į tą draudimą 
ranka. Karolio VI laikais azartiniai žaidimai klesti kaip niekad iki tol. 
Kortos, kurių dabar oficialiai atvežama ir į prancūzų karaliaus dvarą, 
teikia malonumą karaliui, jį prablaško. Kai Karolio VI protas nėra ap- 
siblausęs, tėvas visiems girdint bara sūnų vadindamas jį nevertu būti 
įpėdiniu. Ko gera, Karolis neabejojo, kad dofinas buvo prikišęs nagus 
prie nužudymo ant tilto. Karolis dabar atvirai simpatizuoja Burgun- 
dijos hercogui Pilypui, Jono Bebaimio sūnui, ir jį - prancūzai netru- 
kus pavadina Philippe le Bon, Pilypu III Geruoju, - apvesdina su savo 
dukterimi Mišele Valua. Kartu Karolis VI skiria jį karalystės generolu 
leitenantu. Taip sūnus Karolis kaip sosto įpėdinis yra atstatydinamas 
ir iš tikrųjų netenka galių. O Pilypas III Gerasis privalo nedelsdamas 
pradėti derybas su Henriku V dėl paliaubų. 

Išeitis iš keblios padėties ima ryškėti, nors tai bus pati liūdniausia 
taikos sutartis, kokiai Prancūzija kada nors yra pritarusi. 1420 m. gegu- 


žės 21 dieną Trua Šv. Petro katedroje Karolis VI pasirašo su Henriku V 

sutartį, kuri nustato, kad pastarasis, kol Karolis VI bus gyvas, veiks 
kaip šio regentas, perims visus jo valdžios įgaliojimus, o jam mirus 
taps Prancūzijos karaliumi. Be to, Henrikui V, atvykusiam su dvylika 
tūkstančių ginkluotų vyrų, suteikiamas Normandijos hercogo titulas, 
taigi pripažįstama, kad Normandija nuo šiol priklauso Anglijos mo- 
narchijai. Po dviejų savaičių ši sąjunga sutvirtinama santuoka su Ka- 
rolio VI dukterimi. Kaip esame minėję, Henrikas V 1420 m. birželio 
2 dieną veda Kotryną Valua. Dabar, atrodo, yra garantuota, kad tada, 
kai Henrikas V kaip Karolio VI įpėdinis sės į sostą, Prancūzija bus 
suvienyta su Anglijos karalyste. O kai Henrikas V 1420 m. gruodžio 
1-ąją iškilmingai įžengia į Paryžių, daug prancūzų su šiuo dinastijų 
pasikeitimu yra pasirengę susitaikyti, nes jiems atrodo, kad visa tai su- 
vienytai karalystei atneša seniai trokštamą taiką. Yra tik viena proble- 
ma - Karolio VI politiškai degradavęs, įpėdinystės teisės netekęs ir iš 
karališkosios linijos eliminuotas sūnus, ligšiolinis sosto įpėdinis, šios 
sutarties nepripažįsta. Jis teigia, kad sergantis tėvas negalėjo spręsti 
karūnos likimo, nes esąs neįgalus nei valdyti, nei priimti sprendimų. 
Trua sutartis - neteisėta, ji pažeidžia legitimumo principą. Bolonijos 
universiteto ekspertizės aktas 1435 m. tai iš tikrųjų patvirtins. 

1421 m. liepos mėnesį Karolis VI ima smarkiai karščiuoti. Jo gy- 
dytojai su tuo kovoja versdami ligonį valgyti devynias galybes apel- 
sinų ir granatų. Iš tikrųjų karščiavimas praeina ir, negana to, karalius 
pergyvena žmogų, turėjusį būti jo įpėdiniu: 1422 m. rugpjūčio 31 
dieną staiga netoli Paryžiaus šiltinės pakirstas miršta Anglijos kara- 
lius Henrikas V. Prancūzas dofinas nieko nelaukdamas pasirūpina, 
kad būtų paskelbtas karaliumi Karoliu VII. Istorinė drama pasiekia 
kulminaciją. Panašiai kaip krikščionija tuo metu turi du popiežius, 
taip Prancūzijoje dabar atsiranda du karaliai. Ir nė vienas iš jų nej- 
stengia blaiviai mąstyti, bent tuo tarpu. 1422 m. rudenį tėvas Karo- 


lis VI vėl suserga. Atsikartoja maliarijai būdinga aukšta temperatūra, 

jis praranda sąmonę ir 1422 m. spalio 21-ąją amžiams užmerkia akis. 
Balzamuoti palaikai guldomi į švininį karstą ir palaidojami Paryžiaus 
Dievo Motinos katedroje. Yra požymių, kad ir Karolį VII kamavo 
nervų sistemos sutrikimai, galbūt paveldėti arba kaip liekamieji si- 
filio reiškiniai. O Henrikas VI, kaip ir jo senelis Karolis VI, taip pat 
atsisveikina su protu. Apie tai, kaip viskas nutiko, sužinosime kitame 


mūsų pasakojime. 


„O Dieve, liguistus protus 
valdo beprotybė!“ 


Anglijos karalius Henrikas VI 
(1421 m. gruodžio 6 d.-1471 m. gegužės 21 d.) 


Charizmatiškas karo vadas ir sėkmės lydimas valdovas, jaunas mi- 
ręs Lankasterių giminės karalius Henrikas V per trumpą valdymo 
tarpsnį į Anglijos istoriją įėjo kaip didvyris, o jo vieninteliam sūnui, 
tėvo mirimo dieną vos aštuonių mėnesių sosto įpėdiniui, atiteks tra- 
giškas vaidmuo, nelaimingas ir kupinas didelių kančių. Henrikas VI 
paveldi ne tik dvi viena kitai priešiškas karalystes, Angliją ir Pran- 
cūziją, bet ir dar vieną bėdą: jo motina Kotryna Valua, psichiškai 
neįgalaus Prancūzijos karaliaus Karolio VI duktė, perduoda genetinį 


polinkį į šią ligą ir sūnui. Kai Henrikas 1421 m. gruodžio 6 dieną 

netoli Vindzoro išvysta pasaulį, tas pragaištingas praeities paveldas 
pakimba virš jo kaip Damoklo kardas. Sunki Henriko dalia ir liūd- 
na Lankasterių giminės iškilimo ir žlugimo istorija, kurios viršū- 
nė - Baltosios ir Raudonosios rožių karai, sudaro Viljamo Šekspyro 
(William Shakespeare) XVI a. paskutiniame dešimtmetyje parašytų 
istorinių dramų trilogijos („Henrikas IV“, „Henrikas V“ ir „Henri- 
kas VI“) branduolį. Šekspyras Henriką VI vaizduoja kaip geraširdį 
ir dorovingą karalių, kuris, atrodo, labiau tikęs dangui negu žemei. 
Nors Henriko VI protinės ligos Šekspyras ir nemini, bet paskutinėje 
trilogijos dramoje („Henrikas VI“, pirma dalis, ketvirtas veiksmas, 
pirma scena) visos nesantaikos ir tarpusavio žudynių akivaizdoje 
jam į lūpas įdeda sakinį, kurį būtų galima susieti ir su paties kara- 
liaus likimu: „O Dieve, liguistus protus valdo beprotybė! 

Berniukas auga be tėvo, o ir motinos nėra kartu. Kadangi ji pran- 
cūzė, karaliaus dvare į ją žiūrima šnairomis. Netrukus, kiek sustiprė- 
jusi po gimdymo, dvidešimtmetė Kotryna grįžta į Prancūziją pas tenai 
esantį vyrą Henriką V. Vaikutis perduodamas dvaro damai Elizabetai 
Raiman (Elizabeth Ryman). Kai mažajam Henrikui sueina aštuoni 
mėnesiai, staiga ir netikėtai 1422 m. rugpjūčio 31 dieną nuo šiltinės 
miršta Henrikas V. Karūnos paveldėtojui tenka gyventi kaip našlai- 
čiui - be mielo motinos ir tėvo rūpinimosi. Jis dar nenutuokia, kokia 
sunki jo laukia karališkosios prakilnybės našta. Beveik dvejų metukų, 
1423 m. lapkričio 13 dieną, jį nuveža į Vindzoro rūmus. Kiekvienas 
turįs matyti, skelbia Bendruomenių Rūmų atstovas, kaip „didžiai ger- 
biama karališkoji asmenybė“ sėdi „parlamente teisėtai jai priklausan- 
čioje vietoje“ ir iš čia visiems valdiniams garantuoja „teisingumą“. Po 
penkių dienų parlamente jam net pasakoma prakalba, kuria žadamas 
visiškas lojalumas. Iš viso to Henrikas, matyt, nieko nebus supra- 
tęs, bet neįprastas iškilmingas ceremonialas svetimoje aplinkoje su 


daugybe į jį spoksančių, juo besižavinčių žmonių vaikiškoje sieloje 

tikriausiai paliko tam tikrų pėdsakų. Būdamas ketverių metų jis turi 
Šv. Pauliaus katedroje dalyvauti mišiose, o kai jam artėjo aštuoneri, 
1429 m. lapkričio 6-ąją, privalo Vestminsterio abatijoje ištverti vargi- 
nančias karūnavimo Anglijos karaliumi iškilmes. Ypatinga psichinė 
įtampa, kurios jam netrūko vaikystėje augant iš tikrųjų be tėvų, ko 
gera, prisidėjo prie to, kad klastinga liga netrukus ims reikštis. 

Kadangi Henrikas VI dar nepilnametis ir tik 1437 m. jam sueis 
šešiolika, taigi pasieks pilnametystę, iki tol valstybės valdymo reikalus 
už jį tvarko Karūnos taryba, panašiai kaip prieš penkiasdešimt metų, 
kai nepilnametis buvo Prancūzijos karalius Karolis VI, už jį valstybę 
valdė jo dėdės. Ir dabar esama dviejų dėdžių, globojančių karalių: tai 
Hamfris iš Glosterio (Humphrey of Gloucester) ir Džonas iš Lankas- 
terio (John of Lancaster), Bedfordo hercogas. Šiuodu pasirūpina, kad 
mažasis princas gautų patyrusį ugdytoją ir auklėtoją Voriko erlą Ri- 
čardą iš Bičamo (Richard of Beauchamp). Šis kaip patarėjas ir kariuo- 
menės vadas jau buvo tarnavęs princo tėvui Henrikui V, o pagarsėjo 
dar ir tuo, kad būdamas tikintis riteris 1408 m. buvo atlikęs maldinin- 
ko kelionę į Šventąją žemę. Raštu išdėstytuose Karūnos tarybos nuro- 
dymuose lordui Bičamui sakoma, kad šis privaląs negailėdamas jėgų 
ir pastangų princui suteikti deramą išprusimą, išmokyti gerų manie- 
rų ir padaryti jį mandagiu bei maloniu žmogumi, kalbančiu keliomis 
kalbomis ir susigaudančiu literatūroje. Ir iš tikrųjų Henrikas mokėsi 
skaityti lotyniškus tekstus ir sklandžiai kalbėti prancūziškai. Tačiau 
svarbiausia, sakoma nurodymuose, princui būtina nuolat „priminti, 
kad jis mylėtų ir garbinty Kūrėją ir jo bijotų. 

Per aštuonerius mokymo metus garbingam erlui iš Voriko ypač 
pavyksta įgyvendinti pastaruosius uždavinius. Henrikas auga kaip 
itin religingas, nepaprastai pamaldus ir tikintis žmogus, rodantis di- 
deli prielankuma dvasininkų luomui. Užuot vykdęs karaliaus prie- 


dermes, kur kas mieliau būtų ėjęs bažnytines pareigas. Kitaip negu 

tevas Henrikas V princas menkai tesidomi politika ir valstybes reika- 
lais, ir jau visai jam svetimi karo dalykai. Jo mokytojas ir aukletojas j 
visa tai žiūri su vis didėjančiu nerimu. 1432 m., kai Henrikas atšven- 
čia vienuoliktąjį gimtadienį, lordas Bičamas, matydamas aiškius savo 
globotinio trūkumus, raštu kreipiasi į Karūnos tarybą prašydamas 
pagalbos ir paramos. Henrikas esąs dažnai išsiblaškęs ir su netinka- 
mais žmonėmis kalbąs nederamus dalykus, rašo Bičamas. Todėl, kad 
berniukui nebūtų pakenkta, nuo šiol norįs girdėti visus jo pokalbius, 
bent apie juos žinoti. Tai jau yra pirmieji gan nedviprasmiški psichi- 
kos sutrikimo požymiai. 

Po ketverių metų, 1436-aisiais, Bičamas jaučiasi „taip nusivylęs 
savo globotinio naivumu, primityvumu ir negebėjimu skirti gera nuo 
bloga“, kad Karūnos tarybos prašo jį kaip ugdytoją ir auklėtoją atleis- 
ti iš pareigų. Galimas daiktas, kad dar vienas motyvas atsistatydinti 
Bičamui buvo taip pat ir nuolatiniai nesutarimai, kurie Karūnos ta- 
ryboje vyravo tarp abiejų dėdžių - Hamfrio iš Glosterio ir Bedfordo 
hercogo Džono iš Lankasterio. Iš pradžių Karūnos tarybai priklauso 
ir Vinčesterio vyskupas Henris Bofortas (Henry Beaufort). 1422 m. 
jis net paskiriamas Anglijos lordu kancleriu. Tačiau jau po ketverių 
metų dėl neįveikiamų nesutarimų tarp karaliaus dėdžių iš tų pareigų 
pasitraukia. Abu dėdės ne juokais susipriešina. Beveik neabejojama, 
kad jautrios sielos, dorovingas ir uždaras Henrikas labai kentėjo ma- 
tydamas ir girdėdamas nepaliaujamas savo karališkųjų giminių ir jų 
pakalikų rietenas, begalines intrigas. Kai 1429 m. padėtis Prancūzi- 
joje dramatiškai pasikeitė, jis su širdgėla suvokia, kad negali išvengti 
dvilypės ir be galo sunkios karaliaus naštos. 

1429 m. kovo pabaigoje Henrikas VI gauna iš Prancūzijos miesto 
Puatjė laišką, kuriame reikalaujama, kad Prancūzijoje esantis ir jam 
atstovaujantis dėdė Džonas iš Bedfordo kartu su savo karo vadais ne- 


delsdami atiduotų visų Anglijos užimtų Prancūzijos miestų raktus ir 

grįžtų į Angliją. Laiškas pasirašytas Žanos d'Ark (Jeanne d’Arc), aš- 
tuoniolikmetės vieno Lotaringijos valstiečio dukters, kuri apie save 
sako, kad kaip nekalta mergelė esanti Dievo pasiųsta Prancūzijos iš- 
vaduoti. Tikrasis Prancūzijos karalystės įpėdinis esąs Karolis VII. Ir 
jeigu Henrikas VI nepatikės jai perteiktu Dievo apreiškimu, jo valdo- 
mą šalį užgrius naujas baisus karas, kurio Anglija negalėsianti laimė- 
ti, nes jis - Dievo nulemtas. Šimtametis karas vėl įsiliepsnoja įgavęs 
naują, dabar religinį, pobūdį. Kaip skelbė prancūzų propaganda, nuo 
šiol Dievas palaikąs Karolį VII, tikrąjį ir vienintelį Prancūzijos kara- 
lių. 1429 m. gegužės pradžioje sėkmingai puolama Orleną apsupusi 
anglų kariuomenė. Jau po keturių dienų anglai pasitraukia. Pirmo- 
siose gretose kovojanti ir lanko strėlės sužeista Žana d’Ark nuo tada 
kitose šalyse, ne Prancūzijoje, imama vadinti Joana Arkiete (Joanne 
dArc) arba Orleano mergele. 

Anglų kariuomenės moralė krinta iki žemiausio lygio. Bedfordo 
hercogui, Anglijos regentui Prancūzijoje, paaiškėja, kad Prancūziją 
apėmė religinis fanatizmas. Jis nusprendžia smogti tuo pačiu: Žaną 
prakeikia kaip šėtono išperą. Laiške Henrikui VI rašo, kad nesėkmės 
priežastimi laiko anglų tautai įvarytą beprotišką „velnio parankines‘, 
vadinančios save la pucelle („skaisčia mergele“), baimę. Šita tariamoji 
mergelė „griebėsi burtų ir raganavimo . Mums nežinoma, ar jaunasis 
Henrikas tuo patikėjo. Šiaip ar taip, slapta Džono iš Lankasterio stra- 
tegija yra sėkminga: didvyrė tampa auka. 1430 m. gegužės 30 dieną 
Žana dArk prie Kompjenės pakliūva į pasalą ir patenka į anglų nelais- 
vę. Netrukus ji turi stoti prieš Ruane susirinkusį inkvizicijos tribuno- 
la: anglai ją apkaltina daugybe mirtinų nuodėmių. Bedfordo hercogas 
yra apsukrus politikas ir gabus strategas. Tai, kad dėl brutalumo ir 
nesukalbamumo prancūzai jo nemėgsta, jis puikiai žino. Jis įsitiki- 
nęs, kad šioje situacijoje sprendžiamas anglų ir prancūzų karalystės 


likimas. Todėl imasi ir kankinti, kad Žana prisipažintų veikusi išvien 

su šėtonu. Kaip eretikė ji nuteisiama mirties bausme ir 1431 m. gegu- 
žės 30-ąją Ruano Senojoje turgaus aikštėje sudeginama ant laužo. Jos 
pelenus išbarsto Senoje. Bedfordo hercogas sukuria aplinkraštį, ku- 
riame visiems Prancūzijos dvasiniams ir pasaulietiniams kunigaikš- 
čiams, baronams ir miestams teigia, kad Žana d'Ark „mirusi išpažin- 
dama savo paklydimus“. 

Kaip visą tą tragediją išgyveno Henrikas VI ir išvis ar jam prane- 
šė visas smulkmenas, nėra žinoma. Tačiau Bedfordo hercogas, atrodo, 
bus jam pakankamai išaiškinęs, kad ir po Žanos dArk mirties Karo- 
li VII palaiko dar daug sekėjų. Ir apskritai Karolis VII turi tiktai jai būti 
dėkingas, kad buvo karūnuotas Prancūzijos karaliumi. Todėl Bedfordo 
hercogui atrodo, kad dėl susidariusios situacijos skubiausiai būtina ką 
nors daryti. Reikia, kad la pucelle prancūzams kuo greičiausiai išgaruo- 
tų iš atminties, pareiškia jis karaliui. Ir geriausiai tai galima padaryti, 
jeigu žmonių vaizduotė iš naujo bus sužadinama ir užimama prašma- 
tniais įvykiais ir išmoningomis ceremonijomis. Visu tuo turįs pasirū- 
pinti jis, Henrikas, kuriam netrukus sueis dešimt. Nedelsdamas jis turi 
visiems atvirai parodyti, kad yra teisėtas Prancūzijos karalius. „Mums 
reikia tučtuojau vykti į Prancūziją!“ - verčia jį hercogas. Henrikas ne- 
turi pasirinkimo ir paklūsta. 1431 m. lietų merkiamo lapkričio pabai- 
goje kartu su dėde jis atkeliauja į Ruaną ir penkiasdešimt šešiais sau- 
sakimša prikrautais laivais bei dvylika didelių baržų plaukia aukštyn 
Senos upe į Paryžių. Siekiant įgyti pusalkanių paryžiečių prielankumą 
laivuose ir baržose gabenama daug visokių gėrybių, pirmiausia galvi- 
jų ir avių, daržovių ir kitokio maisto, taip pat gausiai žuvų, neseniai 
sužvejotų Lamanšo sąsiauryje. Jaunasis Henrikas, išstypęs paauglys, 
siaurų pečių ir smulkaus kūno sudėjimo, blyškaus ir taisyklingo veido, 
pasirodo Paryžiuje sunkią miestui valandą kaip padėjėjas ir gelbėtojas. 

1431 m. gruodžio 2-ąją Henrikas VI iškilmingai, laikydamasis 


angliško ceremonialo, įžengia į Paryžių. Jį pasitinka nuo galvos iki 

kojų raudonai apsitaises superintendentas ir palydi prie neštuvų, ap- 
trauktų baltomis lelijomis išsiuvinėta drobe. Jį neša keturi miesto ta- 
rybos nariai eidami iš paskos iškilmingai procesijai, kurią sudaro aš- 
tuoniolika išmoningai pasiūtais kostiumais apsirengusių asmenybių. 
Senu riterių papročiu jos vaizduoja devynias vyriškąsias, ir devynias 
moteriškąsias dorybes. Šaukliai iš visų jėgų pučia ragus. Už jų žings- 
niuoja vyskupai, taip pat Vinčesterio kardinolas Henris Bofortas. 
Tarp eisenos dalyvių tripena grandinėmis surakintas jaunuolis, kuris 
buvo suimtas ir nuteistas už tai, kad anglams siuntė prakeiksmus ir 
pranašavo juos netrukus visai išsinešdinsiant iš Prancūzijos. Šventinė 
eisena sustoja bemaž prie kiekvieno gatvės kampo kartu su daugybe 
praeivių pasižiūrėti vaidinimų, kurie ten visur rodomi. Gražios jaunos 
paryžietės ilgais garbiniuotais plaukais ir didelėmis iškirptėmis pilsto 
pieną ir vyną. Staiga nei iš šio, nei iš to Henrikas abiem delnais užsi- 
dengia veidą ir ima garsiai rėkti. Ar tai pirmasis prasidedančio proti- 
nio sutrikimo, beprotystės, požymis? Ne, liga dar nesireiškia. Tai gėda 
jį taip sujaudina. Pasipiktinęs jis šaukia miniai: „Koks begėdiškumas! 
Koks begėdiškumas!' Nepaprastai religingas ir dorovingas paauglys 
moteris pusnuogėmis krūtimis laiko nepadoriomis ir ištvirkėlėmis. 
Sukrėstas jis nusigręžia nuo dailių Paryžiaus moterų, taip atvirai ro- 
dančių savo moteriškus kerus, ir sparčiais žingsniais pasišalina. Užtat 
kur kas ilgiau stabteli kitoje vietoje. Nuoširdžiai susižavėjęs ir susi- 
kaupęs jis žiūri misteriją „Apreiškimas Švenčiausiajai Mergelei“. Kai 
Henrikas joja pro vienus rūmus, kurių balkone su dvaro damomis 
stovi jo senelė Izabelė Bavarė, nusiima kepuraitę ir žemai nusilenkia. 
Izabelė, kuri paskutinį kartą pasirodė atvirai visuomenėje, taip su- 
sijaudina, kad ašarodama priversta pasitraukti į savo apartamentus. 
1431 m. gruodžio 16 dieną Paryžiaus Dievo Motinos katedroje 
Vinčesterio kardinolas Henriką karūnuoja taip pat ir Prancūzijos ka- 


raliumi. Paryžiaus vyskupas dėl to jaučiasi nepaprastai įžeistas. Pirmą 

kartą Prancūzijos istorijoje šioje šventovėje vyksta tokia ceremonija. 
Henrikas kaip iškilmingos procesijos dalyvis garsiai giedamo choralo 
lydimas čia ateina pėsčiomis ir užlipa ant katedros viduryje įrengtos 
ir auksu žėrinčiu brokatu apdengtos pakylos. Karūnuoja Vinčesterio 
kardinolas. Tačiau didžiai Henriko nuostabai, procedūra lieka nebaig- 
ta. Jis negali būti pateptas, nes iš neapdairumo patepimo aliejus liko 
ten, kur iki šiol būdavo patepami visi Prancūzijos karaliai, - Reimso 
Šv. Remigijaus abatijoje. Tad šiam karūnavimui trūksta svarbiausio 
daikto, dėl kurio prancūzams tampama karaliumi. Nemažai žmonių 
čia įžvelgia blogą ženklą. Kitos karūnavimo iškilmės vyksta spau- 
džiant speigui ir nesiliaujant pūgai - ne taip, kaip Henrikas tikėjosi. 
Jis priblokštas matydamas, kaip paryžiečiai atvirai iš anglų šaiposi. 
Jie rauko nosį ir dėl nekokių valgių, kurie jiems patiekiami. Angliška 
virtuvė visai ne jų skoniui. Bet labiausiai nusivylę dėl to, kad naujasis 
karalius visai nelabdaringas, kaip numato senas paprotys. Nei kaliniai 
paleidžiami, nei suteikiama malonė smulkesniems nusikaltėliams. 
Nepanaikinami ir dideli specialūs mokesčiai. Henrikas tikriausiai tai 
būtų mielai padaręs, tačiau į Bedfordo hercogo planus tokie dalykai 
neįėjo. Šių pajamų, kol tęsiasi Šimtametis karas su Prancūzija, jis ne- 
gali atsisakyti. Dėl didžiulių išlaidų, kurių begales suryja dvilypė mo- 
narchija, ir dėl ilgai trunkančio neūkiškumo karališkajame dvare An- 
glijos valstybės finansai, galima sakyti, atsidūrę ant bedugnės krašto. 
Henris Bofortas, Vinčesterio kardinolas, ritimąsi į visišką bankrotą 
gali sustabdyti tik imdamas iš visur, kur tik gali, valstybės paskolas. 
Viešas nepasitenkinimas, kurį rodydami paprasti žmonės pasitinka 
Henriką ir visus anglus Paryžiuje, jaunajam karaliui labai užduoda 
širdį. Dabar, kaip ir kitomis progomis, aiškiai pasimato, koks netvir- 
tas šis žmogus. Itin susikrimtęs ir per nežmonišką speigą 1431 m. 
gruodžio 26 dieną jis iškeliauja iš Paryžiaus į Londoną. Daugiau ne- 


beikels kojos į Prancūzijos žemę. 


98 


1435 m. rugpjūčio mėnesį Anglijos pasiuntiniai, vadovaujami 
Henriko Boforto, išvyksta į Araso Šv. Vedasto abatiją, kur pagal baž- 
nyčios režisūrą ir pirmininkaujant Romos kardinolui ketina derėtis 
su Prancūzija dėl ilgalaikės taikos. Prancūzai norėtų kalbėti ir apie 
Henriko VI pretenzijas į Prancūzijos sostą. Anglai, kuriems ši preten- 
zija yra nustatyta 1420 m. gegužės mėnesio sutartimi, nenori apie tai 
nė girdėti. Todėl Araso taikos konferencija žlunga jau po kelių dienų. 
Išyra ir Anglijos sąjunga su Burgundija. Anglijos ir Prancūzijos vie- 
nybės svajonė galutinai palaidojama. 

Kai Henrikas VI 1437 m. sulaukęs šešiolikos tampa pilname- 
čiu ir perima valdymo reikalus, jokių protinio neįgalumo požymių 
dar nematyti. Jis ryžtingai mėgina parodyti karaliaus autoritetą ir jį 
įgyvendinti. Ainiai turės nuolatos prisiminti jo asmenį. Patarėjams 
pasiūlius 1440 m. rugsėjį netoli Vindzoro jis įsteigia Itono koledžą, 
o 1441 m. vasarį prie Kembridžo universiteto - Karališkąjį koledžą, 
abu skiria „Visagaliam Dievui ir Švenčiausiajai Mergelei Marijai“. 
Dedant pamatus melsdamasis puola ant kelių prieš didelį kryžių ir 
kupinas dvasinio nuolankumo žemai nusilenkia. Iš steigimui suau- 
kotų ir mokesčių pinigų jis superka arti esančius sklypus, kad būtų 
pastatyti namai vargingiems mokiniams prisiglausti. Tačiau politi- 
koje jaunasis karalius visai neturi patirties ir neįstengia tinkamai 
vertinti pačių opiausių problemų, su kuriomis šalis yra susidūrusi, 
o ką jau sakyti apie jų sprendimą. Netenkama vis daugiau Anglijai 
priklausančių teritorijų. Todėl Henrikas norėtų galutinės taikos su 
Prancūzija ir bent neprarasti Normandijos. 1444 m. gegužės 28 die- 
ną Ture dvidešimt dviem mėnesiams pasirašomos paliaubos, kurios 
ne kartą bus pratęsiamos iki 1449 m. Svarbi šios sutarties dalis yra 
Henriko VI įsipareigojimas neatidėliojant vesti Prancūzijos kara- 
liaus Karolio VII giminaitę. Jos vardas Margarita Anžu. Tai didžiai 


gerbiama, labai patraukli, taip pat graži ir sumani keturiolikos metų 

temperamentinga ir aistringa dama. Tais laikais gyvenęs prancūzų 
kronikininkas, istorikas ir vyskupas Tomas Bazenas (Thomas Ba- 
sin) liudija ją puikiai atrodžius ir fiziškai buvus visiškai subrendu- 
sią. Jau paauglė Margarita moka gerai joti, mėgsta medžiokles ir 
mielai flirtuoja su jaunais savo aplinkos vaikinais. Jai išrinkto vyro 
dar nėra mačiusi. 

1445 m. pirmojoje balandžio pusėje Margarita atvyksta į Angliją. 
Jeigu patikėsime vienu milaniečiu, kuris vėliau, 1458 m. spalio 24 die- 
ną, apie šių sužadėtinių pirmąjį pasimatymą rašė Milano hercogienei 
Bjankai Marijai Viskonti (Bianca Maria Visconti), tai Margarita at- 
važiavusi visai be kraičio. Lydimą Viljamo de la Polio (William de 
la Pole), Safolko hercogo ir karališkojo patarėjo, kuris šias vedybas 
ir buvo sumanęs, Henrikas ją pasveikina vilkėdamas dvarponio dra- 
bužiais. Priklaupęs jis įteikia jai laišką sakydamas, kad jį parašęs An- 
glijos karalius. Margarita nežino, kad priešais ją - pats karalius. Kol 
ji jaudindamasi skaito laišką, Henrikas nueina. O kai hercogas pra- 
sitaria, kad šis jaunikaitis esąs Anglijos karalius, jos būsimasis vyras, 
Margarita suirzta. Tas toks neįprastas ir keistas sutikimas, atrodo, jai 
visai nepatiko. Tačiau jis tinka droviam, moterų draugijos vengian- 
čiam Henrikui, apie kurį oficialusis popiežiaus legatas Anglijoje Pje- 
ras da Montė (Piero da Monte) jau 1437 m. lapkričio mėnesį Romai 
buvo pranešęs, kad šešiolikmetis vengs bet kokių susitikimų su mote- 
rimis ir visai su jomis nebendraus. Jis esąs „švelnaus, draugiško ir ro- 
maus būdo, bet tinkamo labiau vienuoliui negu karaliui“, - rašo jis. Ir 
priduria, kad tie, kurie Henriką iš arčiau pažįsta, sako, jog jis visiškai 
išsaugojęs ir dvasinę, ir kūniškąją nekaltybę ir esąs tvirtai nusprendęs 
neturėti santykių nė su viena moterimi, nebent tai būtų žmona. Taigi 
visa tai jau prasidėjo, ir tikriausiai ne be jo atkaklaus priešinimosi. 
Nekaltai ir dorovingai gyvenantis karalius galiausiai paklūsta protini- 


mui, kad ši sąjunga būtina dėl politinių sumetimų. 

Vesti Margaritą Henrikui nebuvo taip paprasta - teko nugalėti 
save. Tačiau dar sunkiau, matyt, bus buvę su ja turėti intymių santy- 
kių. Tą iš tikrųjų jis daro, bet tiktai vieną kitą kartą ir tik dėl vienos 
vienintelės priežasties: mirk plyšk reikia palikuonio ir sosto įpėdinio! 
Neatrodo, kad Henrikas tučtuojau būtų mėginęs su žmona miegoti 
kartu. Mes žinome tiktai apie vieną Margaritos nėštumą ir jo būta tik 
praėjus aštuoneriems metams po vestuvių. Henriko lytinė elgsena ne- 
sikeičia ir gyvenant santuokoje. Jis lieka nekaltas ir perdėtai drovus. 
Kai 1449 m. apsilanko garsiosiose Romėnų maudyklėse Bate, pasijun- 
ta sukrėstas dėl to, kad nuogi vyrai ir moterys drauge pliuškenasi vie- 
name baseine. Tai jį taip sugėdina, kad tuojau pat iš maudyklių išeina 
ir niekuomet daugiau čia nebejkelia kojos. 1453 m. spalio 13 dieną ka- 
ralienė Margarita pagimdo sūnų, jį pavadina Eduardu. Vos jai pagim- 
džius ima sklisti kalbos, kad tas vienintelis sūnelis esąs visai ne Hen- 
riko. Kaip netrukus pamatysime, 1453 m. Henrikui VI yra lemtingi. 
Taip pat ir jo sutuoktinei Margaritai Anžu jie taps posūkio metais, nes 
dabar ji iškart pasineria į politiką. Pasakytina, kad tai ji daro - jei turė- 
sime galvoje moterų padėtį anais laikais - nepaprastai autoritetingai. 
Pasikeičia ir jos lytinis gyvenimas. Ji nevengia kitų vyrų, ypač Viljamo 
de la Polio, Safolko hercogo, to paties, kuris dalyvavo jos pirmajame 
pasimatyme su Henriku. Toks gyvenimo pokrypis ėmė ryškėti jau 
netrukus po vestuvių. Margarita pradeda sparčiai daryti didelę įta- 
ką visam Anglijos karališkajam dvarui - ir politikai, ir kariuomenei, 
ypač savo vyrui. Iš vieno išlikusio Margaritos laiško, rašyto 1454 m. 
sausį, matyti, kaip stipriai ji „paėmė į savo rankas visą šio krašto val- 
dymą“. Henrikas savo patarėjams - Somerseto hercogui Džonui (John 
of Somerset) ir Safolko hercogui Viljamui de la Poliui - suteikė ne- 
mažus įgaliojimus. Šekspyro dramoje „Henrikas VI“ Viljamas de la 
Polis vaizduojamas kaip garbėtroška ir jokių skrupulų nepaisantis in- 


triguotojas, darantis viską, kad tik stiprėtų jo paties valdžia. Pirmoji 

dramos dalis baigiasi Polio žodžiais: „Tegu karalių valdo Margarita, o 
aš abu - karalių ir jo karalystę.“ Tai bent kol kas neblogai sutampa su 
istorijos faktais. Karališkojo dvaro vadovaujančioji galva iki 1447 m., 
kol baigs gyvenimą, yra, aišku, kardinolas, kartu ir Lankasterio herco- 
gas Henris Bofortas. Viljamas de la Polis pasirodo negebantis spręsti 
lemtingų valstybės reikalų. Svarbiausia, jis negali nieko padaryti, kad 
Anglija neprarastų kone visų savo valdų Šiaurės Prancūzijoje. 1450 m. 
sausio 28 dieną jis netenka visų įgaliojimų, įkalinamas Taueryje ir 
paskui penkeriems metams ištremiamas iš Anglijos. Po katastrofiškų 
atsitraukimų Anglijai tenka pripažinti netekus ir Normandijos. Dabar 
Prancūzijos žemėje ji valdo tik Kalė uostą. 

Anglijos parlamentas negaili kritikos karaliaus valdžiai. Ima 
bruzdėti ir liaudis. Labiausiai ji nepatenkinta didžiuliais mokesčiais ir 
vis dažnėjančiais stambių aristokratų nusikaltimais. Kyla maištų. Kai 
Džekas Keidas (Jack Cade), airių kilmės anglų maištininkas, kurio 
tikrasis vardas ir pavardė Džonas Mortimeras (John Mortimer), su 
dvidešimčia tūkstančių sukilėlių, daugiausia valstiečių, ima žygiuoti 
Londono link nuversti karaliaus ir vietoj jo į sostą pasodinti Jorko 
hercogo Ričardo Plantageneto (Richard Plantagenet), Henriką VI 
apima panika. Jis sprunka į Vorikšyrą. Chaosas, apėmęs Anglijos ka- 
ralystę, sunkiai prislegia Henrikui sielą. Vis labiau įsitvirtina Ričardo 
Plantageneto vadovaujama opozicinė jėga. Šalis beviltiškai pasidali- 
jusi į dvi viena su kita nuožmiai kovojančias grupuotes: Lankasterių 
giminė, kurios herbą puošia raudona rožė, ir Jorkų giminė su bal- 
ta rože herbe. Abiejų aristokratijos giminių kova dėl Anglijos sosto 
galiausiai peraugs į kruvinus Baltosios ir Raudonosios rožių karus, 
prasidėjusius mūšiu prie Sent Olbanso. Šie karai mus domina tik tiek, 
kiek jie susiję su Henriko VI likimu ir liga. 

Svonsio universiteto valų kilmės viduramžių istorijos profeso- 
rius Ralfas A. Grifitsas (Ralph A. Griffiths), be abejonės, yra teisus 

Henriko VI biografijoje rašydamas, kad nuo to laiko, kai Angliją už- 
kariavo normanai, tokios neįgalios ir silpnos šalies nėra valdęs joks 
kitas Anglijos karalius kaip Henrikas VI ir jokia kita anglų dinastija 
nėra buvusi tokia pažeidžiama kaip 1453 m. vasarą Lankasteriai. Nė 
vieno Henriko dėdės nebėra gyvo, o jis pats neturi įpėdinio. Nors ka- 
ralienė Margarita ir laukiasi, bet niekas nežino, ar kūdikis laimingai 
išvys pasaulį ir ar tai bus sūnus. Karinės nesėkmės, gresiantis valsty- 
bės bankrotas ir didėjantis anglų liaudies nepasitenkinimas, supran- 
tama, būtų sunkiai prislėgę ir ne tokią švelnią sielą kaip šio silpnavalio 
karaliaus ir ne taip lengvai paveikiamą protą, kokiu „apdovanotas“ 
Henrikas VI. Iš vis augančios įtampos karalius stengiasi išsisukti nu- 
sišalindamas nuo visų rūpesčių - beatodairiškai atsiduoda kitiems 
interesams. Viešai demonstruoja savo pamaldumą, nuolat pasineria į 
ilgai trunkančias maldas ir valandų valandas skaito Šventąjį Raštą bei 
kitas šventas knygas. Ant nuogo kūno dažnai užsitempia ilgus iš ašu- 
tų išaustus atgailautojo marškinius. Karališkuose pokyliuose ir dvaro 
šventėse pasirodo jau itin retai. Taip pat ir medžioklė su sakalu ar va- 
nagu Šervudo girioje, anksčiau taip patikusi, dabar jo nebedomina. 
Kur tiktai gali, rodo atlaidumą. Bodisi bet kokia prievarta. Kai keturi 
aukštos kilmės aristokratai nuteisiami dėl valstybės išdavimo mirties 
bausme, Henrikas pasipriešina, kad egzekucija būtų vykdoma kaip 
įprasta žiauriai. O kai netekus Normandijos į Londoną grįžta pralai- 
mėję anglų kariai, Henriką taip sujaudina jų skurdas, kad norėdamas 
nors kiek palengvinti jų sunkią dalią nepaisydamas skolose skendin- 
čio valstybės iždo skiria jiems pinigų ir kitų dovanų. Dalį tų kareivių 
net ima išlaikyti savo sąskaita: nuo šiol jie gyvena kartu su kai kuriais 
vargšais, taip pat jo remiamais vienuoliais. Lengvabūdiškas karaliaus 
dosnumas ir negalėjimas atstumti tų, kurie kaulija paramos, dvarą dar 
labiau stumia į prarają. Ir ne vien todėl Henriko VI karalystėje daugėja 


balsų, teigiančių, kad jis praradęs nuovoką, kitaip sakant, yra kvailys. 

1453 m. vasarą, kai valstybės krizė pasiekia apogėjų, jo liga pra- 
trūksta staiga ir visa jėga. Rugpjūčio 7-ąją Henrikas yra apsistojęs 
savo karališkuose medžioklės namuose Klarendone, netoli Solsberio, 
kur iš vieno aristokrato turi priimti vasalo bučinį. Ir staiga jį pagau- 
na nesustabdomas niršulys. Jis draskosi, plėšosi, rėkia visa gerkle, 
mostaguoja rankomis, nesiklauso, ką kas sako. Priepuoliui atlėgus 
sėdi apatiškas, visai nereaguodamas į aplinką, nenori nei vilktis dra- 
bužiais, nei praustis. Jį apima niūrastis, depresija, visiškas dvasios ir 
kūno stingulys. Neatpažįsta nė vieno žmogaus ir nieko nesupranta. Ir 
kai jam praneša, kad spalio 13-ąją Margarita pagimdė sūnų Eduardą, 
lieka abejingas. 1454 m. sausio 19 dieną mažąjį princą atveža į Vin- 
dzoro rūmus. Bakingamo hercogas paima mažylį ant rankų ir prašo 
Henriką suteikti tėvo palaiminimą. Veltui to paties prašo ir Margari- 
ta. „Karalius nedavė deramo atsakymo", - praneša laiške vienas savo 
akimis matęs liudytojas. Henrikas išvis nesuvokia, kad kūdikis, kurį 
jam rodo, yra jo sūnus. Tik vieną vienintelį kartą dirsteli į jį be jokio 
jaudulio ir džiaugsmo. Jis nieko nedaro, tik nuleidžia akis. 

Dvasinė karaliaus katastrofa dar padidina krizę, į kurią Anglija ir 
taip yra įklimpusi po to, kai ją išgrūdo iš Prancūzijos, o dvi aristokra- 
tų giminės - Lankasteriai ir Jorkai - mirtinai susipriešino. O kai stai- 
ga 1454 m. kovo 22 dieną miršta lordas kancleris, kardinolas Džonas 
Kempas (John Camp), Karūnos taryba atsiduria keblioje padėtyje, nes 
lordą kanclerį gali skirti tik karalius. Todėl į Vindzoro rūmus vyksta 
parlamento deputacija norėdama, kad Henrikas VI tą priedermę atlik- 
tų. Jam paaiškinama, ko delegacija atvykusi. Tačiau Henrikas nudelbia 
akis ir tyli. Atrodo, kad jis praradęs atmintį ir nesuvokia, ko tie vyrai iš 
jo nori. Po kurio laiko atsistoja ir nueina į miegamąjį. O kad tai padary- 
tų, prireikia tarnų ir pažų pagalbos: šie kiauras dienas ir naktis yra kar- 
tu ir nenuleidžia nuo jo akių. Tačiau Henrikas mažai bekruta. 1454 m. 


kovo 27 dieną karalystės patronu tampa Ričardas Plantagenetas, Jorko 

hercogas. Jo visiškai teisėtas, kilme grindžiamas viltis pakilti į Anglijos 
sostą bemaž niekais paverčia Eduardo gimimas. 

Karūnos taryba į karaliaus dvarą sukviečia medikų komisiją. 
Penki daktarai skėsčioja rankomis nežinodami, ko stvertis. Karaliui 
daromos klizmos, duodama įvairių vaistų, sulčių, naudojamos žva- 
kutės, girdomi vidurius paleidžiantys preparatai, liepiama skalauti 
gerklę gargaliuojant, dedami karšti kompresai. Kasdien jį maudo ir 
kūną įtrina tepalais, visą iki kaklo panardina į košę, nuleidinėja krau- 
ją. Kadangi gydytojai įsitikinę, kad smegenų atmatos pasišalina pro 
galvos odą, Henriką nukerpa plikai - geriau išeisią šlakai. Iš smege- 
nų reikią išvaryti juodąją tulžį. Šitaip tikimasi vėl subalansuoti kūno 
syvų pusiausvyrą. Ar kuris iš šių gydymo būdų tikrai nors kiek jam 
pagerino sveikatą, itin abejotina. Vis dėlto, atrodo, Henriko protas 
pamažu šiek tiek prašviesėja. 1454 m. rugpjūtį jis jau gali susitikti su 
Kenterberio arkivyskupu, kad priimtų iš jo vasalo bučinį ir jam įteik- 
tų kryžių. Metų pabaigoje įsako Vestminsterio abatijoje aukoti padė- 
kos mišias už jo pasveikimą. Dabar jis jau suvokia, kad turi sūnų ir 
kad jo vardas Eduardas. Net pasiteirauja, kas jo krikštatėviai. Sakosi 
žinąs, kad labai sunkiai sirgęs ir nieko nesupratęs, kas jam buvę sako- 
ma. Prisiminti negalįs, bet dabar savijauta vėl esanti gera. „Dabar esu 
apimtas artimo meilės visam pasauliui, - paaiškina jis, - ir tikiuosi, 
kad visi lordai - taip pat.“ Nuo šiol Henrikas dar labiau pasitraukia iš 
viešumos ir gyvena beveik kaip vienuolis. Jis vengia nešiotis ginklų, 
nebenori sėsti ant žirgo. 

Pasveiko Henrikas, kaip atrodo, tik laikinai. Kai 1455 m. gegu- 
žę dėl prasidėjusių Rožių karų padidėja įtampa, atsiranda požymių, 
kad jam protas vėl pasimaišė. Nors gegužės 22-ąją, prieš pat jau mi- 
nėto mūšio prie Sent Olbanso pradžią, jis ir stovi su savo išskleis- 
ta karališkąja vėliava turgaus aikštėje nedidelės gyvenvietės, neap- 


saugotos jokia mūro siena, kai gatvėse užverda kruvinos kautynės, 

karaliaus aplinkoje pasigirsta abejonių, ar jis išvis suvokia, kas čia dėl 
jo ir jo vardu dedasi. Atsitiktinė strėlė jį nesmarkiai sužeidžia į spran- 
dą. Šaukdamas sprunka pasislėpti į vieno kailiadirbio namą. Ričar- 
das Plantagenetas jį suranda, paima į nelaisvę ir atiduoda saugoti 
vienoje abatijoje. Nors Ričardas mūšį laimėjo, bet jo trijų tūkstančių 
kareivių būrys gerokai nukentėjo. Tarp žuvusiųjų yra ir Edmundas 
Bofortas, Somerseto hercogas. 

Po mūšio Henriką VI, ko gera, vėl perdavė gydytojų priežiūrai, 
nes iš karališkųjų apyskaitų knygų matyti, kad 1455 m. liepą gy- 
dytojai gauna specialias išmokas. Kaip gydyta, nežinome. Visiškai 
tikėtina, kad siekiant sumažinti spaudimą smegenyse buvo atvertas 
ir kiaušas. 1455 m. lapkritį jį ištinka dar vienas priepuolis. Nors da- 
bar ir nėra viso kūno stingulio (stuporo) kaip per pirmąjį priepuolį, 
tačiau lapkričio 11-ąją karalius negali atvykti į numatytą parlamen- 
to paleidimą Vestminsterio rūmuose. Jis priverstas sutikti, kad jam 
atstovaus Ričardas Plantagenetas. Antras šio veikėjo protektoratas 
trunka tik tris mėnesius. Energingai reikalaujant karalienei Marga- 
ritai Henrikas VI 1456 m. vasario 25 dieną vėl pasirodo parlamente 
ir Ričardą Plantagenetą, Jorko hercogą, atleidžia iš pareigų. Kaip 
rodo kai kurie tų dienų užrašai ir laiškai, Henrikas VI abi susiki- 
virčijusias aristokratų gimines mėgino sutaikyti ir suvienyti. Šiaip 
ar taip, šie dokumentai yra jo pasirašyti. Tų pastangų viršūnė - va- 
dinamoji „Santarvės diena“ 1458 m. kovo 25-oji. Svarbiausi abiejų 
giminių, Lankasterių ir Jorkų, lordai žygiuoja karališkosios poros 
vadovaujamoje procesijoje Londono gatvėmis į Šv. Pauliaus katedrą 
iškilmingai prisiekti taikos. Tačiau viešai parodyta santarvė tėra iš- 
orinė ir trunka neilgai. 

Jau 1460 m. tarp abiejų armijų vėl įsižiebia įnirtingos kovos ir su- 
sirėmimai. Liepos 10 dieną karališkoji kariuomenė prie Nortampto- 


no pralaimi. Nors Henrikui pavyksta per sieną sprukti į Škotiją, bet jį 

paveja, paima į nelaisvę ir Londone įkalina Taueryje. „Mūsų karaliui 
ne visi namie, jis išprotėjęs, valdo ne jis, o jį!“ - pareiškia Voriko erlas 
Ričardas Nevilis (Richard Neville). Po karališkosios šeimos jis yra tur- 
tingiausias žmogus Anglijoje, o liaudyje laikomas „karalių dirbeju”. 
Rožių karuose vaidina svarbiausią vaidmenį. O kai pareikalauja, kad 
Henrikas VI atsisakytų karūnos ir savo įpėdiniu pripažintų Ričardą 
Plantagenetą, tas klusniai tą ir padaro. Tačiau Anglijos parlamentas 
atsisako Ričardą pripažinti. Po ilgų debatų, 1460 m. spalio 24 dieną, 
priimamas kompromisinis sprendimas: Henrikas VI karūną išsaugo 
iki gyvos galvos, o jam mirus Ričardas Plantagenetas taps įpėdiniu. 
Šis vadinamasis „Sutarimo aktas“, kaip rodo paskesni įvykiai, galioja 
taip pat neilgai. 

Henrikas VI savo įkalinimą tamsiuose požemiuose priima ne- 
siskųsdamas. Pirmasis jo biografas Džonas Blakmenas (John Blac- 
man), gerai pažinojęs karalių, nes 1444-1452 m. dirbdamas Henri- 
ko VI įsteigtame Itono koledže kantoriumi čia dažnai aukodavo jam 
skirtas mišias, kaip spėjama 1483 m. pasirodžiusiame Henriko VI 
gyvenimo aprašyme pateikė apie jį kai kurių labai asmeniškų smul- 
kmenų. Karalių jis vaizduoja kaip „tiesų ir teisingą žmogų. Jo gyve- 
nimas buvęs persmelktas nekaltybės, meilės Dievui ir Bažnyčiai. Kad 
ir kur nuvykęs, visur reiškęsis kaip nuolankus kryžiaus ir kitų krikš- 
čionybės simbolių garbintojas. Tačiau kai kada, tarsi apimtas transo, 
jis nesuvokęs paties savęs ir aplinkinių žmonių, rašo Blakmenas. Tuo 
metu, kai Henrikas tūnojo Tauerio požemiuose, Blakmenui prisipa- 
žinęs, kad ne kartą jam pasirodęs Jėzus Kristus - tikro žmogaus pa- 
vidalu. Blakmenas Henriko pamišimą laiko mistiniu reiškiniu. Tai, 
kaip dabar žinome, yra visiškai nepagrįsta nuomonė. Remdamiesi 
šiuolaikiniu žinojimu Henriko vizijas galime laikyti veikiau dar vienu 
vis dažnėjančios šizofrenijos požymiu. Protarpiais išnyra šviesesnių 


akimirkų. Prieš pat Velykas kapelionas karalių klausia, kaip jo siela 

susitvarkanti su sielvartu, užgriuvusiu jį ir šalį. Henrikas atsako, kad 
jau vaikystėje visiškai atsidavęs Dievo karalystei. Todėl jo paties An- 
glijos karalystė jam mažai terūpinti. Vienintelis noras esąs per Vely- 
kas priimti Švenčiausiąjį Sakramentą. 

Su padėtimi, susiklosčiusia 1460 m. vasarą po pralaimėjimo prie 
Nortamptono, Lankasterių giminėje nenori susitaikyti pirmiausia 
Margarita Anžu. Ji tvirtai pasiryžusi smogti atgal, nes savo ranko- 
se turi svarbiausią kozirį - princą Eduardą Lankasterį, numylėtinį 
sūnų. Tiktai jis turįs teisę Henriką VI nušalinus ar jam mirus tapti 
naujuoju Anglijos karaliumi, skelbia ji iš Šiaurės Anglijos, kur su kai 
kuriais ištikimaisiais yra pasitraukusi. Per trumpą laiką jai pavyksta 
netoli Halo sutelkti naują kovingą penkiolikos tūkstančių vyrų armi- 
ją. Kai apie tai sužino Jorko hercogas Ričardas, nedelsdamas su savo 
daliniais išžygiuoja pasitikti Lankasterių armijos ir gruodžio 30 dieną 
kartu su Solsberio lordu Ričardu Neviliu savo vadavietę įkuria netoli 
mažos Veikfildo gyvenvietės Jorko Sandalo pilyje. Jo stovykla menkai 
apsaugota, nes daug kareivių šlaistosi plėšikaudami ir dairydamiesi 
aukų. Stipriam Lankasterių armijos koviniam būriui pavyksta užpulti 
stovyklą ir paimti į nelaisvę Jorko hercogą ir Solsberio lordą. Sent Ol- 
banso vienuolyno abatas Džonas Vetamstedas (John Whethamstede) 
savo kronikoje praneša, kad kareiviai iš Ričardo visaip tyčiojęsi, badę 
jį pirštais, uždėję ant galvos meldų vainiką, pastatę ant nedidukės kal- 
vos ir kartodami „Valio tau, karaliau be valdžios!“ nukirtę galvą. Ši 
nugabenta į Jorko miestą, pamauta ant baslio ir prie kelerių miesto 
vartų visiems rodyta. Netekusi vado Jorkų kariuomenė visiškai pra- 
randa kovinę dvasią. Kautynes, kurios netrukus įvyko prie Veikfildo, 
ji besąlygiškai pralaimėjo. Ši įvykių eiga nėra neginčijama. Kai kurie 
istorikai mano, kad Ričardas kritęs kovos lauke. 

Atrodo, įvykiai pakrypo vėl kita linkme. 1461 m. sausį Margari- 


ta Anžu grįžta iš Skotijos užsimojusi su savo kariuomene žygiuoti į 

Londoną, išvaduoti sutuoktinį ir anuliuoti „Susitarimo aktą“. Jos ka- 
reiviai visur niokoja, plėšia, siautėja ir žudo, tarsi būtų „pagonys ar 
saracėnai, o ne krikščionys“ (English Chronicle). Tačiau, nors ši armija 
ir nedrausminga, bet 1461 m. vasario 22 dieną prie Sent Olbanso dar 
kartą nugali Voriko erlo vadovaujamus Jorkų dalinius. Šias kautynes 
Henrikas VI patiria savo kailiu, nes Voriko erlas jį čia yra atsivežęs. 
Galimas daiktas, kad tuo metu Henriko galva buvo prašviesėjusi. 
Pasak vieno tuometinio pranešimo (Gregorys Chronicle), Henrikui 
pasisekė nuo jorkininkų pasprukti ir „per pačias kautynes nusigauti 
pas karalienę“. Su ja yra ir jo beveik aštuonerių metų sūnus Eduardas. 
Po pergalingo mūšio Londono municipaliteto nariai pas karalienę at- 
siunčia delegaciją su prašymu, kad ši būtų maloninga ir Londono ne- 
pultų. Už tai pažada didelius pinigus. Kadangi ji žino, kaip yra išsekęs 
karaliaus iždas, siūloma perspektyva ją tikriausiai bus labai viliojusi. 
Gal ji dar baiminasi, kad jos nedrausmingi kareiviai padeginėdami ir 
plėšdami puldinės Londono gyventojus. Galima manyti, kad ir visuo- 
met gailestingas, taikus Henrikas bus padėjęs jai apsispręsti į sostinę 
nežygiuoti. Šiaip ar taip, sprendimas su karališkąja kariuomene susto- 
ti Danstable į šiaurės vakarus nuo Londono ir nepasinaudoti pergale 
buvo didžiulė strateginė klaida. Karalienė Margarita neišnaudoja savo 
puikaus šanso, nes dabar į Londoną išdūmusiam Voriko erlui pavyks- 
ta imtis atsakomųjų veiksmų ir stebėtinai greitai suburti naują armiją. 

Voriko erlas neprarasdamas nė minutės kartu su Eduardu ir jo 
naująja armija išvyksta iš miesto pasiryžęs dar kartą susiremti su 
Margaritos pajėgomis ir galutinai pašalinti grėsmę. Verbų sekmadie- 
nį, 1461 m. kovo 29 dieną, maždaug vieno kilometro lauko ruože prie 
Toutono siaučiant stipriai pūgai įvyksta didžiausios ir kruviniausios 
kautynės per visus Rožių karus. Manoma, kad iš anksto buvę abiejų 
pusių sutarta neimti karių į nelaisvę. Kautynės vyras prieš vyrą truko 
visą dieną taip brutaliai ir beatodairiškai, jog prireikė kelių pertraukų 

nukautiesiems (kai kurių šaltinių duomenimis, bemaž 30 tūkstančių!) 
pašalinti iš mūšio lauko, kad kareiviai vėl galėtų eiti vienas prieš kitą. 
Henrikas VI apie šias tarpusavio skerdynes, atrodo, nebus nieko su- 
pratęs. Tarp 1506 ir 1514 metų parašytoje „Anglijos istorijoje (Angli- 
ca historia) žymus italų humanistas Polidoras Vergilis (Polydore Ver- 
gil), ilgą laiką gyvenęs Anglijoje, pažymi, kad Henrikas VI per visas 
kautynes taip nė karto iš savo palapinės ir neiškėlęs kojos. Šią šventą 
dieną (Verbų sekmadienį) jis be perstojo meldęsis ir prašęs visaga- 
lio Dievo padėti. Kautis vis tiek nebūtų įstengęs. Lankasterių giminė 
(Raudonoji rožė) patiria triuškinamą pralaimėjimą. Jos viešpatavimą 
pakeičia Jorkų (Baltoji rožė) valdymas, kai Eduardas, Ričardo Planta- 
geneto sūnus, vietoj žuvusio Jorko hercogo 1461 m. birželio 28 dieną 
Londono Šv. Pauliaus katedroje yra karūnuojamas nauju karaliumi 
Eduardu IV. Margarita Anžu kartu su Henriku VI, sūnumi Eduardu 
ir kai kuriais lordais priversta nešti kudašių per Škotiją į Prancūziją. 
1462 m. pavasarį iš Velso ji parkeliauja į gimtąją šalį. 

Apie Henriko VI gyvenimą per kitus trejus metus Anglijos šiau- 
rėje nelabai kas tėra žinoma. Tikėtina, kad ir tuo metu galėjo būti 
naujų priepuolių, per kuriuos neišsiverčiama be gydytojų ir specialios 
priežiūros. Kai 1465 m. liepos mėnesį Lankasterių daliniai suseka jį 
esant Lankašyre ir paima į nelaisvę, kartu yra ir du daktarai. Jį paso- 
dina ant arklio, kojas pririša prie balnakilpių ir kaip kokį plėšiką su 
gausia sargyba parjodina į Londoną ir vėl įgrūda į Tauerį. Crowland 
Chronik metraštyje galima perskaityti, neva Karalius Eduardas IV 
įsakęs, kad su Henriku būtų elgiamasi kuo žmoniškiau. Gal tai buvo 
tik Jorkų propaganda, o gal Eduardas tikrai pasirūpino, kad Henrikui 
būtų rodoma pagarba ir jis gautų visa, ko reikia. 

Dabar Lankasteriams lieka viena vienintelė viltis - Margarita 
Anžu. Ji nepasiduoda, ji pasiryžusi karūną grąžinti sutuoktiniui. Prie- 


globstį suteikusioje Prancūzijoje ir remiamai Prancūzijos karaliaus 

Liudviko XI, Karolio VII vyriausiojo sünaus, jai pavyksta surinkti 
naują ir stiprią kariuomenę. Ir ne vien tai. Voriko erlas, „karalių dir- 
bėjas“, pakeičia partiją ir taip pat išvyksta į Prancūziją padėti Mar- 
garitai. Kaip naujasis karo vadas 1470 m. rugsėjį prancūzų laivais jis 
persikelia su didele kariuomene per Lamanšą ir išsilaipina Anglijos 
vakaruose. Čia Lankasteriams vis dar labai simpatizuojama. Voriko 
erlas visur ima skelbti, kad Eduardas IV esąs neteisėtas karalius, karū- 
nos užgrobėjas. Todėl kiekvieno jauno kario amžiaus vyro pareiga - 
nedelsiant prisidėti prie Lankasterių armijos ir nuversti uzurpatorių. 
Per tris savaites armija taip pagausėja, kaip niekuomet iki tol. Ma- 
tydamas tokį pranašumą Eduardas IV sprunka į Burgundiją. Ir jau 
tų pačių metų spalį Voriko erlas įžygiuoja į Londoną. Jis išvaduoja iš 
Tauerio Henriką VI ir 1470 m. spalio 13-ąją, kai parlamentas paskel- 
bė, kad Eduardą IV atstatydina, jį vėl pasodina į sostą. 

Visi tie nelaisvės metai, per kuriuos Henrikas VI, kaip rašo 
Blakmenas, kantriai kentė „alkį, troškulį ir patyčias, užgauliojimus ir 
daug kitų negandų, taip pat ir vis besikartojančius proto ligos prie- 
puolius, jo sieloje paliko gilius pėdsakus. O per Londone surengtą 
jo grįžimo į Vestminsterio rūmus triumfo eiseną, kurioje jis priver- 
čiamas dalyvauti, visi aiškiai pamato, kad iš tikrųjų viešumoje jam 
rodytis nebedera. Karalius aprengtas tik paprasta ilga mėlyna aksomo 
mantija ir daro netvarkingo, apleisto žmogaus įspūdį. Ir vis dėlto, at- 
rodo, kaip matyti iš Warkworths Chronikle pranešimo, kad dauguma 
londoniečių jį maloniai sveikino ir priėmė. Henriko VI grąžinimą į 
karalius ir Lankasterių giminės grįžimą daugelis laiko „Visagalio ste- 
buklu ir darbu“. Tačiau jau po pusmečio daug kas iš jų dievagosis nie- 
kuomet šio karaliaus nepalaikę, mat ir vėl keičiasi padėtis. 

Burgundijos hercogo Karolio Drąsiojo padedamas Eduardas IV 
sutelkia naujus dalinius, 1471 m. kovo 14-ąją išsilaipina Anglijoje ir 


iškart žygiuoja į Londoną. Jis užsimojęs pulti Voriko erlo vadovauja- 

mus Lankasterių būrius, kol tie dar nesusijungė su karalienės Mar- 
garitos kariuomene, atkeliavusia iš Prancūzijos. Balandžio 14-ąją abi 
pajėgos susitinka prie Barneto tirštame rūke. Kaip rašo vienas kroni- 
kininkas (Warkworths Chronicle), Henrikas VI, atsitemptas į kauty- 
nių lauką, per visus mūšius ištūnojo vežime. Jau kautynių pradžioje 
priešininkai staiga atakuoja kairįjį Eduardo sparną ir jį nustumia iki 
pat Barneto. Rūkas toks tirštas ir nepermatomas, kad Voriko erlas to 
manevro visai nepastebi. Kai jo būriai su vėliava, kurioje pavaizduota 
sidabrinė žvaigždė, iš Barneto pusės grįžta į mūšio lauką, Voriko ka- 
reiviai šią žvaigždę supainioja su priešų emblema - „Jorko saule“ - ir 
puola savuosius. Šitoje maišalynėje nukaunamas Voriko erlas. Eduar- 
das IV kautynes laimi tik per tragišką klaidą. 

Galutinio lūžio, lemiančio abiejų giminių - Baltosios ir Raudono- 
sios rožių - likimą, ši pergalė vis dar neatneša. Lankasterių giminės 
viltys dabar dedamos į Margaritos armiją. Kadangi visi gabūs vadai 
žuvę, kariuomenei vadovauti ji paveda Henriko VI sūnui, einančiam 
aštuonioliktus metus princui Eduardui. Tačiau tas neturi jokios kari- 
nės patirties. Kai abi kariuomenės 1471 m. gegužės 4 dieną susitinka 
Glosteršyro grafystėje prie Tiuksberio, Lankasterių būriai atvirame 
lauke (jis Anglijos istorijoje minimas kaip Bloody Meadow („Kru- 
vinoji pieva“)) patiria triuškinamą pralaimėjimą. Princas Eduardas 
nukaunamas sprunkantis iš mūšio lauko. Jo motina Margarita, pasi- 
slėpusi vienoje bažnytėlėje, paimama į nelaisvę, ir tik 1474 m. Liudvi- 
kas XI už 50 tūkstančių kronų ją išperka į Prancūziją ir ten ji 1482 m. 
rugpjūčio 25 dieną atsisveikina su pasauliu kaip vargšė, vieniša ir be- 
dantė beveik 53 metų moteris. Prieš kelias savaites parašytame testa- 
mente prašo Prancūzijos karalių padengti jos skolas. 

Gyvi likę Lankasterių giminės aktyvūs asmenys per parodomą- 
jį procesą nuteisiami mirties bausme. Henriką VI trečią kartą įkiša 


į Tauerį. Kai Eduardas IV kaip nugalėtojas triumfuodamas įžengia į 

Londoną, keturiasdešimt devynerių metų Henrikas VI tą pačią naktį, 
1421 m. gegužės 21 dieną tarp 23 ir 24 valandos, Taueryje nužudomas. 
Šekspyras („Henrikas VI“, penktas veiksmas, šešta scena) į jo lūpas įde- 
da žodžius, kuriuos jis neva spėja ištarti žudikui, kai tas jau yra kirtęs 
mirtiną smūgį, žodžius, kurie labai tiksliai apibūdina jų sakytoją: „O 
Dieve, atleisk nuodėmes manąsias, ir jam taip pat!“ Henriko palaikai 
kurį laiką pašarvojami Šv. Pauliaus katedroje, tad žmonės gali atsisvei- 
kinti su paskutiniu Lankasterių giminės karaliumi. Džonas Vokvortas 
(John Warkworth) savo kronikoje, parašytoje Eduardo IV valdymo 
metais, apie šį įvykį išsako mintį, prisidėjusią prie to, kad Henrikas VI 
po mirties sulaukė labai neįprastos pagarbos. Metraštininkas prane- 
ša, kad pašarvoto Henriko VI kūnas kraujavęs. Tuo pasakoma, kad 
karalius mirė ne natūralia mirtimi. Senųjų germanų tikėjimas, kad 
nužudyto žmogaus lavonas imąs vėl kraujuoti, kai artinasi žudikas, vi- 
duramžiais buvo labai paplitęs. Toks tikėjimas paliudytas, pavyzdžiui, 
ir „Nibelungy giesmėje“, kai negyvas Zygfrydas pradeda kraujuoti pri- 
siartinus Hagenui fon Tronjė. Po poros dienų karstas su Henriko VI 
palaikais nunešamas prie Temzės ir įkeliamas į deglais apšviestą bar- 
kasą, penkiolika mylių plukdomas prieš srovę iki Certsio benediktinų 
abatijos, kur ir palaidojamas. Tik vėliau jį pergabena į Vindzoro pilį, 
o pakeliui jis neva vėl kraujavęs. Pagal oficialią karaliaus Eduardo IV 
paskleistą versiją Henrikas VI miręs „didelės širdgėlos apimtas“. Ta- 
čiau, kai 1911 m. kūnas ekshumuojamas, kruvini plaukai įtikinamai 
rodo, kad Henriko VI mirtis buvo smurtinė. Kaip galima spėti, jis nu- 
žudytas Eduardo IV įsakymu. Polidoras Vergilis savo Anglica historia 
mini net numanomo žudiko vardą. Mirtinus kirčius kalaviju, matyt, 
bus smogęs Glosterio hercogas Ričardas, Eduardo devyniolikos metų 
brolis ir paskesnysis Anglijos karalius Ričardas III. 

Nelaiminga ir liūdna Henriko VI istorija turi dar ir nepaprastą 


tęsinį. Karalius Henrikas VII (1457-1509) mėgina savo pirmtako 

mirtinguosius palaikus ne tik pergabenti j Vestminsterio abatija, bet 
ir stengiasi — tiesa, nesėkmingai - įtikinti popiežių paskelbti Henri- 
ką VI šventuoju. Kai apie šį užmojį sužino liaudis ir labiau paplin- 
ta Džono Blakmeno Henriko VI biografija, prasideda neapsakomas 
garbinimas ir tai išprotėjusį karalių padaro šventuoju. Žmonės kaip 
maldininkai būriais plūsta prie jo kapo Vestminsteryje ir prašo pagal- 
bos, nes vis labiau plinta mitas, kad dievobaimingasis Henrikas savo 
maldomis stebuklingai išgydęs bemaž penkis šimtus ligonių. Iki šiol 
yra išlikęs sąrašas, kuriame suregistruoti šimtas septyniasdešimt du 
atvejai, kai sergantys žmonės tariamai pasveikę todėl, kad buvo mel- 


dęsi prie Henriko VI kapo. 


„La loca de amor“ - 
pamisele iš meilės 


Kastilijos karalienė Joana Pamišėlė 
(1479 m. lapkričio 6 d.-1555 m. balandžio 12 d.) 


Ši gyvenimo ir kančios istorija nepaprasta dviem atžvilgiais. Pirma, 
čia pasakojama apie ispanę, kurios be galo nelaimingas ir dar dabar 
jaudinantis gyvenimas iškyla mums prieš akis kaip į beprotystės ne- 
laisvę pakliuvusio žmogaus likimas. Antra, ne vienas istorikas yra tei- 
gęs, kad vyrai, kurie sukiojosi jos aplinkoje ir turėjo valdžią, tik dėl 
politinių sumetimų be jokių skrupulų šią moterį paskelbė pamišėle, 
bet iš tikrųjų ji tokia visai nebuvo. Ispanijos liaudis ją iki šiol tebeva- 
dina la loca de amor - „pamišėle iš meilės“: iš šio papildomo apibūdi- 


nimo matyti, kad čia esama lytinės priklausomybės dramos. 

Kai 1479 m. lapkričio 6 dieną Joana Tolede ateina į pasaulį, jos ka- 
rališkieji tėvai Kastilijos karalienė Izabelė I Katalikė ir Aragono kara- 
lius Ferdinandas II Katalikas - taigi abu katalikai - Europoje jau buvo 
pagarsėję, nes 1469 m. sudarydami santuoką padėjo pamatą XVI a. 
Ispanijai tapti pasauline valstybe, „kurioje nenusileidžia saulė“. Ge- 
rokai numatydami ateitį ir nestokodami drąsos, taip pat gudrumu ir 
suktybėmis juodu gebėjo sutelkti daug tarpusavyje besivaidijančių 
provincijų į suvienytą karalystę. Motina, stuomeninga moteris rus- 
vais plaukais ir keistai įkypomis žaliomis akimis, mažąją Joaną auklėja 
griežtai, galima sakyti, net asketiškai. Motinos, beveik jai nerodančios 
meilės, mergaitė bijo ir mano, kad yra nekenčiama. Ta nuoskauda jau 
anksti įsirėžia vaikui į sielą. Kai 1492 m. sausį pasiduoda Granada, 
paskutinė maurų tvirtovė, užsibaigia ilgai trukusi rekonkista, - visa 
tai Joana patiria ir išgyvena tiesiogiai. Ji mato, kaip motina sėdėdama 
ant geltona ir raudona spalvomis išpuošto žirgo veda savo karius į 
mūšį ragindama: „Pirmyn - Dievo, mūsų Viešpaties Jėzaus Kristaus 
ir Šventosios Marijos vardu!“ Tądien kone atsitiko katastrofa. Staiga 
užsidega palapinė, kurioje yra Joana. Iš liepsnų ją išgelbėja tik pasku- 
tinę akimirką. Tas šokas mergaitę labai sukrėtė. 

Valdant Joanos tėvams visi šalies vaikai privalo išpažinti katalikų 
tikėjimą. Už tai popiežius Aleksandras VI Ferdinandą ir Izabelę ap- 
dovanoja titulu „Katalikų karaliai . Iš Ispanijos vejami ne vien mau- 
rai, persekiojami ir žydai. Jie taip pat tampa inkvizicijos aukomis, 
o viskam vadovauja didysis inkvizitorius Tomasas de Torkemada 
(Tomas de Torguemada), fanatikas, dominikonų vienuolis, karalie- 
nės Izabelės nuodėmklausys. Kadangi šimtai eretikų norint įbauginti 
liaudį buvo žiauriai kankinami ir mirtimi baudžiami daugiausia vie- 
šai, turgaus aikštėse, neretai dalyvaujant karališkajai porai, neatmes- 
tina galimybė, kad ir jaunutė Zemaüge, blyškiaveidė ir nepaprastai 


švelni bei jautri Joana šias žiaurybes bus mačiusi savo akimis. Tie 

baisūs išgyvenimai, ko gera, bus palikę pėdsakų uždaros ir nelin- 
kusios bendrauti mergaitės širdyje. Joana dar sužino, kad Ispanijos 
karaliaus dvaro remiamas Kristupas Kolumbas (Christoph Kolum- 
bus) plaukdamas iš Europos į vakarus norėjo nukakti į Rytų Aziją, 
tačiau 1492 m. spalį išvydo vieną iš priešais Šiaurės Ameriką plytin- 
čių Bahamų salų, parsiplukdė papūgų ir plunksnomis pasidabinusių 
raudonodžių indėnų, o kai išgirsta jo įspūdingą pranešimą karaliaus 
dvarui, kartu su visais susijaudinusiaisiais puola ant kelių. 

Tėvai pasirūpina, kad duktė būtų deramai išprusinta. Jų pačių 
ji kaip ir nebemato, užtat kone kiauras dienas bendrauja su savo la- 
vintojais ir mokytojais. Šie yra daugiausia dvasiškiai, nes ją auklėjant 
religinėms pareigoms tenka svarbiausias vaidmuo. Ne kitaip yra su 
jos broliu ir trim seserimis. Visi penki netrukus sklandžiai kalba loty- 
niškai. Gausioje tėvų bibliotekoje Joana gilinasi į Vergilijaus, Livijaus, 
Augustino ir Bokačo (Boccaccio) kūrinius. Dvare esama ir nedide- 
lio orkestro. Galbūt todėl Joana taip pamėgsta muziką. Netrukus iš- 
moksta groti keliais instrumentais, bet geriausiai skambinti gitara ir 
yra puiki šokėja. O štai jos garderobas - labai paprastas. Drabužius 
somo ar pasidabina kokiu nors papuošalu. Visi drabužiai tik viens- 
palviai - juodi: tai atitinka rimtą, atgailauti pasirengusių Kastilijos 
gyventojų dvasią, nes žmonės labai įtariai žiūri į gyvas, linksmas spal- 
vas. Priešingai negu kituose Europos karališkuose rūmuose šeima 
gyvena gana kukliai ir be tokiems dvarams būdingos ištaigos. Net ir 
maistas paprastas, kuklus. Nuolatinės vietos, kur reziduotų karalius, 
nėra. Kaip buvo įprasta ankstyvųjų viduramžių karaliams, jų dvaras 
keliauja po visą šalį iš vieno miesto į kitą, iš vienos pilies į kitą. 

Kai Joanai sueina šešiolika, išryškėja, kad ji gali būti ir nepaprastai 
ūmi, įnoringa, bet kartu švelni ir aistringa. Ji svajoja apie glamones ir 


intymumus. Tačiau tikroji priežastis, kodėl tėvai 1495 m. nusprendžia 

ją ištekinti, yra ne pabudes stiprus lytinis geidulingumas. Tėvų spren- 
dimas - grynai politinis. O kad galimi Europos jaunikiai įsivaizduotų 
būsimą nuotaką, 1496 m. pirmą kartą nutapomas Joanos portretas ant 
30 x 19 centimetrų dydžio ąžuolinės plokštės. Galime džiaugtis tuo 
nediduku Johano iš Flandrijos (Johann von Flandern) aliejiniais da- 
žais tapytu portretu, dabar kabančiu Vienos meno istorijos muziejuje, 
kad daugiau negu po penkių šimtų metų galime žinoti, kaip tuomet 
Joana atrodė. Mes žvelgiame į ovalų, šiek tiek papūstžandį šviesios 
odos veidą, mažą burną, putlias lūpas, siaurokas pilkai mėlynas akis, 
ilgą nosį ir rausvus plaukus, perskirtus virš aukštos kaktos sklastymu. 
Gili kvadratinė iškirptė, papuošta grandinėle, leidžia numanyti ją tu- 
rint standžias, taisyklingos formos krūtis, o ant dešiniosios kyšantis 
kairiosios rankos smilius paslaptingai rodo, tarsi norėdamas žiūrėto- 
jui sužadinti smalsumą, kas ten po ta medžiaga slypi. 

Nediduką aliejinį paveikslą nusiunčia ir į Habsburgų dinastijos 
imperatoriaus Maksimiliano I rūmus. Ieškant sąjungininko prieš 
mirtiną priešę Prancūziją reikia Joaną apvesdinti su imperatoriaus 
sūnumi. Jo vardas Pilypas. Šis jaunas hercogas jau valdo Flandriją 
ir Burgundiją. Jo amžininkai suteikė jam prievardį Gražusis, sakė jį 
esant nepaprastai protingą, kilniaširdį ir linksmą. Dabar Luvre, Pa- 
ryžiuje, žiūrėdami į jo atvaizdus nepasakytume, kad tasai jaunas vy- 
rukas su ilgais šviesiai gelsvais plaukais būtų buvęs toks jau gražus: 
apatinė lūpa atvipusi, skruostai nukarę ir neproporcingai didelė no- 
sis. Tačiau jis yra geras sportininkas ir puikus raitelis bei medžiotojas, 
dailiai nuaugęs, raumeningas ir išsitreniravęs. Pilypas mėgsta Žaisti 
sviediniu, dalyvauti turnyruose, šokti. Su žemesnio luomo žmonėmis 
bendrauja paprastai, draugiškai, nepaiso jokių formalumų. Bet pran- 
cūziška dvasia išauklėtas jaunikaitis apibūdinamas ir kaip nepastovus 
bei kaprizingas, nelabai nusiteikęs rimtai dirbti. Ispanijos pasiuntinys 


Nyderlanduose Gomesas de Fuensalida (Gėmez de Fuensalida) sako, 

kad jis - silpnavalis ir visai priklausomas nuo draugų, „kurie jį tampo 
iš vieno banketo į kitą, nuo vienos moters prie kitos <...>, nes kai ku- 
riems kūniškiems geiduliams jis yra nepasotinamas‘. 

Joana jai išrinkto vienais metais vyresnio sužadėtinio visai nepa- 
Žįsta. Ji taip pat nežino, koks jis mergišius. Santuoka 1496 m. pradžio- 
je Valjadolide sudaroma pirma per procurationem, t. y. „pagal įgalio- 
jimą . Nesantį jaunikaitį laikinai turi pavaduoti kitas. Tos anais laikais 
visai įprastos procedūros esmė ta, kad santuokos nebegalima panai- 
kinti, jeigu ji yra jau įvykusi. Todėl imituojamas „lytinis aktas“. Joanos 
motina liepia dukteriai gultis į lovą. Pas ją ateina visiškai svetimas 
vyras. Tačiau lytinį aktą jis atlieka tik simboliškai. Jis tik apnuogina 
iki kelio savo dešinę koją ir trumpam ją pakiša po nuotakos antklode. 
Joana kantriai leidžia tą procedūrą vykdyti, bet iš tikrųjų ją veikiau 
ima juokas. O kas žino, gal tai padėjo pabusti geismui tikrai sueičiai 
su savo būsimuoju vyru? Galimas daiktas, kad Joanai jau buvo rodę 
jo atvaizdą, todėl apytikriai ji žinojo, kaip jis atrodo ir kad yra, kaip 
ir ji, šviesiaplaukis. Taip pat ir laišką iš jo buvo gavusi. Jis degąs troš- 
kimu būti su ja kartu, rašoma jame, ir geidžiąs „daug palikuonių . 
Po laišku pasirašo: „Jus karštai mylintis Pilypas“, ir tais patikinimais, 
matyt, prisideda prie to, kad Joana jau prieš santuoką jį regi kaip savo 
moteriškų svajų pildytoją. 

1496 m. vasaros pradžioje ji kartu su motina Izabele, broliu ir se- 
serimis, lydima viso karališkojo dvaro, aukščiausiųjų dvasininkų ir 
Ispanijos aristokratijos žiedo, išsirengia į nelengvą kelionę Ispanijos 
pajūrin, kur Larede jos laukia didelė, daugiau negu šimto, laivų flotilė 
ir keli tūkstančiai kareivių. Pasišauta padaryti įspūdį jaunikiui, bet la- 
biausiai norėta Prancūzijai parodyti Ispanijos galią. 1496 m. rugpjū- 
čio 22 dieną laivynas pakelia bures Flandrijos link. Vestuvinė kelionė 
Joanai tampa tikru košmaru. Kai laivai pakliūva į audrą ir juos neša 


prie Anglijos krantų, ji sunkiai suserga jūros liga. Vienas kitas laivas 

net nuskesta, taip pat ir tas, kuris gabena jos puošmenas ir beveik 
visa, kas jai asmeniškai reikalinga. Tris dienas išlaukus Portlande ir 
rugpjūčio 31 dieną laivams vėl pasukus link Flandrijos Joana persi- 
šaldo ir baisiausiai kosėdama, karščiuodama priversta gulėti lovoje. 
Pagaliau laivai nuleidžia inkarus šaltame ir tamsių lietaus debesų ap- 
trauktame Antverpeno uoste. Jai pranešama, kad galinti ramiai likti 
savo kajutėje, nes Pilypo vis tiek nėra namie, mat su tėvu išjojęs me- 
džioti. Jokio svaiginamo sutikimo, jokio meilaus pasveikinimo. Nu- 
sivylusi Joana nubraukia ašarą. Po poros dienų ji pasigenda giedro 
Kastilijos plokščiakalnio oro ir mėlyno dangaus, šilumos ir gimtojo 
krašto spalvų margumyno. Keturias savaites lietus pliaupia bemaž be 
perstojo, keturias savaites ji skersai išilgai apkeliauja Nyderlandus ti- 
kėdamasi kur nors sutikti savo būsimą vyrą. Joaną vis labiau apima 
liūdesys ir širdgėla. Ištinka depresijos priepuoliai, ir ji užsidaro Lyro 
vienuolyne, dešimt kilometrų į pietryčius nuo Antverpeno. 

Pagaliau 1496 m. spalio 12 dieną Pilypas atkeliauja į vienuoly- 
ną. Tai lemtinga diena, kai abu pirmą kartą pažvelgia vienas kitam 
į akis, tai tas akimirksnis, kai abu suvokia, kad juodu vienas kitam 
anaiptol nėra atgrasūs. Priešingai, abu tarsi stabo ištikti - įsimyli iš 
pirmo žvilgsnio. Tačiau tai yra ir toji minutė, nuo kurios prasideda 
sunki Joanos kankinės dalia. Nieko nelaukdamas Pilypas ją apkabina 
ir ilgai bei aistringai bučiuoja į lūpas. Tos šviesiaplaukės merginos 
jis geidžia taip neapsakomai, kad stačiai nekantrauja, kada galės jos 
tvirtą, dailaus stoto kūną apipilti glamonėmis. Oficialios vestuvės turi 
įvykti tik po keturių dienų. Tačiau Pilypas pasikviečia kapelioną ir 
prašo juos sutuokti tučtuojau. Vos tai įvyksta, abu užsidaro vienoje 
vienuolyno celėje ir keturias dienas ir naktis praleidžia lovoje. Proto- 
kolas ir numatyti visokie šventiniai renginiai jiems nė motais. Pily- 
pas, meilės reikaluose turintis jau nemažą patirtį, įžiebia žmonai ugnį 


ir nesutramdomą aistrą, kokios jis dar niekuomet nebuvo patyręs nė 

su viena moterimi. Kalbedami skirtingomis kalbomis jie negali ben- 
drauti žodžiais, užtat meilės, kūnų kalba jie kuo puikiausiai supranta 
vienas kitą. Tarp pranešimų apie šias skandalingas vestuves esama 
ir tokio, neva gašlioji Joana per tas keturias naktis mėgavusis meile 
audringai ir nevaržomai, patyrusi daugybę lytinių aktų. Nors tai yra 
veikiau vaizdinga legenda negu tiesa - juk Joana buvo dar nekalta 
mergina ir, ko gera, tų dalykų nelabai išmanė, - bet viena aišku: mei- 
lė, kurios jaunystėje jai taip trūko, dabar ją taip uždega, kad ji visiškai 
atsiduoda Pilypui ir tampa bevaliu jo geismų įrankiu. 

Tai išryškėja jau per kitus mėnesius, kai flamandų hercogo dvaras 
reziduoja daugiausia Mechelene. Joana bemaž kiauras dienas būna 
viena, nes Pilypas nuolat iškeliavęs su visokiais reikalais. Kai iš jos 
ispaniškosios palydos kažkas praneša, kad sutuoktinis turįs ne tik 
nuolatinę meilužę, bet apgaudinėjąs ją ir su kitomis moterimis, Pi- 
lypas net nesistengia to neigti. Joana kelia audringas pavydo scenas. 
Pilypas į tai reaguoja išsiųsdamas atgal į tėvynę beveik visus jos dva- 
riškius, todėl ji pasijunta dar vienišesnė. Negana to, jis įsako visus 
laiškus, kuriuos Joana gauna iš Ispanijos, pirma pateikti jam. Gal ir 
nėra blogai, kad kai kurie jos tėvų laiškai nepatenka jai į rankas. Ji pati 
neparašo jiems nė eilutės. Joana jaučiasi vieniša ir apleista, vis labiau 
pasiduoda melancholijai. Beveik nebeatlieka religinių pareigų. Ima 
vengti žmonių, nebepaisyti higienos. Po metų jos tėvai Ferdinandas 
ir Izabelė tolimojoje Ispanijoje taip sunerimsta, kad 1498 m. vasarą 
nusprendžia nusiųsti į Flandriją patikimą žmogų pažiūrėti, kaip jų 
duktė gyvena ir jaučiasi. Liepos 31 dieną dominikonų vienuolis To- 
masas de Matiensas (Tomas de Matienzo), Santa Kruso prioras, su 
keliais palydovais atvyksta į Briuselį. Po kelių dienų jį priima Pily- 
pas I Gražusis. Netrukus pasiuntinys į Kastiliją praneša, kad Joana 
esanti „žavi ir graži, apvalaina ir nėščia“. Flamandų tapytojas Žakas 


van Laetemas (Jacgues van Laethem) ją tokią pavaizdavo. Pailgame 

aliejiniais dažais tapytame paveiksle, kurį galima pamatyti Briuselio 
Viduramžių meno muziejuje, gerai perteikta, kaip Joana yra visiškai 
sutelkusi dėmesį į savo nėštumą. Blausus žvilgsnis taip pat rodo ją 
esant ir prislėgtą dėl savo neaiškaus likimo. 1499 m. vasario 15-ąją 
Tomasas de Matiensas karalienei Izabelei rašo, kad atsiskyrimas nuo 
jos Izabelę labai liūdinąs. „Ji man sakė, kad esanti tokia nusiminusi 
ir prislėgta, jog nuolat turinti galvoti, kaip toli Jūsų Didenybė.“ Ži- 
noma, tai tik pusė tiesos. Rūpesčiai dėl sutuoktinio Joaną taip varo į 
neviltį, kad ji nieko daugiau nedaro, tik dienų dienas braukia ašaras. 
Kūnas vis storėja. Laiškuose karalienei Izabelei Tomasas de Matiensas 
dar primena, kad Joana savo vyrą beprotiškai mylinti. Tačiau šis jai 
anaiptol nesąs ištikimas ir elgiąsis su ja itin blogai. „Jūsų dukterį jis 
valdo kaip kokią tarnaitę.“ Kai 1498 m. lapkričio 15 dieną ji pagimdo 
dukterį Eleonorą, Pilypas, norėjęs sūnaus, taip susierzina, jog po gim- 
dymo net neateina jos aplankyti. 

1500 m. vasario 24-ąją Joana pasirodo viešai per šv. Mato iškil- 
mes, kurios sudaro svarbiausią karnavalo dalį. Nors jai jau paskutinės 
nėštumo dienos, į šventę ateina todėl, kad nenori puotos karalienės 
vietos užleisti naujajai vyro favoritei, kažin kokiai Zuzanai iš Limbur- 
go (Susanne von Limburg). Per patį šokį ji pajunta stiprius sąrėmius. 
Rūmų damos ją skubiai išveda į tualetą. Šioje anaiptol nekilnioje vie- 
toje be didelių pastangų, per kelias minutes ji pagimdo savo antrąjį 
vaikutį, sūnų Karolį, - jis vėliau kaip imperatorius Karolis V rašys 
pasaulio istoriją. Po kelių mėnesių Joana gauna politiškai ir jai pačiai 
itin svarbią žinią. 1500 m. liepos 20-ąją Granadoje, išgyvenęs vos vie- 
nus metus, mirė karalienės Izabelės vaikaitis, sosto įpėdinis princas 
Migelis. Dabar Joana iš karto tampa Ispanijos karalystės kartu su gau- 
siomis ir turtingomis užjūrio žemėmis paveldėtoja. 

Tėvai jai rašo, kad kuo greičiau grįžtų į Ispaniją, pasiimtų ir princą 


Karolį, mat būtina ją oficialiai pripažinti karūnos paveldėtoja. Joana 

su džiaugsmu būtų tai padariusi tuojau pat. Tačiau Pilypas kelionę vis 
atidėlioja prasimanydamas visokiausių priežasčių. Jis rezga kitus pla- 
nus: norėtų savo dar nė metukų neturintį sūnų apvesdinti su dvejų 
metų Liudviko XII dukterimi - kad sustiprintų Burgundijos suartė- 
jimą su Prancūzija. Tačiau Joana numatomų vedybų sutartį atsisako 
pasirašyti. Norinti pirma apie tai Ispanijoje pasikalbėti su tėvais, gauti 
jų sutikimą, aiškina ji vyrui. Šis nesitveria savam kailyje. Susikertama 
iš peties, kyla rimtų vaidų, bet Pilypui tai netrukdo, kad žmona dar 
kartą pastotų. 1501 m. liepos 18 dieną gimsta dar viena dukra ir ją 
Joana savo motinos garbei pavadina Izabele. Pagaliau spalį Joana ir 
Pilypas išsirengia į varginančią kelionę sausuma. Vaikų neima, užtat 
kartu į Ispaniją vyksta gausi dvariškių palyda ir darda daugiau nei šim- 
tas su kaupu prikrautų vežimų. Gruodžio mėnesį keliauninkai, nema- 
žai dienų praleidę Paryžiuje ir paviešėję Prancūzijos karaliaus dvare, 
paskui mulais ir neštuvuose kirtę Pirėnų kalnus, 1502 m. sausį atke- 
liauja į Ispaniją, bet yra priversti porą savaičių apsistoti nedideliame 
kaime, nes Pilypas sunkiai suserga tymais. Jis turi gulėti lovoje, o Joana 
jį nuoširdžiai ir negailėdama jėgų slaugo. Moteris laiminga, kad tuo 
metu jį turi tik ji. 1502 m. gegužės 9 dieną vilkstinė galiausiai įžengia į 
Toledą. Karalius Ferdinandas išjoja pasitikti iki pat miesto vartų. Joa- 
na ir jos motina karališkojoje salėje pirmą kartą po daugelio metų vėl 
pasimačiusios ir puolusios viena kitai į glėbį apsipila ašaromis. Joana 
jau sklandžiai kalba prancūziškai, todėl per ilgus Ferdinando ir Pilypo 
pokalbius padeda jiems vertėjaudama. Paskui kortesai, Ispanijos luo- 
mų susirinkimas, susidedantis iš didikų, dvasininkų ir įtakingų mies- 
tiečių, dalykišku valstybės aktu ir be jokios šventinės pompastikos pa- 
tvirtina Joaną ir Pilypą Kastilijos ir Aragono sosto įpėdiniais. Atrodo, 
kad dabar dvidešimt trejų metų Joanai, pretendentei į galingiausią sos- 
tą ir didžiausio tais laikais turto paveldėtojai, atsiveria nuostabi ateitis. 


Negresia nei kokia liga ar nelaimė. Tačiau gyvenimas susiklosto kitaip. 

Pilypas Ispanijoje jaučiasi toli gražu ne puikiai. Svetimi papročiai 
ir tradicijos jam atgrasūs, o ispaniškas maistas stringa gerklėje. Be 
to, per trumpą laiką vienas po kito neaiškiomis aplinkybėmis miršta 
svarbiausi kartu atkakę patarėjai ir tarnautojai. Nieko nelaukdamas 
nusprendžia: nėra ko čia ilgiau kiurksoti! Apsimeta turįs svarbių vals- 
tybės reikalų ir rengiasi išvykti. Susirūpinusi karalienė ima jam dėl 
to smarkiai priekaištauti, nes Joana vėl laukiasi ir neturinti sveikatos 
keliauti. Esama ir kito motyvo neskubėti: jam dera geriau pažinti šalį, 
kurią Joana ir jis kada nors valdys, mėgina jį perkalbėti. Tačiau Pily- 
pas laikosi savo. Joana galinti paskui parvažiuoti, pareiškia trumpai ir 
aiškiai, jis nenusiteikęs net kartu švęsti Kalėdų. Jau 1502 m. gruodžio 
viduryje patraukia iš Ispanijos ir keliauja į Paryžių, kad ten Ferdinan- 
dui ir Izabelei už akių tarp Ispanijos ir Prancūzijos sudarytų „taikos 
sutartį ir pasidalytų žemes, kurios jam visai nepriklauso. Pagal nu- 
matytas jo vienų metų sūnaus Karolio ir Prancūzijos karaliaus Liudvi- 
ko XII dvejų metų princesės Klaudijos vedybas Prancūzija ir Ispanija 
turinčios tapti jungtine karalyste. Kai apie šį planą sužinoma Tole- 
de, kyla didžiulis pasipiktinimas. Širstama dar ir dėl to, kad Pilypas, 
užuot grįžęs į Flandriją, iš Prancūzijos keliauja pas tėvą Maksimilianą 
į Insbruką pamedžioti ir pasilinksminti su kitomis moterimis. 

Pilypui iškeliavus Joana ašarodama užsidaro savo apartamentuo- 
se ir dienų dienas nenori nieko akyse matyti. Mažai bevalgo ir ne- 
miega naktimis. Ispanijos karaliaus dvare dirbantis ir Ferdinando bei 
Izabelės malonę turintis kapelionas ir istoriografas Petrusas Martiras 
(Petrus Martyr) rašo, kad Joana buvusi labai prislėgta ir nusivylusi, 
kiauras dienas ir naktis pasinėrusi į savo niūrius apmąstymus. „Ji 
dūsauja ir verkia be perstojo.“ 1503 m. kovo 10 dieną gimus sūnui 
Ferdinandui, kuris 1558 m. kaip savo brolio Karolio įpėdinis taip 
pat taps Šventosios Romos imperijos imperatoriumi, jos dvasinė sa- 


vijauta šiek tiek pagerėja. Ji išsiilgusi savo kitų trijų vaikų ir norėtų 

tuojau grįžti į Flandriją kartu su naujagimiu, Zindyve, kai kuriomis 
dvaro damomis ir tarnais. Kadangi Ispanija tuo tarpu yra Prancū- 
zijai paskelbusi karą ir sausumos kelias į šiaurę neįmanomas, lieka 
tik jūra. Tačiau šiuo metų laiku dėl didelių pavasarinių audrų tokia 
kelionė labai pavojinga. Izabelė kategoriškai nesutinka jos išleisti. Ji 
įsako dukterį nuvežti į Mediną del Kampą, į La Motos pilį, ir ten ją 
dieną naktį saugoti. Tačiau Joanai pavyksta nuo saugotojų pasprukti 
ir vilkinčiai kelionės drabužiais ištrūkti į laisvę. Tai, kad jos nebėra, 
greit pastebima. Užrakinami pilies vidaus ir išorės vartai, todėl Joana 
priversta visą šaltą lapkričio naktį praleisti po atviru dangumi. Ji rėkia 
visa gerkle, draskosi ir plėšosi sukeldama įtarimą tarsi būtų neteku- 
si proto. Nuo tos dienos ji nebeatsikratys pamišėlės reputacijos. Jos 
tėvas pasiunčia du dvaro gydytojus jos ištirti, kurį laiką stebėti ir nu- 
statyti, kokia dukters dvasinė būsena. Birželio 6-ąją jie rašo karaliui 
Ferdinandui pranešimą, kuris dabar saugomas Ispanijos Akademijos 
bibliotekoje, kad Joana labai nusiminusi, atsisako maisto, todėl visai 
sublogusi. Ji nenori su niekuo kalbėti, sėdi patamsyje ir nuleidusi akis 
spokso į vieną tašką. Atrodo, kad jai pasimaišęs protas (trasportada), 
ir dar susidaro įspūdis, jog jos liga kasdien progresuoja. Esama moty- 
vų manyti, kad ši diagnozė buvusi Ferdinando užsakyta siekiant įgy- 
vendinti savus valdymo interesus: apsaugoti Ispaniją, kad per Pilypą I 
Gražųjį ji nepatektų į svetimos dinastijos rankas. Gydytojų pranešimą 
karalius Ferdinandas tučtuojau persiunčia kortesams ir juos įtikina 
pakeisti sosto paveldėjimo įstatymą taip, kad išaiškėjus Joanos „išsi- 
blaskymui“ būtų tvirtinamas kitas regentas. 

Nors, kaip parodys tolesni įvykiai, yra tam tikrų argumentų Jo- 
aną laikyti politinių intrigų tarp jos sutuoktinio ir tėvo, karaliaus 
Ferdinando, auka, šiuolaikinis mokslas ir tyrimai Joanos metai iš 
metų progresuojančią nenormalią elgseną linkę traktuoti kaip kli- 


nikinį atvejį. Iš Bavarijos kilęs ir su psichiatru konsultavęsis Joanos 

biografas Liudvikas Pfandlis (Ludwig Pfandl) savo 1930 m. išleistame 
veikale apie Joaną jos ligos požymiuose įžvelgia galbūt paveldėtos ši- 
zofrenijos pasireiškimą, bet dabartinėje literatūroje ir moksle labiau 
linkstama prie hipotezės, kad Joana sirgusi psichogenine depresija. 
Sutariama dėl to, kad jokioje kitoje Europos valdovų dinastijoje nėra 
buvę tiek daug šeimos narių, turėjusių psichogeninių sutrikimų, kaip 
Ispanijos Habsburgų ir jų įpėdinių, Ispanijos Burbonų. Dar Joanos 
senelė, antroji Kastilijos karaliaus Jono II žmona, kaip išprotėjusi ilgai 
buvo laikoma už grotų. Taip pat ir Joanos provaikaitį Don Karlą tė- 
vas, Ispanijos karalius Pilypas II, dėl silpnaprotystės buvo „užrakinęs“. 
Tiek į melancholiją linkusiam Pilypui II, tiek imperatoriui Karoliui V, 
Joanos sūnui, buvo būdingi nenormalūs periodiniai jautros susilpnė- 
jimai, kurių padarinys - nejudrumas ir stingulys, ir tai išties primena 
šizofreniją, tiksliau, psichogeninę depresiją. 

Galutinai paskatinęs Joaną 1504 m. gegužės mėnesį sėsti į laivą 
ir plaukti į Flandriją, matyt, bus Pilypo laiškas, kuriame prašo ją kuo 
greičiau grįžti. Ką jis konkrečiai rašė, nežinome. Tikroji kvietimo 
priežastis tikriausiai buvo ne tai, kad jis būtų pasiilgęs žmonos, o min- 
tis, jog karalius Ferdinandas matydamas sparčiai blogėjančią Izabelės 
sveikatą mėgins visai iš žaidimo pašalinti dukterį ir tapti vienasmeniu 
valdovu. Joanos, birželio pradžioje atkakusios į Briuselį, dvasinė bū- 
sena yra vėl kiek sustiprėjusi. Tačiau pamačiusi, kad per tą laiką šalia 
Pilypo įsitaisė šviesiaplaukė ir stambiakrūtė flamande Beatričė, dėl to- 
kio viešo pažeminimo visai nebeistengia susitvardyti. Pavydas ją taip 
įsiutina, kad šlykščiausiai plūsdamasi puola savo varžovę, skelia jai 
antausį, nukerpa kasas ir žirklėmis duria į veidą. Pilypas šoka jų skirti, 
burnoja ant žmonos, paleidžia į darbą kumščius ir dvariškių akivaiz- 
doje su ja taip susidoroja, kad toji kelias dienas nelipa iš lovos. Joaną 
neva ištikęs pamišimo priepuolis, komentuoja Pilypas skandalą, kuris 


kaipmat nuskambėjo Europos valdovų dvaruose. Sutuoktinių kivirčas 

smarkėja. Jie rėkia vienas ant kito net svetimiems girdint, kyla baisių 
scenų. Pilypas kone kasnakt bastosi prastos reputacijos vietose ir iš- 
tvirkauja su gražiomis jaunomis merginomis. Matydama vyrą nuolat 
laužant ištikimybę, Joana tiek nesitveria pavydu, kad iš savo aplinkos 
pašalina visas jaunas ir gražias damas. Pilypas savo ruožtu atleidžia iš 
darbo abi atsivežtas maures, prie kurių Joana per ilgus metus yra itin 
prisirišusi. Joana baisiausiai įniršta. Pilypas siautėjančią žmoną dvi 
dienas laiko užrakintą kambaryje. Ją vėl apima depresija, ji vėl užsida- 
ro savyje, paniūra ir ničnieko nebevalgo. Vienam patikėtiniui Pilypas 
įsako akylai stebėti ekscentrišką žmoną ir visus jos beprotiškumus 
smulkiai fiksuoti savotiškame dienoraštyje. Šį pranešimą Pilypas nu- 
siunčia ne tik Ispanijos karaliui ir karalienei, bet ir kortesams. 

Ir tuomet nutinka tai, kas iš pamatų pakeičia situaciją. 1504 m. 
lapkričio 26 dieną miršta karalienė Izabelė, tikriausiai nuo vėžio. Jos 
išsamiame testamente Joana skiriama naująja Kastilijos karaliene. 
Tuo atveju, jeigu ji negalėtų valdyti dėl nebuvimo šalyje ar dėl neįga- 
lumo, toliau sakoma testamente, karalius Ferdinandas turįs perimti 
valdymą, kol Joanos sūnui Karoliui, sosto įpėdiniui, sukaks dvide- 
šimt. Apie Pilypą testamente neužsimenama nė vienu žodžiu, nors 
de jure jis yra ne tik Flandrijos grafas ir Austrijos erchercogas, bet ir 
Kastilijos karalius. Pilypas, kadangi pačiam dabar nėra pravartu Joa- 
ną skelbti nepakaltinama, o naudinga turėti sveiką žmoną, pakeičia 
taktiką. Gruodžio pradžioje poros santykiai vėl pagerėja. Pilypas su 
žmona vėl miega vienoje lovoje ir su ja elgiasi švelniai bei maloniai. 
Nuo jo glamonių Joana, toji iki šiol depresijų ir beprotiškų vaizdinių 
kamuojama moteris, vėl sužydi. Ji vėl pastoja ir 1505 m. rugsėjo 25 
dieną pagimdo penktą vaiką - mergaitę Mariją. Šią paskui anksti naš- 
le tapusią Vengrijos ir Bohemijos karalienę, neįstengusią ištverti vyro 
mirties, ištiks panašus likimas kaip ir motiną: taip pat išgyvens skau- 


džius depresijos priepuolius. 

Pilypas parašo kortesams laišką, kuriame kaltina uošvį, kad tas 
skleidęs gandus, neva Joana esanti pamišusi norėdamas jos ir jo ne- 
prileisti prie sosto. Pats jis esąs už skaidrius santykius ir kuo skubiau- 
siai atvyksiąs į Ispaniją. Šiaip ar taip, jam pavyksta 1505 m. lapkričio 
mėnesį Saragosoje pasirašytoje sutartyje užfiksuoti, kad visi trys — 
Joana ir Pilypas kaip karališkoji pora ir Ferdinandas kaip „vietininkas 
iki gyvos galvos“ - lygiomis teisėmis valdys Kastiliją. Penkiasdešim- 
tmetis karalius Ferdinandas parengia rafinuotą planą. Florencijos 
diplomatas ir istoriografas Nikolo Makiavelis (Niccolö Machiavelli), 
propaguojantis galios politiką visomis priemonėmis, savo amžininką 
Ferdinandą pavadino nuovokiausiu mokiniu. O šis jau kelintą kartą 
tai patvirtina darbais: šįsyk jis vos praėjus keturiems mėnesiams po 
Izabelės mirties, 1505 m. kovo 22 dieną, veda aštuoniolikmetę Žer- 
meną de Foa (Germaine de Foix), Prancūzijos karaliaus Liudviko II 
pusseserę, siekdamas tik vieno vienintelio tikslo: ji kuo greičiausiai 
jam turėtų padovanoti sūnų - ir jis tikrai 1509 m. gegužės mėne- 
sį išvysta pasaulį, bet teišgyvena vos vieną valandą, - o tai Joaną ir 
Pilypą kaip potencialius Kastilijos ir Aragono regentus eliminuotų. 
Tad dabar, mažyliui mirus, atrodo, jau galima ir nauja Ispanijos ir 
Prancūzijos draugystė. 

Joanos ir Pilypo kelionė į Ispaniją su daugybe laivų ir per pu- 
santro tūkstančio vyrų karine įgula bei visais rūmininkais prasideda 
1506 m. sausio 17-ąją netikėtu skandalu. Joana išsiaiškina, kad jos 
vyras su vykstančiaisiais slapta plukdosi ir kelias gražias jaunas mer- 
ginas. Tai esančios tik dainininkės ir šokėjos dvariškiams linksminti, 
įtikinėja Pilypas. Tačiau pavydi Joana užsispiria, kad merginos būtų 
išlaipintos. Kitą dieną Lamanšo sąsiauryje flotilę užklumpa baisi au- 
dra, o jų jau iš anksto baimintasi. Kai kuriuos laivus praryja bangos, 
taip pat ir karališkosios poros flagmanui gresia apvirsti. Vienas vardu 


ir pavarde nežinomas flamandų liudytojas, galbūt įgulos narys, vėliau 

raštu teigė, kad Joana, atsisedusi greta dūsaujančio Pilypo, tvirtai ir 
nuoširdžiai jį apkabinusi ir sakiusi, jog ir mirties valandą nenorinti 
nuo jo atsiskirti. Ir jiems nusišypso laimė: laivus nuneša prie Angli- 
jos krantų. Anglijos karalius Henrikas VII išgyvenusiuosius priima 
savo dvare. Čia Pilypas, didžiam Joanos nusivylimui, puola nuo vieno 
malonumo prie kito. Kelionė tęsiama tik po trijų mėnesių. 1506 m. 
balandžio 26 dieną abu su dar likusiais daliniais nuleidžia inkarus La 
Korunjoje. Pilypui prireikia mėnesio įsitikinti, kad galės kliautis pa- 
kankama Kastilijos aristokratijos, dvasininkų ir vidurinių sluoksnių 
parama tuo atveju, jeigu atvirai nesutartų su karaliumi Ferdinandu 
ir karine jėga reikėtų spręsti, kas ateityje bus valdovas. Bet jis gauna 
ir savo Utrechto pasiuntinio Romoje laišką. Pasiuntinys įspėja, kad jį 
rengiamasi nunuodyti: apie tai „gan aiškiai supratęs viename pran- 
ciškonų vienuolyne. „Nėra pasaulyje nė vieno kunigaikščio, kuriam 
grėstų didesnis pavojus negu jums“, - rašo jis, todėl Pilypas turįs pa- 
sirūpinti, kad maistą jam gamintų tik jo patikimi virėjai, o prie stalo 
jį aptarnautų vienas ir tas pats žmogus. Jokiu būdu neturįs valgyti 
ne rūmuose, ypač vasarą, „nes karaliaus Ferdinando patiekalai jums 
visai neišeis į sveikatą . Mes nežinome, kiek Pilypas atsižvelgė į šį per- 
spėjimą. Jis paskelbia visus su Ferdinandu sudarytus susitarimus nie- 
kiniais ir su savo per pastarąjį metą iki 10 tūkstančių vyrų padidėju- 
sia kariuomene žygiuoja šešis šimtus kilometrų į šalies gilumą. Jį lydi 
vienintelė moteris - Joana. „Savęs ji žiūri tarsi vargšė tarnaitė“, - apie 
šį Žygį rašo vienas kronikininkas į Burgosą, kur Pilypas ketina sėsti į 
Kastilijos sostą. Pilietinis karas, atrodo, jau visai ant nosies. 

1506 m. rugsėjo 7-ąją Pilypas I Gražusis įžygiuoja į Burgosą. 
Karaliaus Ferdinando mieste nėra. Prieš kelias dienas jis iškeliavo 
pasidairyti po Italiją. Ar jis tiksliai žinojo, kokia dabar įvyks trage- 
dija? Gal jis nori žvelgti iš tolo, kad nesukeltų jokio įtarimo ir turėtų 


garantuotą alibi? Iki šiol konkretesnės šitų įvykių aplinkybės lieka 

neaiškios. Tik staiga rugsėjo 17-ąją šiaip jau tvirtos sveikatos Pilypas 
ima smarkiai karščiuoti, temperatūra nekrinta kelias dienas, vemia, 
krečia šaltis ir diegia šoną. Taip tiksliai žinome todėl, kad vienas tie- 
sioginis liudytojas šią padėtį ir ligos eigą smulkiai aprašė pranešime 
karaliui Ferdinandui. Tai yra jo asmeninis gydytojas, likęs jam ištiki- 
mas Chuanas de la Para (Juan de la Parra). Kai Pilypui nuleido krau- 
ją, karštis trumpam atslūgo, rašo jis, bet paskui taip sutino gerklėje 
liežuvėlis, kad „vos benurijo seiles ir tik vargais negalais įstengė pra- 
kalbėti“. Po smarkaus prakaitavimo „visą kūną išbėrė maži raudoni 
ir juodi pūlinėliai“. Pilypas praranda sąmonę ir gauna paskutinį pa- 
tepimą. 1506 m. rugsėjo 25 dieną keturioliktą valandą būdamas dvi- 
dešimt aštuonerių metų amžiams užmerkia akis. Iš de la Paros pra- 
nešimo galima daryti išvadą, kad Pilypas tapo infekcijos auka. „Prieš 
dvi ar tris dienas visai sveikas karalius Pilypas vienoje atokaitoje labai 
energingai žaidė pelotą (į kėglius panašus žaidimas) ir paskui vėsi- 
nosi neprisidengdamas galvos, - rašoma jo pranešime. Bet galbūt 
Pilypas gaivinosi ir iš ąsočio atsigerdamas šalto vandens, kuris buvo 
užnuodytas. Pasalūniški žudymai ir nuodijimai, ypač XV ir XVI šim- 
tmečiais, buvo dažnas kovos su politiniais priešininkais būdas. Visai 
įmanomas daiktas, kad Pilypas buvo nugalabytas Ferdinando pave- 
dimu, nes anas kliudė jo norui viešpatauti visoje Ispanijoje. Tačiau 
esama ir svarių įrodymų, kad jį pakirtusi liga - raupai arba tymai. Iki 
šiol tas klausimas nėra išaiškintas ir, ko gera, toks ir liks. 

Tuo metu, kai Pilypas baigia savo dienas, po Joanos širdimi kruta 
nauja gyvybė. 1507 m. sausio 14 dieną ji pagimdys dukterį Kotryną, 
būsimąją Portugalijos karalienę. Nepaisydama, kad yra nėščia, Joa- 
na dieną naktį pasiaukojamai ir nenuvargdama rūpinasi savo vyru, 
jį nuoširdžiai slaugo. O kai jis mirė, buvusi santūri ir rami, praneša 
de la Para, ir „visiškai sveikos nuovokos“. Ji neverkia ir nerauda, stebi, 


kaip iškilmingai pašarvojami jo balzamuoti ir kunigaikščio drabužiais 

aprengti palaikai. Tik kai juodais abitais apsitaise vienuoliai numi- 
rėlį įneša į apytamsę sale ir karstą padeda ant karališko katafalko ir 
be perstojo giedodami eina garbės sargybą, ją apima visiška apatija. 
Savo kambaryje Joana sėdi sustingusi, kaip pažymi Petrusas Martiras, 
ir rankomis pasirėmusi smakrą dieną naktį stikliniu žvilgsniu spokso 
priešais save, nei nusirengia drabužių, nei eina miegoti. Pamišimas ne- 
paleidžia jos kelias savaites. Tada ji vėl ima kalbėti ir teiraujasi, kur da- 
bar jos vyras. Jai paaiškinama, kad jis palaidotas Mirafloreso kartūzų 
vienuolyne, penki kilometrai nuo Burgoso, bet ne Granados katedro- 
je, kaip Pilypo norėta. Joana pareikalauja gedulingų drabužių. Ir tuo- 
met išaušta diena, kuri, atrodo, galutinai įrodo Joaną buvus pamišusią. 

1506 m. gruodžio 20 dieną, sekmadienį, Joana vyksta į Miraflo- 
resą ketindama nusileisti į laidojimo rūsį. Jei tikėsime Petrusu Marti- 
ru, viską mačiusiu savo akimis, Joana kurį laiką tylėdama klūpo prie 
rūsio. Paskui staiga pareikalauja kapą atverti ir iškelti karstą. Norinti 
pamatyti savo mirusį vyrą ir įsitikinti, kad jo palaikai tikrai tebėra ir 
Pilypo tėvynainiai nėra jų slapta išgabenę į Flandriją. Kai vienuoliai 
tai daryti atsisako, Joana ima taip šėlti ir visa gerkle rėkti, kad pasi- 
šaukiamas vyskupas. Tas bergždžiai aiškina, kad pagal įstatymus mi- 
rusįjį draudžiama iškasti anksčiau nei po pusės metų nuo mirties die- 
nos. Kai Joana perpykusi krinta ant žemės ir klykdama ima voliotis, 
vyskupas pabūgsta, kad neįvyktų persileidimas, ir jos reikalavimui 
nusileidžia. Joana nuplėšia visus audeklus, į kuriuos mirusysis suvy- 
niotas, ir pradeda ilgai, aistringai bučiuoti savo negyvam vyrui kojas. 
Ji vėl visai nurimsta, dingsta agresyvumas, o aplinkiniams pareiškia, 
kad nusprendusi vykti į Torkemadą, mažą gyvenvietę maždaug še- 
šiasdešimt kilometrų nuo Burgoso, ir vežtis tenai mirusįjį. Viską rei- 
kią daryti nedelsiant, keliaujama būsią naktį. Aplinkiniai priblokšti 
žvilgčioja vienas į kitą. Bet kadangi tai karalienės reikalavimas, jos 


valiai paklūstama. Karstas įkeliamas į keturiais arkliais pakinkytą ve- 

žimą. Jį lydi keletas vienuolių su uždegtais deglais, prisideda dar keli 
aristokratai. Einama pėsčiomis, todėl nukakti į Torkemadą prireikia 
ne vienos paros. Dienomis karstą saugo kareiviai. Joana yra griežtai 
uždraudusi prie jo artintis moterims. Vienas karališkojo dvaro se- 
kretorius, kuris tai galėjo būti matęs savo akimis, rašo: „Visi, dideli 
ir maži, yra vienos nuomonės: karalienė prarado protą ir nuovoką.“ 
Sutemus Joana kai kada liepia vežimui sustoti. Tuomet karstas turi 
būti atvožiamas - kad galėtų glamonėti tai, kas iš jos vyro dar yra 
likę. Petrusas Martiras šį kraupų vaizdą komentuoja darydamas 
prielaidą, kad, matyt, vienas iš kartūzų vienuolių bus Joanai suteikęs 
beprotišką viltį, neva taip elgdamasi Pilypą galinti prikelti iš miru- 
siųjų. Nemažas būrys istorikų kruopščiai tyrė stengdamiesi nustatyti, 
kuriuos pranešimus laikyti istoriškai patikimais, o kuriuos priskirti 
prie legendų. Tvirtai nustatyta, kad Joana atsisakė savo pirminio su- 
manymo šią slogią palaikų gabenimo kelionę tęsti iki Granados, nes 
tai būtų trukę kelis mėnesius. Kai 1507 m. pavasarį visoje Ispanijoje 
kilęs maras pasiekia ir Torkemadą ir, negana to, įsiplieskia kruvinos 
tarpusavyje konkuruojančių aristokratų grupių kovos ir ima įsivy- 
rauti chaosas bei anarchija, Joana pasuka į mažą Horniljoso kaimelį. 
Karstas su Pilypo palaikais pastatomas bažnyčioje ir per plauką lieka 
nesunaikintas, kai joje kyla gaisras. 

Dabar Joanos likimas galėjo staiga radikaliai pasikeisti. Mat ji su- 
žino, kad Anglijos karalius Henrikas VII norėtų ją vesti. Šis jau pen- 
kiasdešimt metų sulaukęs vyras į Joaną žiūri kaip į ugningą, meilės 
ištroškusią ir, svarbiausia, vaisingą moterį, galinčią jam pagimdyti 
vaikų. Su ja asmeniškai susipažino prieš metus, kai Nyderlandų laivai 
buvo atsidūrę prie Anglijos krantų, ir Joana su Pilypu kelis mėnesius 
viešėjo svetinguose karaliaus rūmuose. Dabar Henrikas VII peršasi 
našlei, ko gera, žinodamas, kad jai užeina depresijos. 1507 m. kovo 


15-ąją karalius Ferdinandas rašo dukrai, kad yra skaitęs, ką siūlo 

Anglijos karalius. „Apie mane jam atsakyk, kad aš nežinau, ar ka- 
ralienė, mano duktė, sutinka tekėti, bet jeigu sutinka, tai mielai už 
to karaliaus, kuris man tarsi brolis.“ Ir priduria, kad tai išeitų į gera 
jai pačiai, jam ir „mūsų valstybėms“. Kas pasakys, gal nauja santuoka 
visiškai kitoje aplinkoje būtų tikrai galėjusi Joaną, nuolat prižiūrimą 
gydytojų, išvaduoti iš depresijų ir patologinio prisirišimo prie Pilypo. 
Tačiau ji delsia atsakyti, ir problema pati išsisprendžia. 1509 m. ba- 
landžio 21 dieną karalius Henrikas VII miršta nuo džiovos. 

1507 m. liepą karalius Ferdinandas grįžta į Kastiliją su didele ka- 
riuomene perimti valdžios. Pasitikti tėvo, kurio nemačiusi jau kelerius 
metus, Joana išvažiuoja kartu su katafalku. Kai jie 1507 m. rugpjūčio 
29 dieną susitinka prie Tortoloso, dukters išvaizda Ferdinandą stačiai 
pribloškia. Liudytojai praneša, kad jis net apsiverkęs: Joana sulysusi ir 
apskretusi, drabužiai nudėvėti ir nuskurę. Aiškiau negu aišku, kad ji 
visiškai apleista. Tačiau per ilgą pokalbį, kai ji oficialiai perduoda tėvui 
valdymo reikalus, atrodo, mąstymo sutrikimų kaip ir nėra. Per kitus 
mėnesius Ferdinandas nuolat domisi jos savijauta ir dvasine būsena. 
1508 m. vasarą Malagos vyskupas, kuriam karalius Ferdinandas yra 
pavedęs Joaną akylai stebėti ir yra jos sielovadininkas, rašo, kad jam 
atrodą, jog per tą laiką, kai Joana atsisveikino su tėvu, nė karto nėra 
užsivilkusi švarių marškinių, šukavusis ir praususis. Kaip ir anksčiau 
mieganti ant grindų ir beveik neinanti klausyti mišių. „Švaros veide 
ir, kaip sakoma, kitose kūno vietose labai trūksta. Ji valgo iš lėkščių, 
padėtų ant grindų, be staltiesės ir dubenų. Jo nuomone, Joanos svei- 
katai „gresia didelis pavojus, todėl nelaikąs esant teisinga „rūpintis 
savo asmeniu palikti jai vienai . Ar šio laiško turinys buvo patekęs į 
viešumą, negalima įrodyti. Tačiau Ferdinandui jis vis dėlto yra dings- 
tis priimti sprendimą Joaną išvežti į Tordesiljaso tvirtovę, trisdešimt 
kilometrų į pietus nuo Valjadolido, ir ten ją įkalinti nuolat prižiūrint 


sargybai. Apie šį sąmoningą įkalinimą jis neprasitaria nė puse žodžio, 

kai 1509 m. sausį ją dar kartą aplanko norėdamas išaiškinti, kad į tvir- 
tovę panašiuose Tordesiljaso rūmuose ji galėsianti jaustis saugesnė, o 
gretimame Santa Klaros vienuolyne būsią galima palaidoti ir Pilypo 
palaikus. Taip ji turėsianti galimybę visą laiką būti netoli Pilypo ir jo 
kapą matyti per langą. Nors Petrusas Martiras rašo, kad Ferdinandas 
nevengęs ir grasinimų, bet beveik trisdešimties Joana, atrodo, nesi- 
priešino, kad ją 1509 m. vasario viduryje apgyvendintų senoje, į tvir- 
tovę panašioje karališkoje pilyje. Ji nenujaučia, kas jos kaip psichikos 
ligonės, kurią norima laikyti toli nuo sosto, tenai laukia. 

Šį karaliaus Ferdinando poelgį, kurio jis nepateikia tvirtinti kor- 
tesams, galima vertinti tik kaip valstybinį perversmą. Nuo šiol jis 
valdo diktatoriškai, nes Joana nebevaidina jokio politinio vaidmens. 
Tačiau Kastilijos žmonės jos nepamiršta. Jie nelinkę tikėti jų karalie- 
nę esant pamišusią. Naktinius klaidžiojimus su savo vyro palaikais 
jie laiko į neviltį puolusios, meilės kankinamos ir nepaguodžiamos 
sielos elgesiu, kylančiu dėl protarpiais aptemstančio proto, o šis nu- 
rimsiąs tada, kai nebesikankinsianti siela. Tūnodama savo nykiame 
kambaryje, į kurį vos prasiskverbia dienos šviesa, Joana praranda lai- 
ko nuovoką ir nugrimzta į depresiją. „Ji nenori nei valgyti, nei mie- 
goti, nei deramai rengtis, ji be galo silpna ir dvasiškai sutrikusi, - 
rašoma viename 1510 m. pranešime. Visiškai atskirtą nuo išorinio 

pasaulio ją nuolat stebi kalėjimo prižiūrėtojas Mosenas Luisas Fere- 

šiurkščiai ir ją net aptalžyti, jeigu toji nevykdo jo nurodymų, arba, 
kai ji ypač maištingai protestuoja, ir nubausti - skirti kankinimo 
procedūrų. Šiuolaikiniai istorijos tyrėjai nelabai sutaria aiškindami 
tuos kelis iš tų laikų išlikusius dviprasmiškus pranešimus: ar Luisas 
Fereras tikrai galėjo tiek daug sau leisti. Tačiau jis, kaip ir daugelis 


kitų, tikriausiai buvo įsitikinęs, kad Joana esanti apsėsta velnio, kurį 

reikią išvaryti. Ji nesipriešina, kad egzorcistas, kuris pas ją atsiunčia- 
mas, atliktų savo tikrai neveiksmingus užkalbėjimus. Tikslingo jos 
ligos gydymo, kai dirba patyrę medikai, nebuvo taip pat ir todėl, kad 
pagal tų laikų išmanymą menkai žinota, kaip padėti tokia liga ser- 
gančiam žmogui. Vienintelė paguoda Joanai yra dukra, kuri iš pra- 
džių gyvena toje pačioje pilyje ir kurią ji gali nuolat matyti. 1510 m. 
lapkritį Joaną aplanko tėvas. Jis atvyksta su didele palyda, kurioje yra 
Kastilijos aristokratų ir karaliaus dvare reziduojančių pasiuntinių. 
Visi turi matyti, kokia liūdna ir apverktina dukters būsena. Vienas 
mačiusysis rašo: „Karalienė šį vizitą priėmė kaip didžiulį įžeidimą.“ 
Po trejų metų Ferdinandas Joaną dar kartą aplanko ir net kelias die- 
nas pasilieka pas ją. 1516 m. sausio 23 dieną karalius Ferdinandas 
beveik sulaukęs šešiasdešimt ketverių metų baigia savo žemiškąją 
kelionę, kaip spėjama, perdozavęs potenciją skatinančių vaistų. Apie 
jo mirtį Joana sužino gerokai vėliau. 

Pereinamuoju laikotarpiu šalies vadovo pareigas eina kardinolas 
Sisnerosas (Cisneros) ir dėl savų politinių motyvų nėra Joanai pa- 
lankiai nusiteikęs. Tačiau vyskupas, kurį jis nusiunčia į Tordesiljasą, 
keičia daktaras Sotas (Soto), geros reputacijos gydytojas, o šį paskui 
pakeičia pilies valdytojas Don Hernanas de Estrada (Don Hernan de 
Estrada), kuris, kiek žinome, šiek tiek abejojo, ar Joana pamišusi. Jis 
įsako jos kambario sienoje iškirsti angą, kad ji galėtų matyti mėlyną 
dangų ir žalius laukus, taip pat ir pro jos bokštą praeinančius Zmo- 
nes. Tėvas testamente apie Joaną neužsimena nė žodžiu. O kadan- 
gi iš testamento neaišku, kas turi paveldėti karūną, tai pagal tvarką 
įpėdinis gali būti Ferdinando vyriausiasis vaikaitis Karolis, antrasis 
Joanos vaikas. Kad po Pilypo I Gražiojo mirties galėtų perimti valdy- 
ti didžiules Burgundijos teritorijas, penkiolikmetis Karolis 1515 m. 


paskelbiamas pilnamečiu. Dabar, 1516 m. kovo 21 dieną, jis rašo iš 

Briuselio Ispanijos laikinajam regentui Sisnerosui, kad jis, kaip ka- 
raliaus Ferdinando įpėdinis, nenorįs ignoruoti teisėtos Kastilijos ka- 
ralienės, savo motinos, ir ketinąs valdyti kartu su ja. 1517 m. rugsėjo 
17-ąją nepatyręs jaunuolis beveik su visais flamandų dvariškiais pri- 
sišvartuoja prie Ispanijos krantų ir kaip nugalėtojas žygiuoja į šalį, 
kurios kalbos nemoka ir kuriai yra svetimas. 

Vienas iš Karolio kelionės tikslų yra Tordesiljasas. Kartu su se- 
serimi Eleonora blyškiaveidis jaunuolis (pasak Petruso Martiro, at- 
rodantis kaip senis) 1517 m. lapkričio pradžioje aplanko motiną. Jos 
nėra matęs jau dvylika metų - nuo tada, kai Joana išvyko iš Briuselio, 
o jis buvo penkiametis berniukas, apskritai su ja buvo gyvenęs vos 
metus ir aštuonis mėnesius. Iš to, ką dabar žinome, galima manyti, 
kad svarbiausias šio apsilankymo tikslas buvo ne tiek sūnaus meilė 
motinai ar rūpinimasis jos sveikata, kiek siekis neprileisti Joanos prie 
sosto ir ją įkalbėti, kad pati atsisakytų pretenzijų į valdžią. Žinių apie 
šį susitikimą yra palikęs kronikininkas Laurentas Vitalis (Laurent Vi- 
tal). Joana širdingai pasveikina Eleonorą ir Karolį, apsikabina juos ir 
kiek palaikiusi už rankų susijaudinusi sušunka: „Ar jūs tikrai mano 
vaikai? Kokie jūs dideli išaugę!“ Bijodama, kad neištvers nepravirku- 
si, paprašo juos palikti ją vieną. Matyt, staiga pajuto per didelį psicho- 
loginį krūvį. Tik per kitus apsilankymus Karoliui pavyksta vieno iš jo 
dvaro tarnautojų akivaizdoje išgauti motinos sutikimą, kad visa val- 
džia priklausytų jam vienam. Tačiau didelių pastangų kaip nors page- 
rinti jos skurdaus ir apverktino gyvenimo sąlygas jis nerodo. O savo 
seserį, beveik vienuolikmetę Kotryną, vilkinčią tokiais pat skurdžiais 
drabužiais ir taip pat apskretusią kaip ir motina, nusprendžia iš niū- 
rios tvirtovės išvaduoti slapta. Pastebėjusi, kad dukters nebėra, Joana 
ima klykti ir vaitoti, puola į neviltį. Kankinama siaubingų haliucina- 
cijų, per kurias savo dukterį regi pagrobtą plėšikų ir banditų, ji atsi- 


sako maisto ir nugrimzta į visišką apatiją. Apie tai sužinojęs Karolis 

įsako Kotryną grąžinti į Tordesiljasą. Tenai, apgyvendinta atskirame 
dar aštuonerius metus, kol 1525 m. turės vykti į Portugaliją tekėti už 
tenykščio karaliaus Jono III Pamaldžiojo. 

1518 m. sausį kortesai nepaisydami kai kurių didikų atkaklių 
protestų Karolį patvirtina vienvaldžiu karaliumi. Aragone pasiprie- 
šinama dar stipriau, nes į visus svarbius ir pelningus postus Karolis 
susodino patikėtinius iš Nyderlandų. Be to, dar paaiškėjo, kad Karolis 
savo politiką grįs ne tiek šalies interesais ir Ispanijos liaudies gerove, 
o stengsis savo kaip suvienytų Ispanijos karalysčių valdovo poziciją 
panaudoti tam, kad būtų išrinktas Šventosios Romos imperijos im- 
peratoriumi. Tokius rinkimus, kurie įvyko po metų, jis tikrai laimė- 
jo papirkinėjimui išleidęs milžiniškus iš šalies išspaustus pinigus. O 
1518 m. gegužės mėnesį kortesai Aragone prisiekia Karoliui ištiki- 
mybę kaip naujajam karaliui. Dar tų pačių metų kovą Karolis nau- 
juoju Tordesiljaso valdytoju paskyrė vieną iš savo favoritų Markisą 
de Deniją (Marguis de Denia) suteikdamas jam iš tikrųjų neribotas 
teises būti atsakinguoju Joanos pilies viršininku ir tvarkyti jos ūkį. Jis 
turįs akylai žiūrėti, kad Joana nieku gyvu neištrūktų iš savo buveinės 
ir nesikalbėtų su žymiais aristokratais. Denija jam nuolat ir išsamiai 
pranešinėja apie jos sveikatą ir savo nuomonę, kokia jos psichikos 
būsena. Viename jo laiške sakoma, kad pykčio pagauta Joana dviem 
tarnaitėms, kurių negalinti pakęsti, į galvą sviedusi du puodus ir jas 
sužeidusi. Ji vis prašosi išleidžiama į lauką pakvėpuoti grynu oru. 
Tačiau prašymai atmetami. Tada iš užsispyrimo nesikelia iš lovos ir, 
kaip Denija rašo, „guli nusisukusi į sieną ir prie maisto nekiša nagų“. 
Naujasis prižiūrėtojas klausydamas savo karaliaus nurodymų yra įve- 
dęs griežtą tvarką. Iš baimės, kad jos laiškai gali patekti į viešumą, 
atimamas popierius ir rašalas. Ji turi teisę rašyti tik tai, ką Denija yra 


skaitęs ir kam pritaręs. 

1520 m. gegužės mėnesį Karoliui iškeliavus į Vokietiją, kai ku- 
riuose Ispanijos miestuose prasideda sukilimai. Maištininkus palaiko 
ir Tordesiljasas. Jų pasiuntiniai ateina pas Joaną ir reikalauja pasira- 
šyti keletą svarbių dokumentų. Tačiau ji atsisako. Kai kurie istorikai 
čia įžvelgia jos psichikos sutrikimą. Kiti mano, kad ją sulaikė baimė 
pakenkti sūnui. Revoliucija netrukus žlunga. Lemiamose 1521 m. 
balandžio 21 dienos kautynėse sukilėlių kariuomenė patiria triuški- 
namą pralaimėjimą. Vadai nubaudžiami mirtimi. Viename laiške Ka- 
rolis širsta, kad motina Tordesiljase priėmė „tėvynės išdavikus“ ir su 
jais kalbėjosi. Iš to galima spręsti, kad jis iš tikrųjų nebuvo įsitikinęs 
motiną esant pamišėlę. Jis aplanko ją dar kelis kartus, paskutinį sykį 
1542 m. sausio 23 dieną. Tačiau nė piršto nepajudina, kad būtų page- 
rinta jos aplinka ir sušvelninta neadekvati elgsena su ja, o tai sunkina 
ir spartina jos ligą. 

Galimas daiktas, kad Tordesiljase Joanai protas kartais prašvie- 
sėdavo. Tačiau specialiai pritemdytame kambaryje begalinė apa- 
tija ir melancholija dažnai kaitaliojasi su isteriškais pykčio bei šėls- 
mo protrūkiais. Denija pripažįsta, kad norėdamas ją sutramdyti ne 
sykį turėjęs griebtis prievartos. Joaną kamuoja haliucinacijos. Savo 
nuodėmklausiui prasitaria, kad ne kartą yra mačiusi raganų, kurios 
paprasčiausiai atėjusios į jos kambarį ir jai grasinusios. Vėl imama- 
si varyti velnią. Gyvendama tipiškame manija ir depresija sergančio 
žmogaus fantazijų pasaulyje Joana jaučiasi piktų dvasių persekiojama. 
Ji regi didelę vaiduoklišką katę, ryjančią jos motiną, draskančią jos 
tėvą ir grasinančią pulti ją pačią. Savo kūną ji apleidžia taip, kad iš pra- 
džių iškilusios nedidelės votys pamažu virsta pūliuojančiomis žaiz- 
domis. Pagal tuometinį gydymą tokios vietos būdavo uždeginamos 
įkaitintu metalu - siaubinga kančia. Su amžiumi jai ima tinti kojos. Iš 
tikrųjų Joana beveik nejuda. Kad aprimtų skausmai, kūnas šlakstomas 


karštu vandeniu. Ne kartą pasitaiko nuplikyti nugarą, sėdmenis. Per 

paskutinius dvejus metus abi jos kojos yra paralyZiuotos nuo kluby iki 
linti ant vieno šono ir nepakenčianti, kad kas nors ją liesty ir mėgin- 
tų apversti ant kito šono. Ji daro po savimi ir nuolat vemia. Jau kone 
pusšimtį metų ji nelaisvėje - keturiasdešimt šešeri metai. Kai sueina 
septyniasdešimt penkeri ir dienos jau suskaitytos, Joana neprileidžia- 
ma prie Komunijos. Gauna tik paskutinį patepima. 1555 m. balandžio 
12 dieną, per Didįjį penktadienį, būdama visiškai aiškios sąmonės ji 
amžiams užmerkia akis kuždėdama: „Jėzau, padėk man!“ Ją palaidoja 
Tordesiljaso Santa Klaros vienuolyne. Po devyniolikos metų jos vai- 
kaitis karalius Pilypas II, Karolio V vyriausiasis sūnus, įsako jos palai- 
kus pervežti į El Eskorialį prie Madrido. Bet čia jie išbūna neilgai. Pas- 
kutiniąja Joanos ramybės vieta tampa Granados katedros Karališkoji 
koplyčia šalia tėvų Ferdinando ir Izabelės bei greta Pilypo I Gražiojo, 
savo iki beprotybės mylėto vyro. Mirtis juos vėl suvedė. 


Šviesiaplaukis pamišėlis 
iš tolimosios šiaurės 
Švedijos karalius Erikas XIV 
(1533 m. gruodžio 13 d.-1577 m. vasario 26 d.) 


Kai 1560 m. Erikas XIV tampa Švedijos karaliumi, šalis dar neseniai 
gyvavo kaip savarankiška ir tiems laikams moderni valstybė. Iki tol, 
nuo 1397 m., ji pusantro šimto metų kartu su Danija ir Norvegija 
sudarė vieną bendrą Danijos karaliaus valdomą karalystę. Eriko tė- 
vui Švedijos didikui Gustavui Vazai vadovaujant Švedija sukilo prieš 
Danijos viešpatavimą po to, kai Danijos karalius Kristijonas II įsakė 


1520 m. lapkričio 8 dieną Stokholme aštuonioms dešimtims švedų 

didikų įvykdyti mirties bausmę. Nepraėjo nė treji metai, 1523 m. bir- 
želio 6 dieną, Eriko tėvas buvo išrinktas Švedijos karaliumi ir pasiva- 
dino Gustavu I Vaza. Ir dabar dar ši diena yra Švedijos nacionalinė 
šventė. Gustavui I Vazai, sukūrusiam griežtai centralizuotą valstybės 
valdymą su planingai plėtojama ekonomika, ypač kalnakasybos ir 
metalo apdirbimo pramone, pavyko Švediją paversti nauja, aniems 
laikams pažangia ir nepriklausoma valstybe, kuri sparčiai virto do- 
minuojančia Baltijos jūros šalių politine ir ekonomine galia. Pamažu, 
žingsnis po žingsnio, diegdamas protestantų reformaciją jis palaužė 
Romos katalikų bažnyčios viešpatavimą. Anglijos pavyzdžiu Švedi- 
jos Bažnyčią ėmė iš esmės kontroliuoti karalius. Dabar ne popiežius, 
o pats karalius buvo jos galva. Dvasininkus pakeitė valstybės, paties 
karaliaus skirti aukšto rango pareigūnai. Iš pradžių maištaujančių di- 
dikų prielankumą Gustavas I Vaza pelnė tuo, kad 1527 m. Vesteroso 
reformacijos riksdage jiems perleido didelę dalį konfiskuotų Bažny- 
čios turtų. 

Gustavas I Vaza buvo gabus ir išmintingas valdovas. Tačiau tu- 
rėjo ir neigiamų bruožų, susijusių su psichikos nestabilumu. Jo prie- 
šininkai ypač smerkė netvardomą, agresyvų „tirono ir kraugerio 
pyktį, kuriuo jis galėdavo pratrūkti, jeigu kas nors vykdavo ne pagal 
jo valią. Vieną karaliaus dvaro sekretorių, ant kurio buvo supykęs, 
jis kaip koks pakvaišėlis vaikėsi su durklu rankoje po pilies kiemą. 
O vieną jam dirbantį auksakalį, kuris be jo leidimo neatėjo į darbą, 
taip primušė, kad tas nuo sužalojimų pasimirė. Nuo savitvardai nepa- 
klūstančių įniršio priepuolių nukentėdavo net jo paties dukra Cecili- 
ja. Kai ji vieną kartą jo nepaklausė, stvėrė ją už plaukų ir išrovė juos 
su šaknimis. Klinikinis pamišėlis Gustavas I Vaza tikrai nebuvo. Jo 
nepaprastas pareigos jausmas ir ryžtas Švedijos labui negailėti nieko 
padarė jį net didžiu karaliumi. Tačiau jo sūnus iš antrosios santuokos 


Magnusas Vaza, Rytų Gotlando hercogas, iš tikrųjų buvo išprotėjęs. 

Kitam sūnui Jonui, vėliau tapusiam karaliumi Jonu III, buvo būdingi 
aiškūs silpnaprotystės požymiai. O apie Gustavo I Vazos sūnų Eriką 
tikrai žinome, kad jis sirgo šizofrenija. „Vargas šaliai, kurios karalius 
yra pamišėlis!“ Šiuos aistringus žodžius švedų rašytojas Augustas 
Strindbergas, pats sirgęs paranoidine šizofrenija, dramos „Erikas 
XIV“ pirmame veiksme įdeda į generolo ir regento Svantės Stiurės 
(Svante Sture) lūpas. Aiški Eriko psichikos liga Švediją iš tikrųjų įstū- 
mė į ilgai trukusią krizę. 

Kai 1533 m. gruodžio 13 dieną Stokholmo Trijų karūnų pilyje 
Erikas kaip vienintelis karaliaus Gustavo I Vazos sūnus iš pirmosios 
nelaimingos santuokos su Saksonijos-Lauenburgo hercogo dukte- 
rimi Katarina ateina į pasaulį, nėra jokių jo būsimosios ligos požy- 
mių. Erikas yra sveikas, gražus vaikas. Motina miršta jam nesuėjus 
nė dvejų metukų. Jį auklėja daugiausia privatūs vokiečių ir prancūzų 
mokytojai. Iš jų gauna puikų išsilavinimą. Netrukus šneka šešiomis 
svetimomis kalbomis - lotynų, prancūzų, ispanų, italų, vokiečių ir 
suomių, taip pat paskaito graikišką ir hebrajišką raštą. Jį traukia ge- 
ografijos ir istorijos veikalai, ypač Makiavelio (Machiavelli) knygos, 
domisi karo menu ir politika, taip pat architektūra ir technika. Dar 
būdamas berniukas jau gerai piešia ir moka daryti vario raižinius. 
Puikiai skambina liutnia, mėgina net komponuoti, prižiūri ir veisia 
bites, žavisi astrologija. Vėliau tikės astrologinėmis pranašystėmis, ir 
tai turės lemtingų padarinių. 

Atrodo, Erikas turi visas savybes tapti didžiu Renesanso epochos 
valdovu, o švedai netrukus jį laiko „prigimtinio“ ateities karaliaus 
simboliu. Jo ūgis - metras aštuoniasdešimt, yra dailaus ir tvirto su- 
dėjimo, mėlynakis, šviesiaplaukis su palyginti anksti užaugusia vešlia 
ilga barzda. Erikas - puikus raitelis, plaukikas ir šokėjas, mėgsta so- 
čiai pavalgyti ir brangius drabužius, jaunystės metais linkęs prie eks- 


cesų. Alkoholio gali išgerti devynias galybes. Su vienminčiais didikų 

jaunuoliais pasiduoda dekadentiskai gyvensenai. Tevui, nepritarian- 
čiam tokiam gyvenimo stiliui, tai bado akis ir jį nuolat erzina. Vis 
dėlto, kai 1555-1556 m. iškeliauja kariauti į Rusiją, jam patiki laikinai 
valdyti šalį. 1557 m. jį pakelia į hercogus ir padovanoja kelias Švedijos 
provincijas numatydamas, kad rezidencija turės būti Kalmare. Tačiau 
tėvo ir sūnaus santykiai lieka įtempti. Abu siunčia slaptus agentus, 
kad tie nuolat pranešinėtų, ką kitas veikia ir ketina daryti. 

Taip karalius Gustavas sužino ir apie keistus sūnaus vedybų su- 
manymus, kurie jo visai nežavi. Eriko tikslas - savo kaip sosto įpėdi- 
nio reputaciją sustiprinti „solidžiomis vedybomis“. Iš pradžių mėgina 
pretenduoti į vyrus Saksonijos kurfiursto Morico (Moritz) dvylikme- 
tei dukteriai Onai (Anna). Tuo metu ji laikoma turtingiausia kuni- 
gaikštyte, bet nieko iš to neišeina. Tada Eriko žvilgsnis nukrypsta į 
jauną Anglijos princesę Elžbietą, kuri vėliau kaip Elžbieta I, dar vadi- 
nama The Virgin Queen („skaisčiąja karaliene“), taps didžia Anglijos 
valdove. Erikas rašo jai lotyniškai karštus meilės laiškus ir į Londoną 
nusiunčia vieną iš savo patikėtinių, kad tas išžvalgytų padėtį ir iš- 
aiškintų pranašumus, kurių tokia santuoka turėtų Anglijos prekybai 
su Baltijos jūros valstybėmis. Tačiau Elžbieta tam protestantų tikė- 
jimo princui iš tolimosios šiaurės mažai terodo prielankumo. Kai ji 
1558 m. būdama dvidešimt penkerių metų moteris įžengia į Anglijos 
sostą, o Erikas peršasi dar atkakliau, rašo jo tėvui, jog negalinti už 
Eriko tekėti todėl, „kad Dievas pripildęs jos sielą tokia meile nesan- 
tuokiniam gyvenimui, jog ji nepakęs jokių pastangų iškreipti ją iš šito 
kelio“. Todėl turinti Eriko „puikios karališkos dovanos“, deja, atsisa- 
kyti, o „kiekvienu kitu klausimu būsianti jam prielanki.. 

Tačiau Erikas nenuleidžia rankų. Jis taip tvirtai įsikalęs į galvą 
savąją idėją, kad jo meilės patikinimai virsta egzaltuotais prisipaži- 
nimais, neva „amžina ištikima meilė“ jį siejanti su Elžbieta ir jį drą- 


sinantys jos „dideli malonės ir prielankumo ženklai . Tada, 1559 m. 

gegužės 6-ąją, Elžbieta oficialiai išsikviečia Švedijos pasiuntinį ir 
pareiškia, kad apgailestaujanti, jog negalinti sudaryti santuokos su 
Švedijos princu. Erikas žengia atsakomąjį žingsnį: į Anglijos kara- 
lienės rūmus asmeniniu piršliu siunčia savo brolį Joną. Taip pat ir 
jam 1559 m. liepos 23 dieną Elžbieta duoda suprasti, kad nepuoselė- 
janti noro savo „šio vienatviško gyvenimo būdo keisti“. Dabar Erikas 
nusprendžia pats keliauti pas išrinktąją, prisistatyti jai ir savo meilės 
patikinimus išreikšti asmeniškai. Tėvas pritaria, o Švedijos riksdagas 
skiria tai nepigiai kelionei pinigų, tačiau ji neįvyksta. 

1560 m. rugsėjo 29 dieną staiga Stokholme miršta Gustavas I 
Vaza. Testamente vyriausiąjį sūnų Eriką paskiria sosto įpėdiniu, o ki- 
tus sūnus - hercogais su savomis valdomis, bet vyriausioji valdžia tu- 
rinti priklausyti Erikui. Toks sureguliavimas netolimoje ateityje prives 
prie brolių tarpusavio kovų ir daugybės konfliktų dėl sosto įpėdinys- 
tės. Sužavėtas šlovinga Švedijos „gotiška“ praeitimi ir įkvėptas noro 
savo valdymą susieti su 1440 m. mirusio Eriko XIII, šis buvo kartu ir 
Danijos, ir Švedijos valdovas, valdymu naujasis karalius pats pasiva- 
dina Eriku XIV. Jo paties sumanytas savo kaip karaliaus nepaprastai 
aukštos padėties vertinimas jau atskleidžia polinkį į didybės maniją. 
Pavyzdžiui, karalius ima reikalauti, kad nuo šiol kiekvienas į jį kreip- 
tųsi žodžiais „jūsų didenybe“. To Švedijoje dar niekuomet nėra buvę. 

1560 m. tėvo trims broliams įsteigtos hercogystės su pusiau au- 
tonomišku valdymu Erikui yra tarsi krislas akyje. Todėl jis 1561 m. 
riksdago remiamas „Arbugos nuostatuose“ dar kartą įsakmiai skelbia, 
kad broliai jam yra pavaldūs. Tačiau brolis Jonas, Suomijos hercogas, 
nelinkęs paklusti ir puoselėja savus ekspansijos planus. Šiam vedus 
Lenkijos karaliaus Žygimanto Augusto seserį, katalikę, konfliktas dar 
sustiprėja. Erikas baiminasi, jog brolis su priešiškai nusiteikusia Len- 
kija darys viską, kad Švedija vėl taptų katalikiška. Kai Jonas į Eriko 


klausimą, ar esąs už Švediją ar už Lenkiją, atsako aptakiai, Erikas įsako 

jį iš pasalų suimti, atiduoti dėl valstybės išdavimo į teismą, o tas jam 
skiria mirties bausmę. Paskui Erikas šią bausmę pakeičia įkalinimu iki 
gyvos galvos Gripsholmo pilyje, bet jau po poros metų, 1567 m. ru- 
denį, jį paleidžia į laisvę. Siekdamas išvengti pavojaus, kad Lenkija, ką 
tik už didelius pinigus įgijusi nemažai teritorijų Livonijoje (Lietuvoje), 
stengsis toliau plėsti ekspansiją, Erikas 1561 m. užima Estijai priklau- 
santį Revelio (dab. Talino) uostą. Estija atsiduria Švedijos rankose. 
Taip Erikas sutvirtina savo poziciją abiejose Suomijos įlankos pusėse. 
Tačiau Septynerių metų Šiaurės karas su Danija nuo 1563 iki 1570 m. 
dėl dominavimo Baltijos jūroje Švedijai teritorijų nepagausino. Ir to- 
liau kelia pavojų turtingi Liubeko Hanzos pirkliai, o rytuose - rusai. 
Čia valdo Ivanas IV Rūstusis, garbės ir galios trokštantis caras, kurį 
patį kamuoja aiškūs intelekto sutrikimai ir sunkios depresijos. 

Erikas XIV jaučiasi priešų apsuptas ne tik už Švedijos ribų, bet 
spaudimas neva didėjąs ir šalies viduje. Savo karališkajame dvare 
Stokholme visur įtarinėja sąmokslus. Jo begalinis nepasitikėjimas nė 
vienu, ypač Švedijos aristokratija, rodo ryškius persekiojimo manijos 
požymius. Vietinius savo dvaro didikus vieną po kito pakeičia žemes- 
nio luomo žmonėmis, nes mano, kad jais galima labiau kliautis. Dabar 
dešiniąja ranka tampa valstybės sekretorius Jeranas Personas (Jöran 
Persson), garbėtroška ir gobšuolis, vieno dvasininko sūnus. Jam va- 
dovaujant naujai įsteigtas aukščiausiasis teismas greitai priimamais 
nuosprendžiais skiria griežtas bausmes vyrams ir moterims - kiek- 
vienam, kas buvo apkaltintas kritikavęs karalių. Tarp pastarųjų yra ir 
žmogus, kuris per neapdairumą karališkąjį herbą nupiešė atvirkščią - 
viršų supainiojo su apačia. Dėl perdėto įtarumo Erikas net manė, jog 
didikai, girdi, sudarę sąmokslą, kad jis neturėtų teisėto palikuonio. Ne 
kas kitas, o jie esą kalti, kad visi jo vedybų planai nuėję perniek. 

Erikas įsitikinęs, kad dabar, kai jis yra valdantis, galingas kara- 


lius, Anglijos karalienė Elžbieta jo rankos nebeatsisakys. Romantiška, 

pakilia lotynų kalba parašytuose laiškuose jai žada, kad 1561 m. pa- 
vasarį atvyks į Londoną ir čia ją vesiąs. Jo pasiuntinys Londone pra- 
nešimuose saldliežuvauja apie Elžbietos žavumą ir išmintį, o tai savo 
ruožtu kursto Eriko troškimą, kuris įgyja patologiškų bruožų. Kai jam 
praneša, kad Elžbieta nederamai rodanti prielankumą savo favoritui 
Robertui Dadliui (Robert Dudley), Lesterio erlui, Švedijos karalius 
netenka savitvardos ir nusprendžia tariamąjį konkurentą kviesti į dvi- 
kovą arba pašalinti iš kelio pasikėsinimu. Tai rodo, kad dvidešimt sep- 
tynerių metų Švedijos karaliui tuo metu psichikos pusiausvyra jau ge- 
rokai sutrikusi. Patarėjai tik vargais negalais įstengia jį atkalbėti nuo 
to užmojo aiškindami, kad karaliui netinka nusižeminti iki paprasto 
Anglijos didiko. Tačiau savo ketinimo Anglijos valdovės dvare asme- 
niškai prašyti Elžbietos rankos Erikas neatsisako. Jis paveda parengti 
smulkią santuokos sutartį, kuria garantuojama ne tik Švedijos nepri- 
klausomybė, bet ir užtikrinamos jo paties teisės. Ir tuomet, neilgai 
trukus po to, kai įžengė į karaliaus sostą, iš tikrųjų sėda į laivą ir ne- 
didelės flotilės lydimas, bet neturėdamas raštiško saugaus plaukimo 
Anglijos teritoriniuose vandenyse leidimo, nukreipia bures Londono 
link. Tačiau gamtos stichijos jam nepalankios. Jau Skagerako sąsiau- 
ryje laivai patenka į tokią stiprią audrą, kad kelionę tenka nutraukti. 
Dar galutinai neatsisakęs ketinimo vesti Anglijos karalienę Elž- 
bietą Erikas pasiūlo ranką jos pusseserei Škotijos karalienei Marijai 
Stiuart. Kai ir šitas planas neišdega, peršasi aštuoniolikmetei Heseno 
landgrafo Pilypo dukteriai Kristinai. Eriko pastangos vesti galiausiai 
virsta farsu. 1562 m. spalio mėnesį Elžbietai rašytame laiške jis tiki- 
na, kad santuokos su Marija Stiuart „niekad nesiekęs sau pačiam, o 
broliui Jonui“. O savo piršimusi Heseno landgrafo dukteriai Kristinai 
norėjęs tik patikrinti jos, Elžbietos, tvirtumą. Vis dar puoselėjąs dide- 
les viltis, kad ji esanti pasirengusi už jo tekėti. Šį laišką iš kurjerio pe- 


rima priešės Danijos žvalgybininkai ir perduoda Heseno landgrafui 

Pilypui, todėl šis nieko nelaukdamas dukterį ištekina už Holšteino 
hercogo Adolfo ir perpykęs grasina „švediškas nosis sugrūsti į pe- 
lenus“. Pagaliau Erikas bando laimę piršdamasis aštuoniolikmetei 
Lotaringijos hercogo dukteriai Renatai, bet ir šio pasipiršimo nelydi 
sėkmė. Renata ištekinama už Bavarijos hercogo. 

Europos kunigaikščių dvaruose Eriko reputacija beregint pras- 
tėja ir dėl to, kad jo orgijos ir išgertuvės darosi vis siautulingesnės. 
Daugiausia jis smaginasi su nuolatine meiluže Agda Persdoter (Agda 
Persdotter), vieno turtingo pirklio nepaprasto grožio dukterimi. Vie- 
na iš dviejų dukterų, kurios gimsta iš šių santykių, Konstancija, vėliau 
taip pat išprotės. Savo dvare Erikas laiko tikrą meilužių haremą: su 
jomis miega tarsi kokiame viešnamyje. Nuo 1563 m., kai jo psichi- 
kos sveikata ima prastėti, lytinis geismas nė kiek nesumenksta. Vieną 
kartą su draugeliais girtaudamas smuklėje jis taip susižavi gražia pen- 
doter (Karin Mansdotter), kad 1565 m. pavasarį ją atsikviečia į dvarą 
ir padaro oficialia meiluže. Karina aprengiama brangiais drabužiais 
ir gauna atskirą kambarį su keliais tarnais. Atrodo, kad šią paprastą, 
nepretenzingą, ilgais geltonais plaukais ir mėlynomis akimis merginą 
Erikas tikrai mylėjo. Jis pasirūpina, kad ji įgytų deramą išsilavinimą, 
išmoktų skaityti ir rašyti. Dvare tai sukelia didelę nuostabą. Manoma 
ją turint burtininkės galių ir tikima, kad karalių ji apžavėjusi meilės 
kerais. Erikas atleidžia visas kitas meilužes, o Karina 1566 m. jam pa- 
gimdo dukterį, ji gauna Zigridos (Sigrid) vardą. Tada Erikas ją pripa- 
Žįsta teisėta princese. 

Erikas norėtų Kariną vesti, bet baiminasi, kad tokia luomo ne- 
atitinkanti santuoka sukels prieš jį visą Švedijos aristokratiją. Politinės 
įtakos Karina kaip ir neturi. Tačiau savo natūralia ir kuklia esybe ser- 
gančiam karaliui daro teigiamą poveikį - jį ramina ir stiprina. 1871 m. 


švedų tapytojo Georgo fon Rozeno (Georg von Rosen) paveikslas 

vaizduoja įspūdingą sceną: balta tarsi angelas Karina abiem rankomis 
spaudžia bejėgiškai ant žemės sėdinčio Eriko ištiestą ranką norėdama 
jam įkvėpti jėgų ir drąsos nepasirašyti dokumento, kurį pasirašyti rei- 
kalauja tolėliau laukiantis, visiškai juodais drabužiais vilkintis valstybės 
sekretorius Jeranas Personas. Nuo 1566 m. pradžios Eriko psichika jau 
tiek sutrikusi, kad jis, išsitraukęs iš makšties kardą be perstojo slampi- 
nėja po rūmus žvalgydamasis, ar koks nors tarnas nepažeidė nustaty- 
tos tvarkos. Pastebėjęs, kad pažas yra elegantiškai apsirengęs, iškart įta- 
ria jį ketinant suvilioti jo dvaro moteris. O jei pamato du vienas su kitu 
besikuždančius rūmininkus, neabejoja, kad jie rezga sąmokslą. Vieną 
kamerherą, kurio kambaryje aptinka sulaužytą karaliaus skeptrą, len- 
gva ranka atiduoda aukščiausiajam teismui. Du sargybiniai nuteisiami 
mirties bausme, nes karalius mano, kad į tualetą jie atnešę ąsotį, virvę 
ir berankovį apsiaustą norėdami jį suerzinti. 

1566 m. pavasarį Eriko paranoidinė šizofrenija jau tiek progresa- 
vusi, kad jis įsako areštuoti keletą įtakingos aristokratų Stiurų gimi- 
nės žmonių, įmesti juos į Upsalos kalėjimą ir išreikalauti, kad aukš- 
čiausiasis teismas jiems skirtų mirties bausmę, nes jis įsitikinęs juos 
rengus sąmokslą norint jį atstatydinti. Tarp suimtųjų yra ir jo pati- 
kėtinis Svantė Stensonas Stiurė ir jo sūnus Nilsas Svantesonas Stiurė. 
Kai Svantės sesuo iš nevilties kreipiasi į Kariną Mansdoter maldauda- 
ma apsaugoti įkalintuosius, ši garantuoja, kad jiems nieko bloga ne- 
nutiks. Gal ji tikrai bus Eriką perkalbėjusi, nes iš tikrųjų dar tą pačią 
dieną, 1566 m. gegužės 24-ąją, jis pasirodo Svantės Stiurės vienutėje, 
puola prieš jį ant kelių įtikinėdamas esąs jo draugas ir prašo atleisti už 
neteisybę. Tačiau vos po kelių valandų nuo šio tariamo susitaikymo - 
ir, kaip kai kurie istorikai mano, po pokalbio su savo didžiai vertina- 
mu patarėju Jeranu Personu, - Erikas baisiausiai perpykęs nuskuba į 
Nilso Stiurės vienutę, suvaro jam durklą į krūtinę ir sargybiniams įsa- 


ko nužudyti kitus suimtuosius. Nieko nelaukdamas jis puola iš rūmų, 

sėda ant žirgo ir šuoliuoja į netoli plytinčią girią manydamas, kad 
priešai jį persekios norėdami nužudyti. Vienas iš jo buvusių auklėtojų 
nuseka iš paskos ir aptinka jį pasislėpusį. Kai auklėtojas mėgina kara- 
lių nuraminti ir atvesti į protą, Erikas jį nusmeigia durklu. Paskui jis 
be jokio tikslo ir visai sutrikęs klaidžioja po gūdžią girią. 

Įvykus šiems staigiems karaliaus beprotystės priepuoliams, įėju- 
siems į Švedijos istoriją kaip Stiurų skerdynės, vienintelis teisingas 
sprendimas turėjo būti nedelsiant jį atstatydinti. Tenka tik stebėtis: 
Erikas XIV lieka valdžioje. Jau vien tai įrodo, kad tuo metu diduo- 
menės sąmokslas siekiant jį pašalinti iš sosto tebuvo vien Eriko ne- 
sveikos vaizduotės vaisius. Daugelis aristokratų įsitikinę, kad karalius 
esąs pakerėtas, kad jį apsėdęs demonas Kopofas, kurį savo kerais at- 
kvietusi Karina Mansdoter, padedama baimę keliančio ir neapken- 
čiamo Jerano Persono. Šiam aukščiausiasis teismas už valstybės išda- 
vimą skiria mirties bausmę. Tačiau Erikui nenukrinta nė plaukas nuo 
galvos. Per ūmų ligos priepuolį jį pavaduoja Karūnos taryba. Karaliui 
protas taip pasimaišęs, kad neabejoja, jog iš tikrųjų esąs atstatydintas, 
o jį suimtą laikąs brolis Jonas. Kaip ūmai tas šizofrenijos priepuo- 
lis užėjo, taip iškart ir praėjo. Netikėtai Erikas atgauna pusiausvyrą. 
Jau po pusmečio jis gali perimti valdymo reikalus - pačiu laiku, kad 
duotų danams atkirtį, nes šie naudodamiesi jo negalavimu įžygiavo į 
Švedijos teritoriją. 

1567 m. vasarą kiekvienam karaliaus dvariškiui nebekyla abejo- 
nių, kad Eriko meilužė vėl laukiasi. O kad vaikas būtų santuokinis, 
karalius nusprendžia Kariną Mansdoter vesti. Bet kadangi ir dabar 
tebesibaimina, kad viešos vedybos su žemos kilmės moterimi papik- 
tins aristokratijos sluoksnius, juodu 1567 m. liepos 13-ąją Stokhol- 
me slapta sutuokia arkivyskupas, o apie tai paskelbiama tik 1567 m. 
gruodį. 1568 m. sausio 28 dieną Karina pagimdo sveikut sveikutėlį 


sūnų, ir jis Eriko tėvo garbei gauna Gustavo vardą. Švedijos riksdagui 

pritarus oficialios vestuvės įvyksta 1568 m. liepos 4-ąją greta kara- 
liaus rūmų esančioje Šv. Mikalojaus katedroje, kurią švedai vadina ir 
Storkyrkanu (Didžiąja bažnyčia) ir kurioje iki XIX a. pabaigos buvo 
karūnuoti visi Švedijos karaliai. Vestuvių ceremonijai Erikas suku- 
ria himną, o iš to galima spręsti, kad tą vasarą jo psichinė savijauta 
buvo vėl stabilizavusis. Jis suteikia malonę Jeranui Personui ir grąžina 
jam ankstesnius įgaliojimus. Kitą dieną, 1568 m. liepos 5-ąją, Karina 
Mansdoter Šv. Mikalojaus katedroje karūnuojama Švedijos karaliene. 
Tačiau, kai ji po keturių didikų nešama auksu siuvinėta vėliava žengia 
prie altoriaus, priekyje einančiam aukščiausiajam valstybės pareigū- 
nui pasidaro silpna ir karūna nukrinta ant žemės. Visi tai laiko blogu 
ženklu. Pirmą kartą Švedijos istorijoje ceremonijoje dalyvauja ir ka- 
raliaus vaikai. Tarp Eriko ir Karinos po vėliava atsiranda vietos ir jų 
vaikams Zigridai ir Gustavui. Po karūnavimo mieste įvyksta didelė 
šventė, kurioje dalyvauja ir trys Karinos dėdės iš Uplando. Karaliaus 
dvaro siuvėjas turėjo jiems specialiai pasiūti šventinius drabužius. 
Netrukus po karūnavimo Karina Mansdoter dosniai apdovanoja 
savo draugus ir gimines - visiškai normalus to meto monarchų gy- 
venime poelgis. Tad ne tos dovanos lėmė, kodėl sukilo Švedijos didi- 
kai. Nors jie Erikui ir buvo atleidę už piktadarybes aptemus protui, 
bet nieku gyvu negalėjo sutikti su tuo, kad Švedijos karaliene padarė 
kaimietę, kad ši dabar kartu su kitu išsišokėliu Jeranu Personu juos 
valdo. Jie sukyla ir stveriasi ginklų. Eriko brolių hercogų Jono ir Karo- 
lio vadovaujami 1568 m. rugsėjį jie žygiuoja į Stokholmą ir jį užima: 
nužudo Jeraną Personą, suima Eriką XIV, o jo brolį Joną paskelbia 
naujuoju Švedijos karaliumi Jonu III. Karina Mansdoter puola prieš 
jį ant kelių prašydama pasigailėti sutuoktinio. Juos abu iš pradžių 
uždaro karaliaus rūmuose, paskui kelerius metus kalina skirtingose 
pilyse, taip pat ir Suomijos Alandų salose šiaurinėje Baltijos jūros da- 


lyje. Vaikus atiduoda prižiūrėti svetimiems, ir tik po kurio laiko šiems 

leidžiama gyventi su tėvais. Erikas iškeltus kaltinimus atmeta teigda- 
Jis prašo bent leisti išvykti į tremtį. „Pasaulis pakankamai didelis, - 
rašo jis Jonui III, - net brolių neapykantą nuotolis gali sušvelninti.“ 
Tačiau jo prašymas atmetamas. 

1569 m. vasarą Karina kai kurių patikėtinių padedama mėgina 
iš kalinimo vietos pabėgti - kad Eriką grąžintų į karalius. Tačiau są- 
mokslas nepasiseka, o jo sumanytojai ir pagalbininkai, Karinos pir- 
moji rūmų dama ir asmeninis sekretorius, nubaudžiami mirtimi. 
Prieš tai šiuodu buvo kankinami bergždžiai mėginant išgauti prisi- 
pažinimą, kad Karinai buvę žinomi pabėgimo planai. Erikui jie taip 
pat nebuvo paslaptis. Tačiau brolis Jonas nesiryžta jo kankinti. Tiesa, 
Erikas ne kartą fiziškai nukenčia nuo savo sargų, bet tik todėl, kad tie 
nori išgauti paslaptį, kur esąs milžiniškas lobis, kurį prieš suėmimą jis 
tariamai užkasęs. 

Kiek žinome, ir kalinčiam Erikui protas pasimaišydavo, bet jo- 
kios gydytojų priežiūros nebuvo. Kai išaušdavo šviesesnės dienos, jis 
skaitydavo Johano Magnuso (Johannes Magnus) 1554 m. išleistą įsi- 
vaizduojamą gotų istoriją ir lotynišką tekstą versdavo į švedų kalbą. 
Ir toliau jis palaiko intymius santykius su žmona, tad ji per ketverius 
nelaisvės metus pagimdo dar du sūnus Henriką ir Arnoldą, tačiau 
abu dar būdami maži miršta. Kad sutuoktiniai nepaleistų į pasaulį 
daugiau teisėtų atžalų, 1573 m. birželio 14 dieną Kariną nuo vyro 
atskiria, bet ne šiaip, o „prievarta, kaip Erikas užrašo dienoraštyje. 
Kariną su vaikais nuveža į Suomiją, į Turku (Abą). Po dvejų metų iš 
į Lenkiją, kad būtų auklėjamas katalikų tikėjimo dvasia. Devynerių 
metų dukrai Zigridai leidžia likti su motina. 

Erikui, prievarta atskirtam nuo Karinos Mansdoter, protas vėl 


taip apsiblausė, kad žmogus visiškai pakvaišo. Jonas III, kadangi tuo 

metu prieš jo valdymą ima kilti didesnių ir mažesnių neramumų ir 
sąmokslų ir jis įtaria, kad už viso to slypi brolis Erikas, duoda nuro- 
dymą šį nubausti mirtimi - ir dar ypač žiauriai. Tačiau 1577 m. va- 
sario 26 dieną Erbiuhuso rūmuose Uplande nelaisvėje laikomą Eriką 
bevalgant žirnienę staiga ištinka agonija, ir jis kaipmat miršta. Jam 
mirus išleistame karališkajame biuletenyje sakoma, kad Erikas miręs 
„po ilgos ligos“. Jį palaidoja Vesteroso katedroje, ten ir po šiai dienai 
galima aplankyti jo kapą. 1958 m. atlikta teisminė palaikų ekspertizė 
parodė, kad esama didelės tikimybės jį buvus nunuodytą arsenu. Gal 
Eriko aplinkoje atsirado atjautos kupina širdis, pasigailėjusi to beveik 
keturiasdešimt ketverių metų visai išprotėjusio žmogaus ir taip pa- 
siuntusi jį anapus, kad išvengtų numatytų baisių kančių. Tiksliai Eri- 
ko mirties aplinkybės iki šios dienos tebėra neišaiškintos. 

Karina Mansdoter savo vyrą pergyvena trisdešimt penkeriais me- 
tais. Jai suteiktame karališkame dvare Suomijoje ji ramiai gyvena, o su 
ja elgiamasi draugiškai ir pagarbiai. 1595 m. ji keliauja į Estiją aplan- 
kyti sūnaus Gustavo, kuris yra katalikas ir kaip smulkus prekeivis šiaip 
taip verčiasi. Nematė jo jau dvidešimt metų, todėl atpažinti gali tik iš 
kai kurių įgimtų požymių. Gustavas yra pamiršęs ne tik motiną, bet ir 
švedų kalbą, tad susišnekėti jiems nelengva. Karina mėgina jam padė- 
ti pinigais, bet pastangos jį susigrąžinti į Švediją nueina perniek. Gus- 
tavas yra paveldėjęs tėvo ligą. Savo dienas jis baigia 1607 m. vasario 22 
dieną rusų nelaisvėje psichiškai paliegęs, skurde, bevaikis, trisdešimt 
devynerių metų. Po penkerių metų, 1612 m. rugsėjo 13-ąją, savo dva- 
re Suomijoje su pasauliu atsisveikina ir Karina. Ji palaidojama Turku 
katedroje. Tai vienintelis Švedijos karalienės kapas Suomijoje. 

Jos tragiška meilė savo išprotėjusiam vyrui Erikui XIV žmones 
jaudina ir jiems imponuoja iki mūsų dienų. Suomių autorius Mika 
Valtaris (Mika Waltari) 1943 m. apie tai parašė romaną. O švedų 


režisierius Alfas Siobergas (Alf Sjöberg) 1954 m. tokios socialiai 

nelygiavertes poros meiles likima pavaizdavo filme. Eriko XIV era 
šaliai turėjo liūdnų padarinių. Dešimtmečius truko monarchijos ir 
aristokratijos priešprieša. Tais laikais prasidėjęs Švedijos siekis Pa- 
baltijyje plėsti savo teritorijas ateinančiais dešimtmečiais tęsiamas 


naujais kruvinais karais. 


„Mūsų karalius isprotejo!” 


Anglijos karalius Jurgis III 
(1738 m. birželio 4 d.-1820 m. sausio 29 d.) 


Prabėgo daugiau negu trys šimtai metų po mūsų jau aprašyto šizo- 
frenija sirgusio Anglijos karaliaus Henriko VI gyvenimo ir kančių 
istorijos, ir mes vėl grįžtame į Anglijos salą, kad iš arčiau pažvelgtu- 
me į dar vieną britų karalių, kuriam protas per šešiasdešimties metų 
valdymą taip pat ne vieną kartą buvo aptemes. Dėl to, kad Jurgis III - 
pamišėlis, nėra jokių abejonių. Tačiau jo patografijoje esama vienos 
ypatybės: mat šiuolaikinės medicinos požiūriu galima manyti, kad 
Jurgio III beprotystė buvo ne psichinės, o somatinės ligos padarinys. 
Išoriniai šios ligos požymiai eina pagret su tais, kurie būdingi šizofre- 
nijai, manijai ir depresijai. Ir vienas, ir kitas atvejis veda prie to paties. 
Kokie organiniai negalavimai Jurgiui III sukėlė psichikos problemų, 
išsamiau kalbėsime piešdami jo biografinį portretą. 

Jurgis III kilęs iš Velfų kunigaikščių giminės, vienos seniausių 
Europoje: jos ištakos siekia ankstyvuosius viduramžius. Jurgis pa- 
saulį išvysta Londone 1738 m. birželio 4-osios rytą kaip Hanoverio 
kurfiursto Frydricho Liudviko ir jo žmonos Saksonijos-Gotos her- 
cogo dukters Augustos sūnus. Tai pirmas Anglijoje gimęs Hanove- 
rių dinastijos monarchas. Jo atėjimas į pasaulį tėvams kainavo daug 
nuogąstavimų ir vilčių, nes jis šioje žemėje pasirodė dviem mėnesiais 
anksčiau, negu turėjo. Pirmiausia žindyvei Meri Smit (Mary Smith) 
reikia dėkoti, kad jis išvis išgyveno. Apie jo ankstyvąją vaikystę mažai 
kas žinoma. Yra rašytinių duomenų, kad ketverių metų jis laikomas 
meiliu, žaviu berniuku, yra apkünus, o tų laikų požiūriu tai esąs geros 
sveikatos požymis. Britų istorikas Džonas Heraldas Plambas (John 
Harald Plumb) pažymi, kad Jurgis buvęs „labai kvailas“: jo intelekto, 
jei būtų augęs paprastomis sąlygomis, būtų užtekę tik nekvalifikuo- 
to darbininko profesijai. Tačiau šiai nuomonei prieštarauja kai kurie 
iš tų laikų išlikę liudijimai. Žymus vokiečių rašytojas ir matematikas 
Georgas Kristofas Lichtenbergas (Georg Christoph Lichtenberg) ne 
kartą lankydamasis Anglijoje yra su Jurgiu dažnai kalbėjęsis ir jį api- 
būdinęs kaip „puikų žmogų“ ir „išmintingą karalių“. Pasak Lichten- 
bergo, Jurgis III mėgęs tirti gamtą, rėmęs vokiečių ir britų astronomą 
Frydrichą Vilhelmą Heršelį (Friedrich Wilhelm Herschel), 1781 m. 
atradusį Urano planetą. Ir dar vienas faktas kalba prieš tai, kad Jurgis 
buvęs labai kvailas. Visą gyvenimą jis rinko knygas, Britų muziejui 
padovanojo 1762 m. nupirktą garsią 65 tūkstančių tomų knygų ko- 
lekciją ir net įsteigė Britų nacionalinę biblioteką. Ne, kvailas tas žmo- 
gus tikrai nebuvo. Tuo įsitikinsime iš tolesnės jo biografijos. 

Dešimties metų Jurgis vaidina vaikų teatre tauraus romėnų vals- 
tybės vyro Marko Porcijaus Katono vaidmenį. Laisvo laiko berniukui 
bemaž nelieka, nes priešpiet ir po pietų turi lankyti savo mokyto- 


jo ir auklėtojo Džordžo Leviso Skoto (George Lewis Scott), žinomo 

matematiko, pamokas. Kai Jurgio tėvas Hanoverio kurfiurstas Fry- 
drichas Liudvikas po trumpos ligos 1751 m. kovo 31 dieną staiga, 
išgyvenęs vos keturiasdešimt ketverius metus, miršta, trylikmetis 
Jurgis tampa Edinburgo kunigaikščiu, o kaip sosto įpėdiniui jam su- 
teikiamas oficialus Prince of Wales (Velso princo) titulas. Naujuoju 
globėju ir auklėtoju pasikviečiamas iki tol niekuo neišsiskyręs, bet, 
būtina pabrėžti, politikoje visai nenusimanantis škotų didikas Džo- 
nas Stiuartas (John Stuart), Bjuto erlas. Šiaip jis yra rimtas, pamal- 
dus, didžiai išprusęs Žmogus, ketinantis savo auklėtiniui perteikti 
viską, ką geriausiai išmano. Jis tampa jam tarsi antruoju tėvu. Ta- 
čiau vaiko prisirišimas prie šio lordo ir jo daroma jam įtaka turi ir 
neigiamų padarinių. Mokytojas nuolat prikaišioja, kad Jurgis daro 
klaidų, kritikuoja už abejingumą daugeliui dalykų ir tam, kas deda- 
si aplinkui. Jurgis ima jaustis nieko negalįs, esąs niekam tikęs, ir tai 
dar labiau slegia jam sielą. Jurgis jau anksti nusivilia savimi, nes mo- 
kytojas vis stengiasi jam įkalti į galvą, koks be galo reikšmingas yra 
karaliaus postas ir kokio nepaprasto aktyvumo iš jo tikimasi. Gar- 
bingo ir didžią politiką vykdančio valdovo įvaizdis, kokį mokytojas 
jam stengiasi formuoti, tapus karaliumi netrukus pasirodys niekam 
tikęs. O šis paveikslas grindžiamas dviem svarbiausiais - vienovės 
ir atnaujinimo - principais, kokius buvo suformulavęs anglų politi- 
kas ir filosofas vikontas Henris Bulingbrukas (Henry Bolingbroke) 
savo 1738 m. tuometiniam sosto įpėdiniui, Jurgio tėvui, parašytame 
veikale The Idea of a Patriot King („Karaliaus patrioto idėja“). Taip 
Jurgis jau anksti yra veikiamas Bulingbruko patriarchalinio valdymo 
koncepto pagal Senojo Testamento Karalių knygų pavyzdį. 
Kažkodėl sosto įpėdinis Londone gyvena Lesterio name šiaurinė- 
je Lesterio skvero pusėje, o ne karaliaus rūmuose. Mat taip jį norima 
atskirti nuo karaliaus Jurgio II, jo senelio, nes Jurgio motina Augusta 


karaliumi nepasitiki, bet taip pat ir todėl, kad pats sosto įpėdinis kai 

kuriais principiniais klausimais nesutinka su Jurgio II politika. Testi 
iki tol nelabai sėkmingą karą Amerikoje su Prancūzija jis, kaip ir jo 
mokytojas ir globėjas Džonas Stiuartas, laiko esant netikslinga, taip 
pat netikslinga laiko ir Anglijos sąjungą su Frydricho II Didžiojo Prū- 
sija Septynerių metų kare (1756-1763) su Austrija, Rusija ir Prancū- 
zija, nes buvo įsitikinęs, kad Prūsijos ir Anglijos interesai mažai ką 
teturi bendra. XVIII a. šeštojo dešimtmečio pabaigoje sosto įpėdinio 
ir senyvo karaliaus nesutarimai taip sustiprėja, kad įsismarkavusiųjų 
sutaikyti nebejstengia net puikus ministro pirmininko Viljamo Pito 
(William Pitt) vyresniojo iškalbos menas. Tačiau bręstanti krizė stai- 
ga pati išsisprendžia 1760 m. spalio 25 dieną, kai septyniasdešimt 
septynerių metų sunkiai beprigirdintis ir viena akimi aklas karalius 
Jurgis II ankstų rytą išgėręs puodelį karšto šokolado ir atsisėdęs tu- 
alete taip persistengia, kad iškart sukniumba negyvas. Per skrodimą 
nustatoma, kad plyšo dešinysis širdies skilvelis. 

Dvidešimt dvejų metų princui Jurgiui palankesnio laiko tapti 
nauju karaliumi ir būti negalėjo. 1760 m. birželio mėnesį Indėnų 
karas Šiaurės Amerikoje netikėtai ėmė krypti britams palankia lin- 
kme: jau rugsėjį Monrealyje ir kitose provincijose pasidavė nema- 
žai prancūzų fortų. Matydamas naujus britų užkariavimus Jurgio 
mokytojas, lordas ir Bjuto erlas Džonas Stiuartas, gali išdidžiai pa- 
reikšti: „Jo didenybė žengia į sostą su pergale ir šlove!“ Tai įvyksta 
jau 1760 m. spalio 26 dieną. Nortumberlando hercogienė naująjį 
jaunąjį karalių apibūdina kaip „aukštą ir tvirtą, bet kartu ir malonų, 
baltos, jaunatviškos veido spalvos, mėlynų akių, turintį ypač gra- 
žius dantis ir rusvus plaukus jaunuolį. Savo pirmojoje sosto kal- 
boje Jurgis III skelbia: „Gimęs ir išauklėtas šioje šalyje šlovinu ir 
gerbiu Didžiosios Britanijos vardą. Ir nepaprasta mano gyvenimo 
laimė visuomet bus rūpintis gerove tautos, kurios lojalumą ir man 


rodomą nuoširdų prielankumą laikau didžiausiu ir nuolatiniu savo 

sosto saugumu.“ Jau nuo pat valdymo pradžios, kaip atrodo, Jur- 
gis III savo skelbtą užmojį būti karalius patriotas ketina įgyvendinti 
rimtai. 1760 m. gruodžio 25-osios laikraščio Bath Chronicle nume- 
ryje skaitome: „Pranešama, kad karo su Prancūzija akivaizdoje Jo 
Didenybė uždraudžia rūmuose ir net prie savo paties šventinio stalo 
gerti prancūziškus vynus. Apytikriai skaičiuojama, kad per metus 
dėl to bus sutaupoma ne mažiau kaip 40 tūkstančių svarų.“ Pirmai- 
siais naujojo valdymo mėnesiais daugiausia ir bus šnekama apie pir- 
menybę tam, kas angliška. 

Naujasis karalius paprastiems žmonėms visai patinka. Jis dar la- 
biau išpopuliarėja, kai 1761 m. rugsėjo 8 dienos pavakaryje Šv. Jono 
rūmų, oficialiosios Londono rezidencijos, karališkojoje koplyčioje 
susituokia su vokiečių kilmės septyniolikos metų Meklenburgo-Štre- 
lico princese Sofija Šarlote. Tai yra kartu ir diena, kai Sofija Šarlotė 
pirmą kartą regi savo sutuoktinį. Toji tamsiaplaukė, smulkaus sudėji- 
mo jauna dama anaiptol nėra gražuolė. Užtat Vokietijoje yra puikiai 
išlavinta, išmano ne tik gamtos mokslus, muziką ir namų ūkio daly- 
kus, bet ir nepriekaištingai moka kelias kalbas ir mėgsta rašyti laiškus. 
Jurgis ir atkreipė į ją dėmesį perskaitęs vieną jos laišką, kurį ji buvo 
parašiusi Prūsijos karaliui Frydrichui II Didžiajam skysdamasi prūsų 
armijos elgesiu Meklenburge. Laišką išspausdino laikraščiai, ir taip jis 
pateko į Londoną. 

Vieną kartą, netrukus po vestuvių, karališkajai porai važiuojant į 
teatrą džiūgaujanti minia taip entuziastingai spraudžiasi prie karie- 
tos, kad keturi žmonės sutraiškomi negyvai. Oficialus karūnavimas 
įvyksta tik 1761 m. rugsėjo 21 dieną Vestminsterio abatijoje. Po to 
šeima apsigyvena Kju rūmuose, kuriuos supa nuostabus botanikos 
parkas. Karalienė Šarlotė labai nuoširdžiai imasi jį puoselėti ir plės- 
ti. Todėl britai jai suteikia garbės titulą Queen of Botany (Botanikos 


karalienė). Dar ir dabar Kju sodai laikomi vienu iš gražiausių parkų 

Didžiojoje Britanijoje. Jurgis III taip pat mėgsta vaikščioti toli nusi- 
driekiančiais skverais ir domėtis daugybe visokių augalų. Jo santuoka 
su Šarlote visai laiminga. Šarlotė vertina vyro pareigingumą, korektiš- 
kumą, pamaldumą ir draugiškumą žmonėms. Jai džiugu, kad jos ka- 
rališkasis sutuoktinis nėra „laisvamanis“ kaip Frydrichas II Didysis, 
kuriam jau vien dėl to nelabai simpatizuoja. 

Jurgiui smagu žmoną paikinti ir pildyti jos pageidavimus. Ji no- 
rėtų daugiau šunų, ir jų gauna. Jai labai patinka uostyti tabaką, ir jis 
toleruoja. Ji turi silpnybę papuošalams, ir jis už juos moka. O kai susi- 
žavėjęs įsitikina, kad ji, kaip ir jis, mielai skambina klavesinu, 1764 m. 
nuperka iškart tris - vieną jai ir du sau. Šarlotė atsidėkoja tuo, kad 
sumano jam visokių nedidelių renginių: koncertų, iškilmingų vaka- 
rienių, vaidinimų, o vieną kartą net pakviečia kinų šešėlių teatrą, ir 
jis Jurgiui be galo patiko. Pora gražiai sutaria, taip pat ir lovoje, bent 
pirmaisiais metais. Jau 1762 m. rugpjūčio 12 dieną Šarlotė pagimdo 
sūnų, sosto įpėdinį ir būsimą karalių Jurgį IV. Ji žino, kad vyrą žavi di- 
delės šeimos, tad pagimdo dar keturiolika vaikų - aštuonis berniukus 
ir šešias mergaites. Tik du vaikai miršta pirmaisiais dvejais gyvenimo 
metais, kiti sulaukia garbaus amžiaus. 

Karališkoji šeima Kju rūmuose gyvena paprastai, bemaž kaip ei- 
liniai žmonės. Jurgis patvirtina esąs tikintis krikščionis ir įsitikinęs 
protestantas, aktyviai palaikantis Anglikonų bažnyčią. Kai 1778 m. 
gruodį jam praneša, kad pakeliui į teatrą rengiamasi jį nužudyti, jis 
viešai pareiškia, jog pasitikįs Dievo visagalybe, nes Dievas esą geriau- 
siai Žino, kas yra gera, o kas bloga. Todėl eisiąs ne į teatrą, o priimti 
šventosios Komunijos. Taip pat ir kai 1786 m. žlunga pas turtingus 
žmones tarnaujančios, pasimaišiusio proto kambarinės Margaritos 
Nikolson (Margaret Nicholson) mėginimas Jurgį III nužudyti virtu- 
viniu peiliu lipant jam prie Šv. Jono rūmų iš karietos, jis reaguoja ra- 


miai ir apdairiai, atjaučia „vargšę moterį . Jis pasirūpina, kad pasikė- 

sintoja patektų į gydymo įstaigą. Viešoji nuomonė tai aukštai įvertina. 
O jo kritikai ir priešininkai šį jo įsikišimą, kad būtų išvengta teismo, 
laiko „tironišku aktu“. 

Kju rūmuose Jurgis pirmiausia jaučiasi esąs tėvas. Drabužius 
mėgsta paprastus, bet švęsdamas savo gimimo dienas vis dėlto ne- 
slepia, kad patinka puošnios uniformos. Ypatingomis progomis už- 
sivelka šventinį arnotą ir didelių iškilmių anaiptol nelinkęs vengti. 
1801 m. sausio 19-ąją per karalienės Šarlotės penkiasdešimt septin- 
tąjį gimtadienį Šv. Jono rūmų pokylių salėje jis pasirodo vilkėdamas 
puošnia skaisčiai raudona, auksu siuvinėta ir brangiais deimantais 
apsagstyta mantija, kokios dvaro bendruomenė dar niekuomet ne- 
buvo mačiusi. Vertingą, pilkojo garnio plunksna padabintą skry- 
bėlę jis neša pasidėjęs ant rankos taip gracingai, kad tai negali lik- 
ti nepastebėta. Banketai, kur stalai lūžta nuo patiekalų, jo nelabai 
traukia - jam labiau patinka paprasti patiekalai. Iki šiol jis atidžiai 
žiūri, ką valgo ir geria. Pavyzdžiui, vengia cukraus, o gaivinasi ver- 
čiau kiek atšaldytu limonadu negu vynu. Tačiau, kaip dar matysime, 
bent laikinas rūpinimasis kuo sveikiau maitintis jo neapsaugo nuo 
medžiagų apykaitos sutrikimų. Iki pirmųjų ligos priepuolių Jurgis 
atidžiai rūpinasi vaikų auklėjimu. Jis mėgina sūnums drausti lošti 
kortomis ir Žaisti bet kokius azartinius žaidimus, kurie kartu su sti- 
priais gėrimais dvare labai įėjo į madą. Nors ir gaila, bet tai pavyksta 
ne visuomet. Iš karalienės Šarlotės dienoraščių žinome, kad Jurgis 
nepaprastai mėgo ir, matyt, visai neblogai žaidė nardus, arba trik- 
traką. Šarlotės tai nedomina. Ji visa siela atsiduoda namų pareigoms, 
taip pat niekuomet nesikiša į politiką. 

Paskyręs savo buvusį auklėtoją lordą Džoną Stiuartą iš pradžių 
pirmuoju valstybės sekretoriumi, paskui - pirmuoju lordu izdinin- 
ku, kuris visiškai pritaria idealistiniams valdymo tikslams ir karaliaus 


galios sampratai, Jurgis III stengiasi susigrąžinti kuo daugiau galių, 

kurias jo pirmtakai buvo perleide parlamentui. Todel esanti neatide- 
liotina „valdymo reforma“, rašo jis savo „mylimiausiam draugui“ Bju- 
to lordui ir didžiai apgailestaudamas nusiskundžia „godumu, kuris 
būdingas šiems laikams“. Iš šalies reikią išvalyti įsišaknijusią korup- 
ciją ir „savanaudžių partinių grupuočių machinacijas“. Tai įspūdin- 
gi žodžiai, puikiai tinkantys ir mūsų dvidešimt pirmojo šimtmečio 
laikams. Kadangi Jurgis III akivaizdžiai proteguoja karaliui ištikimų 
torių partijos politikus, opoziciškai nusiteikę vigai laiko jį autokratu 
ankstesnių anglų karalių pavyzdžiu. Įsitikinęs, kad siekia doresnių 
tikslų ir laikydamas save morališkai pranašesniu už daugelį politikų, 
Jurgis III save patį prilygina šviesybei. „Ačiū Dievui, turiu draugą, - 
1763 m. aiškiai pareiškia Bjuto lordui. - Tai mane guodžia ir duoda 
galimybę į ministrus atliekant man viešąją funkciją žiūrėti tik kaip į 
savo darbo įrankius.“ | 

Iš šių pastabų nederėtų daryti išvados, kad Jurgis III neva neger- 
bęs Konstitucijos ir valstybę norėjęs paversti konstitucine monar- 
chija. Tai būtų netiesa. Jo paties žodžiais, tai buvusi net „tauriausia 
Konstitucija, kokią žmogaus protas galėjo sumanyti . Pirmųjų dviejų 
Hanoverių dinastijos karalių Jurgio I ir Jurgio II politinė padėtis buvo 
dar gana nestabili, bet tuo metu, kai į sostą įžengė Jurgis III, atrodo, 
ji buvo jau tiek sutvirtėjusi, kad karalius nepaisydamas savo politinio 
nepatyrimo galėjo mėginti didinti savosios karūnos galią. Bet patval- 
dys jis niekuomet nenorėjo būti. Galiojanti konstitucinė santvarka 
nebuvo pažeista. Jurgio III sprendimas lėmė, kad teisėjus nuo šiol 
imta skirti iki gyvos galvos, dėl to jie tapo nepriklausomi nuo karū- 
nos. Vos tik gavęs valdymo įgaliojimus jis uždraudžia iždo pinigais 
remti kandidatus į parlamentą. 

Britų pranašumas jūroje tampa svarbiausia prielaida prancūzams 
Šiaurės Amerikoje nugalėti, nes Kanadoje narsiai kovojantys prancū- 


zai iš tėvynės nebegauna būtinos paramos. 1762 m. lapkričio 9 dieną 

Fontenblo abi pusės sutaria karą baigti. Anglija iš Prancūzijos gauna 
visą Kanadą ir svarbiausias Vest Indijos salas, iš Ispanijos - Floridą, o 
Ispanijai kaip atlygį Prancūzija perleidžia Luizianą. Afrikoje iš Pran- 
cūzijos Anglijai atitenka Senegalas, bet ir Indijoje Prancūzijai belieka 
vos penki uostai. Nuo Liudviko XIV laikų kurta prancūzų kolonijinė 
imperija dabar bemaž visiškai sunaikinta. Pamatą šioms Anglijos per- 
galėms paklojo Jurgio III pirmtakai. Jam lieka tik susiglemžti laurus. 

Tačiau karaliui tenka patirti ir pralaimėjimo kartėlį. Viena iš to- 
kių nesėkmių yra tai, kad 1763 m. priverčiamas atsistatydinti smar- 
kiai kritikuojamas ir nekompetentingas lordas Džonas Stiuartas, kurį 
kaip ministras pirmininkas pakeičia valdingas Džordžas Grenvilis 
(George Grenwille). Kai 1765 m. įvedamas liūdnai pagarsėjęs Žymi- 
nio mokesčio aktas (Stamp Act), kuriuo vadovaujantis visi spaudiniai 
Šiaurės Amerikos kolonijose apdedami mokesčiais, karalius pajunta 
kolonistų pasipriešinimą. Nusivylimą padidina ir 1763 m. Jurgio III 
pavedimu paskelbta Karališkoji deklaracija, kuri kolonistams uždrau- 
džia plėsti valdas į vakarus nuo Apalačų kalnų. Taip jiems užkertamas 
kelias toliau skverbtis į Ohają ir Misisipės baseiną, taip pat ir į puikųjį 
Kentukį. Prisideda dar ir ta aplinkybė, jog nelikus varžovų iš Pran- 
cūzijos anglų kolonistams vis mažiau bereikia, kad juos palaikytų ir 
remtų tėvynė, todėl ima stiprėti nepriklausomybės siekis. Kovų patir- 
tis su indėnais ir ligšiolinė praktika laisvai užimti žemes bei nevaržo- 
ma prekyba kolonistus pavertė savimonę turinčia nacija, nebenorin- 
čia būti Anglijos karūnos už rankos vedžiojama. Siekdamas stiprinti 
savo kaip karaliaus autoritetą ir įsitikinęs, kad svarbiausia maištau- 
jančių kolonistų kaip ištikimų valdinių pareiga yra paklusti jo valiai, 
Jurgis III paskelbia „apsaugai“ į Šiaurės Ameriką papildomai siunčiąs 
10 tūkstančių Anglijos kareivių. 

Viena bėda ne bėda. Nuo 1756 iki 1763 m. trunkantis Septyne- 
rių metų karas visai ištuština valstybės iždą. 1763 m. pabaigoje britų 

karūną slegia 132 milijonų svarų skola. Kad nors kiek ja sumažintų, 
parlamentas nusprendžia į Šiaurės Ameriką įvežamas kolonijines ir 
manufaktūros prekes, ypač odą, popierių, cukrų ir arbatą, apdėti iš- 
skirtiniais mokesčiais ir muitais (1764 - Cukraus aktas, Sugar Act). 
Šie sprendimai sukelia audringą kolonistų nepasitenkinimą. Kaip 
Britanijos piliečiai jie, žinoma, turi rinkimų teisę, bet dėl milžiniško 
atstumo de facto negali jos įgyvendinti. Todėl jų vadovai teigia, kad 
Amerikos kolonistams parlamente niekas neatstovauja, tad ir tiesio- 
giniais mokesčiais jis negali jų apdėti. Rasti sprendimą, žinoma, būtų 
buvę įmanoma. Anglijos parlamentui ir karaliui tereikėjo tik atsisa- 
kyti kolonistus apkrauti tiesioginiais ar netiesioginiais nemaloniais ir 
kai kada net nesvarbiais mokesčiais, kurie vis tiek kažin ar nors kiek 
sumažino Britanijos valstybės biudžeto deficitą. Tačiau dabar vis la- 
biau įsižiebiantis ginčas dėl mokesčių tik atveria abiejų pusių nesuta- 
rimus, o tai, kad jie rimti, iki tol nelabai kas tesuvokė. 

Galimas daiktas, jeigu karalius būtų asmeniškai nuvykęs į Bos- 
toną, Niujorką ar Filadelfiją, Šiaurės Amerikoje būtų sustiprėjusi ka- 
rūnos reputacija ir gresianti konflikto eskalacija būtų buvusi sustab- 
dyta. Tačiau per savo ilgus dešimtmečius trukusį valdymą - vėliau 
jį pranoks tik britų karalienės Viktorija ir Elžbieta II - Jurgis III nė 
karto neperplaukė Atlanto ir savo kolonijų neaplankė. Tai jam visai 
nebūtų buvę sunku, nes jo sveikata, jeigu nekreipsime dėmesio į vie- 
ną kitą persišaldymą ar šiaip sunegalavimą, iki 1788 m. buvo puiki. 
Proto sutrikimų iki savo penkiasdešimtmečio neturi jokių. Bet tokia 
tarpininkavimo kelionė jam visai neatėjo į galvą. Jurgio III nelanksti, 
kompromisų nepripažįstanti ir visiškai nediplomatiška laikysena per 
tuos metus parodė, kaip menkai jis suprato žmones, su kuriais Šiaurės 
Amerikoje turėjo reikalų. Iki paskutiniųjų jis kratosi daryti būtinas 
išvadas siekiant iš susidariusios padėties rasti išeitį ir net grasina atsi- 


statydinti. Jo akimis, atsisakyti kolonijų prilygtų valstybės išdavystei. 

Kai 1773 m. lapkricio pabaigoje Ost Indijos bendroves prekybos 
laivas „Darthmouth‘, pilnutėlis arbatžolių, įplaukia į Bostono uostą, 
„Sons of Liberty“ („Laisvės sūnūs“) yra pasiryžę sukliudyti laivą iš- 
krauti. 1773 m. gruodžio 16-osios pavakaryje maždaug penkiasde- 
šimt iš jų persirengia indėnais ir juodai išsidažę veidus, galvos apdan- 
galus apsikaišę plunksnomis ir apsiginklavę į tomahaukus panašiais 
kirviais šturmuoja uosto pirsą ir Džono Adamso (John Adams) - vė- 
liau antrojo JAV prezidento - vadovaujami užgrobia laivą. Per tris 
valandas jie išsvaido į jūrą tris šimtus keturiasdešimt dvi dėžes ar- 
batžolių, ir tai reiškia politinį protestą. Karalius Jurgis III pasisako už 
griežtą atsaką į šią akciją, kuri į istoriją įėjo kaip Bostono arbatėlės 
maištas. Į Bostoną įvedama dar daugiau „raudonųjų sijony , mieste 
paskelbiama karinė padėtis. Penkiasdešimt šeši trylikos kolonijų de- 
putatai susirenka Filadelfijoje ir nusprendžia priešintis britų saviva- 
lei. Jie paveda Džordžui Vašingtonui (George Washington), daugybės 
kautynių su indėnas didvyriui, iš milicijos ir „Laisvės sūnų“ sufor- 
muoti armiją. 

1775 m. Šiaurės Amerikos kolonistai stoja į atvirą karą su Angli- 
jos karūna. Nors per pirmąsias kautynes prie Banker Hilio 1775 m. 
birželio 17-ąją ir nepavyksta panaikinti britų kariuomenės vykdomos 
Bostono blokados, bet britų nuostoliai yra dukart didesni už kolonis- 
tų. 1776 m. liepos 2 dieną kolonistų kongresas nusprendžia, „kad šios 
suvienytos kolonijos yra laisvos ir nepriklausomos valstijos ir teisiškai 
tokios turi likti . Birželio 4-ąją priimama garsioji specialaus komiteto 
parengta Jungtinių Amerikos Valstijų nepriklausomybės deklaracija. 
Joje esama ne vieno skirsnio, nukreipto prieš karalių Jurgį III, kuris, 
amerikiečių akimis, yra despotas, kariaujantis su savo paties tauta: 
„Dabartinio Didžiosios Britanijos karaliaus istorija yra istorija nepa- 
liaujamų skriaudų ir pasisavinimų, kurių visų tikslas įtvirtinti šiose 


valstijose absoliučią tironiją.“ Visiškai griežtai ten pat sakoma: „Jis 

plesikavo müsy jürose, siaube müsy pakrantes, degino müsy miestus 
ir ardė mūsų Žmonių gyvenimus. 

Jurgis III baisiausiai perpyksta, kai yra priverstas skaityti šiuos 
žodžius. Sutardamas su savo naujuoju ministru pirmininku lordu 
Frederiku Nortu (Frederick North) jis pasiunčia už Atlanto dar dau- 
giau kariuomenės. Parlamentas pritaria 55 tūkstančių armijai, kurioje 
yra ir 30 tūkstančių vokiečių samdinių, daugiausia iš Heseno. Ameri- 
kos nepriklausomybės karo pradžioje ši armija veikia visai sėkmingai 
ir mūšyje prie Long Ailando nevienalytei generolo Džordžo Vašing- 
tono vadovaujamai Kontinentinei kariuomenei suduoda triuškinamą 
smūgį. Tačiau vėliau, 1777 m. rugsėjo ir spalio mėnesiais, amerikie- 
čiams pavyksta keliuose mūšiuose prie Saratogos generolo Džono 
Bergoino (John Burgoyne) vadovaujamą 10 tūkstančių armiją ne tik 
sumušti, bet ir su visais ginklais paimti į nelaisvę. Po to amerikiečių 
pusėje į karą stoja Prancūzija, o 1799 m. - ir Ispanija. 

Lordas Frederikas Nortas ir kai kurie kiti jo kabineto ministrai 
pataria karaliui nedelsiant sudaryti taikos sutartį. Tačiau Jurgis III 
reikalauja karą su maištininkais būtinai tęsti. „Dar niekuomet nesu 
pakentęs opozicijos, kuri būtų pasirengusi padaryti bent menkiausių 
nuolaidų, - rašo jis 1780 m. rugsėjo 6-osios laiške. - Ir jokia jėga pa- 
saulyje neįstengs manęs priversti tiek nusižeminti, kad pasiduočiau 
savo priešininkams.“ Karalius įsitikinęs, kad netekus Šiaurės Ame- 
rikos kolonijų teks prarasti ir Airiją, taip pat vertingas Vest Indijos 
salas, o tai sužlugdytų Britanijos ekonomiką. Šitaip pažemintos ir Eu- 
ropoje į antraeilį rangą nustumtos Didžiosios Britanijos, jo akimis, 
neturi būti. 

Prancūzų daliniams remiant Džordžui Vašingtonui pasiseka bri- 
tus prie Jorktauno sumušti. 1781 m. spalio 19-ąją kapituliuoja marki- 
zo Čarlzo Kornvaliso (Charles Cornwallis) vadovaujama britų armi- 


ja. Kai ministras pirmininkas apie pralaimėjimą praneša Jurgiui III, 

šis persigandes ima žingsniuoti po kambarį ir susijaudinęs sušunka: 
„O Dieve, viskam galas!“ 1783 m. Versalio taikos sutartimi Didžioji 
Britanija pripažįsta JAV nepriklausoma valstybe, Floridą ji priversta 
perleisti Ispanijai, Tobagą - Prancūzijai. Pirmą kartą naujųjų laikų 
istorijoje laisva tapusiai, savimonę įgijusiai nacijai pavyksta nusimesti 
monarchinės ir feodalinės santvarkos pančius ir iškilmingai pripa- 
žinti laisvę ir žmogaus teises, o tai be galo patrauklus pavyzdys visam 
pasauliui. 

Netekus kolonijų Šiaurės Amerikoje Jurgio III autoritetas Didžio- 
joje Britanijoje akivaizdžiai sumenksta. Per kitus mėnesius prirei- 
kia kelis kartus iš naujo formuoti vyriausybę ir paleisti parlamentą. 
Grieždamas dantimis Jurgis III priverstas pripažinti, kad nebe jo ga- 
lioje savo nuožiūra skirti ministrą pirmininką. Susipažinęs su vienu 
Indijai skirto įstatymo projektu, kurį jau buvo priėmę Bendruomenių 
Rūmai, Jurgis III aiškiai pareiškia, kad kiekvieną Lordų Rūmų lordą, 
pritarusį šiam projektui, laikys savo asmeniniu priešu. Kai 1783 m. 
rugsėjo 15 dieną Lordų Rūmai „Indijos įstatymo projektą“ (Indian 
Bill) vos aštuonių balsų dauguma atmeta, karalius tučtuojau ir be ce- 
remonijų paleidžia vyriausybę. Paskui daugelis parlamentarų griežtai 
priekaištaus, kad savo įsikišimu jis pažeidęs Konstituciją. Ir tik kai 
toli gražu dar nesibaigus septynerių metų kadencijai karalius palei- 
džia parlamentą ir įvyksta nauji rinkimai, 1784 m. kovą jam pavyksta 
jame įgyti patogią daugumą, o lordas Viljamas Pitas Jaunesnysis su- 
daro stabilią vyriausybę. 

Tai vėl sustiprina karaliaus Jurgio III autoritetą. Jis uoliai remia 
Pito politinius tikslus, ypač jo pastangas naujai sutvarkyti pašlijusią 
finansų sistemą ir uždrausti vergų prekybą. Tačiau artimų asme- 
niškų santykių su pasitikinčiu savimi, nuolat santūriu ir vengiančiu 
suartėti su karaliaus dvaru ministru pirmininku, puikiu oratoriumi 


ir sumaniu parlamentaru, niekuomet neatsiranda. To nepaisydamas 

Jurgis III nepagaili asmeninių lėšų dosniai remdamas Karališkąją 
menų akademiją (Royal Academy of Arts), taip pat - po stulbinamų 
Džeimso Kuko (James Cook) geografinių atradimų - ir kita kelione 
į Ramųjį vandenyną. Kita priežastis, kodėl Jurgio populiarumas vėl 
didėja ir paskui toks išlieka, yra jo solidi gyvensena karaliaus dvare, 
nes jo gyvenimo būdas aiškiai skiriasi nuo sūnų, kurie linkę išlaidauti, 
todėl nėra mėgstami. Pirmiausia aristokratijos amoralumu besipik- 
tinantys žemesniojo sluoksnio žmonės labai aukštai vertina tai, kad 
jis, priešingai negu jo Hanoverių dinastijos pirmtakai Jurgis I ir Jur- 
gis II, nelaiko meilužių, o gyvena pavyzdingai šeimoje ir yra ištiki- 
mas žmonai Sofijai Šarlotei. Londono aristokratijai ir prastuomenei 
jis nelabai patinka. Užtat kur kas daugiau jį myli provincijos žmonės. 
Šiems nelabai rūpi, ar jis geras politikas, ar didis valstybės vyras - jie 
mėgsta jo nuoširdų draugiškumą, pamaldumą ir atvirumą. Jie vertina 
jo pastangas ir nusiteikimą daryti gera, daryti tai, ką reikia. Jo popu- 
liarumas nesumenksta, bet, priešingai, net padidėja, ir tuomet, kai 
1788 m. pasklinda žinia, kad karalius sunkiai serga ir nebesiorientuo- 
ja, kas dedasi aplinkui. 

1788 m. birželio 11 dieną, praėjus vos kelioms savaitėms po pen- 
kiasdešimtojo gimtadienio, Jurgis III pajunta veriančius skausmus 
tulžies pūslės srityje. Skubiai kviečiamas seras Džordžas Beikeris (Ge- 
orge Baker), karaliaus asmeninis gydytojas ir Karališkosios gydytojų 
palatos prezidentas. Neabejodamas jis skiria paleidžiamųjų vaistų 
įtariamam vidurių užkietėjimui pašalinti, pataria gausiai gerti mine- 
ralinio vandens ir ilgesniam gydymui vykti į Glosteršyro Celtnamo 
kurortą, kur yra puikių gydomųjų šaltinių. Žmonos Šarlotės ir savo 
vaikų lydimas karalius liepos viduryje kelioms savaitėms ten ir iške- 
liauja. Grįžęs į Vindzorų rūmus rugpjūčio 16-ąją ir jausdamasis gerai 
pailsėjęs pareiškia, kad vandenys jo žarnyną sustiprinę ir buvę veiks- 


mingesni, negu tikėjęsis. Net vėl jaučiąs „apetitą gerai avienai . Tačiau 

po paros, per patį vidurnaktį, vėl ima varstyti stiprūs vidurių skaus- 
mai ir darosi sunku kvėpuoti. Kojas pradeda traukti mėšlungis, reu- 
matiškai mausti sąnarius, o ant alkūnių pasirodo raudoni išbėrimai. 
Taip esą galbūt todėl, samprotauja gydytojas Džordžas Beikeris, kad 
kelias valandas jis vaikščiojęs po drėgną žolę ir nepakeitęs sušlapusių 
kojinių. Nuo skausmo skiria opijaus turinčio vaisto laudanum, kuris 
tais laikais buvo laikomas stebuklingu ir gydančiu visas ligas. Tačiau 
kitą dieną gydytojas priverstas konstatuoti, kad Jurgio akių obuoliai 
gerokai pageltę, o šlapimas pasidaręs tamsiai rudas. Pulsas smarkiai 
padažnėjęs. Skausmai per kitas dienas stiprėja. 

Jurgis nusilpęs ir sunkiai besukalbamas. Beveik visai nemiega, 
vieną kartą net septyniasdešimt dvi valandas nesumerkia akių. Ki- 
miu balsu kone be perstojo ir uoliai kažką šneka. Pasak vieno dva- 
ro pareigūno, lordo Šefildo (Sheffield), kartą jis iškalbėjęs šešiolika 
valandų, dažniausiai nerišliai ir vartodamas nešvankius žodžius. 
Gydytojas Džordžas Beikeris konstatuoja: „Karalius išgyvena visišką 
dvasinį susvetimėjimą.“ Kliedėdamas jis fantazuoja apie savo seksu- 
alinį potraukį Elizabetai Pembrok (Elizabeth Pembroke), karalienės 
rūmų damai, kuria neva jau daug metų žavisi. Jis mano, kad su ja 
yra susituokęs, ir ją vadina savo širdies dama. Ir tada staiga vokiškai 
pareiškia, kad kitos moters, kurios nekenčiąs - galvoje turi Sofiją Šar- 
lotę, - „iki 1793 m. nebeisileisigs į lovą“. Tai labai nuliüdina jo žmoną, 
bemaž visą laiką nesitraukiančią nuo jo ir pasiaukojamai jį slaugan- 
čią. Ji dažnai apsiašarojusi vaikšto po savo kambarį vis purtydama 
galvą ir yra arti nervinio išsekimo. 

Lapkričio 6-osios vakare, kai Velso princas ateina pas tėvą kar- 
tu pavakarieniauti, Jurgis III nei iš šio, nei iš to staiga pašoka, bai- 
siausiai perpykęs stveria jį už pakarpos, ištempia iš kėdės ir trenkia 
galva į sieną. Karalienė isteriškai suklinka, bet tuoj pat susitvardo ir 


kartu su dukterimis stengiasi prižiūrėti gumbą, kuris Velso princui 

kaipmat iššoka. Po šio pykčio priepuolio karalius netenka sąmonės 
ir, kai ją atgauna, atrodo, yra visiškai praradęs nuovoką. Jam rodosi 
keistos haliucinacijos: jis mano, kad visas Londonas esąs užtvinęs, jis 
šventai tiki, kad pro savo teleskopą galįs matyti Hanoverį. O štai kitas 
kazusas: savo tarnams suteikia aukštus titulus, žmonėms, kurių seniai 
nebėra gyvų, davinėja paliepimus. Jį tampo tokie stiprūs traukuliai, 
kad pažai jo rankas ir kojas įstengia sulaikyti tik ant jų atsisėsdami. 
Tada karalius muša juos per veidą ir tampo už plaukų. Kad aprimtų, 
jam sugirdo vėmimą keliančių vaistų. Tai jį dar labiau susargdina. Jis 
dar primygtiniau prašo Dievą grąžinti sveikatą arba kuo greičiau pa- 
siimti pas save. 

Ir iš tikrųjų netrukus pasklinda gandas, kad karalius mirė. Tačiau 
jis dar gyvas. Jo gydytojai paskelbia nieko aiškaus nesakantį biuletenį. 
Tačiau Londono gyventojai žino geriau. Žaibo greitumu gatvėse ima 
sklisti žinia: „Mūsų karalius išprotėjo!“ Girdi, Čeltname jis mėginęs 
eiti lenktynių su arkliu. O Vindzorų rūmų parke išlipęs iš karietos 
pasikalbėti su ąžuolu manydamas, kad tai Frydrichas II Didysis. Jam 
atrodę, kad pačiupęs apatines medžio šakas spaudžia Prūsijos kara- 
liui ranką. 1788 m. lapkričio 20 dieną lordas Grenvilis savo pranešime 
apie gydytojų diagnozę, kuriai visi pritarią, rašo, kad karaliaus ne- 
galavimus sukėlę „jo kūno syvai, susitelkę iš pradžių kojose“, paskui 
jie siautėję žarnyne. Kai gydytojai davę vaistų gyvasčiai išsaugoti, šie 
kūno syvai buvę „nuvaryti į smegenis“. Lapkričio pabaigoje parla- 
mentui susirinkus į sesiją ir paaiškėjus, kad karalius nepajėgus pa- 
sakyti sosto kalbos, kurioje tradiciškai skelbiama naujos kadencijos 
programa, iškart prasideda karšti debatai dėl to, kas Jurgio III ligos 
laikotarpiu perims valstybės galvos funkcijas. Vigų partija, vadovau- 
jama Čarlzo Džeimso Fokso (Charles James Fox) ir remiama Velso 
princo, pasinaudoja proga nuversti Viljamą Pitą ir jo torius ir valdžią 


perimti patys. 

1788 m. pabaigoje septyni garsūs gydytojai stengiasi tiksliau nu- 
statyti mįslingą Jurgio III ligą. Jie taip pat karštai svarsto, kaip pacien- 
tą pagydyti ar bent jam padėti. Laikraštis Times viešai skundžiasi dėl 
„šypseną keliančių prieštaravimų“, kurių pasigirsta iš skirtingų dak- 
tarų. Karalius gydomas daugiausia kalomeliu, gyvsidabrio chloridu, 
kurį dėl menko tirpumo vandenyje organizmas menkai rezorbuoja 
ir todėl jo, anuometinės medicinos išmanymu, dažniausiai skirdavo 
kaip visus uždegimus slopinančio vaisto. Psichinę karaliaus negalią 
jie gydė ir vaistu, kuris tuo metu buvo žinomas kaip vyno rūgšties 
druska, cheminis junginys, kuriame gana daug nuodingo antimono. 
Iš to kai kurie mokslininkai padarė išvadą, kad Jurgis III buvo pama- 
žu nunuodytas. Kai 2004 m. Kento universitete buvo ištirtas kuokš- 
tas jo plaukų, iš tikrųjų aptikta sunkiųjų metalų, kurių koncentracija 
smarkiai viršijo įprastinę normą. Galimas daiktas, kad šie „užteršti“ 
vaistai Jurgio ligą pablogino ir prisidėjo prie psichikos sutrikimų, 
kaskart vis labiau temdžiusių jo gyvenimą. Daktarų Jurgis III niekuo- 
met nemėgo, bet dar labiau - vaistų, kuriuos tie jam bruko. Kiekviena 
pasitaikiusia proga sviesdavo juos šalin. Geriausias jo gydytojas esan- 
ti karalienė, dažnai sakydavo jis. „Ji yra ir mano draugė, ir joks vyras 
negali turėti geresnės!“ 

Galų gale gydytojai sutaria, kad ligonį reikią grąžinti į Kju rūmus, 
nes manoma, jog tenykštė ramybė padėsianti pasveikti. 1788 m. gruo- 
džio 5 dieną pasikviečiamas pastorius Frensis Vilisas (Francis Willis), 
septyniasdešimties metų mediciną studijavęs dvasininkas, kuriam 
Okstordo universitetas dėl kvalifikuotų metodų taikymo gydant psi- 
chikos ligas buvo suteikęs medicinos daktaro laipsnį ir kuris dabar 
Linkolnšyre vadovauja psichiatrijos ligoninei. Vilisas įsitikinęs, kad 
psichikos ligonius reikią gydyti bauginimu, prievarta ir nuolat mo- 
kant. Su tokiais pacientais būtina elgtis kaip su arkliais manieže, sako 


jis vienam iš Jurgio III ministrų. Psichikos liga sergančiam karaliui jis 

skiria fizinį darbą laukuose, o tvarkingai garbiniuotus lauko darbinin- 
kus, sodininkus, kūlėjus ir stogdengius įsako aprengti juodomis šil- 
kinėmis kelnėmis ir tokiomis pat kojinėmis, nes „asmens švara ir ju- 
dėjimas yra svarbiausi mano puikios sistemos elementai , taip užrašo 
vienas lankytojas. O kai jo pacientai elgiasi puoliai, agresyviai ar kitaip 
netinkamai, daktaras Vilisas juos paprasčiausiai pririša prie lovos arba 
specialios kėdės diržais, galiausiai užtempia jiems ant nugaros tram- 
domuosius marškinius. Tą patį jis daro ir su Jurgiu III, ypač po to, kai 
tas mėgino žudytis. „Kai pirmą kartą mane pakvietė gydyti Jurgį III, - 
prisipažino daktaras vėliau, - karalienei sukėliau didžiulį nepasitenki- 
nimą metodu, kurį ketinau taikyti jos vyrui. Lygiai kaip mirtis be jo- 
kio skirtumo aplanko vargšo žmogaus trobelę ir kunigaikščio rūmus, 
taip ir beprotystė yra nešališka tiems, kuriuos pasiglemžia. Todėl be 
jokio skirtumo gydau visus, kuriuos man patiki.“ 

Džordžas Beikeris ir kiti karaliaus dvaro gydytojai neabejoja, kad 
Jurgis III serga nepagydoma psichikos liga, o daktaras Frensis Vilisas 
pritariant abiem karaliaus sūnums diagnozuoja tik laikinus kliede- 
sius, kurie esą visiškai pagydomi. Galbūt karaliaus šeima ir prisidė- 
jo prie to, kad Jurgio III neatstatydintų. Tačiau negalima atmesti ir 
prielaidos, kad daktaras Frensis Vilisas, vėliau tapęs britų įžymybe, 
instinktyviai nujautė Jurgio III išprotėjimo priežastį buvus ne psichi- 
nę, o somatinę ligą. Šią išvadą perša pilvo skausmai, kurių pacientas 
anksčiau turėjo, todėl gydytojas, nors ir nežinodamas aiškesnių sąsa- 
jų, nusprendžia, kad šios somatinės ligos priežasčiai išnykus nebeliks 
ir jos padarinių Jurgio smegenims bei dvasiai. Kiti Jurgį gydę dakta- 
rai buvo įsitikinę, kad jis sergąs epizodine šizofrenija. Per priepuolius 
jis iš tikrųjų elgėsi kaip psichikos ligonis, visi požymiai visiškai ati- 
tiko tą ligą. Iki XX a. pabaigos ši nuomonė vyravo. Tikėta, kad „pa- 
prastas fermeris Jurgis“ buvo silpno charakterio, seksualiai pažeistas, 


nepaguodžiamas Didžiajai Britanijai praradus kolonijas Amerikoje, 

nusivylęs palaidūniškomis savo sūnų išdaigomis. Ir niekam nekėlė 
abejonių, kad visos problemos, su kuriomis jis buvo susidūręs, vedė 
jį prie dvasinių sutrikimų, kurie galiausiai baigėsi šizofrenija. 

Tik 1966 m. du psichiatrai Ida Malkepain (Ida Malcapine) ir jos 
sūnus Ričardas Hanteris (Richard Hunter) pagarsėja pasaulyje, kai 
žurnale British Medical Journal pirmą kartą paskelbia diagnozę, kad 
karaliaus Jurgio III beprotystė esąs klasikinis porfirijos, reto ir men- 
kai žinomo paveldimo medžiagų apykaitos sutrikimo, atvejis. Ši liga 
reiškiasi daugeliu išorinių požymių, būdingų šizofrenijai ir kai ku- 
rioms maniakinės depresijos formoms. Abiem medicinos istorikams, 
atlikusiems išsamius tyrimus, galiausiai pavyksta įrodyti, kad šį gene- 
tinį sutrikimą turėjo ir kai kurie artimi Jurgio III giminės ir palikuo- 
nys. Dėl jo kentėjo bent keturi Jurgio III sūnūs, taip pat ir vėlesnysis 
karalius Jurgis IV. Negana to, Malkepain ir Hanteris sudarė įspūdingą 
įrodymų grandinę, siekiančią pačias ankstyviausias porfirijos apraiš- 
kas, būdingas XVI a. viduryje net Škotijos karalienei Marijai Stiuart. 
Porfirinas (gr. porphyra - „purpuras“) - tai tamsiai raudonų pigmen- 
tų grupė žmogaus kraujyje; junginyje su baltymu porfirinas sudaro 
hemoglobino pagrindą, o junginyje su geležimi (hemoproteinai) yra 
labai svarbus deguoniui pasisavinti. Mūsų laikų klasikinis medicinos 
terminų žodynas „Pschyrembel“ skiria kelias porfirijos formas, bet 
ypač detaliai aprašo ūminę pasikartojančią porfirija kaip sunkią, gal- 
būt dėl latentinio genetinio defekto atsirandančią medžiagų apykai- 
tos ligą, kuri pacientą vargina pilvo skausmais, vidurių užkietėjimu, 
vėmimu ir raumenų traukuliais, taip pat nervų (paralyžiai ir neural- 
gijos) ir psichikos sutrikimais. „Liga paveldima, sergama daugiausia 
nuo dešimties iki trisdešimties metų amžiaus, dažniau serga moterys, 
gydymo sėkmė neaiški.“ 

Jurgio III daktarai, aišku, nieko panašaus nežino, nors daktaras 


Frensis Vilisas ir nujautė, kad karaliaus beprotystės priepuoliai galį 

būti kūniškos kilmės. Ir prognozuoja visiškai tiksliai. Po neilgo atkry- 
čio 1789 m. sausio pradžioje karalius per kitus mėnesius tikrai stebu- 
klingai sveiksta. Nors jėgų ir mažoka ir dar retsykiais nudiegia skaus- 
mai, bet protas pamažu skaidrėja. Sausio pabaigoje jis jau vėl įstengia 
vaikštinėti sodo terasoje po karalienės langu ir kimiu balsu paniūniuo- 
ti kelias savo mėgstamo kompozitoriaus Georgo Frydricho Hendelio 
(Georg Friedrich Handel) melodijas. Jis vėl mėgina griežti fleita, jam 
leidžiama pačiam skustis ir net susitikinėti su savo vaikais. Labai steng- 
damasis aistringai dainuoja su jais „Rule, Britannia! Rule the waves!“ 
(„Valdyk Britaniją! Valdyk bangas!“), 1740 m. sukurtą patriotinę anglų 
dainą, iki šiol tebelaikomą neoficialiu nacionaliniu himnu. Jurgis sėda 
su žmona lošti piketo, įdomaus ir nemažai pagalvoti verčiančio žaidi- 
mo kortomis dviem asmenims - jį karalius labai mėgsta. 

Vasario 26 dieną gydytojų biuletenis skelbia: „Jo Didenybė vėl 
visiškai sveikas.“ Jurgis III atsistoja ant kojų. Jis suvokia, kokiame pa- 
vojuje buvo atsidūręs ir kad galėjo visam laikui netekti proto. Sofi- 
ja Šarlotė mėgina jį guosti sakydama, kad galįs pasitikėti Dievu, nes 
Dievas žmogui neuždės tokios naštos, kurios tas neįstengtų panešti. 
Tada Jurgis III apkabina ją per liemenį ir liūdnai taria: „Būk pasiren- 
gusi pačiam blogiausiam!” Po kelių dienų sūnų akivaizdoje jis apsipi- 
la ašaromis ir kūkčiodamas prašo Dievo atsiųsti mirtį, nes jau einąs 
iš proto. Kai 1789 m. balandį karalius grįžta į Londoną ir į sostą, visi 
entuziastingai sveikina. Žurnalas Gentlemans Magazine pompastiš- 
kai praneša apie „daugiau negu triumfo, stačiai religinį mūsų mielo 
Suvereno įžengimą . Visos įstaigos Londone šventiškai apšviestos ir 
išpuoštos karūnomis su raidėmis „G. R.“ ir žodžiais God Save the King 
(„Dieve, sergėk karalių“). Balandžio 23 dieną Šv. Pauliaus katedroje 
aukojamos padėkos mišios, kuriose dalyvauja ir pats karalius vilkė- 
damas savo Vindzoro uniforma. Iš visų pusių skamba linkėjimai. Pa- 


sveikus jo populiarumas nepaprastai išauga. 

Prie to prisideda ir Prancüzijos revoliucija, kuriai daugelis brity 
nepritaria, ypač tada, kai ikalinamas ir paskui nukirsdinamas Liu- 
dvikas XVI. Didžiajai britų daliai - ne tik aukštuosiuose, bet ir vi- 
duriniuose gyventojų sluoksniuose - Prancūzijos revoliucija įžiebia 
prancūzams priešišką patriotizmą ir dar stipresnį prieraišumą savo 
karaliui. Šį jie regi kaip dabartinės tvarkos simbolį, o prisimindami 
jo ilgą valdymą - ir tapatybės bei stabilumo įkūnijimą. Mokėdamas 
subtiliai dalyvauti ceremonijose, turėdamas polinkį visur ir visada ro- 
dyti atstovaująs monarchiją Jurgis III kuo puikiausiai tinka valdovo 
kaip tėvo vaidmeniui. Tačiau 1795 m., kai Anglijoje smarkiai pašo- 
ka kainos ir daugelis neturtingų žmonių priversti gyventi pusbadžiu, 
Jurgis III pajunta ir prastuomenės įniršį. Spalio 29 dieną valstybės ka- 
rieta važiuojantį į parlamento sesijos atidarymą staiga apstoja įtūžusi 
minia. Ji skanduoja: „Taikos ir duonos! Šalin karą! Šalin karą! Šalin 
Jurgį!“ ir karietą apmėto akmenimis. Vienas akmuo išdaužia stiklą ir 
kliudo jo dešinę ranką. Suvokęs, kokia grėsmė iškilusi, išsaugo ramy- 
bę ir reaguoja šaltakraujiškai: galbūt todėl, kad žino, jog daugelis jo 
šalies žmonių jį myli ir gerbia. 

Šis prielankumas „geram senajam karaliui“ dar sustiprėja per Di- 
džiosios Britanijos karus su Napoleonu. Jurgis III tampa anglų prieši- 
nimosi prancūzų uzurpatoriui kelrode žvaigžde. Jurgio populiarumas 
išauga ir tada, kai Airijoje pavyksta numalšinti nuo 1798 m. nesiliau- 
jantį sukilimą. 1801 m. sausio 1 dieną Didžiosios Britanijos karalystė 
susijungia su Airijos karalyste į vieną valstybę. Bet didžiausią pripaži- 
nimą, ypač anglų protestantų, Jurgis III pelno, kai atkakliai pasiprieši- 
na ministro pirmininko Viljamo Pito siekiams panaikinti kai kuriuos 
anksčiau įvestus teisinius ribojimus katalikams. Karaliaus priesaikoje 
jis žadėjęs ginti ir saugoti protestantizmą, pareiškia jis, ir to neketinąs 
atsižadėti. „Galiu atsisakyti karūnos ir pasitraukti iš valdžios. Galiu 


išsikraustyti iš rūmų ir gyventi mažoje trobelėje. Galiu galvą guldyti 

ant ešafoto ir netekti gyvybės, bet negaliu sulaužyti priesaikos.“ Taip 
pat ir 1800 m. gegužės 15-osios pasikėsinimas į Jurgį III Karališkaja- 
me teatre Druri gatvelėje padidina žmonių simpatijas, nors karalius 
darosi vis tragiškesnė figūra. Pistoleto kulka, kurią paleidžia buvęs 
kareivis Džeimsas Hadfildas (James Hadfield), prašvilpia pro galvą 
vos per plauką jos nekliudžiusi. Jurgio palydovai pataria tuojau pat 
eiti iš ložės, nes antrasis šūvis galįs būti taiklus. Tačiau karalius at- 
sistoja ir nusilenkia publikai parodydamas, kad jo nesužeidė. Tada 
visi - parteryje ir tribūnose - atsistoja ir užgieda nacionalinį himną: 
„God save the King!“ Stačiai likimo ironija: pasikėsintojas yra psichi- 
kos ligonis ir teismo pripažįstamas nepakaltinamu, todėl uždaromas 
į pamišėlių namus. 

Pats Jurgis III beveik trylika metų nepatiria jokių psichikos sutri- 
kimų. Tik 1801 m. vasarį jie vėl pasireiškia. Požymiai tokie pat kaip 
ir 1788 m. priepuolio: pagelsta akių obuoliai, patamsėja šlapimas, 
pulsas padažnėja iki šimto keturiasdešimties tvinksnių per minutę. 
Vasario 23 dieną karalių ištinka koma. Vėl grįžta jo seksualinės fanta- 
zijos su dama Pembrok, tik dabar jos reiškiasi dar nepadoriau. Protas 
visiškai pasimaišo. Tačiau jau gegužės viduryje sveikata pasitaiso tiek, 
kad jis gali savarankiškai sėdėti lovoje ir valgyti pats, nebereikia, kad 
kas nors maitintų. Netrukus priima net ministrą pirmininką Viljamą 
Pitą. Šiam pilnomis ašarų akimis išreiškia apgailestavimą, kad ilgai 
sirgęs, tiktai neprisimenąs kiek. Kai Velso princas balandžio 19-ąją 
ateina aplankyti tėvo, šis labai jaudinasi ir skundžiasi gydymu, kurį 
jam taikąs daktaras Vilisas. Todėl esąs pasiryžęs bėgti į užsienį. O kai 
Vilisas paskui vėl imasi jį iki gegužės vidurio globoti, karalius prade- 
da šaukti ant jo grasindamas: „Sere, aš jums niekuomet neatleisiu, kol 
vaikščiosite šia žeme!“ Bet birželio viduryje savijauta taip susitvarko, 
kad jis gali važiuoti į Veimutą ir ten kaip reikiant pasimaudyti jūroje. 


Po trejų metų, 1804 m. sausį, vėl užeina pilvo skausmai, netrukus 

aptemsta protas. Del to, kad darosi agresyvus, gydytojai vadovau- 
damiesi Viliso metodu kuriam laikui uzvelka jam tramdomuosius 
marškinius. Ir šį kartą karalius vėl atsitokėja. 

Dabar pasijunta susidūręs su naujais iššūkiais, grasinančiais jo 
karūnai. Kilus naujam karui su Prancūzija, 1805 m. rugpjūčio mėne- 
sį Napoleonas Pa de Kalė pakrantėje prie Bolonės sutelkia 120 tūks- 
tančių elitinę kariuomenę ketindamas 2500 transporto laivų ir baržų 
vienu metu keliose vietose išsilaipinti Anglijoje ir iš visų pusių pulti 
Londoną. „Jeigu iš tikrųjų būtų įsiveržta, - ryžtingai pareiškia Jur- 
gis III, - stosiu savo dalinių priekyje ir mušiu priešus.“ Tačiau to ne- 
prireikia. Žemyne susiklostė politinė padėtis, privedusi prie to, kad 
buvo sudaryta Austrijos, Rusijos ir Didžiosios Britanijos koalicija, 
prie kurios paskui prisidėjo Prūsija ir Švedija. Tada Napoleonas nusi- 
gręžia nuo sąsiaurio ir žygiuoja į žemyno gilumą. Jurgis III kuo įdė- 
miausiai seka tolesnius karo įvykius ir, kai lordas Nelsonas (Nelson) 
1805 m. spalio 21 dieną prie Trafalgaro pasiekia šlovingą pergalę nu- 
galėdamas Prancūzijos laivyną, pasijunta kupinas vilčių, kad karas su 
Napoleonu bus laimėtas. 1810 m. spalio 25 dieną visa šalis audringai 
švenčia Jurgio III penkiasdešimtąjį įžengimo į sostą jubiliejų. Tuomet 
pasirodo, kaip jį, dabar jau septyniasdešimt dvejų metų karalių, gy- 
ventojai myli. 

Kasdienis gyvenimas Vindzorų rūmuose dabar teka ramiau. 
Karalius keliasi nebe taip anksti ir reguliariai po vieną valandą ko- 
plyčioje iš maldaknygės skaito psalmes. Paskui su dviem ar trim 
dukterimis šiek tiek pajodinėja, o kai blogas oras, su arklininku 
žaidžia kelias šachmatų partijas, nors šachmatininkas jis ir nelabai 
koks. Asmeninis sekretorius kasdien paskaito svarbiausius laikraščių 
pranešimus. Jei yra kokių nors atliktinų valstybės reikalų, imasi jų. 
Antrą valandą pietauja, be karalienės, ji valgo šiek tiek vėliau atski- 


rai. Pas ją ir dukteris dažniausiai nueina tik popiet, bet daugiausia 

bendrauja su jauniausiąja dukterimi Amalija, savo numylėtine, kurią 
maloniai vadina Emili. Kai ji 1810 m. lapkričio 2-ąją eidama dvide- 
šimt septintuosius metus staiga miršta, tėvą ištinka didžiulis šokas. 
Nevilties kupinas ir grąžydamas rankas jis ima garsiai raudoti. Labai 
galimas daiktas, kad šis gniuždantis įvykis buvo toji priežastis, kodėl 
Jurgiui III vėl atsinaujina liga, bet šįkart ypač sunkia forma: nuo šiol 
pamišimas pasiglemžia jo protą galutinai. 

Požymiai - ir fiziniai, ir psichiniai - yra tokie pat kaip ir anks- 
tesnių priepuolių: varsto baisūs skausmai ir smarkiai pakyla tempe- 
ratūra. Jau tą pačią 1810 m. lapkričio 2 dieną jis taip įsisiautėja, kad 
neišsiverčiama be tramdomyjy marškinių. Psichikos negalavimą dar 
sustiprina senatvinė demencija tiek, kad 1811 m. vasario 5 dieną Vel- 
so princas kviečiamas duoti princo regento priesaiką. Likusį gyveni- 
ka, užauga ilga žila barzda. Ligonis netenka apetito, perpykęs trypia. 
Kadangi kartojasi smurtiniai išpuoliai, šeimos nariams neleidžiama 
lankyti. Gydytojai nežino, ką daryti. Mėgina taikyti šoko terapiją: pro- 
tarpiais ant galvos išpilamas kibiras šalto vandens. Kai apie tai sužino 
į pagalbą pasikviesti 1807 m. mirusio daktaro Frensio Viliso sūnūs, 
liepia tą procedūrą nedelsiant nutraukti. Tačiau ir jie yra bejėgiai. 

Nuo šiol Jurgis III gyvena - šiaip ar taip, dar dešimt metų - visai 
padrikame vaizdinių pasaulyje. Mano, kad kalbasi su angelais, įsitiki- 
nes - kaip neva paliudijęs lordas Džordžas Idenas Oklandietis (George 
Eden of Auckland) - galįs „kiekvieną, kurį panori, prikelti iš mirusiųjų 
ir skirti jam bet kokį amžių . Kai kada jam atrodo, jog pats jau esąs mi- 
ręs, ir tada apsirengia gedulingais drabužiais, kad „atmintų Jurgį III, 
nes jis buvo geras žmogus“. Ne kartą sau pačiam suteikia Švenčiausiąjį 
Sakramentą. Kai neima miegas, vilkėdamas rožinės spalvos flaneli- 
niu chalatu ir ant galvos užsimaukšlinęs šermuonėlio kailiu padabin- 


tą naktinę kepuraitę slampinėja po tamsias pilies patalpas, diriguoja 

orkestrui, kurio visai nera, arba komanduoja nesamiems kareiviams. 
Valandy valandas sulankstinėja ir išlankstinėja savo nosine arba už- 
seginėja ir atseginėja liemenę. Dažniausiai be paliovos murma kažką 
po nosimi - vieną kartą tai tęsiasi net pustrečios paros, - protarpiais 
imdamas raudoti ir verkti arba garsiai kvatotis. Atgauna apetitą. Vos 
išlipęs iš lovos sukerta šaltą avienos kepsnį, paskui imasi mėgstamo 
pyrago, vyšnių torto. Vienos senos karaliaus virėjos, gaminusios jam 
maistą trisdešimt metų, dienoraštyje neretai aptinkamas įrašas, kad 
šiandien karalius sušlamštęs kelias porcijas drebučių. Bet netrukus 
ateina metas, kai Jurgis nebeįstengia kaip reikiant atsikąsti, kramtyti 
ir ryti, todėl į gerklę pilamas skystas maistas. Pasivaikščioti į kadaise 
tokią mielą terasą taip pat nebeišeina, nes nematydamas nebegali gė- 
rėtis gražiu gamtovaizdžiu, kuris taip džiugindavo širdį. Apie Arturo 
Velslio Velingtono (Arthur Wellesley Wellington) ir Gebhardo Lėbe- 
rechto Bliucherio (Gebhardt Leberecht Blūcher) pergalę prieš Napo- 
leoną 1815 m. birželį prie Vaterlo - o tai reiškė sėkmingą karo pabai- 
gą - Jurgis III nieko nebesupranta. O kai jam mėginama išaiškinti, kad 
jo žmona Sofija Šarlotė mirė 1818 m. spalį eidama septyniasdešimt 
ketvirtuosius metus, ir tai jo sąmonės nepasiekia. Netrukus karalius 
nebegali paeiti, tad jį vežioja. Mėnuo po mėnesio Jurgis III baigia die- 
nas nykdamas tarsi dvasia iš kito pasaulio. 

Per 1819 m. Kalėdas Jurgį III ištinka ypač stiprus šizofrenijos 
priepuolis: aptemsta sąmonė ir ji jau nebeprašviesėja. 1820 m. sausio 
29 dieną aštuoniasdešimt dvejų metų karalius atsisveikina su pasau- 
liu. Kai pranešama apie jo mirtį, liūdi visa tauta. Vasario 16 dieną jis 
palaidojamas Vindzorų rūmų Šv. Jurgio koplyčioje. Nors laidotuvės 
privačios, bet tomis dienomis visoje šalyje uždaromos parduotuvės ir 
suplaukia apie 30 tūkstančių žmonių, norinčių dalyvauti ir, prislopin- 
tai skardenant būgnams, aidint trimitų garsams, gaudžiant laidotuvių 


varpams, atsisveikinti su „geru senuoju karaliumi“. 


Dany tragedija 


Danijos karalius Kristijonas VII 
(1749 m. sausio 29 d.-1808 m. kovo 13 d.) 


Kaip anksčiau Anglijos karalius Henrikas VI ir Švedijos karalius Eri- 
kas XIV, taip ir Danijos karalius Kristijonas VII yra proto negalios 
auka. Kaip ir anie, Kristijonas auga be motinos. Ji miršta, kai ber- 
niukas yra vos trejų metukų. Vietoj švelnios motinos meilės jam ten- 
ka patirti kančių nedalią. Sunkūs išgyvenimai ankstyvaisiais metais 
vaiko sieloje palieka pėdsakus, kurie paskui yra palanki dirva ma- 
niakinei depresijai ar šizofreniškiems sutrikimams kilti. Kristijonas 
į pasaulį ateina 1749 m. sausio 29 dieną Kopenhagoje. Tuo metu jo 
tėvas karalius Frederikas V soste sėdi jau trejus metus. Aukštaūgis, 
stambaus sudėjimo vyras raudonu veidu ir šiek tiek pamėlusia bei 


spuoguota nosimi 1743 m. yra vedęs Didžiosios Britanijos karaliaus 

Jurgio II devyniolikmete dukterį princesę Luisą. Būdama linksmo 
būdo, maloni ir išmintinga, mėgdama meną, muziką ir teatrą, taip 
pat stropiai stengdamasi kuo greičiau išmokti daniškai, ji įgyja ne- 
paprastą šios šalies žmonių prielankumą. Danai ją gerbia kaip gerąją 
savo šalies fėją ir net žvelgia į ją tarsi į kokią šventąją. Ypač jie ver- 
tina jos nuoširdų atsidavimą savo trim dukterims ir sūnui Kristijo- 
nui. Pirmagimiui sūneliui mirus vos dvejų metukų, jos meilė užlieja 
Kristijoną. Nuolat motinos prižiūrimas gležnas berniukas auga gerai. 
Kai Luisą šeštojo nėštumo pabaigoje ištinka persileidimas ir dėl kom- 
plikacijų 1751 m. gruodžio 19-ąją Kopenhagos Kristiansborgo pilyje 
miršta, ypač smarkiai išgyvena sūnus Kristijonas. Jo tėvas, karalius 
Frederikas V, savo širdgėlą iš pradžių mėgina skandinti alkoholyje, 
bet palyginti greitai ją nuramina susirasdamas kitą moterį. Po pus- 
mečio veda Braunšveigo- Volfenbiutelio hercogo dvidešimt dvejų 
metų dukterį Julijoną Mariją. Ši kietaširdė ir viską apskaičiuojanti 
moteris artimiausiais metais vyksiančioje Danijos karaliaus dvaro 
tragedijoje vaidins svarbų vaidmenį. Jau 1753 m. spalio mėnesį ji pa- 
gimdo karaliui Frederikui sūnų. Jos pageidavimu, berniukas gauna 
savo tėvo vardą. 

Jautrus ir drovus Kristijonas visai netrukus pastebi, kad garbės 
trokštanti ir tik savo pačios gerovės žiūrinti pamotė ne tik kad nerodo 
jam jokios meilės, bet ir visokiais būdais laiko geresniu savo liguistą ir 
fizinių trūkumų turintį pusbrolį, kuriam numato didelę politinę kar- 
jerą ir kurį norėtų vietoj jo padaryti sosto įpėdiniu. Taip pat ir tėvas 
Kristijonu nesirūpina. Frederiko santuoka su Julijona pasirodo esanti 
itin nelaiminga. Karalių tai taip nuvilia, kad jis puola į neviltį, ima be 
saiko gerti ir vis labiau apleisti valstybės reikalus. Kristijoną auklėti 
patikima mokytojui Ditlevui Reventlovui (Ditlev Reventlow), bruta- 
liam sadistui, terorizuojančiam savo globotinį. Šį jis niekinamai vadi- 


na „mano lėlė“ ir tarsi kokią iškamšą pasimėgaudamas rodo karaliaus 

dvarui. Po kelias valandas išlaiko jį uždarytą tamsiose patalpose, dėl 
menkiausių dingsčių apkulia lazda, net matant susirinkusiems tar- 
nams, ir muša tol, kol mažyliui ima pro burną eiti putos ir jį ištin- 
ka epilepsija. Padėtis šiek tiek pagerėja, kai iš Ženevos universiteto 
1758 m. į Kopenhagą atvyksta žydų kilmės šveicarų mokslininkas Eli- 
jas Salomonas Reverdilis (Elie-Salomon Reverdil), kuris čionykštėje 
akademijoje ima dirbti matematikos profesoriumi, o po dvejų metų 
pakviečiamas privačiu abiejų Danijos karaliaus sūnų Kristijono ir 
Frederiko mokytoju. 

Kantrus, geraširdis ir įsijausti mokantis Reverdilis greitai nustato, 
kad mažaūugis, gležnas Kristijonas yra protingas vaikas, tad be dides- 
nių vargų išmoko vokiškai ir prancūziškai. Tačiau mokytojas taip pat 
pastebi, kad jo auklėtinis ne tik baikštus, labai nepasitikintis savimi 
ir kupinas nevisavertiškumo komplekso, bet ir sunkaus būdo, net 
savotiškai atsilikęs. Savo trūkumus Kristijonas mėgina dangstyti ir 
kompensuoti tuo, kad jau anksti ima dėtis vyru ir stengtis agresyviai 
imponuoti. Užsimojęs grūdinti savo silpnoką kūną, jis elgiasi su juo 
pernelyg šiurkščiai. Bemaž kasdien matuoja krūtinės ląstos ir ran- 
kų bei kojų raumenų apimtį norėdamas nustatyti, ar jie padidėję. Jis 
gnaibosi ir plakasi, kad odą padarytų atsparią išoriniams poveikiams, 
arba trina pilvą sniegu ar ledu. Tikras vyras, sakys jis po kelerių metų, 
su malonumu kankina savo kūną. Kai atrodo, kad iš aplinkinių nesu- 
laukia geidžiamo dėmesio, berniukui į galvą šauna kvailiausių išmo- 
nių. Prisėlina, pavyzdžiui, iš už nugaros prie savo senelės ir išberia 
jai į peruką saują cukraus pudros. Arba dar: išsidažo juodai veidą, 
palenda po stalu, prie kurio tuo metu valgo teta, ir staiga taip su- 
klinka, kad toji mirtinai persigąsta; kitą kartą ten pasislėpęs netikėtai 
įkanda jai į blauzdą. Atrodo, visas tokias ir panašias išdaigas Kristi- 
jono mokytojas Reverdilis stropiai užrašinėjo, nes po daugelio metų, 


prabėgus pusei šimtmečio po karaliaus mirties, 1858 m. Paryžiuje 

išleistuose memuaruose viską smulkiai papasakojo ir padarė išvadą, 
kad Kristijono VII beprotystė prasidėjusi jau ankstyvoje jaunystėje. 
Reverdilis rašo, kad anksti turėjęs dirbti „patį liūdniausią darbą - būti 
bepročio prižiūrėtoju“. 

Lytinės brandos metai be tėvo ir motinos meilės augančiam ber- 
niukui yra itin sunkūs. Kitos lyties jis savotiškai drovisi. Įsiplieskian- 
čius lytinius geidulius tenkina beveik kasdienėmis masturbacijomis. 
Netrukus po Kristijono šešioliktojo gimtadienio tėvas praneša, kad 
atėjęs metas jį apvesdinti su tinkama moterimi. Jau esąs tokią ir su- 
radęs: tai graži trylikmetė Kristijono pusseserė Karolina Matilda, vo- 
kiečių Hanoverių dinastijai priklausanti Anglijos princesė, karaliaus 
Jurgio III sesuo. Atitinkamos derybos su Anglijos karališkuoju dvaru 
jau prasidėjusios. Kristijonas audringai protestuoja ir dar labiau įširs- 
ta, kai Frederikas V paaiškina, kad pasirašęs ir sužadėtuvių sutartį, ir 
apie jas 1865 m. sausio 10 dieną esą paskelbta Britanijos parlamen- 
te. Pačios vestuvės, kurios valstybės interesų požiūriu esančios labai 
svarbios, žinoma, įvyksiančios tik po dvejų metų. Galima spėti, kad 
Frederikas V tardamasis dėl šio naujo ryšio su britų karališkaisiais 
namais bus truputį su širdgėla prisiminęs laimę, kurią jis ir jo šalis 
išgyveno, kai tuokėsi su pirmąja iš Anglijos kilusia žmona Luisa. 

Sosto įpėdinystei Kristijono niekas kaip ir nerengė. O kai tėvas 
Frederikas V nusigėrė negyvai - taip pažodiškai ir galima suprasti, 
nes 1766 m. sausio 13 dieną jis dėl prasidėjusios kepenų cirozės ir iš- 
tiktas baltosios karštligės nukeliavo į amžinybę, - šešiolikmetis sosto 
įpėdinis, kaip rašoma viename švedų pranešime, persodinamas „iš 
mokyklos suolo į sostą“. Iš to vargu ar gali kas išeiti į gera, ypač tokiu 
metu, kai šalis per paskutinius Frederiko V valdymo metus įklimpo į 
skurdą ir korupcijos liūną ir turėdama 26 milijonų talerių skolą stovi 
ant bankroto slenksčio. Netrukus po to, kai Kristijonas VII perėmė 


sostą - tauta iš pradžių jam buvo nusiteikusi visiškai palankiai, - 

atrodė, kad jis iš tikrųjų ims energingai traukti savo valstybę iš sun- 
kios padėties, puls daug ką keisti ir gerinti. Tarsi prisimindamas vi- 
sus vaikystėje iškęstus pažeminimus dabar atsiduoda valdžios svai- 
guliui. Nieko nelaukdamas tėvo paskirtus ministrus stačiai išmeta iš 
kabineto. Kol kas palieka tik gabų, darbštų vokietį Johaną fon Berns- 
torfą (Johann von Bernstorff). Net pakelia jį į grafus, nes apsukria 
diplomatija jam pasisekė Danijos neivelti į politinius konfliktus. 
Tačiau Kristijono domėjimasis valdymu ir valstybės reikalais 
sparčiai išblėsta. Ištrūkęs iš visų vaikystės priežiūrų ir vedžiojimų už 
rankutės jis panūsta mėgautis laisve ir nevaržomas atsiduoti viskam, 
kas patinka ir tenkina pojūčius. Su draugužiais naktimis bastosi Ko- 
penhagos gatvėmis, sėdi smuklėse, girtuokliauja, akmenimis daužo 
žmonėms langus, kabinėjasi prie niekuo dėtų merginų ir ypač išsiski- 
ria baimę keliančiu agresyvumu bei brutalumu. Dabar žinome, kad 
visa tai buvo sunkėjančios šizofrenijos požymiai. Po tokių naktinių 
baladojimųsi, kai lankomasi ir sadizmą bei mazochizmą praktikuo- 
jančiuose viešnamiuose, Kristijoną dažnai apninka juodos depresijos. 
Niūrių minčių slegiamas kelia gyvenimo prasmės klausimą, ieško 
prieglobsčio pas Dievą mintyse su juo kalbėdamasis. Karaliaus dvaro 
aplinka išsigandusi ir nežino, ką daryti. Galų gale sutariama, kad ge- 
riausiai būsią, jeigu nenuorama, palaidai gyvenantis jaunasis karalius 
kuo greičiau vestų. Visi įsitikinę, kad gera santuoka su „Anglijos rože“, 
tėvo jam išrinktąja, vos penkiolikos metų Karolina Matilda, ir laimin- 
gas, tvarkingas šeimyninis gyvenimas išeisią į naudą, todėl stengia- 
masi, kad vestuvės įvyktų vienais metais anksčiau, negu numatyta. 
1766 m. spalio 1 dieną Londone įvyksta Kristijono tuoktuvės su 
Karolina Matilda per procurationem. Jaunikiui atstovauja Matildos 
brolis, Jorko hercogas. Jau kitą dieną septintą valandą ryto Matilda 
ašarodama atsisveikina su motina ir išvyksta į nelengvą kelionę - į 


Daniją pas savo sutuoktinį, kurio niekuomet nėra akyse mačiusi ir 

apie kurį beveik nieko nežino. Anglijos pasiuntinys Danijoje buvo ne 
visai tiksliai pranešęs, kad Danijos sosto įpėdinis esąs „labai simpa- 
tiškas ir aristokratiškas, gerai išprusęs gamtos dėsnių ir bendrosios 
teologijos srityse, elegantiškas ir gražiai nuaugęs vaikinas. Apie tai, 
kad Kristijono elgsenoje pastebima šizofreniškų požymių, Matil- 
dai neprasitariama nė puse lūpų. Kelionė audringa jūra iš Haridžo 
į Roterdamą jai kainavo nemažai sveikatos. O kai paskui atvažiuoja 
į Altoną (dab. Hamburgo dalis), kuri nuo 1640 m. pavaldi Holštei- 
no hercogystei ir kartu Danijos karūnai, taigi, kai ji įžengia į Danijos 
valstybės teritoriją, tenykštis vietininkas paaiškina, kad į Kopenhagą 
vežtis savų, ją lydinčių dvariškių, tarp kurių yra ir keturi virėjai bei 
konditeris, jai nebus leidžiama. Tai neatitinką Danijos papročių ir 
tradicijų. Matilda priblokšta, todėl pasijunta tarsi važiuojanti į tremtį. 

Po mėnesį trukusios kelionės iš Anglijos iki Roskildės, ankstes- 
nės Danijos sostinės, kur 1766 m. lapkričio 3 dieną pirmą kartą ji 
išvysta sutuoktinį, atvykusį jos pasitikti, negali patikėti savo akimis: 
jai atrodo, kad priešais ją stovi jos brolis Jurgis III - tokie jie stul- 
binamai panašūs. Taip pat ir Kristijonas, jau iki vedybų paskelbęs, 
kad šeimoje gyvensiąs a la mode („pagal madą“), suprask, žmonos 
nelabai žiūrėsiąs, dabar spokso akis išvertęs. Jis didžiai nustebęs, kad 
gracingos penkiolikmetės Matildos plaukai geltonesni negu jo ir kad 
jos akys didelės, mėlynos kaip žibutės. Dėl baltos, lygios odos šiek 
tiek primena porcelianinę lėlę. Bet tai Kristijonui visai patinka. Ir 
kai jis nepaisydamas jokio etiketo staiga čiumpa ją į glėbį, godžiai 
ima bučiuoti į lūpas ir prie krūtinės spaudžia žaviai proporcingas jos 
krūtis, susidaro įspūdis, kad tie karaliaus palydovai, kurie matyda- 
mi tokį aistringą apkabinimą, buvo teisūs pagalvoję, jog naujo sosto 
įpėdinio neteks ilgai laukti. Ministras Adrėjas fon Bernstorfas (An- 
dreas von Bernstorff) užrašo: „Karalius - didžiai patenkintas <...>. Iš 


tikrųjų nebūdama graži, ji turi kažką, kas traukia. Spindinčios akys, 


184 


baltutėlaitė oda, dailios krūtys <...>. Ji turi viską sutuoktiniui paten- 
kinti.“ O kai aštuonių širmų eržilų traukiama balta karieta su kara- 
liškąja pora, gaudžiant varpams ir dundant patrankoms atrieda į Ko- 
penhagą, keturias valandas važinėja miesto gatvėmis ir simpatingoji 
mažoji karalienė, vilkinti puošniais šermuonėlių kailiniais ir kaktą 
pasidabinusi brangia deimanto diadema, moja džiūgaujančioms mi- 
nioms, visai panašu, kad danai ją iškart priėmė į širdį. 

Tačiau jau netrukus po oficialios sutuoktuvių ceremonijos, kuri 
įvyksta 1766 m. lapkričio 8 dieną Kristiansborgo pilies koplyčioje, 
ima ryškėti, kad santuoka nebus laiminga. Tiesa, iš pradžių sutuokti- 
nių lytinis gyvenimas yra normalus ir Matilda pastoja. 1768 m. sau- 
sio 28-3ja ji pagimdo sūnų, sosto įpėdinį ir būsimąjį Danijos karalių 
Frederiką VI. Tačiau Kristijonui sūnus nė motais, nusigręžia jis ir nuo 
žmonos, net neateina pasveikinti su gimimo diena. Jau prieš sūnui 
gimstant jis smaginasi įtartinuose viešnamiuose, kur gali iki valios 
tenkinti savo lytinius geidulius. Jį lydi dažniausiai panašių pomėgių 
draugužis, pasileidėlis grafaitis Konradas Holkė (Conrad Holcke; 
kai kuriuose šaltiniuose rašoma Holck), kuris jam daro itin neigia- 
mą įtaką. Jis žino, kaip Kristijoną žavi kankinimai ir viešos mirties 
bausmės. Todėl abu persirengia, kad neatpažinti galėtų stebėti šias 
žiaurias egzekucijas. Viešnamiuose draugužis rengia jam sadistines 
ir mazochistines orgijas, per kurias imituojami tokie scenarijai. Čia 
visokiais pririšimais diržais ir plakimais botagu ypač pasižymi pa- 
traukli raudonplaukė moteris, kurią vadina Ana Katrina Bentagen 
(Anna Catherine Benthagen). Savo aplinkoje ji žinoma ir kaip Batuo- 
toji Katrina, nes, kaip dera prie palaido korsažo, visuomet avi ilgais 
aukštakulniais odiniais batais. Kristijonas sužavėtas tąja šeimininke 
ir klusniai sutinka, kad ji - kartais ir Holkė - pririštų jį diržais prie 
stovo ir nuplaktų. O kad Batuotąją Katriną visuomet turėtų po ranka, 


karalius ją atsikviečia į Kristiansborgo pilį, padaro savo meiluže ir 

pakelia j baronienes. Negana to, kad su ja miega, bet ir teatre ji sedi 
šalia karaliaus ložėje. Kai 1767 m. lapkričio mėnesį rūmuose suren- 
giamas kaukių balius, Kristijonas visą vakarą šoka tiktai su ja. O kai 
jis eina išsisiautėti į viešnamį, jinai lydi jį apsitaisiusi jūrų karininko 
uniforma. Ten jis kai kada girtutėlis taip pailsi, kad viską - baldus ir 
daiktus - sudaužo į šipulius, paskui tamsiose gatvėse kelia skandalus. 
Pašaukti policininkai jį įstengia sutramdyti tik parbloškę ant žemės. 
Ir kaip jie nustemba pamatę, kad areštavo patį karalių. 

Dėl karaliaus nesiliaujančių išpuolių ir smurto protrūkių žmonės 
ima reikšti nepasitenkinimą, taip pat ir todėl, kad valstybės reikalais 
jis mažai besidomi, o žmoną Matildą ir visai apleidžia. Ankstesnysis 
jo valdinių prielankumas per dvejus metus virsta atviru pasipiktini- 
mu. Kristijono patarėjai išaiškina, kad kuo skubiausiai nutrauktų san- 
tykius su „batuotąja paleistuve“. Jei to nepadarys, gali kilti revoliucija. 
Siaubas persmelkia jį nuo galvos iki kojų. Iš prigimties jis yra bailys, 
todėl nieko nelaukdamas Katriną ištremia į Danijai pavaldžią Alto- 
ną netoli Hamburgo, ir ten ji uždaroma į kalėjimą. Dėl šios netekties 
Kristijonas nuliūsta ir puola į neviltį, dienų dienas lieja ašaras. Kad 
apmaldytų sunerimusiuosius, Kristijonas mėgina vėl rūpintis Ma- 
tilda. Tačiau buvusi apleista ir ignoruojama žmona jį atstumia. Taip 
pasielgti jai patarė Kristijono 1766 m. pasamdyta vyriausioji auklė 
Luisa fon Plesen (Louise von Plessen), patyrusi ir išprususi moteris 
ir vienintelis rūmų žmogus, kasdien su ja būnantis. Vieniša ir apleista 
karalienė ėmė ja pasitikėti ir atverti savo sielvartą, išsipasakoti rūpes- 
čius. Ji yra ir tuomet, kai Kristijonas vieną rytą netikėtai įžengia į Ma- 
tildos miegamąjį. Kaip tik šią akimirką Matilda rengiasi drabužiais. 
Kūną dengia tik ant pečių užsimesta šilkinė skara. Su neslepiama ais- 
tra Kristijonas nuplėšia jai nuo pečių skarą ir ima bučiuoti pečius ir 
krūtis. Matilda ginasi ponios fon Plesen padedama ir garsiai priekaiš- 


tauja, kad sutuoktinis su ja elgiasi nepagarbiai. Dėl to Kristijonas taip 

įsiunta, kad šilkinę skarą sudrasko į skutelius ir niršdamas ją sutry- 
pia. Apsisukęs trenkia durimis ir kelias dienas nerodo akių. Ponia fon 
Plesen atleidžiama pirma laiko, ji privalo tučtuojau išvykti iš Danijos 
net neatsisveikinusi su Matilda. Ji nuvežama į Celę ir uždaroma te- 
nykštėje pilyje. Netrukus Matildai paskiriamos naujos priziü 
tarp jų ir karaliaus patikėtinio grafo Holkės sesuo. Matilda iš pykčio 
nesitveria kailyje. Ji lieja graudžias ašaras ir vaitoja, visiškai užsidaro 
savo privačiuose apartamentuose tuo duodama vyrui suprasti, kad 
tokio elgesio ji nieku gyvu jam neatleis. 

1768 m. pradžioje Matildos ausis pasiekia žinia, kad karalius nu- 
matąs ilgesnę kelionę į Prancūziją ir Angliją. Anglijos karalius Jur- 
gis III be galo džiaugiasi šia žinia. Jis yra kuo puikiausiai informuo- 
tas apie Kristijono nedorą gyvenimą ir žino apie savo nelaimingos 
sesers Matildos bėdas. Ji ne kartą jam rašė tikėdamasi, kad jis išties 
pagalbos ranką. Kaip žinome iš ankstesnio mūsų knygos skyriaus, 
šiuo metu karaliaus Jurgio III psichika dar nėra pašlijusi. Tačiau jis 
tiek užsiėmęs pačiu savimi, savo asmeninėmis ir politinėmis pro- 
blemomis, jog nė piršto nepajudina dėl sesers ir laiške tik atsako, 
kad toji pati turinti kuo geriau pasirūpinti savo likimu. Kristijonas 
gerokai nustemba, kai žmona paprašo su juo pasikalbėti. Bet kai su- 
žino, kad ji būtinai norinti kartu keliauti į Angliją, baisiausiai įnirš- 
ta. Ten, girdi, ji nieko nepametusi, rėkia gerklę išvertęs, jis vykstąs 
valstybinio vizito. Prašom, ji galinti įsitaisyti Frederiksborgo vasa- 
ros rezidencijoje ir ten laukti, kol grįš. Matilda neturi pasirinkimo. 
Ji privalo paklusti, kai Kristijonas 1798 m. gegužės 6 dieną su pen- 
kiasdešimt keturių asmenų palyda, tarp kurių yra ir bičiulis grafas 
Holkė bei valstybės ministras grafas Johanas Bernstorfas, išvyksta iš 
Kopenhagos. Gyvendama atsiskyrusi gamtos prieglobstyje Matilda 
gali visą dėmesį skirti savo vaikučiui, išgyvena trumpą tikros mo- 


tiniškos meilės tarpsnį, tad ir siela visiškai aprimsta. Ji nukanka į 

netoliese esantj Hileriodo kaima, bendrauja su jo gyventojais, rüpi- 
nasi seniais ir ligoniais, savo demesingumu jiems ir labdara pelno 
pagarbą ir pripažinimą ne tik jų, bet ir dvaro damų. 

Kristijonas nusprendžia su visa palyda pirma aplankyti Holštei- 
no provinciją ir kelias dienas pasisvečiuoti barokiniuose Gotorfo rü- 
muose. Kai kurių dvaro damų ir dvariškių kviečiamas karaliaus pa- 
lydoje pirmą kartą pasirodo maždaug trisdešimties metų gydytojas 
iš Vokietijos. Jį vadina daktaru Johanu Frydrichu Štruenze (Johann 
Friedrich Struensee). Kilęs jis iš Halės, kur augo labai religingoje pas- 
toriaus šeimoje, o Altonoje - tais laikais su 20 tūkstančių gyventojų 
šis Danijos miestas pagal dydį buvo antras po Kopenhagos - jau ku- 
ris laikas sėkmingai vertėsi gydytojo praktika: gerindamas higieną ir 
skiepydamas nuo raupų stengėsi užkirsti kelią epidemijoms. Nepa- 
prastai gabus, Apšvietos idėjoms atsidavęs jaunasis gydytojas Štruen- 
zė, pradėjęs medicinos studijas keturiolikos metų, o jas baigęs devy- 
niolikos, Altonoje taip pat rūpinosi vargšais ir našlaičiais, neįprastais, 
liberaliais metodais pagerino ligonių priežiūrą. Dabar kaip naujasis 
asmeninis gydytojas turės rūpintis Danijos karaliaus sveikata. Kada 
pirmą kartą lemtingai susitiko karalius Kristijonas VII ir gydytojas 
Johanas Štruenzė, nebeįmanoma tiksliai nustatyti. Bent jau Gotorfo 
rūmuose jie vienas kito nematė. Oficialiai karaliui jį pristatė vėliau, 
atrodo, 1768 m. birželio 4-ąją, renesansiniuose Holšteino Arensburgo 
rūmuose, kur Kristijonas su kelionės palyda nuvyko apžiūrėti puikios 
salos pilies su nuostabiais angliško stiliaus sodais. Bemaž vienmetis 
daktaras Kristijonui taip patinka, kad savo naująjį asmeninį gydytoją 
iškart paprašo lydėti tolesnėje kelionėje į Angliją. Kristijonas norįs 
toliau keliauti į Angliją slaptai, pasivadinęs Princu fon Traventaliu. 
Galimas daiktas, kad taip įsislaptindamas Kristijonas manė turėsiąs 
šansą pabėgti nuo niūrių košmarų ir baisių ramybės neduodančių 


vaizdinių. 

Per Hamburgą, Frankfurtą, Amsterdamą, Briuselį keliaujantis 
karalius su svita spalio 9 dieną atvyksta netoli Kalė prie Lamanšo ir 
Anglijos karaliaus Jurgio III atsiųsta jachta „Mary“ persikelia į Do- 
verį. Kristijonas susierzina, kad angliškasis dvaras nėra pasirūpinęs 
jo tolesne kelione į Londoną, nes neparengė karietų, todėl priverstas 
jų samdytis pats. Kai atkeliauja į Kenterberį, Anglikonų bažnyčios 
dvasinio vadovo rezidenciją, jis vis dar tebėra prastos nuotaikos ir 
ministrui Johanui Bernstorfui piktai pareiškia, kad paskutinis Dani- 
jos karalius, įžengęs į šį miestą, pavertė jį griuvėsių ir pelenų krūva, 
o gyventojus išžudė. Taip pat ir apgyvendinimas Londono Šv. Jono 
rūmuose jo netenkina. Kristijonui gadina nervus ir tai, kad jo svainis 
Jurgis III jį aplanko ir pasveikina tik po kelių dienų. Šaltas, formalus 
abiejų valdovų pokalbis trunka vos dvidešimt minučių. Kristijonui 
nuotaika šiek tiek pasitaiso, kai prasitariama, kad Anglijos karalius 
jam išlaikyti kiekvienai dienai skyręs po aštuoniasdešimt keturis sva- 
rus, o numatomiems šeimos pietums liepęs iš Tauerio atgabenti bran- 
gų auksinį servizą. Be to, Kristijonas galįs naudotis kelių karališkųjų 
tarnų paslaugomis. Bet jam labai imponuoja tai, kad jį saugo puošnia 
uniforma apsitaisiusi garbės sargyba. 

Per visą svečiavimąsi Anglijoje Kristijono neištinka jokie ūmūs 
psichikos sutrikimai. Tačiau depresijos akimirkų būta. Tada Kristi- 
jonas mėgina savo asmeninį gydytoją įkalbėti kartu sprukti, kad kur 
nors jis galėtų savo laimę išmėginti kaip paprastas kareivis. Štruenzė 
kantriai išklauso ir savo santūria laikysena jį nuramina. Važinėda- 
masis po Londono užmiesčius Danijos karalius nori patikti žmo- 
nėms, todėl jiems kilniaširdiškai dalija dovanas, žinoma, iš Danijos 
iždo. Gyventojai dėkoja džiūgaudami ir maloniai stebėdamiesi. Tai 
Kristijonui taip patinka, kad jis stačiai ieško su jais kontakto: valgo 
viešai, rytais rengiasi prie atvirų langų, kad praeiviai jį matytų. Prie 


Šv. Jono rūmų nuo ryto iki vakaro būna prisirinkę būriai žmonių, 

daugiausia moterų. Kai kartą Kristijonas išeina iš savo buveinės, 
viena jauna moteris prasiskina kelią pro laukiančiųjų minią, puola 
jam ant kaklo ir jį pabučiuoja. „Jei norite, dabar galite mane nužu- 
dyti! - sušunka ji. - Mirsiu laiminga, nes bučiavau gražiausią vyrą 
pasaulyje!“ Kristijonas taip sujaudintas, kad paklausia jos vardo ir 
apdovanoja stambia pinigų suma. O kai garsieji Oksfordo ir Kembri- 
džo universitetai jam suteikia garbės daktaro laipsnį, jaučiasi nepa- 
prastai pamalonintas. Visiems, kas dalyvauja Ganersberio namuose 
stilingoje vakaronėje, kurią Danijos karaliaus Kristijono VII garbei 
surengia princesė Amelija Sofija, Anglijos karaliaus Jurgio II sesuo, 
kur susirinkę per šimtas svečių, kur pyška grandiozinis fejerverkas, 
gausiai puotaujama ir per šventinę puotą gracingai šokama, svečias 
iš Danijos daro gerą įspūdį. Jis ateina pasipuošęs prabangiais sida- 
bro spalvos šilkiniais drabužiais ir kalbėdamasis su damomis yra 
itin malonus ir mandagus. Tiktai nelabai sekasi šokti Anglijos dvare 
mėgstamus liaudies šokius. Iki vėlumos užtrukęs šventinis šurmulys, 
kai gausiai mėgaujamasi svaigiaisiais gėrimais, jį tiek išsekina, kad 
kitą rytą neįstengia nė pajudėti, todėl perbalęs nelipa iš lovos ir yra 
priverstas kai kuriuos numatytus susitikimus atšaukti. 

Operose ir dramos spektakliuose, kuriuose nuolat tenka būti, 
Danijos karalius, angliškai suprantantis tiktai šiek tiek, atrodo, vis 
nuobodžiauja. Viena anglų dama Kok (Coke) savo dienoraštyje pa- 
žymi, kad Danijos karalius per vaidinimą dažnai žiovavęs ir krapš- 
tęs nosį. O per vieną spektaklį, kuriame ne kartą kritiškai kalbama 
apie santuoką, Kristijonas VII ima karštai ploti. Todėl visa tai matęs 
anglų rašytojas Horasas Volpolas (Horace Walpole), kaip žinome iš 
jo laiškų, jaučiasi priverstas pasakyti, kad tokia elgsena buvusi itin 
nemandagi, „nes jo sutuoktinė yra Anglijos princesė“. Danijos ka- 
ralių rašytojas laiko „nuobodžiu berniuku“, nepasakiusiu nieko, kas 


būtų verta paminėti. Dar netinkamiau Kristijonas elgiasi tada, kai 

Augusta, karaliaus Jurgio III ir jo sesers motina, vis teiraujasi, kaip 
sekasi Kristijono Žmonai, o atsakymą iškart gauna tam tikru tonu: 
„Toji gera moteris man mirtinai nuobodi!“ Šis netaktas Anglijos ka- 
raliaus dvare vertinamas taip pat blogai kaip ir Kristijono naktiniai 
lengvapėdiškumai, kurių jis nevengia Londono viešnamiuose kartu 
su savo jūrininkais persirengusiais ir išgerti mėgstančiais bendrais. 
Danijos karalius yra geidulingas žmogus, rašo Horasas Volpolas, bet 
viešnamiuose užtrunka taip trumpai, kad moterys, „kurios nori būti 
išrengtos, nespėja susipešti . Vieną mergaitę, Kristijonui ypač patiku- 
sią, nes jo akivaizdoje ji išsirenginėja pamažu ir gundomai judėdama, 
karalius net pasiima į Šv. Jono rūmus - kad jį kasdien jaudintų savo 
striptizu. Tai dažnai virsta laukinėmis orgijomis, per kurias svečiai iš 
Danijos rūmuose elgiasi kaip kokie vandalai - daužo baldus ir pri- 
daro nemažų nuostolių. Todėl Anglijos karaliaus dvare gerokai apsi- 
džiaugiama, kai Kristijonas VII su savo draugija 1768 m. spalio 12-ąją 
iš Londono išsikrausto. O gyventojai, kuriuos vėl dosniai apdovanoja, 
pasitinka jį džiūgaudami, didelėmis miniomis lydi karališkąją karietą 
kelias mylias už miesto linkėdami Danijos karaliui sėkmės ir Dievo 
palaimos. Kristijonas sujaudintas iki ašarų. Tėvynėje tokios pagarbos 
niekuomet nėra patyręs. Todėl tuos jaudinamus vaizdus tikriausiai iš- 
saugojo atmintyje tol, kol progresuojanti beprotystė juos visai ištrynė 
jam iš smegenų. 

Kristijonas važiuoja ne tiesiai į Kopenhagą, o pasuka lankstu per 
Paryžių, nes nori Versalio rūmuose aplankyti karalių Liudviką XV. Te- 
nai apie Kristijoną VII kalbama, informacijos čia niekuomet netrūks- 
ta, kaip apie „varganą nykštuką daną . Vis dėlto jis priimamas pompas- 
tiškai ir su prancūzams įprastu spindesiu ir ištaiga. Danijos karalius 
kviečiamas iš vienos šventės į kitą, vienas malonumas keičia kitą. Ausį 
glosto specialiai jo garbei sukurtos pagiriamosios eilės, malonu priim- 


ti Mokslų akademijos ir Academie Frangaise (Prancūzų akademijos) 

pagerbimus ir apdovanojimus. Šios įtampos jam per didelės. Jis palieka 
nemalonų įspūdį, kai vieną vakarą gražių damų, Liudviko XV pakvies- 
tų aktorių, būryje staiga ima kažką po nosimi burbėti, paistyti nei šį, 
nei tą, paskui sėdi sau, tarsi aplinkui nebūtų nė gyvos dvasios. Jo abe- 
jingumas netikėtai virsta viešu nepasitenkinimu. Kristijonas pasidaro 
agresyvus ir priekabus. Dvare pašnibždomis kalbama, kad jis užsikrė- 
tęs lytine liga, todėl esąs toks paniuręs. Bet iš jo ligos istorijos, kokią 
dabar žinome, galima daryti išvadą, kad Versalyje sutriko jo dvasinė 
pusiausvyra, visiškai galimas daiktas - dėl šizofrenijos priepuolio. 

Kol 1769 m. pradžioje grįžo į Daniją, sveikata vėl pagerėjo, ir kai 
atvyksta į Roskildę ir po aštuonių nebuvimo mėnesių pamato drau- 
giškai ir maloniai pasitinkančią žmoną, tuo netikėtu širdį glostančiu 
pasveikinimu nepaprastai apsidžiaugia. Taip pat ir kitos dienos bei 
savaitės rodo, kad ilgesnis atsiskyrimas, matyt, abiem išėjo į naudą: 
jų santykiai tikrai pagerėja, nes abu stengiasi artėti vienas prie kito. 
Kristijonas atsisako savo ligšiolinių ištvirkavimų ir pomėgių, vėl dau- 
giau rūpinasi šalies reikalais ir tikrai negaili dėmesio savo Matildai. 
Jis lošia su ja kortomis, šoka, eina į teatrą ir joja kartu medžioti. Kai 
per vieną tokią išvyką ji pasirodo elegantiška vyriška raitelio apranga, 
aptemptomis žvėrių odos kelnėmis, auliniais batais ir ryškiai raudo- 
nu švarku, Kristijonas yra stačiai sužavėtas. Skrupulingai droviame 
karaliaus dvare raukomasi dėl Matildos naujo vyriško drabužio, kuris 
esąs nesuderinamas su etiketu. Tačiau Kristijonui gražu, nes atitin- 
ka jo mazochistinius polinkius. O į dvaro etiketą jam tik nusispjauti. 
Dabar jis imasi žmoną net keliaudamas inspektuoti kariuomenės ir 
kartu švenčia jos gimtadienius - to iki šiol niekuomet dar nėra buvę. 
Kai jos brolis, Glosterio hercogas Viljamas Henris, galimas dalykas, 
Anglijos karaliaus Jurgio III pasiųstas į Daniją kaip žvalgas, tuo metu 
atvažiuoja jos aplankyti ir ją apglėbia, Kristijoną apima sutartinės 


partnerystės ir giminiškos santarvės jausmas. 

Bet vos tik svainis i$ Anglijos atsisveikina, Kristijono elgsena kai- 
pmat pasikeičia. Jis vėl netenka dvasinės pusiausvyros, sielą pagauna 
didžiulis nerimas. Su savo draugužiais vėl pasineria į Kopenhagos 
naktinį gyvenimą, kelia orgijas ir rengia siautulingas puotas. Dabar 
jį patraukusi kita jauna meilužė Birsetė fon Gabel (Birsette von Ga- 
bel) turi beveik nuolat būti jam po ranka, kad tenkintų netramdomą 
lytinį poreikį. Netrukus ji pastoja ir 1769 m. rugpjūtį gimdydama 
negyvą kūdikį miršta. Vieną rytą Kristijonas nei iš šio, nei iš to uZ- 
sirakina miegamajame ir ilgas valandas murkso nepratardamas nė 
žodžio. Kai vargais negalais pavyksta pas jį įeiti, karalių randa sėdintį 
tamsiame kampe ir be perstojo murmantį nesuprantamus žodžius. 
Kristijoną vėl ištiko sunkus šizofrenijos priepuolis. Jam atrodo, kad 
jis yra viso pasaulio viešpats. Žmoną šiurkščiai atstumia. Matilda 
dėl to taip išgyvena, kad dienų dienas nenustoja braukusi ašarų ir 
net visa virpa. Ji užsidaro savo apartamentuose ir nenori nieko aky- 
se matyti, net jokio gydytojo. Dvare dėl karalienės kritinės būklės 
sunerimstama. Kai kurie mano, kad jai ne tik nervai pakriko, bet ji 
serga ir lytine liga, kuria neseniai užsikrėtė vyras. 1769 m. lapkričio 
4 dieną Anglijos pasiuntinys praneša į Londoną, kad Kopenhagoje 
esą paskelbta, jog karalienė nedelsiant būsianti gydoma, o „karalius 
savo ruožtu pareiškė malonią atjautą“. Paties karaliaus sveikata tuo 
tarpu pagerėja tiek, kad jis gali palyginti blaiviai mąstyti. Jis kalbasi 
su gydytoju Štruenze, kurį pastaruoju metu paskyrė savo asmeniniu 
skaitovu, prašydamas jį prižiūrėti žmoną ir ją gydyti. Bet Matilda tą 
vokietį kategoriškai pasiunčia kuo toliau nuo savęs, nes mano, kad 
ne kas kitas, o jis parūpinęs vyrui naują meilužę. Po keleto mėgini- 
mų Štruenzei vis dėlto pavyksta įsiprašyti pas Matildą į miegamąjį. 
Primygtinai siūlydamasis su ja pasikalbėti jis išbūna pas ją be pašali- 
nių akių visą valandą. Tai lemtinga valanda, nuo kurios neapsakomai 


staigiai prasideda nauja drama. 

Jau kitą rytą Štruenzė vėl sėdi prie Matildos lovos, tikrina jos pul- 
są ir kalba raminamus žodžius. Karalienei daro įspūdį to žmogaus 
patirtis ir jėga, su kuria įsijausti mokantis trisdešimt dvejų metų gra- 
žus šviesiaplaukis vyras žvitriomis akimis ir kerinčia šypsena artėja 
prie jos širdies. Dabar jis ima pas ją lankytis kasdien. Po savaitės ji 
jau gali pakilti iš lovos ir vykdyti jo patarimus: eiti pasivaikščioti į 
gamtą ir daug kvėpuoti grynu oru. 1770 m. pradžioje jos psichika 
tiek stabilizuojasi, kad pasijunta visiškai pasveikusi dvasia ir kūnu ir 
vėl galinti atsiduoti dvaro gyvenimui. Kristijonas tuo labai džiaugia- 
si ir net skatina, kad Matilda kuo ilgiau būtų su Štruenze, todėl gy- 
dytoją kiekvieną dieną siuntinėja pas ją su visokiausiais pavedimais. 
Be visa kita, Štruenzė yra puikus raitelis ir nepriekaištingas šokėjas. 
Bemaž kasdien karalienė be palydos išjoja su juo paiškylauti, o per 
dvaro pokylius šoka vien tik su juo. Palyginti su šiuo gydytoju, dvide- 
šimt vienų metų Kristijonas atrodo tarsi senis. Kadangi nuo 1769 m. 
rudens Kopenhagoje siaučianti raupų epidemija į kapus nuvarė jau 
per tūkstantį du šimtus vaikų, Štruenzė primygtinai pataria dvimetį 
Danijos karūnos įpėdinį Frederiką nedelsiant skiepyti. Danijoje apie 
šį profilaktikos metodą beveik niekas nėra girdėjęs. Matilda neabe- 
joja Štruenzės patarimu ir įtikina karalių, kad vaiką skiepyti būtina. 
Tačiau kai sužinoma, kad sosto įpėdinis po skiepijimo 1770 m. gegu- 
žės pradžioje ima karščiuoti, miesto gatvėse pasigirsta kalbų, girdi, 
iš Vokietijos atsikraustęs „šundaktaris kėsinasi į karalaičio gyvybę. 
Kiaurą savaitę Matilda ir Štruenzė nesitraukia nuo Frederiko lovos. 
Paskui temperatūra krinta ir vaikas raupais nesuserga. Matilda puola 
asmeniniam karaliaus gydytojui ant kaklo. Pirmos tai pastebi rūmų 
damos: Matilda esanti ne tik susižavėjusi Štruenze, aštuoniolikmetė 
karalienė įsimylėjusi šį trisdešimt dvejų metų vyrą, kuris ir Kopen- 
hagoje jau pagarsėjo kaip moterų širdžių ėdikas. Matilda kviečiasi jį 


asmeniniu sekretoriumi ir energingai reikalauja, kad dabar jis nuolat 

būtų su ja. Todėl Kristiansborgo pilies pirmajame aukšte jam įrengia- 
mas atskiras butas. Nuo šiol jis valgo prie karališkojo stalo. Per vieną 
kaukių balių 1770 m. žiemą abu taip pagauna lytinis potraukis, kad 
jie staiga visiems matant susikibę už rankų ilgesniam laikui dings- 
ta Matildos drabužinėje, kur apdairiai iš anksto buvo pastatyta plati 
kanapa. Apie tai dvare dienų dienas netyla kalbos. Dabar šitus mei- 
lės santykius kuo atidžiausiai seka ir fiksuoja Matildos patarnautojos 
ir tarnai, kuriais ji iš pat pradžių pratusi labai pasitikėti. Kai kurios 
patarnautojos paskui teisme liudys, pavyzdžiui: karalienė, prieš eida- 
ma miegoti, pakvietusi padėti persirengti, sėdėjusi ant lovos suveltais 
plaukais, nuoga, pavargusi ir su mėlynėmis ant krūtinės, jos drabužiai 
buvę padrikai išmėtyti ant grindų, o paklodės ištepliotos dėmėmis, 
apie kurias išsamiau kalbėti esą gėda. 

Štruenzės įtaka didėja ir Kristijonui. Gydytojas aiškiai nustatė, 
kad karalius serga šizofrenija. „Karalių turės kas nors valdyti, - pa- 
reiškia jis Matildai, - ir, mano nuomone, jį valdyti turėtų ne kas nors 
kitas, o Jūsų Didenybė.“ Matilda klauso šio patarimo. Nuo šiol ka- 
ralius nebepriima jokio sprendimo iš pradžių jos neatsiklausęs. O ji 
karaliui nurodo tik tai, ką yra pataręs Štruenzė. Kitų šalių karališkuo- 
siuose dvaruose iš to jau šaipomasi. Prūsijos karalius Frydrichas II 
Didysis Potsdame aiškių aiškiausiai rašo: „Įtaka, kurią gydytojas daro 
karalienei, tokios kilmės žmogui nepridera. Kai Rusijos pasiuntinys 
Filosofovas Danijos karaliaus ir Rusijos caro garbei Kopenhagoje su- 
rengia operos šventę, Štruenzės nekviečia. Jis vis tiek ateina ir garbės 
ložėje atsisėda šalia karališkosios poros. Pasiuntinys pareikalauja ne- 
delsiant iš ložės pasišalinti. Tačiau Štruenzė neklauso. Šventės ren- 
gėjas taip pasipiktina, kad spjauna jam į veidą. Štruenzė iškviečia jį į 
dvikovą, bet gauna atsakymą, kad su tarnais nesikaunąs. Gal čia bus 
įsikišęs Kristijonas VII arba karalienė Matilda - smulkmenų neišliko, 


bet Štruenzė po šio incidento vis dėlto iš ložės pasitraukė. 

Per kelias savaites trukusią ir 1770 m. liepos pradžioje prasidė- 
jusią karaliaus Kristijono vasaros kelionę į Holšteiną, o išvykoje da- 
lyvauja du šimtai aštuoniasdešimt aštuoni asmenys, artimi Matildos 
ir Štruenzės santykiai tęsiasi. Traventalyje, buvusioje Plėno hercogų 
vasaros rezidencijoje, karalienė išgyvena, ko gera, nerūpestingiausias 
savo gyvenimo dienas. Kadangi yra sustorėjusi, Štruenzės patarta at- 
lieka gydymosi išrūgomis kursą - jų kasdien išgeria po kelias stikli- 
nes. Kartu su juo dažnai išjoja į idiliškas apylinkes ilgesnį laiką paiš- 
kylauti - šiaip sau, be jokio tikslo. Nei ji, nei jis nė nemano savo meilės 
santykių slėpti. Kristijonas VII per šią kelionę nemiega su žmona nė 
vienos nakties. Matilda vis dėlto įsako į savo miegamąjį atnešti du 
puodelius ir langus uždengti užuolaidomis. Kambarinės rytais Matil- 
dos lovoje aptinka ganėtinai įrodymų turėjus ją intymių santykių su 
Štruenze. Galimas daiktas, kad ir Kristijonas nutuokė, kas čia dedasi. 
Kelias dienas jis vaikšto kaip žemę pardavęs. O kai liepos 15-ąją visas 
dvaras vyksta iškilmingų pietų į Arensburgo pilį, Kristijonas važiuoja 
nedideliame dviašiame vežime be žmonos. Iš paskos didelėje šešių 
arklių termpiamoje karietoje sėdi tik vienas vienintelis „keleivis - jo 
numylėtinis šuo Gourmand (Smaguris). Priešais karietą kuldena bė- 
gikas, nešantis iškėlęs šuns monogramą. Šioje keistoje inscenizacijoje 
galbūt reikėtų įžvelgti ne tiek nesveikų smegenų išmonę, kiek kome- 
dišką užuominą apie apgaudinėjamą sutuoktinį. 

Politinių ambicijų pagautas Štruenzė per kitus kelis mėnesius tiek 
paveikia karalių, kad tas atleidžia savo ankstesnius patarėjus ir vy- 
riausybės narius vieną po kito pakeičia naujais gydytojo patikėtiniais. 
Vienas Štruenzės Altonos laikų draugas grafas Enevoldas Brantas 
(Enevold Brandt) tampa naujuoju vyriausiuoju ceremonijų meistru 
vietoj Kristijono išgertuvių bendro grafo Konrado Holkės. 1770 m. 
rugsėjį savo tarnybą priverstas palikti ir ligšiolinis ministras pirmi- 


ninkas grafas Johanas Bernstorfas. 1771 m. liepos 15 dieną karalius 

Kristijonas VII nedelsdamas pasirašo dekretą, kuriuo Štruenzę skiria 
„slaptuoju kabineto ministru“ su generaliniais įgaliojimais, ir tas iš- 
kart perima valstybės valdymo reikalus. Jo įsakymai turi „tokią pat 
galią kaip ir tie, kuriuos pasirašau aš, - sakoma šiame dokumente. - 
Jiems privalu nedelsiant paklusti.“ Pasirašyti šį dekretą, prilygstantį 
iš tikrųjų neveiksnumo pripažinimui, Kristijono net nereikia versti. 
Priešingai, jis džiaugiasi pagaliau nusikratęs karaliaus pareigų. Jį vėl 
kamuoja haliucinacijos. Jam atrodo, kad net nesąs teisėtas karalius, 
o gimęs iš motinos meilės aferos su vienu Anglijos lordu. Jei tokia 
žinia išeitų į viešumą, būtų tarsi žaibas iš giedro dangaus, arba atro- 
dytų, kad kilo baisus žemės drebėjimas. Kitą kartą jis pareiškia, kad 
esąs Sardinijos karaliaus sūnus. Arba vėl yra įsitikinęs, kad jo motina 
esanti Rusijos carienė, net jo paties žmona Matilda. Kai kas nors iš jo 
aplinkos mėgina įtikinti, kad visa tai jis išsigalvojąs, kaipmat įsižei- 
džia arba supyksta, galiausiai nusiminęs apsipila ašaromis. 

Štruenzė iškart pradeda Daniją reformuoti: vadovaudamasis Ap- 
švietos idėjomis daryti ją pažangią ir modernią. Per vos dvejus metus 
karaliaus vardu paskelbia bemaž du tūkstančius dekretų. Kristijonas 
apie juos nelabai ką nutuokia. Uždraudžiami kankinimai ir panaiki- 
nama spaudos cenzūra. Pagerinama teismų sistema ir finansų poli- 
tika, už nesantuokinius gimdymus nebebaudžiama. Vienišų motinų, 
pagimdžiusių vaiką, nebeleidžiama rišti prie gėdos stulpo ir viešai nu- 
plakti. Nesantuokinių vaikų tėvai nuo šiol privalo mokėti alimentus. 
Ne santuokoje gimę vaikai ateityje turi būti laikomi tokiais pat kaip 
ir kiti. Naikinama baudžiava, apribojamos žemvaldžių teisės. Tur- 
tingi aristokratai privalo mokėti specialią rinkliavą. Nuo mokesčių 
atleidžiami neturtingieji ir vargšai. Įsteigiama nemažai vaikų namų 
ir ligoninių. Numatoma, kad gyventojai turės teisę lankytis karaliaus 
rūmų parke. Pačiame dvare panaikinami visokie etiketai. Kai iš dva- 


ro niršdama ir svaidydama žaibus pasitraukė aristokratija, imama 

bendrauti kur kas laisviau ir beveik draugiškai. Pritardamas tikėjimo 
laisvei Štruenzė sumažina bažnytinių švenčių skaičių. Kai šaliai ėmė 
grėsti badas, jis uždraudžia išvežti Danijoje išaugintus grūdus. Visa 
tai vyksta taikiai aštuoniolika metų iki Prancūzijos revoliucijos. 

Ne vien asmeninis valdžios troškimas, bet visų pirma idealistinis 
įsivaizdavimas, kad Daniją galima padaryti pačia geriausia valstybe, 
Štruenzę skatina reformas įgyvendinti beatodairiškai ir visas kone 
vienu metu. Jis nesuvokia, kad tai yra didžiulė klaida. Juk žmonėms 
reikia laiko prie naujovių priprasti, ypač jeigu jos toli pranoksta epo- 
chą. O kadangi Štruenzė to laiko jiems neduoda, savo priešais grei- 
tai paverčia ne tik tuos, kurie neteko privilegijų, bet ir tuos, kurie iš 
ryžtingų pokyčių pelnosi. Jo didėjanti arogancija priveda prie to, kad 
net draugai vis labiau nuo jo nusigręžia. 1771 m. spalio 6 dieną bri- 
tų diplomatas seras Robertas Murėjus Kitas (Robert Murray Keith), 
kurį po kelių mėnesių karalius Jurgis III pasiųs į Kopenhagą pagelbėti 
Matildai, užrašo: „Žmonės karalių myli, bet dėl to, kad jis savo val- 
džią perleido žmogui, kurio iškilimas yra toks nederamas, nusiteikę 
be galo priešiškai.“ Taip pat ir kunigai griaudėja iš sakyklų prieš ne- 
apkenčiamą išsišokėlį. Be to, 1770-1771 m. žiema buvo nepaprastai 
rūsti, o 1771 m. vasara - kaip niekad lietinga. Laukuose supūva der- 
lius, prasideda badmetis. Kaipmat pasigirsta kalbos, kad tai dangaus 
ženklas: aišku, tą bausmę užtraukęs Štruenzė. 

Tačiau liaudis nesukyla. Nepatenkintieji ir priešininkai buria- 
si aplink ankstesniąją karalienę Julijoną, antrąją mirusio karaliaus 
Frederiko V, Kristijono tėvo, žmoną. Valdžios geidžianti Kristijono 
pamotė Frederiksborgo pilyje dar nėra praradusi vilčių į Danijos ka- 
raliaus sostą pasodinti savo sūnų Frederiką. Ji tampa pavojinga są- 
mokslo, rengiant valstybės perversmą ir siekiant nuversti Štruengzę, 
vadove. Sąmoningai skleidžiamas gandas, kad Matilda ir Štruenzė 


girdą karalių narkotikais, todėl šio beveik nematyti viešumoje. Abu 

esą numatę Kristijoną VII nugalabyti. Tuomet Štruenzė vesiąs savo 
meilužę ir pats tapsiąs Danijos karaliumi. Kiek mums dabar žinoma, 
Štruenzė iš tikrųjų ne tik skyrė karaliui šaltų maudynių, bet ir davė 
opijaus jam raminti. 

Tarpsniai, kai Kristijonas nors kiek suvokia, ką daro, vis trumpė- 
ja. Vis dažniau jį apima savotiškas transas. Pavyzdžiui, valgydamas 
staiga pašoka ir pilna burna ima deklamuoti klasikines eiles, per pusę 
žodžio sustoja, pradeda daužyti indus, baldus ir paveikslus ir visa ger- 
kle rėkdamas puola iš kambario. Štruenzės bičiulis iš Altonos laikų 
grafas Šalkas Rancau (Schalck Rantzau), kuris iš nevilties, kad negavo 
geistos užsienio reikalų ministerijos, slapta perėjo į opoziciją, 1771 m. 
birželio 20-osios laiške rašo: „Šiandien karalius ėjo su savo jaunais 
draugais pasivaikščioti. Kadangi jo paties apartamentuose baldų ne- 
bėra, užsimojo juos daužyti gretimose patalpose <...>. Siautėti jie bai- 
gė tada, kai nuo vyrių nukėlė du langus ir numetė į kiemą. Nei juok- 
tis, nei verkti.“ Kitą kartą per panašų įniršį Hiršholmo pilyje karalių 
pavyksta paskutinę akimirką sulaikyti, kai tas iš balkono jau buvo 
bemetąs į kiemą savo numylėtinį šunį Gourmandą. Ypač dramatiško 
būta karaliaus susidūrimo su savo ceremonijų meistru ir Štruenzės 
patikėtiniu grafu Enevoldu Brantu. Kristijonas nei iš šio, nei iš to pri- 
eina prie jo ir kviečia į dvikovą. Brantas atsako, kad tam nesą jokios 
dingsties. Tada Kristijonas partrenkia jį ant žemės ir sugrūda savo 
smilių jam į burną. Brantas stipriai sukanda, karalius sušunka, atsi- 
sėda ant žemės ir ima garsiai vaitoti. Kai šis incidentas Kopenhagoje 
patenka į viešumą, mieste tuoj pat ima plisti proklamacijos, kuriose 
sakoma, kad Brantas Štruenzės nurodymu puolęs karalių nužudyti. 

O kai karalienė Matilda 1771 m. birželio 7-ąją pagimdo dukterį 
Luisą Augustą, Kristijono nematyti, užtat yra Štruenzė. Laikraščiai 
kūdikį piktai pavadina „princese Štruenze“. Tai tie patys laikraščiai, 


kuriems Štruenzė buvo suteikęs spaudos laisvę: dabar jie pašaipiais 

pasisakymais ir pajuokiamomis karikatūromis stoja prieš jo meilės 
ryšius su karaliene Matilda. Netrukus spaudos laisvę jis vėl apribo- 
ja. Straipsnių autoriai prikanda liežuvį, bet vis tiek lieka pakankamai 
aišku, kas straipsniuose turima galvoje. Vienas laikraštis užduoda 
bendrą klausimą: „Ar įmanoma, kad moters meilužis kartu būtų ir 
apgaudinėjamo sutuoktinio draugas?“ Netrukus gaunamas ir atsa- 
kymas: „Ne, tai neįmanoma, nes viena nuodėmė tempia paskui save 
kitą - po ištikimybės sulaužymo eina išdavystė.“ Ar Kristijonas tuo 
laikotarpiu per proto prašviesėjimo akimirkas suvokdavo žmonos 
neištikimybę, sunku tiksliai pasakyti. Jo ankstesnysis mokytojas Eli- 
jas Salomonas Reverdilis prisiminimuose rašo, kad vieną kartą Kris- 
tijonas panūdęs sužinoti, ar Matilda mieganti su Prūsijos karaliumi. 
Tuomet nudelbęs apsiblaususį žvilgsnį ir paklausęs: „Arba su Štruen- 
ze?“ Kai Kristijonas pats laiko viršum krikštinės dukrytę Luisą Au- 
gustą, galimas daiktas, daro tai šventai įsitikinęs, kad vaikas jo. Tačiau 
su didele tikimybe galima manyti tėvą buvus ne jį, o Štruenzę. Kai 
kurios dovanos, kuriomis Štruenzė pradžiugina karalienę, yra ne tik 
brangios, bet ir intymios, tarkim, kvepiantys keliaraiščiai, kuriuos ji 
turi naudoti pagal paskirtį jam pageidaujant, arba medalionas su jo 
miniatiūra, nešiojamas jos kasdien ant kaklo. 

Tą pačią liepos 22 dieną, kai buvo krikštijama Luisa Augusta, 
Štruenzės pasirašytu raštu jam suteikiama 60 tūkstančių reichstale- 
rių karaliaus dovana, o tai yra grafo luomą atitinkanti suma, todėl jis 
pakeliamas į grafus. Kai šį faktą sužino Kopenhagos gyventojai, ga- 
tvėse imamos dalyti anoniminės proklamacijos, ant sienų klijuojami 
plakatai, kuriuose Štruenzė skelbiamas už įstatymo ribų: „Žmogus, 
kuris šiam išdavikui atims gyvybę, gaus penkių šimtų talerių atly- 
gi, jo vardas bus laikomas paslaptyje, karaliaus malonė garantuoja- 
ma. 1772 m. pradžioje Kristiansborgo pilį pradeda saugoti papildo- 


mi sargybos būriai, pastatoma dvylika šaudyti parengtų patrankų, o 


200 


Kopenhagos gatvėse pasirodo kariuomenės patruliai. Kai Kristijonas 
ir Matilda, Štruenzės ir Enevoldo Branto lydimi, eina į vos už ke- 
lių žingsnių esantį operos teatrą, juos saugo trisdešimt šeši dragūnai. 
Tuo metu sąmokslininkų numatytas valstybės perversmas įgyja vis 
konkretesnes formas. Karaliaus našlei Julijonai pakišama tariamai iš 
Štruenzės stalčiaus nugvelbto slapto dokumento kopija, dokumento, 
kurio išties niekuomet nėra buvę. Iš klastotės aiškėja, kad Štruenzė 
numatąs sausio 28-ąją Kristijoną VII suimti ir priversti atsistatydin- 
ti. Grafo Rancenau vadovaujama sąmokslininkų grupė nusprendžia 
tam ketinimui užbėgti už akių: Štruenzę ir artimiausius bendradar- 
bius areštuoti, o karalių priversti sudaryti naują vyriausybę, kurios 
narių sąrašas jau parengtas. Pulkininko Georgo Liudvigo fon Kelerio 
(Georg Ludwig von Kėller) vadovaujamam pėstininkų pulkui pade- 
dant valstybės perversmas turįs prasidėti 1772 m. sausio 16-ąją, tuoj 
po tądien karališkųjų rūmų teatre numatyto kaukių baliaus. 
Didžiulė šventė prasideda dvidešimt antrą valandą karališkosios 
poros įžengimu į žiūrovų salę, kurios grindys iškeltos tarsi scenos, 
kad būtų kuo daugiau vietos šokti kaukėtoms poroms. Visų žvilgsniai 
nukreipti į Matildą. Švytėdama grožiu ji pasirodo balta, raudonomis 
rožėmis išsiuvinėta puotos suknia. Linksma ir puikiausiai nusiteikusi 
ji šoka bemaž vien tik su Štruenze, vilkinčiu mėlyno aksomo švarku 
ir mūvinčiu rožinio šilko golfo kelnėmis. Kristijonas į žmoną beveik 
nekreipia dėmesio. Šokiuose jis nedalyvauja ir jau po kelių minučių 
pasišalina į ložę lošti kortomis. Kai vidurnaktį visi nusiima kaukes, 
Kristijonas išeina iš teatro. Matilda į savo apartamentus parsiranda 
tik po trečios valandos. Dar po valandos visuose rūmuose gęsta žibu- 
riai, Kristijonas ramiausiai pučia į akį. Su jo pamote Julijona prieša- 
kyje į jo miegamąjį įslenka sąmokslininkai, pažadina jį ir paaiškina, 
kad jam gresiąs didžiulis pavojus, nes šalyje netrukus prasidėsianti 


revoliucija. Karalius imasi už galvos ir klusniai pasirašo jam pakištą 

vyriausiojo karo vado įsakymą daliniams ir įsakymą suimti Štruen- 
zę, Enevoldą Brantą ir dar penkiolika žmonių. Paskui Julijona jam 
diktuoja karalienei skirtą laišką, kuriuo šiai pranešama, kad ji areš- 
tuojama ir vežama į Helsingiorą, į Kronborgo tvirtovę. Čia kalinami 
sunkūs nusikaltėliai. Štruenzė pulkininko fon Kelerio suimamas ne- 
sipriešina. Surištomis rankomis ir kojomis jį nugabena į vienutę. Ant 
galvos jam uždeda geležinį gaubtą ir sunkiomis grandinėmis pririša 
prie sienos taip, kad vos gali pajudėti, o naktį net neįstengia pasikelti 
nuo šiaudinio gulto. 

Jau kitą dieną karalius Kristijonas su pusbroliu Frederiku auk- 
sinėje karietoje vėžinami po vėliavomis ir iliuminacijomis išpuoštas 
Kopenhagos gatves. Gyventojai jį sveikina džiūgaudami ir dundant 
patrankų šūviams ploja pasisekusiam rūmų perversmui. Nuolat pa- 
sigirsta šūksmai: „Tegyvuoja karalius Kristijonas!“ Bažnyčiose laiko- 
mos padėkos pamaldos, paskubomis išspausdintose proklamacijose 
džiaugiamasi nugalėjus „baisų tironą Štruenzę“. Iš Kristijono laiky- 
senos neįmanoma pasakyti, ar jis iš viso nutuokė, kas įvyko. Nieko 
neklausinėdamas pasirašo viską, ką jam pakiša. Suformuojama nauja 
vyriausybė. Valstybės tarybai akivaizdžiai abejojant atsisakoma Kris- 
tijoną atstatydinti ir naujuoju karaliumi skelbti Julijonos sūnų Frede- 
riką. Vasario pradžioje Štruenzė pirmą kartą stoja prieš vyriausybės 
sudarytą tyrimo komisiją. Kalėjime jis tiek nusilpo, kad vos bepasto- 
vi. Per kiauras dienas trunkančius tardymus jis ryžtingai atmeta kal- 
tinimą, kad rengęs valstybės perversmą. Niekuomet nenorėjęs tapti 
karaliumi, tikina jis. Taip pat niekados neturėjęs intymių santykių su 
karaliene. Tačiau pagrasinus žiauriais kankinimais prisipažįsta tokių 
santykių turėjęs ir paaiškina, kad tapęs jos geidulingumo auka. Inici- 
atyvą rodžiusi ji. 1772 m. kovo 8 dieną Kronborgo vienutėje keturių 
narių karališkoji komisija Matildai surengia kryžminę apklausą. Ji 


kategoriškai atmeta visus kaltinimus. Kai parodo raštišką Štruenzės 

prisipažinimą, ji aikteli ir delnais užsidengia veidą. Jai aišku, kad tai 
tolygu jo mirties nuosprendžiui. Pasiteiravusi, ar jos pripažinimas sa- 
kant tiesą galėtų Štruenzei išgelbėti gyvybę, ir gavusi atsakymą, kad 
tai visiškai įmanoma, pasirašo po pačios parengtu raštišku prisipaži- 
nimu. Parašo tikrumu netenka abejoti. O štai į Kopenhagą atvykęs 
Britanijos pasiuntinys seras Robertas Kitas iki pat gyvos galvos teigė, 
kad karalienės prisipažinimas buvęs suklastotas. Civilinis teismas, 
kovo 14-ąją panaikinęs Matildos santuoką su Kristijonu, atrodo, jos 
kalte abejojo, nes tvirtų santuokinės neištikimybės įrodymų jam ne- 
buvę pateikta. Todėl princesę Luisą Augustą jis pripažino esant tikrą 
Kristijono dukterį. 

Paskui po keturias dienas trukusio Štruenzės valstybės išdavimo 
bylos proceso 1772 m. balandžio 25 dieną teismas pripažino jį kaltu ir 
skyrė mirties bausmę. Per tolesnį procesą tokio paties likimo sulaukė 
ir Enevoldas Brantas. Šis, kaip nuosprendyje sakoma, jėga užpuolęs 
karalių. Kristijonas VII nedelsdamas pasirašo abu nuosprendžius ir 
paskui smagiai leidžia laiką operoje. Nuosprendžiu numatyta, kad 
balandžio 28 dieną mirties bausmė turinti būti įvykdyta ypatingai 
žiauriai. Tarsi pasityčiojant Štruenzė aprengiamas mėlyno aksomo 
valstybės valdininko drabužiais, susupamas į brangius kailinius ir 
vežamas į bausmės vykdymo vietą Esterfelde prie Kopenhagos gy- 
nybinės sienos, kur jau susirinkę 30 tūkstančių smalsuolių - vyrų, 
moterų ir vaikų - pažiūrėti kruvino spektaklio. Štruenzė iš pradžių 
turi matyti, kaip siaubingai kankinamas ir nužudomas Brantas. Tai 
trunka beveik pusę valandos. Paskui virpančiomis kinkomis ant kru- 
vinos pakylos stovi ir jis neįstengdamas, kaip įsakyta, nusirengti pats. 
Iki pusės nuplėšti drabužius jam turi budelio padėjėjai ir už paran- 
kių vesti prie ešafoto, kuris jau apšlakstytas Branto krauju. Budelis 
čiumpa už dešinės rankos ir padėjęs ją ant mažesnės trinkos nukerta. 


Prireikė trijų kirčių, kol galva nulėkė nuo pečių. Paskui ją pamovė ant 

karties, o kūną ketvirčiavo. Abiejų lavonus laiko dvejus metus viešai 
apžiūrai. Tiktai 1920 m. jie palaidojami viename kape Šv. Petro baž- 
nyčioje Kopenhagoje. 

Kai po kelių dienų žinia apie siaubingas skerdynes pasiekia Vo- 
kietiją, pirmiausia pasipiktinimą išreiškia Gotholdas Efraimas Lesin- 
gas (Gotthold Ephraim Lessing) ir Volteras (Voltaire), kurie Struenze 
pažinojo asmeniškai. Kristijonas VII kraupioje egzekucijoje nedaly- 
vauja, bet to nepasakysi apie jo pamotę Julijoną. Iš netoliese stūksan- 
čio miesto bokšto visas smulkmenas ji stebi pro žiūronus. Ji pasirū- 
pina, kad ir karalienė Matilda būtų nuteista kalėti iki gyvos galvos 
Olborgo pilyje. Tuo Anglijos karaliaus dvare taip pasipiktinama, kad 
vyriausybė Danijos kabinetui praneša, jog Anglijos laivynas kaipmat 
išplauks ir apšaudys Kopenhagą, jeigu Matilda nebus tuojau pat pa- 
leista. Tai daro poveikį. Julijonos potvarkiu ji nedelsiant iš kalėjimo 
išleidžiama ir kaip „Anglijos princesė“ vėl gali laisvai keliauti. Tačiau 
jos noras grįžti į Angliją nepatenkinamas. Matildos brolis karalius 
Jurgis III su tuo nesutinka. Jo nurodymu Matilda turi vykti į Celę, į 
Hanoverio hercogystę. 1772 m. gegužės 27 dieną jos paimti atplaukia 
du Anglijos karo laivai, o spalio 20-3jg ji atvyksta į Celės pilį, kur, savo 
džiaugsmui, vėl išvysta buvusią vyriausiąją auklę Luisą fon Plesen, 
kuri čia apsigyveno. Matildą labai slegia atskirtis nuo vaikų. Sielvartą 
maldo daug valgydama, todėl per trumpą laiką dar labiau sustorėja. 
Viltys, kad jos buvęs psichiškai nesveikas vyras bus pašalintas iš sosto, 
o ji pati tuomet galės grįžti į Daniją, neišsipildo. 1775 m. gegužės 10 
dieną, likus dviem mėnesiams iki savo dvidešimt ketvirtojo gimtadie- 
nio, ji netikėtai miršta susirgusi skarlatina. 

Kopenhagoje itin zemaügis Ovė Hiogas-Guldbergas (Ove Hoegh- 
Guldberg) vyriausybėje iškyla kaip naujas kietos rankos politikas. Ju- 
lijonai pritariant jis atšaukia kone visas Štruenzės reformas. Danija 


grįžta prie senosios tvarkos. Kristijonas VII lieka soste, bet tik kaip 

formalus valdovas. Dvare gyvena visai atsiskyres - tarsi koks belais- 
vis. Kad neatrodytų, jog jo visai nebėra, retsykiais, protui kiek pra- 
skaidrėjus, jį ištraukia į dienos šviesą ir parodo viešai. Kristijonas taip 
ir nesuvokia, kas yra nutikę Matildai. Kai jam praneša, kad jos nebėra 
gyvos, įsako tučtuojau balnoti arklius, nes josiąs pas ją susitikti. Kaip 
ir iki šiol, jis klusniai ir nenutuokdamas, kas ir dėl ko, pasirašinėja 
viską, ką pakiša po nosimi. Ne kitaip įvyksta ir 1784 m. su dekre- 
tu, kurį pritariant valstybės tarybai jam kyšteli pasirašyti jo šešioli- 
kmetis sūnus, sosto įpėdinis Frederikas: dekretas įsako atleisti visus 
ministrus. Tuo aktu nuverčiama nemėgstama konservatyvi valstybės 
ministro Ovės Hiogo-Guldbergo vyriausybė ir netenka valdžios Ju- 
lijona. Kaip sosto įpėdinis regentas valdžią perima pats Frederikas. 
Nors tėvas iki gyvos galvos de jure lieka Danijos karaliumi, tačiau de 
facto valstybės likimą nuo šiol lemia Frederikas kartu su susigrąžintu 
vokiečių kilmės užsienio reikalų ministru Andrėju fon Bernstorfu. 
Frederikas nedelsdamas - tiktai atsargiai ir pamažu - ima vykdyti 
liberalias reformas. Danija prasidedant Napoleono karams iš pradžių 
lieka neutrali ir išgyvena klestėjimo laikotarpį. 

Progresuojanti nevisprotystė Kristijoną VII lydi dar dvidešimt 
ketverius metus. Bendrauti su kitais žmonėmis jam sunkiai sekasi. 
Kai 1799 m. birželį jį kartą pasiima inspektuoti kariuomenės, kari- 
ninkams iš anksto yra nurodyta į jo po nosimi burbamus ir beveik 
nesuprantamus klausimus neatsakinėti, o į grimasas, kurias nuolat 
išdarinėja, nereaguoti. Su Kristijonu VII elgėsi kaip su idiotu, rašo 
anglų ekonomistas Tomas Maltusas (Thomas Malthus), visa tai matęs 
savo akimis. Taip pat ir Robertas Kitas prisiminimuose pasakoja, kad 
pats matęs, kaip Kristijonas žmones, norėjusius užeiti pas jį į svečius, 
pasveikinęs kumščio smūgiu į veidą. Visiškai galimas daiktas, kad 
jam taip ir liko neaišku, kodėl 1801 m. staiga į jo sostinę ėmė kristi ar- 


tilerijos sviediniai. Britai buvo prašę leisti jų karo laivams praplaukti į 

Baltijos jūrą, bet Danija nepaisydama arba todėl, kad laikėsi ginkluo- 
to neutralumo, atsisakė. Didžioji Britanija į tai reagavo pasiųsdama 
karo laivyną pulti Kopenhagos. 

Panašus užpuolimas pasikartojo dar vieną kartą. Kai Napoleonas 
nugali Prūsiją, o Prancūzija ir Rusija pasirašo Tilžės taikos sutartį 
(1807 m. liepos 7 dieną), Didžioji Britanija ultimatyviai pareikalauja, 
kad Danija sudarytų su ja sąjungą. Šiai delsiant britų karo laivai tris 
dienas apšaudo Kopenhagą. 1807 m. rugsėjo 5-ąją britai įžygiuoja į 
miestą, sugriauna kai kuriuos puikius senamiesčio statinius ir kon- 
fiskuoja Danijos laivyną. Kaip į tai reagavo Kristijonas ir ar tuos įvy- 
kius išvis suvokė, nėra žinoma. Tikriausiai buvo labai persigandęs. 
1808 m. kovo mėnesį karalius priverstas su savo dvariškiais kraustytis 
į Holšteiną, į Rendsburgą. Ten kaip tik yra atvykę ispanų pagalbiniai 
daliniai. Kristijonas nieko nesusigaudo, svetimus kareivius laiko prie- 
šais ir juos išvydęs taip siaubingai išsigąsta, kad ima virpėti kaip epu- 
šės lapas ir apsipila ašaromis. Šitas šokas jau nebe jo jėgoms. Po kelių 
dienų, 1808 m. kovo 13-ąją, būdamas penkiasdešimt devynerių metų, 
miršta. Iš gyvenimo jis išeina ne dėl psichikos ligos sukelto širdies 
infarkto, kaip anksčiau manyta, o, kaip įrodė danų istorikas Ulrikas 
Langenas (Ulrik Langen) 2008 m. išleistoje Kristijono VII biografijo- 
je, ištiktas staigios apopleksijos. Tuoj pat pro vieną Rendsburgo ko- 
mendantūros prie paradų aikštės langą naujuoju Danijos karaliumi 
paskelbiamas Kristijono sūnus Frederikas VI. Jis bus vienas geriau- 
sių karalių, kokių Danija išvis turėjo. Kristijono VII palaikus vėliau 
palaidojo gotikinėje Roskildės raudonų plytų katedroje, tradicinėje 


Danijos karalių laidojimo vietoje. 


„Amzina misle noriu likti 
sau ir kitiems!“ 


Bavarijos karalius Liudvikas II 
(1845 m. rugpjūčio 25 d.-1886 m. birželio 13 d.) 


Bavarai Liudviką II vadina savuoju Kini - „karaliumi“. Jis primena 
jiems „senus gerus laikus“. Karaliui ištikimos tradicijas puoselėjan- 
čios slaptos sąjungos ir draugijos garbina savąjį Kini tarsi šventąjį. 
Sužinojus apie Liudviko II gyvenimo blogybes vis dėlto nereikėtų jo 
laikyti pavyzdžiu. Bet gal iš tikrųjų mūsų laikais jis yra vienas po- 
puliariausių monarchų apskritai? Liudviko gyvenimą, ypač jo ligą 
ir mirtį, gaubia daugybė mįslių, spekuliacijų ir legendų. Kas buvo 
tas nepaprastas, tragiškai galą gavęs monarchas, pats apie save sa- 


kęs, kad esąs tik „kitaip sustyguotas negu dauguma amžininkų“? 

Brangiai kainavusios jo statybų manijos reliktai, plačiai pasaulyje 
žinomi ir kasmet daugiau negu dviejų milijonų žmonių aplankoma 
Noišvanšteino pilis, Linderhofo ir Herenchimzės rūmai šiais laikais 
Bavarijos žemės biudžetui duoda daug milijonų eurų pajamų, nepa- 
lyginamai daugiau, negu kainavo laikotarpiu tarp 1868 ir 1886 m. 
pastatyti šias pompastiškas kulto vietas kartu sudėjus. Liudvikas II 
jautėsi visų nesuprastas ir neteisingai vertinamas. Todėl, kaip pats 
rašė, norėjęs šalintis pasaulio, „kuris nuolat manęs nesupranta ir su 
kuriuo niekuomet gyvenime negalėsiu ir nenoriu taikstytis . „Pa- 
sakiškasis karalius“ bėgdavo į svajonių pasaulį, pasinerdavo į savo 
paties kuriamus architektūros, meno ir literatūros, operos ir teatro 
scenarijus. 1876 m. balandžio 25 dieną viename laiške Miunche- 
no aktorei Mari Dan-Hausman (Marie Dahn-Hausmann) jis rašo: 
„Amžina misle noriu likti sau ir kitiems.“ Ar Liudvikas II iš tikrųjų 
buvo išprotėjęs? Ar jis nusižudė, ar buvo nužudytas? Iki pat šiol tos 
prieštaros neduoda ramybės. Ne vien dėl to Liudvikas II, kaip joks 
kitas iš Vitelsbachų - seniausios Europoje valdovų giminės - kilęs 
karalius, išliko gyvas tautos širdyje. 

Jau pats jo atėjimas į pasaulį, sutiktas šimtas vienu patrankų šū- 
viu - o tai įvyko Miuncheno vasaros rezidencijoje Nimfenburge virš 
kambario, kuriame buvo miręs jo prosenelis karalius Maksimilia- 
nas I, - duoda peno spekuliacijoms. Oficiali gimimo data yra 1845 m. 
rugpjūčio 25 diena 0 valandų 30 minučių. Tačiau ilgai sklinda gandas, 
kad Liudvikas II gimęs jau rugpjūčio 23-iąją, senelio karaliaus Liu- 
dviko I vardo dieną. Sprendžiant iš Bavarijos karaliaus dvaro gydyto- 
jo daktaro Franco Gytlio (Franz Gietl) užrašų, daugiau negu dešimt 
valandų trukęs gimdymas dėl motinos, prieš dvejus metus turėjusios 
jau vieną persileidimą, siauro dubens buvęs itin sunkus. Kurį laiką, 
kankinamai slogų, atrodę, kad likimas Liudvikui bus lėmęs neišvysti 


gyvam šio pasaulio. 

Po pusantro šimto metų del to nepaprasto gimimo atsiranda nau- 
jų spėlionių. Žinomas, bet ir nemažai ginčų keliantis bavarų istorikas 
Karlas Boslis (Karl Bosl) vienoje Miuncheno universitete skaitytoje 
paskaitoje „kaip istorinį faktą“ pateikia teiginį, kad Liudvikas visai ne- 
sąs Maksimiliano II sūnus, tačiau to nepagrindžia jokiais dalykiniais 
ir patikrinamais įrodymais. Spauda, ypač Bavarijos, jo pareikštas abe- 
jones dėl Liudviko kilmės pasigauna su pasigardžiavimu. Laikraštis 
Süddeutsche Zeitung 1991 m. spalio 15 dieną paskelbia: „Pasakiškasis 
karalius - nesantuokinės meilės vaisius.“ O Miuncheno laikraštis Bil- 
dzeitung tą pačią dieną išspausdina tokį antraštinį pavadinimą: „Pasa- 
kiškasis karalius Liudvikas II buvo nesantuokinis vaikas - Miuncheno 
universiteto profesorius atveria istorijos paslaptį.“ Visoje Bavarijoje 
kyla pasipiktinimo banga: ką, Liudvikas II ne iš Vitelsbachų giminės, 
o pavainikis? To visai negali būti, jo skaisti ir dora motina niekuomet 
nesvetimavo! Nors tuo metu aštuoniasdešimt trejų metų profesorius 
ir dievagojasi, kad tokios minties niekada nesakęs, kad ją tik jam pri- 
skyrę, vis tiek sensacijų ištroškusi spauda ir toliau jį cituoja teigdama, 
jog Liudviko II tėvas buvęs frankas. Tai baronas Liudvikas fon ir cu 
der Tanas (Liudwig von und zu der Tann), karaliaus motinos Mari 
adjutantas. Vienintelis argumentas, kurį Boslis neva pateikęs, buvęs 
tas, kad Liudvikas II vėliau vienuoliktąjį pėstininkų pulką pavadinęs 
šio barono vardu - itin neįprastas pagerbimas, paprastai tenkantis 
karaliams ar aukštiems aristokratams. Vėliau kai kurie karo istorikai 
įrodo, kad fon der Tanas tuomet buvęs dar sosto įpėdinio Maksimilia- 
no vyriausiasis adjutantas. Tačiau to negana! Vienas Boslio mokinys, 
istorikas ir žurnalistas Rudolfas Reizeris (Rudolf Reiser) 2010 m. Rė- 
gensburge išleidžia knygą, kurioje išanalizavęs iki šiol mažai žinomus 
šaltinius, tokius kaip Miuncheno karaliaus dvaro architekto Leopoldo 
fon Klencės (Leopold von Klenze), „dėmesio vertus užrašus“ sakosi 


padaręs avantiūristišką išvadą, kad Maksimilianas visai negalėjęs būti 

Liudviko tevas, nes 1835 m. per savo pramogine kelione j garsigsias, 
bet nekokio vardo Budapešto maudyklas užsikrėtęs lytine liga (gono- 
rėja) ir todėl 1842 m., kai vedė Prūsijos princesę Mari, negalėjęs su 
ja turėti lytinių santykių. Mat ji niekuomet nesirgusi jokia lytine liga. 
Liudvikas esą gimęs iš to, kad, Maksimiliano paliepimu, jo kamer- 
dineris ir vynininkas italas Džuzepė Tambozis (Giuseppe Tambosi) 
turėjęs sueitį su visiškai naivia, vynu nugirdyta ir nieko nebesuvo- 
kiančia į lovą nunešta Mari. Tačiau Reizerio aiškinimas nieko neitiki- 
no, o dėl to, kad tokį teiginį paskelbė, autorius sulaukė net grasinimų 
nužudyti. Autoritetingi istorikai dabar sutaria, kad Liudviko II tėvas 
buvo sosto įpėdinis Maksimilianas. Galutinai tuo įsitikinti būtų ga- 
lima, žinoma, tik tuo atveju, jeigu būtų atidaryti Maksimiliano II ir 
Liudviko II karstai ir būtų paimti audinių mėginiai DNR tyrimui. Dar 
matysime, kodėl nėra vilties, kad tai kada nors galėtų įvykti. 
Pirmaisiais Liudviko gyvenimo mėnesiais tėvai savo vaikučiu la- 
bai džiaugiasi. Motina Mari 1845 m. lapkričio mėnesį užrašo: „Ma- 
žylis jaučiasi kuo puikiausiai, jis daug juokiasi ir yra labai žvalus.“ 
Tačiau pavasarį nuo meningito miršta jo žindyvė, valstietė iš Mysba- 
cho. Liudviką tenka iškart atjunkyti. Gal tai susilpnino jo atsparumą, 
nes netrukus ir jį ima tąsyti traukuliai ir labai pakyla temperatūra. Jis 
užsikrėtė. Bet tą sunkią ligą įveikia ir 1846 m. liepos mėnesį bemaž vi- 
sai pasveiksta. Šių dienų psichiatrai šiuo gyvybei pavojingu tarpsniu 
ir anksti netekus artimiausio asmens įžvelgia buvus svarbų veiksnį 
tolesniam jo augimui ir brendimui, nenormaliai elgsenai. Kaip, be to, 
sužinome iš paskui atlikto skrodimo protokolo, priekinėje didžiųjų 
smegenų dalyje buvo likę nemažų žievės plotų surambėjimų. Štai ko- 
dėl Liudviką kamavo chroniški galvos skausmai ir dėl ko jis galbūt 
visą gyvenimą prastai miegodavo. Narciziški asmenybės sutrikimai, 
kurių buvus galima įrodyti jau ankstyvoje Liudviko vaikystėje, ko 


gera, taip pat susiję su kūdikystėje persirgtu meningitu. 

1848 m. kovo revoliucija Vokietijoje, kaip ir skandalingas meiles 
nuotykis su trisdešimt penkeriais metais jaunesne gražuole aire Lola 
Montes (Lola Montez), prisideda prie to, kad kietakaktis Liudviko 
senelis karalius Liudvikas I, norintis valdyti tik kaip absoliutus mo- 
narchas arba niekaip, yra priverstas 1848 m. kovo 21 dieną eidamas 
šešiasdešimt pirmuosius metus atsistatydinti ir atsisakyti sosto tris- 
dešimt šešerių metų sūnaus Maksimiliano II naudai. Po kelių savai- 
čių, 1848 m. balandžio 27 dieną, Maksimiliano žmona Mari pagimdo 
antrą sūnų ir jam duoda Oto (Otto) vardą. Šiam protas sutrinka jau 
anksti. Priešingai negu brolio Liudviko atveju, nekyla abejonių, kad 
šis sirgo nevisprotyste. Tad Liudvikas, dar visai vaikas, nebūdamas 
nė trejų metukų, jau yra sosto įpėdinis. Jo gyva, laki vaizduotė. Kai 
senelis 1852 m. Kalėdų proga jam padovanoja rinkinį medinių ka- 
ladėlių, iš kurių galima pasatyti Miuncheno Pergalės arką, pasirodo, 
kad Liudvikas labai išmoningai moka iš jų sudėlioti ir kitų gražių sta- 
tinių, ypač bažnyčių ir vienuolynų. Dauguma Liudviko II biografų tai 
vertina kaip ankstyvą jo būsimos statybų manijos požymį. 

Tėvas, kurio tauta nelabai mėgsta - jį dažniausiai vadina trum- 
pai karaliumi Maksu, - savo berniuką auklėja taip pat griežtai, kaip 
ir pats buvo savojo tėvo auklėjamas. Nevengiama ir fizinių bausmių, 
sąmoningai verčiamas pakentėti nevalgius. Tiems keliems Liudviko 
bendraamžiams draugams, kuriuos jis turi, leidžiama ateiti į svečius 
tik sekmadieniais griežtai nustatytu laiku, o jeigu kuris nors iš jų 
prie Liudviko prikiša pirštą ir, neduok Dieve, jam kepšteli, to dau- 
giau nebekviečia. Liesti griežtai draudžiama. Kai vienas rūmininkas 
Hohenšvangau pilyje, kur karališkoji šeima vasaroja, vis dėlto palie- 
čia berniuką bijodamas, kad tas nenukristų nuo mūro sienos, paties 
Liudviko atmintyje tai išlieka ilgus metus. Jo vaikystės išgyvenimai 
prisideda prie to, kad sąmonėje jau anksti formuojasi perdėta savos 


vertės pajauta. Žiemą jo suridenami sniego kamuoliai visuomet turi 

būti didesni už brolio Oto. Nors broliuką jis ir myli, bet nuolat duoda 
aiškiai suprasti, kad tas yra jo valdinys. Vieną kartą Liudvikas, jau 
dešimtmetis berniukas, žaisdamas su broliu karališkojoje Berchtes- 
gadeno viloje suriša jam rankas ir kojas, įkiša į burną gniužulą ir 
verždamas ant kaklo susuktą nosinę paguldo jį ant žemės. Pamėginus 
vienam dvaro tarnautojui silpnesnį princą Otą išvaduoti, Liudvikas 
pasipriešina sakydamas: „Jis yra mano vasalas ir drįsta neklausyti. Aš 
turiu jam įvykdyti mirties bausmę.“ Kas tai? Nekalti vaikų žaidimai, 
sadistinių fantazijų išraiška, ar pirmieji sunkios narcizinės psichozės 
požymiai? 

Tėvai, turėdami daug visokių reprezentavimo pareigų, Liudviku 
beveik nesirūpina. Nei tėvui, nei motinai nepavyksta įgyti sūnaus pa- 
sitikėjimo. Karalius Maksas su abiem sūnumis kasdien matydavosi 
tik vieną ar du kartus: dieną per priešpiečius ir vakare, kai karališkoji 
šeima sėsdavo vakarieniauti, - taip rašo jo ilgametis kabineto sekre- 
torius Francas Serafas fon Pfistermeisteris (Franz Seraph von Pfister- 
meister). „Tais atvejais jis tik paduodavo jiems ranką ir kuo skubiau- 
siai pasišalindavo.' Eidamas rytais į angliškąjį parką pasivaikščioti jis 
tik retsykiais vesdavosi ir Liudviką, nes nežinodavo, apie ką su juo 
kalbėti. O tai, ką tėvas pasiūlydavo, berniukui būdavo neįdomu. Šalti 
santykiai su tėvu, virtę net neapykanta, Liudviką slėgė visą gyveni- 
mą. Likus gyventi vos aštuonerius metus Liudvikas Austrijos sosto 
įpėdiniui Rudolfui prasitaria, kad tėvas į jį visuomet žiūrėdavęs tik 
iš aukšto ir „daugių daugiausia tik tarp kitko pasakydavo vieną kitą 
nereikšmingą žodį“. 

Taip pat ir Liudviko be galo dievobaiminga motina Mari, savo 
šeimos vyriausiąja galva laikanti Dievą, beveik neranda kelio į vy- 
resnėlio sūnaus širdį. Vaikai, kai ji retkarčiais užeina į jų kambarius, 
negauna iš jos jokių meninių pamokų, motiniškos šilumos. Bet ji yra 


aistringa alpinistė ir kai kada į savo iškylas pasiima ir Liudviką. Šitaip 

ji jau labai anksti įžiebia sūnui meilę Bavarijos kalnynams, ir toji mei- 
lė išliko iki pat Liudviko gyvenimo pabaigos. Iš Mari dienoraščio ma- 
tyti, kad lakios vaizduotės, jausmingas septynerių metų Liudvikas su 
malonumu klausęsis, kai ji pasakodavusi Biblijos istorijas ir rodžiusi 
jas vaizduojančius paveikslėlius. Jam patikdavę vaidinti, rašo ji, ir jis 
mielai persirengdavęs vienuole. Savo pinigų ir daiktų dažnai nepa- 
gailėdavęs dovanoti kitiems vaikams. Šis nekontroliuojamas dosnu- 
mas paskesniais jo gyvenimo kaip „pasakiškojo karaliaus“ metais virs 
švaistymo manija. Iki aštuonerių metų nuoširdžiausiai juo rūpinosi, jį 
auklėjo ir mylėjo guvernantė Sibilė Meilhaus (Sybille Meilhaus), ku- 
rią maloniai vadina Milau. Ji tampa jam savotiška pakaitine motina 
ir iki pat savo mirties 1881 m. lieka jo mylima ir gerbiama patarėja. 
Liudvikas net ir tuomet, kai jau yra karalius, jai atveria širdį rašyda- 
mas labai asmeniškus laiškus. 

Kokių nors ypatingų talentų Liudvikas neturi. Richardas Vagne- 
ris (Richard Wagner) 1876 m. aiškiai pasakys: „Karalius visai nemu- 
zikalus, bet jo poetiška siela.“ Liudvikas mėgsta teatrą ir būdamas 
aštuonerių metų nuolat skuba žiūrėti Gėtės (Goethe), Šilerio (Schil- 
ler), Šekspyro (Shakespeare) ir pirmiausia Richardo Vagnerio pje- 
sių. Kai jam sukanka vienuolika, prasideda privačios pamokos, per 
kurias einamas gimnazijos kursas. Jis mokosi kalbėti prancūziškai 
ir šiek tiek angliškai, jam dėstoma Bavarijos istorija, tikyba, filoso- 
fija, piešimas ir karyba, tik pastarajai neturi jokio polinkio. O štai 
visa, kas susiję su menu ir literatūra, jį nepaprastai traukia. Apsi- 
taisęs paties pasisiūtais drabužiais jis atlieka vaidmenis iš klasiki- 
nių spektaklių demonstruodamas fenomenalią atmintį. Atmintinai 
cituoja Šilerio dramas ir į galvą įsideda ištisus operų libretus, ypač 
Vagnerio, kuriuo negali atsižavėti. Jis gėrisi romantiniu viduramžių 
sakmių pasauliu, kokį tėvo Maksimiliano pasamdytas dailininkas 


pavaizdavo aliejiniais dažais tapytuose sienos dydžio paveiksluose 

Hohenšvangau pilies valgomajame. Tą pilį Maksimilianas prieš kurį 
laiką buvo įsigijęs apleistą ir paskui puikiai restauravo. Liudviką be 
galo pakeri Lohengrinas, atplaukęs valtimi, kurią tempė aukso gran- 
dine prie jos pririšta gulbė. Kai būsimasis karalius žvelgia į minėtus 
paveikslus, šių istorija tarsi atgyja ir ima skambėti. Jis įsivaizduoja 
pats esąs Lohengrinas ir vilkįs jo drabužiais. O kai sosto įpėdinis 
pirmą kartą 1861 m. vasario 2 dieną išgirsta šią romantinę Vagnerio 
operą, apsipila „susižavėjimo ašaromis“, praneša jo pirmasis biogra- 
fas. Po keleto metų, 1866 m. gruodžio 16-ąją, Liudvikas rašo Ko- 
zimai fon Biulov (Cosima von Bülow), kuri taps antrąja Vagnerio 
žmona: „Aš tik tada iš tikrųjų gimiau, kai išgirdau apie Jį, tą dieną, 
kai pirmą kartą išgirdau „Lohengriną', pradėjau gyventi.“ Dievo at- 
siųstas gulbės riteris, Parsifalio sūnus, kaip pasaulio atpirkėjas tampa 
Liudviko gyvenimo dievaičiu, o gulbė - jo totemu, saugančia dvasia. 

Paskendęs svajonių pasaulyje sosto įpėdinis nepritampa prie ap- 
linkinių. Jis vargiai beatskiria idėją nuo tikrovės, manoma jo šeimoje, 
ir iš jo dvasinių keistenybių tyčiojamasi. Liudvikas jaučiasi nesupras- 
tas ir bėga iš tokios jam nedraugiškos tikrovės į poetinių svajų pasaulį. 
Pirmosios haliucinacijos jam ima rodytis, kaip užrašė šeimos gydy- 
tojas dr. Francas Gytlis, kai jis dar buvo trylikos metų berniukas. Jas 
galima aiškinti kaip ankstyvuosius prasidedančio proto skilimo (ši- 
zofrenijos) požymius. Šiek tiek vėliau, maždaug pusmetį iki Liudvikui 
įžengiant į sostą, jo tuometinis auklėtojas Teodoras Grafas Baselė de 
la Rozė (Theodor Graf Besselet de la Rosėe), nors jį kaip asmenį ir 
vertina teigiamai, vis dėlto nepašykšti kritikos ir kalba su pranašiška 
nuojauta: „Sosto įpėdinis yra guvus ir labai gabus ir jau dabar turi 
žinių, toli pranokstančių vidutinybę. Jo vaizduotė tokia laki, kokia re- 
tai būna tokio jauno žmogaus. Bet jis yra ūmus ir be galo nuožmus. 
Daugiau negu ryškiai išreikštas įnoringumas rodo jį esant užsispyru- 


sį - šią savybę galbūt paveldėjo iš senelio ir su ja bus sunku tvarkytis.“ 

1863 m. rugpjūčio 25 dieną aštuoniolikmetis Liudvikas Ho- 
henšvangau pilyje blyksint bengališkoms ugnims ir skambant patrio- 
tinėms dainoms paskelbiamas pilnamečiu. Per tuos metus jis išstypo 
iki vieno metro devyniasdešimt vieno centimetro, tapo aukštaūgiu 
jaunikaičiu su tokiai mažai galvai kaip jo pernelyg didelėmis ausimis 
ir juodais kaitinamosiomis žnyplėmis nuolat bangomis sudedamais 
plaukais. Žemo ūgio tėvas šalia jo atrodo blankus ir nepatrauklus. Sva- 
jingu didelių, nepaprastai išraiškingų akių žvilgsniu ir aštriu samanų 
bei citrinų kvapu, kuris dažnai nuo jo sklinda, Liudvikas kaip gražuo- 
lis žavi moteris. Savo patrauklumą, matyt, bus neblogai suvokęs, nes 
niekuomet nepraleidžia progos fotografuotis. Tačiau tas aštuoniolikos 
metų drovus jaunuolis jau turi bendravimo sutrikimų. Kai artėja, pa- 
vyzdžiui, oficialūs pietūs ar priėmimai, jis ima akivaizdžiai nerimau- 
ti, todėl tą jaudulį mėgina slopinti nemažomis šampano porcijomis. 
Prūsijos ministras pirmininkas ir būsimasis reichskancleris Otas fon 
Bismarkas (Otto von Bismarck) per vizitą 1863 m. rugpjūčio 16-17 
dienomis pirmą ir paskutinį kartą su Liudviku susitiko Nimfenburgo 
rūmuose ir savo memuaruose „Mintys ir atsiminimai (Gedanken und 
Erinnerungen) perteikė prie karališkųjų vaišių stalo patirtus įspūdžius. 
Liudvikas sėdėjęs šalia jo priešais motiną, rašo Bismarkas. „Man atro- 
dė, kad jo mintys yra kažkur, bet tik ne čia, prie stalo, ir tik protarpiais 
jis prisimindavo ketinąs su manimi kalbėtis, tačiau pokalbio turinys 
apsiribodavo įprastinėmis dvaro šnekomis. Vis dėlto jaučiau jo kaip 
gabaus žmogaus guvumą ir ateities lūkesčių kupiną nuovoką. Kai po- 
kalbis nutrūkdavo, jo žvilgsnis praslysdavo pro ponią motiną aukštyn 
į lubas ir tuomet, ne vieną kartą, staiga išgerdavo savo šampano taurę, 
kurios pripildyti, kaip supratau, motinos įsakymu nebuvo skubama, 
todėl princas vis laikydavo ją tuščią iškėlęs viršum peties, kol ją pamažu 
pripildavo <...>. Jaučiau, kad aplinka jam kėlė nuobodį, tad nepriklau- 


somiems savo vaizduotės skrydžiams jis suteikdavo sparnus šampanu.“ 

Liudvikas ką tik buvo pradėjęs Miuncheno universitete klausyti 
įvairių dalykų paskaitų, tačiau jo tėvas Maksimilianas II 1864 m. kovo 
10 dieną po šešiolikos metų valdymo baigė gyvenimą. Apie mirties 
priežastį esama visokių versijų. Oficialiai skelbiama, kad jis miręs dėl 
piktybinio krūtinės auglio. Maksimilianas spėja atsisveikinti su šei- 
ma, palaiminti abu sūnus ir ilgai pasikalbėti su sosto įpėdiniu, kuris 
jau tą pačią dieną kaip Liudvikas II paskelbiamas naujuoju karaliumi, 
o kitą dieną prisaikdinamas gerbti Konstituciją. Jau po pirmojo pasi- 
kalbėjimo su karaliumi justicijos ministras Eduardas fon Bomhardas 
(Eduard von Bomhard) apie naująjį valdovą sako, kad jis esąs „dva- 
siškai itin gabus“, bet jo dvasios turinys „visiškai netvarkingai sudelio- 
tas“. Įspūdis toks, „tarsi tas jaunas žmogus būtų turėjęs dvi skirtingas 
prigimtis“. Į sostą Liudvikas įžengia labai entuziastingai, bet visai ne- 
pasirengęs. Apie politiką ir diplomatiją bemaž nieko nenutuokia, o 
visa, kas kariška, tam nekareiviškam karaliui kelia siaubą. Nuo sausio 
1 dienos šiaurėje tarp Danijos ir Prūsijos, sudariusios sąjungą su Aus- 
trija, siaučia karas dėl Šlėzvigo ir Holšteino. Nors Liudvikas kasdien 
kviečia vis kitą iš šešių ministrų pranešti apie politinę padėtį, tačiau 
praktiškai valdyti paveda jiems. Jam pačiam pirmučiausia rūpi vienas 
projektas - Richardas Vagneris. 

Remti ir skatinti Vagnerį kurti Liudvikas II laiko savo gyvenimo 
uždaviniu. Kaip karalius, galima sakyti, pirmiausia paveda kabine- 
to sekretoriui Pfistermeisteriui sužinoti, kur yra kompozitorius, ir jį 
pakviesti į karaliaus dvarą Miunchene. Didelės meninės ambicijos ir 
polinkis prabangiai gyventi Vagnerį įvarė į bankrotą, todėl sprukda- 
mas nuo kreditorių jis kažkur pasislėpė. Pfistermeisteris jį aptinka 
1864 m. gegužės 2-ąją viename Štutgarto viešbutyje, įteikia Liudviko 
kvietimą, valdovo portretą ir žiedą su briliantu. Vagneriui tai tarsi 
stebuklas. Jau kitą dieną jis rašo Liudvikui II egzaltuotą, gražių žo- 


džių kupiną laišką: „Brangus maloningasai Karaliau! Šias dangiško 

jaudulio ašaras siunčiu Jums norėdamas parodyti, kad nūnai poezijos 
stebuklai tarsi dieviškoji tikrovė įžengė į mano neturtingą, meilės iš- 
troškusį gyvenimą. Ir šitas gyvenimas dabar priklauso Jums, mano 
gailestingasai jaunasai Karaliau. Elkitės su juo kaip su savo nuosa- 
vybe! Su didžiausiu susižavėjimu ištikimas ir tikrai Jūsų nuolankusis 
tarnas Richardas Vagneris.“ 

Gegužės 4-osios popietę Miuncheno karališkojoje rezidencijoje 
juodu susitinka pirmą kartą. Gal jaunasis karalius iš pradžių ir kiek 
sutriko galiausiai išvydęs visiškai žemišką, tik metro šešiasdešimt 
penkių centimetrų ūgio ir penkiasdešimt vienų metų kompozitorių 
trumpomis kojomis, su daugybe raukšlių veide ir šnekantį šiek tiek 
su saksonišku akcentu. Apie šį susitikimą tėra išlikusi tik viena kita 
smulkmena abiejų laiškuose. Tą patį vakarą Liudvikas, dar vis tebe- 
sijaudindamas, rašo Bavarijos hercogienei Sofijai, Austrijos impera- 
torės Elžbietos seseriai: „Būtumei galėjusi paliudyti, kaip mane su- 
gėdijo jo padėka, kai jam ištiesiau ranką tikindamas, kad jo didžiulis 
kūrinys apie nibelungus galės būti ne tik užbaigtas, bet ir pastatytas 
pagal jo paties norus, kad aš tuo šventai rūpinsiuosi. Tada jis žemai 
pasilenkė man prie rankos ir, atrodo, buvo susijaudinęs dėl to, kas 
buvo taip natūralu, nes ilgokai liko toje pozoje neištardamas nė žo- 
džio. Jaučiausi tarsi būtume apsikeitę vaidmenimis. Aš pasilenkiau ir 
prisitraukiau jį prie širdies apimtas jausmo, lyg tarčiau sau priesaikos 
žodžius visą laiką likti jam ištikimas.“ O Vagneris vienai draugei pri- 
sipažįsta: „Deja, jis yra toks gražus ir dvasingas, toks širdies žmogus ir 
nuostabus, kad baiminuosi, jog jo gyvenimas gali sutirpti kaip trum- 
palaikis dievų sapnas šitame niekingame pasaulyje. Jis mane myli pir- 
mosios meilės atsidavimu ir aistra: apie mane jis žino viską, mane 
puikiausiai pažįsta, - kaip savo paties sielą. Jis nori, kad būčiau pas jį 
visą laiką, dirbčiau, ilsėčiausi, statyčiau savo veikalus; jis pasirengęs 


suteikti man viską, ko šiam tikslui reikia; aš turiu baigti nibelungus, 

ir jis statys juos taip, kaip aš noriu. Aš turiu būti niekuo neribojamas 
savo paties valdovas, ne kapelmeisteris <...>.“ 

Per pirmas dvi savaites abu matosi kone kasdien. Liudvikas ne- 
delsdamas išnuomoja vilą prie Štarnbergo ežero ir pakviečia Vagne- 
rį joje apsigyventi. Nuo gegužės mėnesio Vagneris gauna 4000 gul- 
denų metinę algą, taigi maždaug tiek pat, kiek uždirba ministerijos 
patarėjas. Liepos mėnesį Liudvikas jam padovanoja 16 000 guldenų, 
todėl Vagneris gali grąžinti skolas. 1864 m. spalį jis kartu su dar 
neišsiskyrusia mylimąja Kozima fon Biulov persikrausto į Liudviko 
pasiūlytą labai ištaigingai įrengtą vilą pačioje geriausioje Miunche- 
no vietoje. Liudvikas, nieko nežinantis apie šiuos santuokine išti- 
kimybę pažeidžiančius Vagnerio santykius, užmoka už viską, taip 
pat ir persikraustymo išlaidas, - iš viso 4000 guldenų. Nuo 1865 m. 
vasaros kasmet prideda dar po 1200 guldenų diližanui išlaikyti. 
O nuo 1867 m. metinė alga pakeliama iki 8000 guldenų. Papildomai 
Liudvikas finansuoja visas Vagnerio atostogų išvykas, leidžia jam 
laisvai naudotis karališkuoju transportu kelionėms į Italiją ir nuolat 
apdovanoja brangiomis dovanomis. Už keturių „Nibelungų žiedų“ 
operų sukūrimą, tam prireiks dvidešimt aštuonerių metų, taip pat 
už teisių perdavimą karaliui Vagneris pareikalauja 30 000 guldenų 
honoraro. Tiek ir gauna. Nuo 1864 iki 1883 m., Vagnerio mirties 
metų, karalius iš valstybės kasos buvo išleidęs beveik 350 000 gul- 
denų. Kai Vagneris už visą gyvenimą pageidautos 200 000 gulde- 
nų dovanos panori tučtuojau grynaisiais gauti 40 000 ir pasiunčia 
mylimąją į ministrų kabineto kasą asmeniškai tų pinigų paimti, ši 
didžiulė suma išmokama monetomis: jos pilamos į maišus, o šiems 
išvežti prireikia dviejų vežimų. Taip tarnautojai aiškiai parodo, kaip 
jie Žiūri į Vagnerio godumą pinigams ir į karaliaus dosnumą. Apie 
tai greit pasklinda kalbos, o Bavarijos žmonių pasipiktinimas be- 


saikiu, impulsyviu ir bohemiškai gyvenančiu kompozitoriumi ima 

didėti. Daugelis bavarų - įskaičiuojant ir karališkąją šeimą - Vagne- 
rio nemėgsta, ypač dar ir todėl, kad jo įtaka Liudvikui II vis stiprėja. 
Negirdėtas daiktas, kad audienciją pas karalių Vagneris gauna kai- 
pmat, o diplomatai ir net ministrai kai kada priversti laukti savaitė- 
mis. Vyriausybė jaučia pareigą įsikišti ir pareikalauja, kad Vagneris 
tuojau pat išvyktų iš šalies. Liudvikas, kurio santykis su Vagneriu 
yra stačiai egzistencinis, dėl to baisiausiai įsižeidžia. Laiškuose jis 
buvo Vagnerį pavadinęs savo gyvenimo viešpačiu ir norėjo likti 
jam ištikimas iki gyvenimo pabaigos. Dabar karalius pasišovęs tuč- 
tuojau atsistatydinti, kaip galima spėti, ir dėl to, kad pats geriausiai 
žinojo, kaip progresuojanti liga vis labiau jį pasiglemžia. Tačiau į 
Šveicariją išsikėlęs Vagneris jį nuo to žingsnio sulaiko. „Ak, koks 
menkas yra pasaulis! - rašo jam Liudvikas 1865 m. rugpjūčio 21- 
ąją. - Kokie apverktini ir niekšingi yra žmonės! <...> Ak, kad pasaulį 
jau būčiau palikęs!“ 

Liudviko antipatija politikai, o jis kaip karalius jos uždavinius pri- 
valo spręsti, dar sustiprėja, kai 1866 m. gegužės pradžioje jau visai 
ant nosies karas tarp Prūsijos ir Austrijos dėl Šlėzvigo ir Holšteino. 
Austrija, susirūpinusi, kad laiku nebus pasirengusi karui, paskelbė 
kovinę savo kariuomenės parengtį. O kai Bavarijos ministrų taryba iš 
karaliaus to paties pareikalauja savajai kariuomenei, kad turėtų karui 
tinkamą armiją, kariniams dalykams negabus ir nepatyręs Liudvikas 
taip pasipiktina, jog vėl nori viską mesti ir atsistatydinti. Jam nepriim- 
tinas pilietinis karas Vokietijoje. Tačiau patarėjų spaudžiamas įsaky- 
mą gegužės 10-ąją vis dėlto pasirašo. Jau kelis dešimtmečius Bavarijos 
kareiviai nėra kovoję didesniuose susirėmimuose, todėl kariuome- 
nėje nėra bemaž nė vieno divizijos vado, turinčio kovinės patirties. 
Trūkumai akivaizdūs. Visų pajėgų mobilizacija trunka apie pusantro 
mėnesio, todėl sąjungininkų austrų nerimas, kad Bavarijos daliniai 


karo veiksmų arenoje pasirodys per vėlai, nėra iš piršto laužti. 

Birželio 14 dieną prasidėjęs karas Liudviką II užklumpa tuo 
metu, kai jis su adjutantu ir arklininku toli nuo visokių rūpesčių 
džiaugiasi gyvenimu savo mėgstamoje Rožių saloje Štarnbergo ežere. 
Vėliau Bavarijos ministru pirmininku tapęs Chlodvigas Hohenlohė- 
Šilingfiurstas (Chlodwig Hohenlohe-Schillingfūrst) birželio 16-ąją 
dienoraštyje parašo: „Karalius dabar su niekuo nesusitinka. Gyvena 
su savo taksais ir arklininku Felku (Vėlk) Rožių saloje ir rengia fejer- 
verkus. Nepriėmė net <...> karališkųjų patarėjų. Konstituciniame Ba- 
varijos gyvenime negirdėtas dalykas.“ Nenoromis Liudvikas birželio 
25-ąją vyksta į Bambergą, Bavarijos kariuomenės vyriausiąją būstinę, 
ir ten netikėtai pasirodo tuo metu, kai Vokietijos sąjungoje dalyvau- 
jančių valstybių karininkai vakarieniauja. Vilkėdamas mėlynai sida- 
brinį mundurą, su gausiai klostuotu raitelio apsiaustu, užmestu ant 
pečių, atrodo veikiau kaip teatro personažas, o ne kaip nominalus 
krašto kariuomenės vadas. Liepos 2-ąją jis perskaito jam parengtą 
kreipimąsi, kuriame kviečia bavarų tautą į kovą „už vokiečių teisę 
ir garbę, už savąjį orumą ir nepriklausomybę ir už didžios nacijos 
ateitį, už Vokietijos kaip laisvos ir galingos visumos išsaugojimą, už 
Bavarijos kaip savarankiškos ir vokiečių iškilnios didžiosios tėvy- 
nės gyvavimą“. Užuot pasilikęs su kovojančiais daliniais, Liudvikas 
kuo skubiausiai vėl pasitraukia į savo Rožių salą Štarnbergo ežere, o 
tuo metu karaliaus motina Mari pluša savo pačios rūpesčiu įrengto- 
se lauko ligoninėse stengdamasi padėti sužeistiesiems. Kunigaikštis 
Chlodvigas Hohenlohė rugpjūčio 18-ąją rašo, kad karalius kaip tik 
dabar rengia operos dekoracijas, siuva kostiumus, kuriais apsitaisęs 
paskui „vaikšto po savo kambarį“. Šią pasyvią laikyseną viešoji nuo- 
monė aštriai kritikuoja kaip jo dvasinio abejingumo išraišką. Dvaro 
pamokslininkas Ignacas fon Delingeris (Ignaz von Dėllinger) nė kiek 
nesuklysta sakydamas, kad karalius gyvena pasinėręs į sakmių, mu- 


zikos ir dramos karalystes. Apie kitą pasaulį nenorįs nieko girdėti. 

„O kaip tik dabar mums verkiant reikia monarcho <...>, valingo ir 
galinčio spręsti valdovo! 

Tačiau jau 1866 m. liepos 3-iąją viskas yra nulemta. Pranašesniais 
ginklais aprūpinta ir mobilesnė Prūsijos kariuomenė kautynėse prie 
Kėnigreco* suduoda austrams triuškinamą smūgį. Rugpjūčio 22 die- 
nos taikos sutartimi Bavarija netenka karinio suvereniteto, privalo 
Prūsijai sumokėti 30 milijonų guldenų kontribuciją ir sudaryti su ja 
gynybinę sąjungą. Jau liepos 18-ąją Liudvikas II visiškai nusiminęs 
guodžiasi Richardui Vagneriui: „Šešėliniu karaliumi be valdžios būti 
nenoriu! <...> Nors mane apleis visi, nors niekšingai sutrūkinės glau- 
džiausi, švenčiausi saitai, bet mes liksime amžinai ištikimi <...>! Per 
pastaruosius metus karalius ir kompozitorius vienas kitam parašė 
bemaž šešis šimtus laiškų. Liudvikas renkasi tokius kreipinius kaip 
„Mielas, vienintelis drauge!“, „Mano nuoširdžiausiai mylimas bičiu- 
li!“, „Vieninteli! Šventasai!“, „Vienas ir visi viename asmenyje! Mano 
palaimos simboli!“ Ar iš šių jausmingų meilės patikinimų galima 
spręsti apie Liudviko lytinę orientaciją? Gidai, vedžiojantys turistus 
po jo karališkuosius rūmus, ir dabar dar vis turi atsakinėti į dažniau- 
siai užduodamą klausimą: „Ar Liudvikas II buvo homoseksualus?“ 
Negalima į tą klausimą tinkamai atsakyti nepasidomėjus, koks buvo 
jo santykis su moterimis ir su kokiomis nepaisydamas psichikos ir 
fizinių problemų jis artimiau bendravo ir, galimas daiktas, turėjo ly- 
tinių santykių. 

Prieš pat devyniolikos metų sukaktį Liudvikas 1864 m. birže- 
lio mėnesį Bad Kisingene sutinka gražiąją carienę Mariją Aleksan- 
drovną. Buvusioji Heseno princesė, kurią 1841 m. vedė caras Alek- 


sandras II, čia yra atvykusi gydytis tuberkuliozės. Liudvikas iš pirmo 


* Vadinamas Sadovos mūšiu. Ši vieta yra netoli dabartinio miesto Čekijos šiaurėje 
Hradec Kralovės. 

žvilgsnio įsimyli tą dvidešimčia metų vyresnę moterį, ją vadina savo 
„gyvenimo angelu“ ir iš Viurcburgo pasiunčia karinį orkestrą griežti 
specialiai jai. Jis ilgisi jos taip, kad po mėnesio vėl važiuoja pas ją, 
kartu apžiūri Kelną ir Koblencą ir rugpjūčio 8-ąją vieni du prie Zva- 
kių šviesos švenčia jos keturiasdešimtąjį gimtadienį. Tačiau lytinių 
santykių nebuvo. Išliko tik ne vienus metus trukusi sielų giminystė. 
Toks pat dvasiškas yra ir Liudviko bendravimas su vengre aktore Lila 
fon Bujovski (Lila von Bulyowski). Vaidindama pagrindinį vaidmenį 
Frydricho Šilerio dramoje „Marija Stiuart“ Liudviką taip sužavi, kad 
tas vienuolika metų už save vyresnę gražuolę dažnai kviečiasi į Bergo 
ir į Hohenšvangau pilis pabūti dviese. Tačiau įsikiša karaliaus motina 
Mari ir vengrę išprašo iš šalies. Pagrįsto įrodymo, kad to priežastis 
būtų buvę lytiniai santykiai, nėra. Galimas daiktas, kad Liudvikas II 
išvis su moterimi niekuomet ir nėra miegojes. 

Taip pat ir su aštuoneriais metais vyresne pussesere Elžbieta (Sisi), 
Austrijos imperatoriene, Liudviką jau nuo vaikystės sieja nuoširdi 
draugystė. Elžbieta yra tokia pat svajinga kaip ir jis, ji ir puiki raitelė: 
tą įrodo per daugybę bendrų iškylų į Posenhofeno rūmų prie Štarn- 
bergo ežero apylinkes. Abu domisi menu, literatūra ir muzika. Ko 
gera, Sisi buvo ta moteris, kurią Liudvikas labiausiai gerbė. Švenčių 
progomis įteikdavo jai ypač gražių gėlių puokštę ir brangių dovanų. 
1865 m. kovo pabaigoje Sisi pasigiria šešiamečiam karaliaus įpėdiniui 
pro duris, paskui klausė, ar aš ją tebeturiu . Tačiau ir šiuo atveju to- 
liau nekaltų švelnybių nenueinama. 1865 m. liepos 19-ąją ministrui 
Liudvigui fon der Pfordtenui (Ludvig von der Pfordten) jis rašo, kad 
anaiptol nenuvertinąs moterų. Bet daugeliui jaunuolių nutinką taip, 
kad „į jų prielankumą kitai lyčiai įsipainioja geidulingumas, kurį aš 
smerkiu. Kadangi aš, ačiū Dievui, nieko apie tai nežinau, todėl, kaip 


manau, savo pagarbą moterų skaistumui juo stipriau jaučiu“. 

Tačiau paskui Liudvikas ima garbstyti dvejais metais jaunesnę, 
gražią ir daug gerbėjų turėjusią, liekną, vešliais ilgais kviečių spalvos 
plaukais ir mėlynomis kaip rugiagėlės akimis moterį, kuri būdama 
talentinga pianistė ir dainininkė ne tik, kaip ir jis, žavisi Vagneriu, bet 
ir ima jam jausti neabejojamą „kūnišką potraukį . Jos vardas Sofija, ji 
yra jaunesnioji Sisi sesuo. Liudvikas, kai ji iki vėlyvo vakaro jam dai- 
nuoja Vagnerio arijas, be galo ja žavisi ir nepaprastai jaudinasi, kad 
ši supratinga, vienmintė siela dalyvauja jo, kaip pats sako, „savotiška- 
me likime'. 1866 m. vasaros pabaigoje jie jau taip susidraugauja, kad 
ne tik Posenhofene, bet ir Miuncheno karaliaus dvare imama galvoti 
apie sužadėtuves. Kai 1866 m. rugpjūčio 12-ąją Liudvikas Posenhofe- 
ne vėl sėdi drauge su Sofija ir abu maloniai šnekučiuojasi, netikėtai, iš 
anksto neįspėjusi, į kambarį įeina hercogienė Liudovika ir „dėl savo 
dukters interesų“ gana aiškiais žodžiais verčia Liudviką apsispręsti. 
Šiam tai didžiulė staigmena, galima sakyti, jis pasijunta visiškai pri- 
blokštas, nes iki šiol apie jokias santuokas išvis nėra galvojęs. Sutrikęs 
iš pradžių rašo Sofijai atsisveikinimo laišką, ir dėl to ji pasijunta labai 
nelaiminga. Jinai jį myli ir tikisi ne vien platoniškų santykių, bet ir 
lytinės laimės. Tačiau netrukus Liudvikas pakviečia ją ir jos seseris į 
1867 m. sausio 22 dieną Miuncheno rezidencijoje rengiamą karališ- 
kųjų rūmų pokylį ir jam baigiantis, pirmą valandą nakties, įteikia jai 
laišką, kuriame praneša, kad iš draugystės išsirutuliojusi „nuoširdi ir 
tikra meilė“. „Aš Tave myliu ir prisiekiu ištikimybę, - rašo jis ir baig- 
damas klausia: - Ar nori tapti mano žmona? Mano karūnos drauge? 
Bavarijos karaliene?“ Jau kitą rytą ateina žinia su atsakymu - taip. 
O jau vakare abu pirmą kartą pasirodo viešai teatre. Oficialios suža- 
dėtuvės tampa dideliu visuomeniniu įvykiu. Miuncheno gyventojai 
susižavėję. Jiems Liudvikas ir Sofija - stačiai svajonių pora! Entuzias- 
tingai rengiamasi kelis kartus atidėliotoms vestuvėms, gautas taip pat 


ir būtinas popiežiaus leidimas tuoktis tokiems artimiems giminėms. 

Tačiau jau po kelių savaičių nuo sužadėtuvių Liudvikas su Sofija pra- 
deda elgtis vis formaliau ir oficialiau. Jo laiškai sužadėtinei dabar yra 
trumpi, šalti ir irzlūs. Karaliaus nuotaika, jo psichinė būsena visai ne- 
kokios. 1867 m. kovo 15-osios laiške Vagneriui Liudvikas rašo, kad 
niekam, išskyrus jį, nenorįs pasiguosti dėl savo bėdos. Nors ir koks 
laimingas esąs, kad susižadėjo, „bet kartu esu ir kur kas nelaimin- 
gesnis ir vertesnis pasigailėjimo!“ Per kunigaikščio Chlodvigo Ho- 
henlohės-Šilingsfiursto pobūvį įvyksta sensacija. Liudvikas papras- 
čiausiai palieka savo sužadėtinę vieną ir pasišalina iš šventės. Po kelių 
dienų jis vėl pasirodo pas ją, bet tik norėdamas pamatuoti, kaip jai 
tinka karalienės karūna. Ir vėl pradingsta kaip į vandenį. Apsipylusi 
ašaromis Sofija sušunka: „Jis manęs nemyli!“ Spalio 7-osios laiške So- 
fijai Liudvikas sužadėtuves nutraukia. 

Jis vėl užsidaro Hohenšvangau rūmuose ir savo svajonių pasauly- 
je. Visa šalis pasipiktina tokiu staigiu sužadėtuvių nutraukimu. Nieko 
panašaus Bavarijos istorijoje iki šiol dar nėra buvę, nepatenkinti kar- 
toja žmonės. Jie simpatizuoja Sofijai, o Liudviką šukuoja prieš plau- 
ką. Šis skandalas tampa dingstimi išsakyti karaliui priekaištą dėl to, 
kad kilus politinei įtampai jis per mažai rūpinosi valstybės reikalais 
ir tautos gerove. Ir Vienoje, ir Posenhofene taip pat nežinoma, ką da- 
ryti. Sisi motinai Liudovikai rašo, kad „trūkstą žodžių tokiai elgsenai 
apsakyti , Sofija „su tokiu žmogumi dievaži nebūtų galėjusi būti lai- 
minga . Išaiškėjo, kad Liudvikas paprasčiausiai nėra pajėgus dvasiškai 
prisirišti prie moters, išlaikyti erotinį potraukį, o ką jau kalbėti apie 
lytinius santykius. Svarbiausia priežastis: jį nepaprastai stipriai erotiš- 
kai traukė prie vyrų, taigi buvo homoseksualus. 

Homoseksualumas XIX a. laikomas lytiniu iškrypimu. Už jį nu- 
matomos bausmės, Bažnyčiai jis yra „mirtina nuodėmė“. Tačiau Ba- 
varijoje, kuri nuo 1813 m. seka Napoleono kodekso pavyzdžiu, yra 


kitaip. Bet ir čia „vyro ištvirkavimas su vyru“ visuotinai pripažįstamas 

patologija. Liudvikas savo „priešingos seksualinės jausenos“ negali 
viešai išgyventi, jis negali, kaip dabar esame pratę sakyti, būti atviras. 
Tačiau savo seksualines problemas jis iš dalies patikėjo dienoraščiui. 
Šį 1925 m. abejotinomis aplinkybėmis paskelbė Ervinas Rydingeris 
(Erwin Riedinger) Ediro Greino (Edir Grein) slapyvardžiu. Dabar 
daugelis šios publikacijos teksto vietų laikomos klastote. Mat Ervinas 
Rydingeris yra posūnis Johano fon Luco (Johann von Lutz), kuris, 
kaip dar matysime, būdamas ministras pirmininkas aktyviai daly- 
vavo nuverčiant karalių. Šiuo pamfletu, kuriame Liudviką kompro- 
mituojantys įrašai eina pakaitomis su pavieniais, dažnai polemiškais 
Rydingerio komentarais, iš esmės norėta dar kartą pateisinti karaliaus 
paskelbimą neveiksniu. Psichiatrų išvadose, kuriomis tas pamfletas 
remiasi ir apie kurias dar kalbėsime išsamiau, Liudviko seksualumas 
aptariamas ne pagrindiniame tekste, o tik šešioliktame priede. Čia 
sakoma, kad Liudvikas dažnai užsiiminėjęs onanizmu. Taigi ir lyti- 
nės elgsenos srityje jis ieško prieglobsčio vaizdinių pasaulyje, kurį 
gali moduliuoti visiškai pagal savo paties norus. Tuometiniu suprati- 
mu „vyrų masturbacija mažindavusi smegenų ir nervų substanciją. 
Todėl mirusio karaliaus skrodimo protokole aiškiai pažymima, kad 
jo smegenys sveria šešiolika gramų mažiau už vidutines. Tad galima 
manyti, kad Liudvikas pats mėgino kovoti su savo aiškiu poreikiu taip 
tenkinti lytinę aistrą. Viename nesuklastotame 1870 m. kovo 24 die- 
nos dienoraščio įraše sakoma: „Daugiau jokių naudos neduodančių 
apsiplovimų šaltu vandeniu.“ 

Liudviko homoseksualinius santykius labiau atskleidžia vaizdi- 
nių kupini laiškai negu įrašai dienoraštyje. Iš jų matyti, kas priklausė 
prie tų jo favoritų, kuriuos jis dosniai apdovanodavo vertingomis 
dovanomis. Sąrašas ilgokas. Į jį įeina jo patikimas asmeninis adju- 
tantas princas Paulius fon Turnas ir Taksis (Paul von Thurn und Ta- 


xis), taip pat kabineto sekretorius Frydrichas fon Cygleris (Friedrich 

von Ziegler) bei Liudviko ilgametis arklininkas Richardas Hornigas 
(Richard Hornig). Su šiuo dvidešimt aštuonerių metų puikios i$vaiz- 
dos geltonplaukiu meilužiu 1867 m. spalio 23 dieną Liudvikas išva- 
žiuoja į Tirolį ir Forarlbergą ir tik po aštuonių dienų grįžta į susitiki- 
mą su ministrais, kurie per tą laiką nenumanė, kur yra regentas. Šiai 
ypatingai žmonių grupei priklauso ir kai kurie garsūs dainininkai ir 
aktoriai, pavyzdžiui, tuo metu įžymi austrų teatro žvaigždė Jozefas 
Kaincas (Josef Kainz), taip pat pora karališkajai tarnybai paskirtų 
lengvosios kavalerijos jaunesniųjų karininkų. Paskutiniais Liudvi- 
ko gyvenimo metais jo svarbiausias patikėtinis nuolat ieškant jaunų 
tos pačios pakraipos vyrų yra jo taip pat homoseksualus tarnas ir 
arklininkas Karlas Heselšvertas (Karl Hesselschwerdt). Su juo Liu- 
dvikas dalijasi nuomonėmis apie savo seksualinių partnerių lytinės 
kūno dalies dydį ir kokybę rašteliais, kurie dažnai baigiami žodžiais 
„Būk atsargus!“ arba „Šį raštelį sudegink!“ Pavyzdžiui, Liudvikas jo 
prašo „dar kartą tiksliau pranešti“, ar „Jozefo didesnis ir gražesnis 
negu anksčiau Krumperio (Krumper) <...>. Užmesk akį ir į Nyblerį 
(Niebler). Kaip atrodo kürikas Nagleris (Nagler)?“ 1884 m. lapkri- 
čio 9-ąją Liudvikas jam rašo: „Smalsu sužinoti, kaip Tu tai darai su 
Balduinu (Balduin)!“ Šias smulkmenas mes dabar taip tiksliai žino- 
me todėl, kad Karlas Heselšvertas nevykdė karaliaus nurodymo ir 
Liudviko ranka rašytų raštelių nenaikino, o dėjo į krūvą. Rankraš- 
čių rinkėjas Robertas Holcšū (Robert Holzschuh) dvidešimt septy- 
nis tokius raštelius 1999 m. įsigijo viename Miuncheno aukcione už 
180 tūkstančių markių ir per dvejus metus jais remdamasis parengė 
knygą. Prieš akis turėdami tuos paviešintus karaliaus intymumus - 
jie mus čia domina tik kaip antraeilis dalykas - mes taip pat privalo- 
me pabrėžti, kad dauguma tų įsivaizduotų santykių su vyrais vyko be 
seksualinio kontakto. Bičiulystė su Vagneriu, kaip ir daug kitų tokio 


pobūdžio Liudviko draugysčių, liko tuo nepaženklinta. 

Po trijų skaudžių netekčių, kurias Liudvikui buvo lemta per pas- 
taruosius dvejus 1866 ir 1867 metus išgyventi: draugo, sužadėtinės ir 
savarankiškumo praradimas, žmogui, leidžiančiam dienas vaizdinių 
pasaulyje ir tūnančiam Hohenšvangau pilyje, šauna į galvą mintis tai 
kompensuoti kuo nors, kas karališkąja galia ir išmone pranoktų visa 
iki šiol žinoma. Šių laikų psichiatrai sutaria, kad Liudviko vis didė- 
janti statybų manija - panašiai kaip azartiniai žaidimai, kleptomanija 
ar piromanija - buvo patologiškos prigimties. Ligą, sielvartą ir prastą 
nuotaiką karalius sumano įveikti tuo, kas iš esmės galėtų kelti ūpą ir 
teikti malonumą. Jis užsimoja Bavarijoje pastatydinti keletą nostal- 
giškų, bet drauge ir ištaigingų karališkų pilių. „O kaip būtina susikurti 
tokių rojaus kampelių, tokių poetinių prieglobsčio vietų, kur būtų ga- 
lima laikinai pamiršti tuos kraupius laikus, kuriais gyvename“, - rašo 
jis 1869 m. sausį Sibilei Meilhaus, savo ankstyvosios jaunystės dienų 
auklei. Iš tų laikų jis prisimena nediduką Linderhofą Grasvangtalyje 
netoli Oberamergau. Dabar jis paliepia čia stūksantį neišvaizdų namą 
perstatyti, paversti jį nedidele prancūziško rokoko stiliaus su gausia 
puošyba ir baltais akmenų luitais apmūryta pilimi. Jau 1872 m. jis 
gali įsikraustyti į pirmąsias patalpas. Linderhofas yra vienintelė iš 
Liudviko trijų pastatydintų pilių, kurios pabaigiamos ir įrengiamos 
jam dar gyvam esant. 1873 m. nupirkęs didžiausiame Bavarijoje 
Chymzės ežere salą, vadinamą Ponų sala (Herreninsel), jis įgyja di- 
deli statyboms tinkamą žemės plotą, kur užsimojęs pastatydinti „šlo- 
vės šventovę“, skirtą jį žavinčio Prancūzijos karaliaus Liudviko XIV 
garbei. Didžiausi, toli nusidriekę ir kone septynis milijonus guldenų 
kainavę brangiausi jo rūmai turi simbolizuoti „Dievo gailestingumą“ 
ir priminti Versalį. Jie niekuomet iki galo nepabaigiami įrengti, o pats 
karalius juose trumpam apsigyvena tik vieną vienintelį kartą. Tačiau 
mėgstamiausias projektas, apie kurį užsimena jau 1868 m. gegužės 


13 dienos laiške Vagneriui, yra Hohenšvangau senų pilies griuvėsių 

Algojaus srityje netoli Polato tarpeklio rekonstrukcija pagal Vokieti- 
jos senovės riterių pilių stilių. Ši neogotikinė „Gralio pilis“, architek- 
tūrinis riterių pasaulio, sakmių ir Vagnerio operų mišinys, tik Liudvi- 
kui mirus imamas vadinti Noišvanšteinu. Pirmasis pamatinis akmuo 
padedamas 1869 m. rugsėjo 5 dieną. Ši ant stačios uolos iškilusi ro- 
mantiška pilis su šešiasdešimt aštuonių metrų aukščio laiptų bokštu 
ir daugybe dantytų viršutinių mūro sienų ir smaigalių yra tarsi kokie 
netikri kulisai, ir jie tampa vokiečių ikona, pilių pilimi. 1880 m. gruo- 
dį karalius gali pirmą kartą kelioms dienoms čia įsikurti. Tačiau ir 
jam mirus pilis dar ilgai yra statybų aikštė. 

Liudviką II pasitraukti iš viešumos ir aktyvios politikos paskati- 
no ir 1870-1871 m. įvykiai. Jausdamas neprielankumą viskam, kas 
prūsiška, jis vis dėlto seka Oto fon Bismarko į nacionalinį vieniji- 
mą nukreiptą politiką. Kai 1870 m. vienas iš valdančiosios Hohen- 
colernų dinastijos princų ima pretenduoti į laisvą Ispanijos sostą, 
suvokdama geografinės apsupties grėsmę Prancūzija reikalauja to 
atsisakyti. Prūsija, nors ir nusileidžia, tvirtų garantijų, kurių Pran- 
cūzija geidauja, duoti atsisako. Iškyla karo tarp abiejų valstybių pa- 
vojus. Liudviką tenka parvežti iš kalnų pasaulio, į kurį vėl yra pasi- 
traukęs. Ir iš tikrųjų 1870 m. liepos 19 dieną Prancūzija paskelbia 
Prūsijai karą. Bavarija ir jos 55 tūkstančių armija nori nenori turi 
būti Prūsijos sąjungininkė. Liudvikas privalo susitaikyti su padėti- 
mi, kad liepos 27 dieną Miunchene ima plevėsuoti Prūsijos vėliava, 
nes, remiantis sąjungos sutartimi, Prūsijos kronprincas perėmė va- 
dovavimą Bavarijos daliniams. Po lemiamo 1870 m. rugsėjo 2 die- 
nos mūšio prie Sedano ir paėmus į nelaisvę Prancūzijos imperatorių 
Napoleoną III, taip pat ir Bavarijoje vis daugiau žmonių reikalauja 
suvienytos Vokietijos valstybės su vienu valdovu priešakyje. Kai ir 
Miunchene pagerbiami nugalėtojai, Liudvikas iškilmėse nedalyvau- 


ja, dėl to, kaip praneša to meto spauda, žmonės nebuvo patenkinti. 

Jau kelintą kartą Liudvikas ketina atsistatydinti ir karaliaus karūną 
perleisti broliui Otui. Bet šio psichika tuo metu yra tokia sutrikusi, 
kad Liudvikas tos minties atsisako. 

Bavarijos ministrų taryba beveik nebeinformuoja karaliaus apie 
derybas dėl iki šiol nepriklausomų pietų Vokietijos valstybių prisi- 
dėjimo prie numatytos Vokietijos imperijos. Po Prūsijos karaliaus 
Liudvikas yra svarbiausias tos sąjungos kunigaikštis, bet jo pritarimo 
vis dar nėra. Bismarkas jam pasiunčia savo parengtą „imperatoriš- 
kojo laiško“ projektą, kuriame Vokietijos imperatoriaus titulas siūlo- 
mas Prūsijos karaliui Vilhelmui I. Liudvikas po didžiausios paslapties 
priedanga duoda suprasti, kad galįs pritarti tik tuo atveju, jeigu jo 
šaliai būsią keliais milijonais markių pagelbėta išbristi iš šiuo metu 
susidariusios sunkios finansinės padėties. Čia jis turėjo galvoje ne ką 
kita kaip besikaupiančias skolas dėl jo statomų pilių ir rūmų. Kebli 
ir subtili istorija, labai primenanti papirkimą. 1871 m. sausio 18-ąją 
Vilhelmas I Versalio rūmų Veidrodžių salėje paskelbiamas Vokieti- 
jos imperatoriumi. Liudvikas nusprendė imperatoriaus paskelbimo 
ir Vokietijos imperijos įkūrimo ceremonijoje verčiau nedalyvauti. 
„Imperatoriškąjį laišką jis pasirašė - ko gera, norėdamas išvengti vi- 
siško Bavarijos izoliavimo - ir pavedė savo dėdei princui Luitpoldui, 
Bavarijos atstovui Didžiojoje vyriausioje būstinėje, jį perduoti. Ir iš 
tikrųjų nuo 1873 iki 1876 m. per Šveicarijos bankus į karališkąją kasą 
įplaukia iš viso penki milijonai markių tiesiogiai karaliui disponuo- 
ti. Bismarkas, norėjęs ir ateityje užsitikrinti Liudviko prielankumą, 
suteikė galimybę tuos pinigus pervesti iš vadinamojo „Velfų fondo, 
konfiskuoto Hanoverio karaliaus dvaro turto. Visuomenė apie tai ni- 
čnieko nesužino. 

1871 m. tampa lemiamu posūkio tašku Liudviko gyvenime. Da- 
bar jis beveik nebesirodo viešumoje, retai priima aukštus pareigūnus 

monarchy vizity. Del to nuolat kyla susierzinimy diplomatiniame 
korpuse. „Šešėliniu karaliumi“, kokiu Liudvikas nenorėjo būti, vis 
dėlto tapo. Net su savais ministrais bemaž nebesusitinka, taip pat ir 
su sava tauta. „Nebegaliu pakęsti, - pareiškia jis, - kai į mane spokso 
tūkstančiai žmonių, nebegaliu tūkstančius kartų šypsotis ir sveikin- 
tis, kreiptis su klausimais į žmones, su kuriais neturiu nieko bendra, 
išklausyti atsakymų, kurie manęs nedomina. Ne! Ir dar kartą ne! Ne- 
beistengiu ištrūkti iš šitos vienatvės!“ Kelis savo tarnus jis išsiunčia į 
tolimas keliones ieškoti jam „pasakiškų kraštų“ arba rasti rojaus salą, 
kur galėtų gyventi vienas ir niekieno netrikdomas. 

Gerokai pasikeitė ir jo išorė. Iš buvusio grožio beveik nieko ne- 
liko. Išblyškęs veidas rodo, koks košmariškas jo naktinis gyvenimas. 
Nei dieną, nei naktį bemaž nesumerkia akių. Nuo 1870 m. užsiaugi- 
na ūsus, o pasmakre apželdina suvelta barzda. Kadangi iš burnos dėl 
prastos higienos stipriai sklinda nemalonus kvapas, norėdamas nuo 
jo apsaugoti aplinkinius, kalbėdamas nuolat prisidengia sukvėpinta 
nosine. Dažnai kenčiamą dantų gėlą vis mėgina maldyti alkoholiu. 
Jau anksti netenka kone visų dantų. Tai ne tik sugadina tartį, bet ir 
pakeičia valgymo įpročius. Vienas jo kamerdineris Mayras skundžia- 
si, kad karalius valgąs „netvarkingai, neapetitiškai ir šlykščiai, taško 
aplinkui padažus, drabsto daržoves ir išsitepa drabužius“. Pirmučiau- 
sia dėl to, kad mėgsta saldumynus - šokoladinius saldainius su įda- 
ru, pyragus, stiprų saldų vyną - Liudvikas nutunka: juosmens apim- 
tis - metras dvidešimt. Iš gražiai nuaugusio, gvardijai tinkamo beveik 
dviejų metrų ūgio jaunikaičio per vos trisdešimt metų jis virto storu, 
nepatraukliu, dviejų šimtų keturiasdešimties svarų drimba. Bavari- 
jos karalius „akivaizdžiai pasikeitė“, konstatuoja Prūsijos kronprincas 
Frydrichas Vilhelmas 1870 m. pabaigoje. „Kalba jis kažkaip nerimas- 
tingai nervindamasis: neišklausęs atsakymo į savo klausimą iki galo 

Per audiencijas Liudvikas kai kada pasislepia už palmės arba 
širmos priversdamas lankytoją laukti, paskui netikėtai pasirodo ir 
jį išgąsdina. Tarnus vis dažniau suerzina keistomis išmonėmis. Ant 
kaktos užspaudžia jiems kvailio ženklą arba reikalauja, kad veidus 
jie paslėptų po juodomis kaukėmis. Galime į tai numoti ranka kaip 
į paprasčiausius įgeidžius. Tačiau galime šią elgseną vertinti ir kaip 
žmonių menkinimą ar net progresuojančios beprotystės išraišką. 
Savo liguistumą jis kuo puikiausiai suvokė pats. Jis žino, koks didžiu- 
lis pavojus jam gresia ir, kaip rašo 1870 m. birželio 5 dienos laiške 
Vagneriui, galįs „išprotėti arba mirti . 1882 m. vasarį vykusiame po- 
kalbyje su amerikiečių rašytoju Lu Vanderpulu (Lew Vanderpoole), 
kuris apie tai paskui papasakojo, Liudvikas II save lygina su Edgaru 
Alanu Po (Edgar Allan Poe). Alkoholikas ir narkomanas pasaulyje Ži- 
nomų siaubo istorijų autorius visą gyvenimą kentė klaikių nevalingų 
vaizdinių ir baimės bei siaubo priepuolius. Rašytojas mirė išgyvenęs 
vos keturiasdešimt metų mįslingomis, iki šiol neišaiškintomis aplin- 
kybėmis. Liudvikas, matyt, jo likimą gerai žinojo, pats įžvelgė kai 
kurių savo polinkių panašumus ir, galimas daiktas, net galvojo apie 
panašią savo gyvenimo pabaigą. „Mano prigimtis yra visiškai kaip ir 
Po - nenormaliai ir perdėtai jautri. Įžeidimai man taip užgauna šir- 
dį, kad jie mane nuginkluoja, spaudžia prie žemės ir tikriausiai vieną 
gražią dieną sunaikins. Net pažeminimai, kuriuos būdamas vaikas 
turėjau iškęsti, tebedegina iki šiol tarsi atviros žaizdos <...>. Iš tiesų 
yra didelė nelaimė būti tokiam, koks esu <...>. Didžioji dalis to, kas 
aiškinama kaip nevisprotystė, iš tikrųjų yra perdėtas jautrumas. Daž- 
nai piktdžiugiškai duodama suprasti arba net atvirai sakoma, kad aš 
esąs kvailys. Gal tikrai esu <...>. 

Vienintelis dalykas, kuris Liudvikui II dar teikia atsparą ir gyve- 
nimo prasmę, yra jo pilių ir rūmų statybos. Jis nori įgyvendinti valdo- 

galimybėms. Statybos suryja milžiniškas sumas, kurių karalius netu- 
ri. Tačiau jis elgiasi taip, tarsi lėšų būtų pakankamai. 1884 m. po atka- 
klių derybų gauna pusaštunto milijono markių banko paskolą tik su 
sąlyga, kad tais pinigais padengs turimas skolas darbininkams ir savo 
statybų programą sustabdys. Jis sutinka, bet vis tiek beatodairiškai 
stato toliau. Jau kitais metais susikaupia nauja šešių milijonų mar- 
kių skola, o iš viso skola siekia keturiolika milijonų. 1885 m. rugsėjo 
3 dieną jo finansų ministras Emilis fon Rydelis (Emil von Riedel) raš- 
te karaliui praneša, kad nebegalįs parūpinti naujų finansinių išteklių, 
nes kabineto kasai gresia bankrotas. Būtinai reikią taupyti. Iš tikrųjų 
visos skolos, jei paverstume dabartiniais pinigais, sudaro maždaug 
150-200 milijonų eurų: anais laikais - milžiniška suma. 1886 m. kai 
kurie nepatenkinti karaliaus kreditoriai kabineto kasai jau pateikė 
ieškinius. Gresia prievartinis skolų grąžinimas. Liudvikas baisiau- 
siai pasipiktina dėl finansų ministro, drįsusio tiesiogiai kreiptis į jį, 
ir reikalauja, kad šis atsistatydintų. Kabinetas atsako grasindamas, 
kad atsistatydins visi ministrai, ir karaliui pataria nedelsiant stabdyti 
švaistūnišką išlaidavimą. Liudvikas tai laiko jo didenybės įžeidimu, 
ministrus išvadina valkatomis, padugnėmis ir parazitais, bet vyriau- 
sybę palieka eiti pareigas ir reikalauja, kad ji tuojau pat parūpintų 
jam dvidešimt milijonų markių gresiančiam jo pilių ir rūmų konfis- 
kavimui sukliudyti. Jei tai nepavyktų, jis „arba nieko nelaukdamas 
nusižudys, arba bent tučtuojau ir visiems laikams paliks tą prakeiktą 
šalį, kurioje įvyko toks šlykštus dalykas“. Net grasina įsakysiąs Heren- 
chymzės rūmus susprogdinti, kad taip išvengtų gėdingo konfiskavi- 
mo. O savo patikėtiniui Heselšvertui rašo, kad tolesnes statybas reikią 
„dantimis išplėšti . Jis turi galvoje ir su teise prasilenkiančius būdus. 
Susiklosčius šiai katastrofiškai padėčiai, kurią dar pakursto nepa- 
lankūs pranešimai spaudoje ir nesiliaujantys karaliaus homoseksuali- 

liokajais, Bavarijos ministras pirmininkas baronas fon Lucas jaučiasi 
privaląs įjungti avarinį stabdį. Jis įsitikinęs, kad ant kortos pastaty- 
tas monarchijos autoritetas, kuriam ima grėsti sunkūs padariniai. 
Nuo 1886 m. fon Lucas artimai bendrauja su šešiasdešimt penkerių 
metų Bavarijos princu Luitpoldu. Jau prieš dvidešimt metų karališko- 
ji šeima buvo nusprendusi, kad būtina ištirti Liudviko psichiką, bet 
sumanymo atsisakyta dėl Vokietijos- Austrijos karo. Dabar siekiant 
karalių kuo greičiau pripažinti neveiksniu ir atstatydinti reikia, kad 
psichiatrai parengtų jo psichikos ligos vertinimo dokumentą. Kadan- 
gi manoma, kad Liudvikas nesutiks būti iš anksto tiriamas, o, kita 
vertus, tikima turint pakankamai jo beprotystės įrodymų, nuspren- 
džiama tokių tyrimų atsisakyti. Šį itin abejotiną užmojį, kokio šiais 
laikais, matyt, nesiimtų joks gydytojas, Otas fon Bismarkas Bavarijos 
pasiuntiniui komentuoja sakydamas, kad Bavarijos vyriausybė aiškiai 
ketinanti „savąjį karalių paskersti . Mažų mažiausiai buvo galima pa- 
mėginti kokia nors dingstimi gydytojui leisti asmeniškai pasikalbėti 
su Liudviku, kad būtų susidarytas aiškesnis vaizdas, kokia yra jo da- 
bartinė psichikos būsena. Taip pat ir princas Luitpoldas karaliaus ne- 
pasiteiravo, ar už tam tikrą kompensaciją nebūtų linkęs atsistatydinti. 
Galima manyti, kad Liudvikas, ko gera, net būtų buvęs pasirengęs tai 
padaryti, nes juk anksčiau ne vieną kartą ketino viską mesti ir paskui 
kur nors apsigyventi, tarkim, Karintijoje ar Štirijoje. 

Pageidaujamas dokumentas, kuris dabar imamas rengti, įėjo į 
istoriją kaip akivaizdus gydytojų skandalas, juo labiau kad pats ver- 
tintojas, vyriausiasis medicinos patarėjas dr. Bernhardas fon Gude- 
nas (Bernhard von Gudden), Miuncheno universiteto profesorius ir 
Aukštutinės Bavarijos apskrities psichiatrijos ligoninės direktorius, 
įsivėlė į kalbas. Tuo metu jis buvo vienas žymiausių psichiatrų. Savo 
vadovaujamoje psichiatrijos ligoninėje jis pirmasis Vokietijoje ėmė 

nesiimant fizines prievartos. Jo pacientas yra ir psichikos liga sergan- 
tis Liudviko brolis Otas fon Vitelsbachas (Otto von Wittelsbach), apie 
kurio būseną jis jau 1875 m. buvo parengęs ekspertizės aktą. Valdžiai 
ištikimas dr. Bernhardas fon Gudenas yra ne tik išsamių pamatinių 
mokslo tyrimo darbų autorius, daugiausia apie smegenų struktūrą ir 
funkcijas, bet ir ekspertas, dalyvavęs keliuose sensacinguose teismo 
procesuose. Todėl karališkojoje šeimoje neabejojama, kad dokumen- 
to apie Liudviko II psichikos būseną niekas geriau neparengs negu 
jis. Per konfidencialų 1886 m. kovo 23 dienos pokalbį su ministru 
pirmininku fon Lucu dr. Gudenas žada pageidaujamą vertinimą - 
suprask, neakivaizdinę diagnozę - parengti per kelias savaites. Ga- 
lima manyti, kad jis suvokė, koks svarbus šis pavedimas, ir numanė 
taip dar padidinsiantis savo autoritetą. Lengvai sutariama, kad Liu- 
dviko liga esanti labai panaši į jo brolio. Tai abejotinas palyginimas, 
jei neišleisime iš akių fakto, kad princas Otas, ne taip kaip Liudvikas, 
nebesuvokia savo poelgių ir žodžių ir nebeatpažįsta nei motinos, nei 
brolio. Dar neparengęs vertinamojo akto ir karaliaus netyręs dr. Gu- 
denas viename laiške ministrui pirmininkui rašo, kad Liudvikas II 
sergąs „pirminiu psichikos sutrikimu, bet geba tai apsukriai slėpti, 
jei tik to panori.. 

Dr. Gudenas nedelsdamas kimba į darbą. „Tinkamų“ Liudviko 
dvaro patarnautojų apklausos rengiamos ministro pirmininko pri- 
vačiame bute siekiant gauti „tikslingų liudijimų“. Tas pat daroma ir 
su kai kuriais kabineto sekretoriais. Nešališki liudytojai, galintys pa- 
teikti ir kitokių duomenų, visai neišklausomi, nekviečiami ir dvaro 
vertinimo aktas yra baigtas - tikras kaltinamųjų dokumentų ir liu- 
dytojų parodymų kratinys, kuris netrukus sujaudins visą Vokietiją. 
Išvada tokia: Liudvikas II serga paranoja, kuri pasiekusi nepagydomo 

kiti visai nepasirenge ir tyrime nedalyvave gydytojai, tarp jy dr. Gu- 
deno žentas, taip pat jo paties būsimasis įpėdinis, ir savo parašais šį 
dokumentą palaimina. Mūsų laikų medicinos specialistai vienu bal- 
su sako, kad šitas vertinimo dokumentas turi esminių trūkumų. Jau 
jo pradžioje pateikiamos nuorodos į visokius paveldimumo veiks- 
nius ir lyginimas su princo Oto ligos istorija kelia tokių pat abejonių 
kaip ir siejimas su Liudviko teta (iš tėvo pusės) princese Aleksandra 
Amalija, kurią teko apgyvendinti psichiatrijos ligoninėje, nes sirgo 
sunkiu psichikos sutrikimu ir buvo įsikalusi į galvą, kad prarijusi 
stiklinį fortepijoną. Neišleistina iš akių ir tai, kad remiantis įtikimo- 
mis žinomo Heidelbergo psichiatrijos profesoriaus Heinco Hefnerio 
(Heinz Haffner) 2008 m. pasirodžiusios knygos „Karaliaus pašali- 
nimas“ (Ein König wird beseitigt) įžvalgomis, šiais laikais manoma, 
jog abu artimi Liudviko II giminės sirgo kitomis psichikos ligomis 
negu jis, todėl „nedera manyti, kad būta esminės paveldimos įtakos 
iš šios pusės“. Tiesa, tarp Liudviko motinos protėvių yra ir išprotė- 
jęs Heseno-Darmštato landgrafas Liudvikas IX (1719-1790), kuris 
buvo įsitikinęs, kad aplinkui visur pilna dvasių ir antgamtiškų jėgų ir 
jį persekiojančios nerimastingos sielos. Taip pat ir jo dukterį Karoliną 
kankino haliucinacijos. 

Dr. Gudeno vertinamajame akte visos Liudviko elgsenos keiste- 
nybės, kurios per ilgus metus kaip nors suerzino kitus, pavyzdžiui, 
jo judesiai, dažnas šokimas būnant vienam, keista eisena per aukštai 
keliant kelius, valandas trunkantis žaidimas su plaukų garbana ir pa- 
našūs dalykai, - viskas nukreipiama prieš jį. Liudvikas neva išreiškęs 
norą „skristi oru povų traukiamame vežime“, o savo kalviui liepęs 
padaryti skrendančią mašiną. Surinkta medžiaga stačiai slegia. Lem- 
tingo vertinimo pabaigoje dar primenama, kad Liudvikui kartodavęsi 
skausmai pakaušyje ir jis mėgindavęs juos maldyti tą vietą šaldyda- 

dar progresuosianti, karalius esąs visiškai neįgalus laisvai reikšti savo 
valios - ir ne vienus metus, o visą gyvenimą. 

Jau kitą dieną, birželio 9-ąją, remiantis minėtu dokumentu Liu- 
dvikas II patyliukais pripažįstamas esąs neveiksnus. Jį globoti imasi 
du grafai. Įstatymų skelbime birželio 10 dieną trumpai paaiškinama, 
kad regentystę perėmęs princas Luitpoldas. Šis sukuria rašytinį įga- 
liojimą dr. Gudenui karalių psichiatriškai prižiūrėti ir trumpą ranka 
rašytą raštą, kuriame Liudvikui II pranešama jį esant pripažintą ne- 
veiksnų ir kad jam skiriama globa. Tą raštą karaliui turi įteikti skubiai 
sudaryta valstybinė delegacija. Dr. Gudeno ir jo asistento dr. Fran- 
co Miulerio (Franz Mūller) vadovaujama keturių psichikos ligonių 
prižiūrėtojų „sučiupimo komisija“ birželio 9 dieną 23.00 valandą at- 
vyksta į Hohenšvangau. Pasivaišinama gausia vidurnakčio vakariene, 
per kurią iki paryčių išgeriama dešimt butelių šampano ir keturias- 
dešimt litrinių bokalų alaus karštai diskutuojant, kaip išaušus reikės 
pasirodyti karaliui. Keliems karaliaus tarnams kyla įtarimas ir jie kuo 
greičiausiai nuskuba į Noišvanšteino pilį, esančią netoliese nuo Ho- 
henšvangau pilies prie Fiuseno miesto, norėdami jį įspėti ir paakinti 
nedelsiant sprukti. Tačiau Liudvikas pasitenkina įsakydamas pilį už- 
rakinti, o saugai sustiprinti pareikalauja, kad iš Fiuseno atvyktų žan- 
darmerija. Ji gauna įsakymą „sučiupimo komisijos“ narius tuoj pat 
areštuoti ir surišus rankas uždaryti į kalėjimą. Tik nurodymas jiems 
išbadyti akis lieka neįvykdytas. Remiantis kitą dieną paskelbtu prin- 
co regento įsakymu kaliniai tuojau pat paleidžiami. Fiasko patyrusios 
komisijos nariai, apie pietus parvykę į Miuncheną, praneša, kad kara- 
lius esąs „visiškai iš galvos išsikraustęs“. 

Paskutines dvi laisvės dienas Liudvikas praleidžia savo Gralio 
pilyje Noišvanšteine visai nežinodamas, ką daryti. Oto fon Bismar- 
ko patarimo viešai pasirodyti Miunchene žmonėms ir „savo intere- 

visiskai nebesuvokia, kas dedasi. Tarnui Alfonsui Veberiui (Alfons 
Weber), kuris vienas iš paskutinių ištikimųjų liko su juo ištuštėjusio- 
je pilyje, Liudvikas pareiškia: „Tai, kad iš manęs atima karūną, galiu 
iškęsti, bet kad mane laiko bepročiu, to neišgyvensiu.“ Jis kalba apie 
savižudybę - šoksiąs nuo bokšto ar nuo Marijos tilto į Pelato tarpe- 
klio kalnų upelį. Tačiau išėjęs iš Sosto salės į saulėtą terasą žvelgia 
„tylėdamas ir ramus į priešais atsivėrusią nuostabią panoramą <...>, 
tarsi norėdamas atsisveikinti“. 

1886 m. birželio 11-ąją, penktadienį prieš Sekmines, iš Miun- 
cheno jau yra iškeliavusi antroji to paties dr. Gudeno vadovaujama 
komisija su įgaliojimu Liudviką II nuvežti į Bergo pilį ir jį ten pana- 
šiai internuoti, kaip yra padaryta su jo broliu princu Otu Fiursten- 
rydo rūmuose. Ministrų arba kuratorių komisijoje nebėra, yra tiktai 
dr. Gudeno asistentas dr. Francas Miuleris, penki psichikos ligonių 
Noišvanšteiną, vienas susijaudinęs tarnas jiems praneša, kad karalius 
išgėręs visą butelį romo ir jau kelis kartus reikalavęs rakto į bokštą. 
Dr. Gudenas nusprendžia veikti nieko nelaukdamas. Sraigtinių laiptų 
į bokštą viduryje yra durys tiesiai į Liudviko kambarį. Pasirodžius 
nas karaliui pareiškia, kad „liūdniausias mano gyvenimo uždavinys“ 
esąs jam pranešti, jog keturi Jo Didenybę vertinę psichiatrai pripažino 
jį sergant psichikos liga. Jis vykdąs įsakymą dar šią naktį Jo Didenybę 
kaip psichikos ligonį internuoti Bergo pilyje. Liudvikas nesipriešina. 
Sutrikęs ir suglumes jis tik sušunka: „Ak! Taip, ko jums reikia? Taip, 
ką tai reiškia?“ Miegamajame, kur nuvedamas persirengti, Liudvikas 
ramiai kreipiasi į dr. Gudeną: „Kaip jūs galite mane pripažinti psi- 
chikos ligoniu? Jūs iki šiol nesate manęs matęs ir nesate manęs ty- 
ręs!“ Su tarnais atsisveikina sakydamas: „Likite sveiki, manęs daugiau 


nebematysite! Čia daugiau nebegrįšiu!“ Aštuonių valandų kelionei 

karaliaus karieta yra specialiai parengta. Vidinės rankenos nuimtos, 
antkojai ir tramdomieji marškiniai padėti čia pat. Per kelionę Liudvi- 
kui neduodama nei užkąsti, nei gerti. Sekminių šeštadienį, 1886 m. 
birželio 12-ąją, trys karietos su Liudviku ir komisija lygiai dvyliktą 
valandą dienos atvyksta į Bergo pilį prie Štarnbergo ežero. Čia jau 
duryse į Liudviko gyvenamąjį kambarį ir miegamąjį išgręžtos skylės, 
tojai jam neduoda aštrių peilių, leidžia naudotis tik tais, kurie skirti 
vaisiams. Todėl nustebęs Liudvikas klausia, ar vaisiai bus patiekiami 
iš pradžių. Kai pavalgęs eina miegoti ir paprašo prieš vidurnaktį jį pa- 
žadinti, dr. Miuleris atsisako pareikšdamas, kad jį reikią vėl „grąžinti 
prie tvarkos", todėl jis privaląs miegoti kiaurą naktį. 

Per Sekmines, birželio 13-ąją, lyja mažne visą dieną. To nepai- 
sydami dr. Gudenas ir Liudvikas po pusryčių vieno prižiūrėtojo ly- 
dimi eina į parką pasivaikščioti. Gudenas mano, kad karalių reikią 
„išplėšti iš atskirties“, todėl tokie pasivaikščiojimai su gydytojais ar 
prižiūrėtojais būsiantys naudingi. Karaliaus elgsena jis labai paten- 
kintas ir telegrafuoja į Miuncheną: „Čia viskas eina nuostabiai ge- 
rai!“ Šioje formuluotėje sensacijų besivaikantis mūsų jau minėtas 
istorikas bei Žurnalistas Rudolfas Reizeris išmoningai interpretuo- 
damas įžvelgė nužudymo sąmokslo patvirtinimą, sąmokslo, į kurį 
neva buvęs įtrauktas ir dr. Gudenas. Šį jis vadina „žemaūgiu daktaro 
laipsnį turinčiu kretinu“. Vakare dr. Gudenas pasišovęs su karaliu- 
mi eiti pasivaikščioti net vienas. Išgirdęs dėl to dr. Miulerio abejonę 
psichiatras atsako, kad jokio pavojaus nesą, nes „karalius yra kaip 
vaikas. Pusę penkių karaliui gausiai padengiamas stalas. Galbūt jis 
žinojo, kad tai yra paskutiniai jo kaip mirtininko pietūs. Išgeria ne- 
mažai alkoholio, litrinį bokalą alaus, penkias taures vyno ir du sti- 
klelius arako. Tada dr. Gudeno pasiteirauja, ar eisią, kaip žadėta, kar- 


tu pasivaikščioti. Be penkiolikos septintą jie išžingsniuoja iš pilies. 

Liudvikas užsivilkęs dvieilį apsiaustą su aksomine apykakle, bet pė- 
dina atsisagstęs, ant galvos užsidėjęs skrybėlę su deimanto sege, o 
rankoje laiko skėtį. Dr. Gudenas, vos metro penkiasdešimt devynių 
centimetrų ūgio, galintis lengvai nepasilenkdamas tilpti po karaliaus 
į šonus išskėstomis rankomis, išeidamas dar kartą nurodo, kad nie- 
kas nelydėtų. Vienas žandaras mato, kaip juodu pasuka pietų link 
vedančiu pakrantės keliuku. Kas paskui įvyko, iki šios dienos tebėra 
neišaiškinta. Dėl to, kaip kas galėjo dėtis, esama įvairiausių versijų, 
net daroma karaliaus nužudymo prielaida manant, kad čia galėjęs 
būti įpainiotas ir dr. Gudenas. Dalykiškai bus tinkamiausia, jei šioje 
studijoje laikysimės požiūrio, kuris, šiais laikais turimais duomeni- 
mis, atrodo įtikimiausias. 

Kai abu vaikščiotojai nepaisydami sustiprėjusio lietaus apie aš- 
tuntą valandą vis dar negrįžta, į pilies parką siunčiami žandarai pa- 
žiūrėti, kur tuodu pasidėję. Jų neranda. Tada sutelkiami visi pilies 
darbuotojai: deglais ir žibintais nešini jie turi apieškoti apylinkę. Prieš 
pusę vienuolikos prie ežero aptinkami karaliaus drabužiai - skrybėlė, 
švarkas ir apsiaustas. Ant žvyro kyšulio prie pat vandens numestas 
jo skėtis. Peršlapusį, įspaustą dr. Gudeno cilindrą randa maždaug už 
dvidešimties žingsnių. Žvejų valtimi išplaukiama į ežerą ir prieš vie- 
nuoliktą pastebimi du plūduriuojantys kūnai - karaliaus veidu į van- 
denį ir už poros metrų apsirengusio dr. Gudeno. Liudviko kišeninis 
laikrodis sustojęs ties skaičiais 18.54. Maždaug dviejų sprindžių mė- 
lynė krūtinės kairėje, matyt, bus atsiradusi dėl tuojau pat pradėtų, bet 
nesėkmingų dr. Miulerio mėginimų gaivinti. Be to, ir abu keliai nu- 
brozdinti tikriausiai jau jiems mirus. Dr. Gudeno veide matyti keletas 
gilių skersinių įbrėžimų, smaugimo žymių ant kaklo, taip pat mėlynių 
ties smilkiniu ir ant kaktos, atsiradusių, dr. Miulerio nuomone, nuo 
„stipraus smūgio kumščiu“. Drabužiai taip pat rodo, kad būta smurto. 


Šiuos duomenis patvirtino ir apie antrą valandą nakties iš Štarnbergo 

atskubėjusi keturių asmenų komisija, kuri Liudviko ir Gudeno mirtį 
teisiškai įformino protokolu. Gudeno laikrodžio rodyklės sustojo tik 
prieš 20.00 valandą. Šį keistą laiko nesutapimą dr. Miuleris aiškino 
tuo, kad jo viršininkas retai prisukdavęs laikrodį, todėl, galimas daik- 
tas, jis apskritai rodė klaidingą laiką ar net visai nebuvo prisuktas. 
Pakrantėje vandenyje aptikti dvejopi pėdų įspaudai: vieni trumpes- 
nių žingsnių, kiti - ilgesnių. Jie rodo, kad įbridę kelis metrus į van- 
denį abu vyrai bus susigrūmę. Nuo tos vietos ilgi žingsniai, matyt, 
karaliaus, veda gilyn į vandenį. Maždaug dešimt metrų nuo kranto 
Gudenas, atrodo, dar tebevilkėdamas sunkų apsiaustą, bus mėginęs 
karalių sulaikyti nuo savižudybės. Liudvikas priešinasi. Gudeną jis 
muša ir smaugia stengdamasis išsivaduoti ir galiausiai didele jėga jį 
laiko panardinęs, kol tas prigeria. Teiginys, kad tai padariusį Liudviką 
dvylikos laipsnių vandenyje ištikęs širdies smūgis, tėra pavienė men- 
kai įrodoma nuomonė. Labai įtikima, kad pliaupiant lietui Liudvikas 
vienmarškinis brido tolyn norėdamas ir pats nusiskandinti. Pusan- 
tro metro gylyje tai visiškai įmanoma, jei karalius nemėgino plaukti, 
nors puikiai mokėjo tai daryti. Birželio 15 dienos skrodimo protokole 
pažymima, kad Liudviko plaučiuose rasta vandens. Tiksliai mirties 
priežastis neįvardijama. Skrodimo protokolas pirmiausia konstatuoja 
smegenų žievės uždegimą, kurio padarinys - progresuojantis smege- 
nų nykimas su stiprėjančia demencija. 

Po skrodimo Liudviko kūnas balzamuojamas ir pašarvojamas 
Miuncheno rezidencijos koplyčioje. Atsisveikinti ateina tūkstančiai 
žmonių. Dalyvaujant minioms 1886 m. birželio 19 dieną karalius 
palaidojamas Šv. Mykolo bažnyčioje. Po dviejų mėnesių jo širdį per- 
veža į Altetingo Gailestingumo koplyčią. Šio „pasakiškojo karaliaus“ 
paslaptys, kaip jis gyveno ir mirė, iki šiol slypi ištaigingame sarko- 
fage Miunchene. Ne vieną jų būtų galima išsiaiškinti tikriausiai tik 


tada, jeigu sarkofagas būtų atidarytas ir palaikai būtų ištirti taikant 

šiuolaikinius medicinos metodus. Tačiau Vitelsbachų palikuonys iki 
šios dienos tam griežtai nepritaria. Taip jie leido rastis begalei legen- 
dy, o tiesą paliko „amžina misle“. Todėl ir dabar dar nemažai žmonių 


tvirtai tiki, kad sarkofagas yra tuščias. 

